
Cluburi rurale şi petreceri în grădină. Ulimul lucru pe care şi-l doreşte 
Cassandra c să petreacă vacanţa dinaintea ultimului an de liceu izolată într-un 
orăşel plin de snobi din Massachusetts, pe ţărmul oceanului. Cass rânjeşte 
după dramatism şi aventură, lucruri greu de găsit în acel loc, unde se simte 
prinsă ca într-o capcană, 


Dar când un străin încântător apare pe plaja privată a familiei ci, susținând 
că este proprictarea lui — şi că sunt în anul 1925 —, Cass este atrasă într-un 
mister vechi de aproape o sută de ani, În vreme ce caută răspunsuri în prezent, 
Cass descoperă un adevăr care pune viaţa lui Lawrence în pericol. Nu va mai 
conta din ce secol vine cl, dacă nu va mai trăi până mâine, 
Disperată să-l salveze pe băiatul care înseamnă torul pentru ca, Cassandra 
trebuie să găsească o cale de a schimba istoria... sau să rişte să-l piardă 


pe Lawrence pentru totdeauna, 


Timpul s-a oprit în loc atunci când am citit această poveste, atât de frumoasă, 
incât mi-a tăiat răsuflarea. 
Nu voiam să se mai termine niciodată. 

P 


Alaja este pustie. În lumina crepusculară, valurile se sparg 
de stânci, lăsând în urmă dâre de spumă albă. Nisipul 
sclipeşte ca oţelul ud. Iarba se leagănă ușor în briza sărată a 
serii. Într-o continuă schimbare şi totuşi mereu aceeași. Îmi 
imaginez că plaja a arătat la fel încă de la începutul veacurilor. 
Pășind pe terenul moale, mă simt purtat în timp, într-o 
seară străveche, cu eoni în urmă. Cu mult înainte ca unchiul 
meu să-şi revendice acest teren. Cu mult înainte ca omul să 
îndrăznească măcar să murdărească aceste țărmuri. 

Aş vrea ca fantasma mea evanescentă să fi fost adevărată. 

Privirea îmi alunecă asupra reflexiei lunii pline în apă. 
Se frânge în mii de cioburi pe apa mării negre, tulburată de 
fiecare undă. O formă mică, albă îmi atrage atenția. Este chiar 
în luciul reflexiei, astfel că abia o zăresc. 

Intru în valuri. O pasăre, moartă şi șchioapă, se rostogolește 
înainte şi înapoi în spuma albă. Are aripile întinse, pieptul 
înspicat alb cu maro. 

lau mica făptură în palmă. Ce o fi omorât-o oare? Ciudat. 
Nu pare rănită. S-o fi înecat în mare? Apuc uşurel între două 

degete piciorușul ei fragil. Observ un inel de metal prins la 
încheietură. Mă cuprinde un fior. Mă uit mai atent şi am vaga 
impresie că este gravat cu numere şi litere. Ceva mă face totuși 
să rezist ispitei de a le descifra. Nu pot spune ce anume. 

Oricum, ce mai contează? Biata făptură e moartă, ceea ce-mi 
reamintește că nu există cale de întoarcere. Timpul şuieră, ca 
vântul. Şi nu doar creaturile mai slabe precum această mică 
pasăre îi cad pradă. Până şi cel mai puternic om va cădea răpus 
de lovitura-i necruțătoare. 

Depun pasărea în apă. În vreme ce refluxul o poartă departe 
cu el, mă resemnez cu acest adevăr. Curând, vara se va sfârşi. 
Prea curând. 


CAPITOLUL 1 


Casandha 


ata: 8 iulie. 
Zile în noua locuință de vară a mamei şi a tatălui meu 
vitreg: 22. 

Ore petrecute la clubul de golf: 0. 

Ore petrecute pe plaja privată sofisticată: 0. 

Ore petrecute lâncezind pe canapea şi jelind lipsa unei vieți 
reale: undeva în jur de 100. 

De câte ori mi-a zis mama să-mi fac prieteni noi şi să nu 
mai fiu deprimată: tot undeva pe la 100. 

Ca să-l parafrazez pe Shakespeare: O, de m-ar vedea o muză 
de văpaie în ce plictiseală adâncă mă complac... 

Având în vedere circumstanţele, să fie clar că nu am de ales: 
voi încerca să mă furişez în curtea vecinilor ca să mă bălăcesc 
în piscina lor la două noaptea. 

Cei doi complici ai mei nu sunt chiar partenerii ideali. Tra- 
vis Howard şi Brandon Marks fac parte din nobilimea locală a 
acestei regiuni străvechi, de fiţe, de pe ţărmul nordic al statului 
Massachusetts. Ambii au acel look clasic american: înalți, ochi 
albaştri strălucitori și o podoabă capilară blondă, dată cu gel 

şi aranjată la un nivel ştiinţific de perfecțiune. Însă, date fiind 
condiţiile, mă mulțumesc şi cu ei. 

Brandon aproape că nu poate ţine pasul cu noi în timp ce 
ne croim drum prin tufele foarte îngrijite care împodobesc 
gardul din spate al proprietăţii familiei Anderson. Poate din 
cauză că e prea ocupat să se uite agitat peste umăr. 

— Suntem urmăriţi! exclamă el. 

Am un schimb de priviri cu Travis. 

— Calmează-te, frate! îi spune Travis. 

Eu oftez. 

— Pe bune! N-am luat cu mine sărurile, aşa că nu-mi le- 
şina pe aici. 

Travis ridică pumnul pentru a-l ciocni. Brandon nu se dă 
bătut: 

— Vă spun pentru ultima oară, suntem urmăriţi. Credeţi 
că oamenii ăștia nu au camere de supraveghere? 

— Habar n-am, zic eu veselă. 

— Ei, m-ai liniştit. 

— Mă străduiesc. 

Probabil că ar fi trebuit să merg singură. Problema e că am 
nevoie de o pereche de mâini care să mă ridice peste gard. Fră- 
țiorul meu Eddie n-ar putea s-o facă, are doar trei ani. Şi, din 
motive lesne de înţeles, nu puteam să-i rog pe mama sau pe 
Frank. Şi astfel nu-mi rămâne pe listă decât o singură persoană 
pe care o cunosc aici: Travis. 

Ne-am întâlnit la o petrecere în aer liber. Cât de burghez 
sună! Eram atât de plictișită, încât îmi venea să-mi scot sin- 
gură ochii. Apoi l-am văzut pe tipul ăsta sărit de pe fix care 
dansa cu un scaun, stârnind murmure şocate printre caţele lo- 
cale. Şi am tras pe loc concluzia că e un tip de treabă. Travis e 
destul de cool. Îmi aminteşte uneori de Jade, prietena mea din 

Ohio. Un zurbagiu încântător. Dar apariţia în coada lui Travis 
a amicului său Brandon s-a dovedit a fi o schimbare de plan 
neplăcută. 

E târziu, totuşi atmosfera e încă încărcată de umiditate. Nu 
atât de agasantă ca în miezul zilei, dar suficient cât să-mi li- 
pească părul de ceafă. Greierii cântă zgomotos în tufişurile din 
jur, ceea ce îmi dă un sentiment de neliniște, ca și cum cântecul 
lor neîntrerupt ar putea atrage atenţia asupra noastră. De parcă 
i-ar striga unui paznic nevăzut: „Ia uite! Ia uite! Ia uite!” Cred 
că agitația lui Brandon este contagioasă. 

Din fericire, văd marginea gardului înainte să-mi fac prea 
multe gânduri negre în privinţa neliniștii mele. 

— Am reuşit! exclam eu. 

Mă prind de zăbrele, în căutarea unui loc potrivit pen- 
tru a mă sălta până la jumătatea gardului. Travis mă ajută cu 
inspecția. 

— Uite aici, îmi arată el. Terenul e mai ridicat pe partea 
cealaltă şi tufișurile alea o să-ţi atenueze aterizarea. 

— Bravo! zic eu, impresionată. Ai cumva experienţă în pă- 
trunderea pe proprietăţi private? 

— Da, numai că de obicei o facem pentru bani şi lucruri de 
valoare. Intrarea prin efracţie pentru o bălăceală e o plăcută 
schimbare de activitate. 

Îi ofer un zâmbet complice, iar el îmi face cu ochiul în stilul 
Mister Adolescent american. 

— Bine, atunci. Ridică-mă. 

Brandon se bagă între noi. 

— Chiar facem asta? Adică, proprietatea tatălui tău vitreg 
are o plajă privată imensă. Dacă-ţi dorești atât de mult să înoţi, 
nu putem merge acolo? 

— Brandon, pierzi esenţialul. 

— Nu m-ai lămurit niciodată care e esenţialul. 

— Numai un prost şi-ar dori să înțeleagă ceva ce nu poate fi 
înţeles, declam eu, pretinzând că citez un filosof antic. 

Travis îmi face cu ochiul. 

— Frate, asta a fost profundă! 

— Ştiu. Apoi îi întorc spatele lui Brandon: Vezi? A priceput. 

— Asta-i o adevărată tâmpenie, comentează Brandon, fără 
pic de umor. 

Îmi scot telefonul. 

— Deci nu vrei să apari în-poza de grup? 

Travis vine lângă mine și mă ia de umeri: 

— Ce drăguţ! E timpul pentru un selfie. 

Îndepărtez telefonul şi Travis şi cu mine ridicăm degetul 
mare în sus, într-o expresie plină de entuziasm. Brandon îşi în- 
crucişează neliniștit braţele la piept: 

— Hai să terminăm odată. 

— Hei, ia uite cine e nerăbdător să se distreze, spun eu şi îl 
plesnesc prieteneşte pe spate. Era şi timpul să ni te alături. 

Brandon clatină din cap şi rămâne în continuare cu bra- 
tele încrucişate. Travis stă în fața lui. Împreună constituie scara 
perfectă. Mă caţăr şi mă salt pe umerii lor până ce ating vârful 
gardului. Mă împing şi reuşesc să-mi trec un picior peste gard. 

— Gata! le strig. 

Cocoţată pe coama gardului, iau în vizor ţinta. Piscina e lu- 
minată, chiar dacă soţii Anderson sunt plecaţi toată săptămâna, 
şi aruncă sclipiri turcoaz ademenitoare în noaptea întunecată. 
Dacă aș fi avut timp şi trusa de pictor la mine, aş fi imortalizat 
scena. Pentru moment însă, trebuie să mă mulţumesc cu un 
scenariu captivant imaginar. 

— Hai s-o facem! zic eu şi sar în iarba de sub mine. 

Aterizez sigură pe picioare şi descui poarta. 

Brandon rămâne nemişcat în pragul ei. 

— Cass... 

— Lasă-mă să ghicesc: nu crezi că este o idee bună. 

Travis izbucnește în râs: 

— Hai, serios, frate, nu mai fi așa papă-lapte. 

Dă să intre, când Brandon îl apucă de braţ. 

— Trav. Ştii de ce nu putem. 

Travis nu zice nimic, dar o umbră îi întunecă expresia. Mă 
încrunt: l 

— Ce este? 

Când Travis nu răspunde, Brandon mărturiseşte: 

— Am putea ajunge la închisoare. 

— Hai, nu mai fi așa de teatral... 

— Nu, serios. Suntem amândoi... oarecum sub supraveghere. 

De-acum se bucură de întreaga mea atenţie: 

— Lămureşte-mă! 

Travis clatină din cap: 

— Ei, nu-i mare scofală! Lui Brandon i s-a făcut frică. 

— Atunci spune-mi. 

- Îmi evită privirea. 

— Eram împreună cu Brandon şi câţiva băieţi din echipa 
de lacrosse. Într-o seară, acum câteva săptămâni, ne ameţi- 
serăm puţin. Era târziu. Şi am... pătruns într-un magazin de 
băuturi. 

Brandon sare să explice înainte ca eu să am vreo reacţie: 

— N-a fost ideea mea. N-ar fi trebuit s-o facem, a fost o 
prostie, OK? Oricum, am fost prinși, numai că tatăl lui Austin 
a tras nişte sfori şi ne-am ales doar cu un avertisment. 

Încuviinţez încet din cap. 

— Înţeleg. Deci l-aţi pus pe Tăticuţu: să fenteze legea pen- 
tru voi. | 

— Nu-i chiar aşa, ripostează Travis, dar îmi dau seama că 


se simte jenat. 

Brandon oftează: 

— Nu pot să intru în belele. Mă aşteaptă o bursă de lacrosse 
şi părinții m-ar omori dacă o dau în bară. Şi la Trav e la fel. 

Nu ştiu ce mă irită mai tare, sistemul de justiţie ipocrit din 
zonele ştabilor sau faptul că există într-adevăr un motiv legi- 
tim ca să scurtăm mica noastră aventură. 

Îmi încrucişez braţele. 

— Deci, după ce ne-am chinuit atât, vreţi să plecăm? 

— Dar eu nu am spus asta, se burzuluiește Travis, în 
defensivă. 

— Nu fi idiot, Trav! zice Brandon mânios. Nu merită. 

Din privirea pe care i-o adresează lui Travis îmi pot da 
seama că Brandon vrea să spună, de fapt, că eu nu merit. Irita- ` 
rea pune stăpânire pe mine. 

— Ei bine, n-am bătut atâta drum ca să dau înapoi acum. 
Voi, băieţi, puteţi pleca acasă cu bursa voastră de lacrosse cu tot! 

— Foarte bine, zice Brandon. Eu am întins-o de-aici. 

Pleacă valvârtej, fără ca măcar să arunce o privire în urmă. 
Travis rămâne pe loc, dar văd că şi-a dat seama de nesocotința 
faptelor sale şi ar vrea să plece şi el. 

— Hai, du-te! îi spun. Am ajuns dincolo de gard, deci nu 
mai am nevoie de tine. 

Travis oftează: 

— Brandon are dreptate. Probabil că ar trebui s-o ştergem 
de-aici. 

Îmi pun ostentativ mâinile în şold: 

— Nup. Mă duc să înot. 

— Cass! 

— Serios, du-te. Mă descurc de-acum. 

— Nu te las singură la două noaptea. E periculos. 

— Ce galant eşti, Travis! zic eu râzând. 

— Vorbesc serios. E periculos. | 

Cu un surâs, mă răsucesc şi mă îndrept către piscină. Îmi 
strigă numele într-o şoaptă ascuţită, dar nu-l bag în seamă. 

Luminiţe de grădină mărginesc aleea și terasa pavată. Apa 
din bazin freamătă îmbietor. Jos pălăria în faţa familiei Ander- 
son! E foarte drăguţ la ei. 

Gânditoare, dau ocol piscinei, apoi încerc apa cu un deget 
de la picioare. 

— Temperatura ideală. 

O simplă intrare în piscină nu mă satisface. Ori o fac de 
la trambulină, ori n-o mai fac deloc. Păşesc cu hotărâre către 
zona de scufundări, frumos realizată, şi mă prind de scară. 
Travis mă strigă din nou. Mă uit peste umăr şi oftez. Stă as- 
cuns în umbra unui tufiș. 

— Eşti nebună, ţipă el în şoaptă. 

— Vinovată, dragul meu Travis. 

Îi trimit un pupic şi mă sui pe platformă. Mă furnică tot 
corpul pe măsură ce mă apropii de trambulină. E o prostie, dar 
mă simt mai vie acum decât m-am simţit toată vara. 

— OK. Acum ori niciodată. Unu... doi... 

Lumina de la intrare mă loveşte cu violenţa soarelui la 
amiază. Mă ameţeşte atât de tare, încât duc braţele la ochi să o 
blochez și aproape că alunec pe spate în piscină. 

— OK, puștilor! tună o voce de bărbat. Distracţia s-a încheiat! 

Cine şi-ar fi închipuit că o comunitate închisă şi superbo- 
gată are pază douăzeci şi patru din douazeci şi patru? A, stai! 
Ştiam, doar că nu mi-a păsat. 

Un uriaş în uniformă de bodyguard îşi face apariţia la mar- 
ginea piscinei, aproape de locul în care mă aflu. La stânga, 

Travis se face una cu casa. Prins în capcană. Dacă ar fugi, paz- 
nicul l-ar observa cu siguranță. Fasciculul unei lanterne puter- 
nice mă izbeşte în față. 

— Dă-te jos de-acolo! 

Arunc o privire către apa unduitoare din bazin, apoi către 
Travis, după care mă uit din nou la bodyguard. Clar nu are 
chef de glumă. 

Ceva din situația asta parcă rezumă simbolic întreaga vară. 
Fusesem pe cale să obțin un stagiu de practică într-un studio 
de film în New York. Sau să mă duc la Paris cu Jade. Sau chiar 
într-o tabără de teatru. Nu mă hotărâsem încă. Dar, orice aș fi 
ales, eram gata să trăiesc viața din plin şi să evadez din Oraşul 
de Nicăieri, Ohio. Și ce se întâmplă până la urmă? 

Mamei şi lui Frank le-a venit ideea nebunească să închirieze 
o casă pe plajă în Massachusetts. Şi pentru că Frank lucrează în 
domeniul financiar, asta îi permite să-şi desfăşoare activitatea 
oriunde. Prin urmare, n-au închiriat casa pentru doar o săptă- 
mână, ca o familie normală, ci pentru întreaga vară. Și, bineîn- 
teles, au insistat să ne care după ei pe mine şi pe Eddie. Ca să 
stau în fund toată ziua sau să mă duc la petreceri organizate în 


timpul zilei, în aer liber. 
— Unde sunt tipii ăia doi cu care te-am văzut? mă întreabă 


paznicul. 

Camere. Normal că sunt camere peste tot. Raza lanternei se 
mută de pe fața mea ca să lumineze întreaga curte. Travis se în- 
cordează de teamă, iar eu sunt cuprinsă de un sentiment de vină. 
Deşi îl catalogasem drept un pachet de mușchi plin de bani, 
chiar îmi plăcea tipul. A fost drăguţ şi a intrat în jocul meu idiot 
de bunăvoie. Nu-l pot lăsa să suporte nişte consecinţe grave și 
de durată. Căutând ochii lui Travis, mimez îndemnul „Du-te! 
apoi îi fac semn cu ambele mâini gardianului: 

— Sunt doar eu, uriaşule! Eu şi cu suflețelul meu singuratic! 

Raza lanternei se întoarce asupra mea. Îmi creşte pulsul. Nu 
sunt prea sigură ce anume fac, dar iresponsabilitatea asta mă 
face să mă simt bine. 

— Mi s-a părut că mai văd pe cineva, spune paznicul. 

Din nou, raza lanternei se mută de pe faţa mea și începe 
să măture curtea. Trebuie să acționez rapid. Inspir adânc, îmi 
scot rochia de plajă şi o arunc pe dalele de piatră. Preţ de o 
clipă, unică și umilitoare, lanterna gardianului îmi luminează 
sutienul roşu şi slipul, ca toată lumea să le vadă. 

Travis ar face bine să se afle deja la mijlocul drumului spre 
casă. 

Vocea paznicului este calmă, dar amenințătoare: 

— Domnişoară... 

— Ultimul care sare-n apă e un ou clocit! strig eu. 

Îmi ţin respiraţia, îmi iau avânt de pe trambulină, sar în aer, 
în poziţie perfectă de lebădă, şi plonjez în apă. 


CAPITOLUL ? 


Cassandra 


uține lucruri se pot compara cu umilința de a sta în pra- 

j~” gul propriei case, la ora două noaptea, udă leoarcă şi cu 
un om de pază ţinându-te strâns de braţ. În vreme ce el bate 
la ușă, brusc nu mai ştiu ce ar putea fi mai rău: să-mi petrec 
ceva timp la închisoare sau să înfrunt furia mamei mele. Ca un 
noroc chior, Frank este cel care deschide uşa. Clipeşte ameţit, 
cu părul vâlvoi, abia trezit din somn. 

— Cass? zice el, încruntându-se năucit. Ce vrea să-nsemne 
asta? 

Gardianul îmi eliberează braţul din strânsoare și mă pre- 
zintă la tăiere: 

— În seara asta, fiica dumneavoastră vitregă a crezut că e o 
idee amuzantă să înoate în piscina familiei Anderson. 

Frank clipeşte, în încercarea de a se dezmetici, şi se hol- 
bează la ceas. Mă mut de pe un picior pe altul, stânjenită. 

— A fost un accident. Eram confuză. Eram... somnambulă. 

Gardianul îi aruncă lui Frank o grimasă, dar acesta nu zice 
nimic. După un moment de tăcere agonizantă, îl atinge pe braţ 
pe paznic. . 

— Mulţumesc că ai adus-o acasă... zice el și citeşte numele 
de pe ecuson. ...Jim, îţi rămân recunoscător. De aici o preiau eu. 

— Trebuia s-o aduc, spune gardianul, strâmbându-se. Prin 
părțile astea, luăm foarte în serios încălcarea proprietății. 

Frank aprobă: 

— Aşa şi trebuie. Şi pot să te asigur că mama ei şi cu mine 
nu vom lăsa această faptă nepedepsită. 

Cutele dintre sprâncenele paznicului se adâncesc: 

— Nu ştiu... 

Frank îi oferă un zâmbet călduros: 

— Uite ce e, Jim. Ne-o predai, cu promisiunea că va fi muş- 
truluită zdravăn, iar mâine-dimineaţă o să vorbesc cu domnul 
Anderson să-ți dea weekendul liber. Poate să vină Braden să-ţi 
țină locul. 

Mi se pune un nod în gât. Asta ori se va termina foarte bine, 
ori foarte, foarte prost. 

Omul de la pază îl cercetează atent pe Frank, cântărind în tă- 
cere argumentele pro şi contra în vederea următoarei lui mutări. 
Apoi, cu încetinitorul parcă, mă împinge uşor înainte. 

— Dacă se mai întâmplă vreodată, dacă se mai întâmplă o 
singură dată, o raportez la poliţie. 

Simt că explodez de uşurare. Frank îl strânge prieteneşte de 
braț pe gardian. 

— Mii de mulţumiri, Jim. 

Zâmbind voios, mă conduce în casă şi închide uşa în urma 
noastră. Zâmbetul dispare în momentul în care se întoarce 
către mine. 

— Pot să-ţi explic, mă grăbesc eu să încep. 

— Mâine. Poţi şi chiar o vei face mâine-dimineaţă. Acum 
te sfătuiesc să te duci să-ți pui nişte haine uscate şi să încerci 
să dormi. 

Mă înroşesc de rușine, văzând cât de drăguţ este, în ciuda 


celor întâmplate. 
— Mulţumesc, Frank. 
Îmi alungă cuvintele cu jumătate de surâs şi se îndreaptă 


către dormitorul lui. Mă strecor şi eu în camera mea, sim- 
țindu-mă pierdută. Mama o să mă omoare când o să afle. 


Ea e, 


Prima fază a Planului de Reducere a Pedepsei îl implică pe 
Eddie. E deja trecut de zece când mă trezesc şi ştiu că de-acum 
mama e informată deja despre faptele mele din seara trecută. 
Liniştea aparentă ce domneşte la parter e de rău augur. Vor- 
besc despre mine. Aşteaptă să-mi fac apariţia. Am nevoie de 
un băieţel adorabil care să mai îmblânzească loviturile. 

Tiptil, în vârful picioarelor, mă strecor în camera de joacă. 
Eddie nu e nicăieri. Nu e nici în camera lui. Mai rămân două 
locuri în care s-ar putea ascunde: fie este cu mama şi cu Frank, 
fie se uită la desene animate în living. Cu speranţa că îl pot găsi 
în cel de-al doilea loc, cobor scările. 

Voci scăzute, dar tensionate, răzbat din sufragerie. Încă 
vorbesc despre mine. Strângând din dinţi, fac ultimii paşi către 
living. 

Succes deplin! 

Eddie stă turceşte pe canapea, urmărind desenul său prefe- 
rat despre un robot extraterestru orfan şi căţeluşul său robot. 
Ridică privirea la mine când intru în cameră. Este nemaipo- 
menit de drăguţ. Suntem chiar norocoşi. Avusesem obiecțiile 
mele tipic preadolescentine când mama s-a recăsătorit. Să nu 
mă înţelegeţi greşit, pentru sănătatea mintală a tuturor, cel mai 
bun lucru pentru părinţii mei era să divorţeze, dar cu siguranță 

am respins ideea când în cadru a apărut Frank. Apoi s-a născut 
Eddie. Şi uşor-uşor am început să realizez că am putea func- 
ționa ca o familie adevărată. Iar acum nu-mi mai pot imagina 
viața dacă Frank n-ar fi făcut parte din ea. Eddie este lipiciul 
care ne ţine uniţi. Zâmbind, mă strecor lângă el. 

— Hei, piticule, pot să mă uit şi eu cu tine la desene? 

Eddie arată către pieptul său cu un deget durduliu de copil: 

— Eu sunt robotul. Tu eşti cățelul. 

— O alegere corectă. 

Mă cuibăresc lângă Eddie, iar el mă mângâie pe păr. 

— Cuminte, Căţeluș. 

Încerc să imit cât mai bine un câine şi adulmec faţa frățio- 
rului meu, care miroase în mod clar a cereale cu scorţişoară. 

— Mă gâdili, zice el, râzând. 

Îi dau un pupic pe obraz și apoi îmi las capul pe umărul lui. 

— Căţelușul e neliniştit. Căţeluşul crede că mama lui este 
foarte supărată pe el. 

Eddie mă mângâie din nou pe cap: 

— Nu-ţi face griji, Căţeluș. Mama ta e drăguță. 

Ah, lumea simplă și sigură a unui copil mic! Aproape că-mi 
doresc să mă întorc în timp şi să am din nou trei ani. Atunci 
când lucrurile nu erau aşa de complicate. 

— Eşti bine acolo, piticule? 

Vocea mamei mă face să sar în sus. O clipă mai târziu, trece 
pragul încăperii. Când mă vede, îşi încrucişează instantaneu 
braţele la piept. Este calmă, dar gata de atac. Presimt că trebu- 
rile n-o să meargă prea bine pentru mine. 

— Aşadar, te-ai trezit, zice ea. Ai dormit bine? 

Îmi retrag braţul cu care îl înconjurasem pe Eddie. 

— Mda. Tocmai mă jucam cu frăţiorul meu de-a roboțelul 
extraterestru şi cățelul lui. 

— Cassandra. Ia-o încetișor către sufragerie. Vom avea o 
mică discuţie. 

— De ce n-o putem-purta chiar aici? 

Ştiu că n-au cum să fie duri de faţă cu Eddie. 

Drept răspuns, mama ridică o sprânceană, ceea ce vrea să 
însemne „vorbesc cât se poate de serios”. Oftând din greu, mă 
ridic de pe canapea. 

— a-ţi adio de la sora ta, Eddie, murmur eu. Să-ţi aduci 
aminte de mine. 

— Mişcă-te, Cass! mă zoreşte mama. 

Mărşăluiesc până în sufragerie, cu capul sus, ca un martir 
dus la eşafod. | 

Frank stă aşezat la masă şi soarbe din cafea. Îmi aruncă o 
privire în timp ce eu îmi trag un scaun. În ochii lui se citeşte 
milă? Părere de rău? Expresia e prea subtilă pentru a o descifra. 
Mama ia loc în faţa mea. Mă pregătesc să asist la toată pololo- 
ghia de clișee parentale. 

„Ce naiba a fost în capul tău?” 

(Nimic. Evident.) 

„Asta e educaţia pe care ţi-am oferit-o?” 

(Se pare că nu.) 

„Ie răzbuni pentru că nu te-am lăsat să-ţi petreci vara cu 
tatăl tău, nu-i așa?” 

(Nuuu! În niciun caz!) 

„Vei fi pedepsită multă vreme, domnişoară?” 

(Şi asta cu ce e diferit față de starea mea actuală?) 

Totuşi, mama nu zice nimic. Numai ticăitul ceasului de bu- 
cătărie agăţat pe perete tulbură liniştea. Cu fiecare moment, 
mă aştept la un atac mai înverşunat. În cele din urmă, ea scoate 
un mic oftat. 

OK, iată că vine! 

— Ce se întâmplă, Cassandra? mă întreabă ea pe un ton 
alarmant de blând. Ce s-a întâmplat cu tine în vara asta? 

-Mă foiesc pe scaun, alegând să privesc fix o picătură de 
lapte ce s-a uscat pe masă decât să mă uit la ea. Mama conti- 
nuă, implacabilă: 

— Pari pierdută. Şi mă doare sufletul să te văd așa. Eşti atât 
de deşteaptă și de talentată. Dacă te concentrezi puțin, poţi avea 
întreaga lume la degetul mic. Dar îţi irosești timpul aiurea. Ai 
zis că vrei să te faci regizor, aşa că te-am trimis în tabăra de 
regie. Când ai făcut ultima oară un filmuleţ, Cass? Apoi ai vrut 
să iei lecţii de actorie. După care mi-ai zis că vrei să pictezi. Ai 
luat lecţii de desen vreme de şase luni şi toată vara nu te-am 
văzut o dată ţinând o pensulă în mână. Și cred că nu m-ar de- 
ranja dacă aş afla că ţi-ai făcut prieteni noi cu care să te distrezi. 
Dar toată vara tu nu ai făcut nimic. N-ai făcut decât să-ţi ma- 
nifeşti furia şi iresponsabilitatea. Ce se întâmplă cu tine, Cass? 

Un val de căldură îmi cuprinde obrajii. Îmi înfig şi mai tare 
unghia în pata uscată de lapte de pe masă. 

— Trebuie să te aduni, domnişoară. La toamnă vei intra în 
ultimul an de liceu. Trebuie deja să afli cine eşti cu adevărat și 
ce-ţi doreşti de la viaţă. 

Frank îşi lasă ușor mâna pe braţul meu. 

— Suntem alături de tine, puştoaico. Vrem doar să te 
ajutăm. | 

Nu ridic privirea. Nu pot să ridic privirea. Mă simt dată în 
vileag. 'Țipete, pedepse — cu ele mă descurc. Dar asta? Trebuie 
să-i pun capăt chiar acum. 

Mă las pe spătarul scaunului şi dau din umeri, cu o figură 
plictisită. 

— Ce pot să spun, mamă? Cred că trec printr-o criză ado- 
lescentină. Pubertate. Hormoni. Chestii de-astea. 

— Cassandra! 

— Ştiu, zic eu, ridicându-mi mâinile în faţă în timp ce mă 
scol de pe scaun. Ştiu. Sunt pedepsită. 

— Cassandra! 

Le întorc spatele şi mă îndrept spre ușă, către camera mea. 
Acolo unde mă simt în siguranţă. 

— Pedeapsă pe viață. Am înţeles. Cred că a sosit vremea 
să-mi iau muzicuţa şi să scrijelesc trecerea zilelor pe peretele 
de lângă pat. 

Mama mă strigă din nou, pe un ton ascuţit, dar eu sunt deja 
la jumătatea coridorului. Fug sus în cameră şi trântesc uşa în 
urma mea. 


Bătălia de la Masa din Sufragerie nu s-a încheiat încă. Cele 
două armate s-au regrupat în taberele lor. Următorul atac al 
mamei soseşte via Frank, imediat după prânz. Ciocăne la uşă 
şi mă anunţă vesel că mama zice că am voie să cobor la petre- 
cerea de diseară. 

— Am voie să cobor... 

Vorbe iscusite, căci ştie că încuiată în cameră toată noap- 
tea îmi va fi infinit mai bine decât la petrecere. Să mă îmbrac 
cu o rochie albă de dantelă la care să asortez o eşarfă înflorată. 
Să joc rolul de fată drăguță a gazdelor. Să încuviinţez din cap şi 
să zâmbesc în mijlocul unor nenumărate discuţii plicticoase. 
Bine jucat, mamă! Bine jucat! 


Cufundată într-un fotoliu de răchită, mă holbez la mama, 
care poartă o conversaţie cu câţiva oaspeţi. Încă o petrecere 

de tâmpire a minţii. Oameni bogaţi, de vârstă mijlocie, agă- 
țându-se disperaţi de ultimul fir de tinereţe, bârfind şi bând 
Cabernet Sauvignon. 

Frank scoate dopul unei alte sticle, râzând la ceea ce proba- 
bil a fost o glumă răsuflată. Deşi au o căruţă de bani, oamenii 
ăştia sunt șocant de plictisitori. Singura persoană cu care mi-ar 
plăcea să-mi petrec timpul este Travis, numai că părinţii nu-l 
slăbesc din ochi şi, chiar dacă aseară a scăpat ca prin urechile 
acului, privirea lor necruțătoare mă avertizează să nu mă apro- 
pii mai mult. 

Aşa că stau pe scaunul meu, bând un Sprite şi urmărind o 
molie care zboară în jurul unui lampion chinezesc alb, atârnat 
pe terasă. 

La ora zece, mama îmi face un semn din cap. Timpul regula- 
mentar s-a sfârșit. Mă gândesc să mă retrag în camera mea, dar, 
cum voi fi ţintuită acolo câteva zile, iau hotărârea să rămân afară. 

Smulgându-mi de la gât eșarfa înflorată şi lăsând-o agăţată 
într-un tufiş în semn de rebeliune, mă duc să mă plimb pe do- 
meniu. Casa asta e mult prea sofisticată ca să aibă doar o curte 
din spate. Are domeniu. Pentru a mia oară, ce-o fi apucat-o 
pe mama să vină aici? Da, e o casă superbă într-o zonă su- 
perbă, dar nu e locul nostru aici. Şi nici nu va fi vreodată. Ori- 
câţi bani ar câştiga Frank. Suntem americani de clasă mijlocie, 
care locuiesc în suburbii. Nu organizăm serate pe verandă, ci 
petreceri cu barbeque în curtea din spate, unde bărbaţii beau 
bere peste măsură, iar copiii joacă „Adevăr sau provocare” 
în living. 

Luminaţi de globul unui lampion pe terasa din spatele meu, 
invitaţii râd și vorbesc despre lucruri deşarte. Adevărul dure- 
ros mă izbeşte în faţă. Întotdeauna am cochetat cu gândul că 
locul meu nu este în Ohio, că menirea mea este să fac lucruri 

mult mai importante. Şi acum iată-mă aici, totuşi încă am sen- 
timentul că nu aparţin acestui stil de viață. Poate că sunt o 
snoabă incurabilă care va fi nefericită oriunde s-ar duce. 

Impulsul de a face ceva prostesc îmi dă ghes încă o dată. 
O mică faptă de vandalism nesoldată cu victime, poate. Să-mi 
rup rochia şi să mă întorc în mijlocul petrecerii goală-goluță ca 
în ziua în care m-am născut. 

Lovesc o pietricică, trimițând-o de-a dura pe potecă. Câţi 
ani am, doisprezece? Încerc cumva să-i atrag atenţia mamei 
deoarece mi-e teamă că-şi iubește noul soţ mai mult decât pe 
mine? Ruşinată cum se cuvine, încerc să-mi afund mâinile în 
buzunare, până când îmi dau seama că port rochie şi nu am 
buzunare. 

Pașii mă poartă dincolo de fântâna arteziană, dincolo de fo- 
işorul împodobit cu tufe de trandafiri, pe poteca pavată cu dale 
de piatră colorate, de-a lungul peluzei îngrijite cu meticulozi- 
tate. Din inerție, mă îndrept către plaja privată a proprietăţii. 
Nu e cine ştie ce plajă propice înotului — cam stâncoasă — şi nu 
mă aştept ca vreun musafir să se fi abătut până aici. 

La marginea gazonului, un rând de tufișuri înalte, la fel de 
îngrijit tunse, formează un zid natural. Mergând de-a lungul lui, 
găsesc o trecere secretă către mare. Am dat peste ea acum câteva 
săptămâni. La un moment dat, cineva a avut probabil intenţia să 
o transforme într-o potecă pavată către plajă, dar gândul nu s-a 
materializat niciodată. Acum grădinarii lasă să crească rămure- 
lele atât cât să ascundă gaura, dar menţin posibilitatea de acces. 

Stropi fini de spumă mă ating înainte să văd valurile. Gus- 
tul sărat pluteşte în aer. Fiind crescută în Ohio, n-am avut prea 
multă tangenţă cu oceanul. Experienţa mea cu apa s-a limitat la 
piscina cartierului. Probabil din cauza asta, mărimea şi mişca- 
rea constantă a oceanului mă intrigă şi, totodată, mă îngrozeşte. 

Îmi fac loc cu coatele printre tufişurile dese şi oceanul mi se 
dezvăluie în fața ochilor. E negru şi vast şi aparent într-o per- 
petuă mișcare. Spuma albă a valurilor sparte se rostogolește pe 
plajă, acoperind nisipul sclipitor. E o fâşie de plajă surprinză- 
tor de lungă. De fapt, un mic golf, încadrat perfect de gardul 
viu din spate și de promontoriile stâncoase aflate de-o parte 
şi de alta. Stânci mari sunt presărate în apă şi de-a lungul ţăr- 
mului, însă este suficient nisip cât să te întinzi. Locul e liniş- 
tit, neregulat, dar nemaipomenit de frumos. Îmi umplu adânc 
plămânii cu mirosul oceanului și brusc realizez că ar fi trebuit 
din primul moment să vin aici și să car după mine proasta mea 
dispoziţie. Zona asta e neîndoielnic mai potrivită decât o pe- 
trecere de snobi. 

Mă aşez pe un petic de nisip de lângă un grup de stânci şi 
urmăresc cum valurile se sparg blând de țărm. Briza sărată îmi 
răvăşeşte părul pe față. Dar nu mă mişc. Pun pariu că astfel 
arăt mai gânditoare. La ce mă gândesc atât de profund - n-am 
habar. Ce jalnică sunt! Nici nu ştiu măcar de ce mă simt cu- 
prinsă de angoasă şi de tristeţe. Pur şi simplu aşa sunt. 

Îmi scot telefonul. Poate îi mai trimit un mesaj lui Jade: 

Bună, sunt la o petrecere răsuflată. Mă plictisesc. Sper că şi tu. 

Dar ea n-o să-mi răspundă decât mâine. Dacă o va face. 
Cu siguranţă ea nu se plictiseşte. E prea ocupată să-și trăiască 
viața din plin la Paris. Bucurându-se de provocarea şi plăcerea 
resimţite la orele de practică într-un muzeu de artă, program la 
care aş fi aplicat şi eu dacă aş fi ştiut de el. Probabil. Îmi afund 
degetele în nisipul rece, strâmbându-mă la gândul acesta. 

Nu ştiu de ce mă deranjează că Jade pare să-și fi pus la punct 
planul pe cinci ani de acum înainte. Adică, de ce un artist nu 
poate pur şi simplu să se bucure creând opere de artă? De ce 
trebuie să transforme asta într-o meserie? O parte din mine își 

doreşte ca lucrurile să fi fost mai simple. Aşa cum fuseseră cu 
trei ani în urmă, când Jade şi cu mine eram entuziasmate că 
mergem la liceu. În felul ăsta, Jade n-ar mai fi mers la Paris şi 
nici eu n-aş mai fi venit aici cu mama și Frank. Am fi stat la 
tatăl meu, am fi făcut nopţi albe, vorbind despre băieţi, şi nu 
ne-ar fi păsat de nimic. 

O lumină îmi atrage privirea. Acolo, la linia orizontului, 
unde negrul oceanului se întâlneşte cu negrul cerului, se vede 
o fâşie lată şi strălucitoare. Îmi ia o clipă să realizez despre ce 
e vorba. Începe să răsară luna. Accesez „Calendarul fermieru- 
lui” de pe telefonul mobil. Se pare că în seara asta va fi lună 
plină. 

Mă uit din nou la lumina tremurătoare. E ceva magic şi to- 
tuşi înspăimântător în ea. Mă cuibăresc cu genunchii la piept 
şi privesc. Conturul auriu al lunii îşi face apariția, ieşind din 
apele negre: e imens şi freamătă în arşiţa verii. Apoi se întâm- 
plă ceva inexplicabil. 

O scânteie luminoasă, o săgeată strălucitoare emană din luna 
ce răsare şi pluteşte peste ocean, atingând cu un sărut țărmul. 

Sar ca un arc, făcând ochii mari. A fost atât de rapid. Mai 
repede decât ai clipi. Atât de repede, încât nici măcar nu sunt 
sigură că am văzut cu adevărat. Poate sunt ochii mei de vină. 
Scânteile luminoase sunt simptome ale dezlipirii retinei. Sau 
ale glaucomului? Tatăl lui Jade este oftalmolog și ea e obsedată 
că ar putea avea probleme grave cu ochii. Dar înainte să apuc 
să-i dau un telefon, zăresc o siluetă. 

Pe plajă se află cineva, stând aproape de linia țărmului. Cum 
de nu l-am văzut venind? Eram prea ocupată să privesc luna? 

Mijesc ochii în întuneric. Silueta e cu siguranţă masculină. 
Şi tânără. Chiar şi de la distanța asta îmi pot da seama. ÎI urmă- 
resc: stă nemișcat. Ar trebui probabil să mă tem să fiu singură 

pe plajă cu un străin, mai ales un străin care e posibil să fie un 
ninja. Mama mi-a dat un mic spray cu piper, pe care să-l port 
ca breloc la chei, pentru astfel de urgențe. Întotdeauna am con- 
siderat că e atinsă de paranoia în privința asta. Cred că ar fi fu- 
rioasă dacă ar afla că nu am fugit în clipa în care l-am văzut pe 
tipul ăsta. 

Dar eu cred că sunt în siguranță. Observându-l mai bine, 
deduc că este un invitat de la petrecere. Pantalonii și cămașa îl 
dau de gol. Ba poartă chiar şi haină. A cam exagerat cu ţinuta. 
Nu pot băga mâna în foc de la distanţa asta, dar îmi închipui că 
este cam de vârsta mea. Șaptesprezece. Poate cu un an sau doi 
mai mare. Nu-mi amintesc să fi văzut pe cineva de vârsta mea 
la petrecere, cu excepţia lui Travis şi a lui Brandon. O dovadă 
şi mai hotărâtoare că este un ninja. 

Fără să mă remarce, străinul se plimbă pe plajă. Cu haina 
pe umeri, îşi afundă mâinile în buzunare şi contemplă oceanul. 
Mă încearcă imboldul de a-mi face simțită prezenţa, însă ceva 
mă reține. Poate hainele lui ciudat de elegante. Sau felul în care 
stă pur şi simplu acolo. Poate pentru că şi el pare la fel de sin- 
gur cum mă simt eu. 

Face câțiva paşi prin apă, împingând cu piciorul o piatră. E 
înalt și slab şi merge adâncit în gânduri. La ce s-o fi gândind 
atât de intens? Poate la o primă iubire tragică, imposibilă? Aşa 
sper. 

Se apleacă să culeagă o piatră şi o aruncă în ocean. N-ar 
trebui să-l mai urmăresc, căci ar fi aiurea să-i explic de ce nu 
l-am avertizat de prezența mea acolo. Ar trebui să mă furişez 
cât încă stă cu spatele la mine. 

Sau l-aş mai putea urmări încă puţin... 

Aproape că mă aştept să-şi scoată un carneţel şi să scrie o 
poezie minunat de tristă. Cât de patetică trebuie să fiu când îi 

atribui atât de repede un rol unui om complet străin şi încep 
să-mi imaginez cum ar fi să mă îndrăgostesc de el! În viaţa 
reală, probabil că e un puşti bogat şi răzgâiat, obsedat de Ca- 
maro-ul lui tunat sau de cum s-o facă pe bancheta din spate a 
Camaro-ului său tunat - sau de ambele. 

Oftez. Un pic cam zgomotos. Băiatul Ninja întoarce capul 
şi priveşte direct spre mine. Mă îndrept de spate. Mă bate gân- 
dul s-o iau la goană. Sau să fac pe oarba. Orice scuză ar fi mai 
bună decât să admit că l-am urmărit în chip sinistru preţ de 
cinci minute. Minunat. Se îndreaptă către mine. 

— Îmi pare rău, strigă el. Nu te-am văzut. 

Deschid gura să îndrug niște scuze prosteşti, însă un ghimpe 
de rebeliune îmi dă ghes. Ce rost are? Nu-i datorez tipului ni- 
ciun fel de scuze pentru că stăteam pe proprietatea mea. Și ce 
dacă îşi închipuie că sunt vreo ciudată sau nebună? După vara 
asta, n-am să mă întorc niciodată în Crest Harbor, ceea ce în- 
seamnă că nici pe el nu-l voi mai vedea vreodată. 

Pulsul îmi creşte rapid în ciuda hotărârii mele, totuşi rămân 
pe poziţii. 

— Nu mă lua în seamă, zic eu. E destul loc pe plaja asta 
pentru toți singuraticii melancolici. 

Un surâs uşor înfloreşte pe buzele lui. 

— Aşa deci. Atunci, e vreo distanţă obligatorie între melan- 
colici sau pot să revendic locul ăsta mic de aici? 

Arată cu degetul nisipul de lângă mine. Fără să aștepte răs- 
punsul, se așază și îmi zâmbeşte. E un zâmbet minunat. Şi dacă 
ar fi să adaug părul blond-nisipiu pieptănat pe spate şi ochii 
căprui, adânci, atunci e clar. Arată mult prea bine ca să fie alt- 
ceva decât un nenorocit cu bani în căutarea unei prăzi ușoare. 

Trist, într-adevăr. Parcă nici nu-mi vine să vorbesc cu el ca să 
nu distrug aureola cu care l-am înconjurat. Nu putea să păstreze 

distanţa și să rămână învăluit în tristeţe şi poezie? Se lasă puţin 
pe spate, sprijinindu-se în mâini, şi priveşte spre ocean. 
- — Frumoasă lună, nu-i aşa? 

Îi urmăresc privirea. Luna e uriașă, un cerc auriu de lumină. 

— Mda, este destul de spectaculoasă. 

— Şi răsăritul ei a fost foarte interesant. Băiatul îmi aruncă 
o privire lungă. Nu cumva ai văzut și tu...? 

Mă încordez: 

— Ce să văd? 

Răzgândindu-se, clatină din cap: 

— Nu. Nimic. Nu mă lua în seamă. 

Îmi îngustez ochii. Doar n-a văzut şi el scânteierea aceea, 
sau a văzut-o? 

Tocmai vreau să-l întreb, când el își întinde mâinile şi trage 
adânc aer în piept, apoi spune: 

— Ned avea dreptate. E o noapte perfectă pentru o 
petrecere. 

— Da, aşa cred, răspund eu sec. 

Se aşază mai bine, cu genunchii strânşi la piept. 

— Şi ce faci aici de una singură? 

Sentimentul de abandon nepăsător mă cuprinde din nou, 
înecând orice tentativă de socializare pe care o puteam oferi. 
N-am nimic de demonstrat şi nu vreau să impresionez pe 
nimeni. 

— A, nimic. Cugetam la subtila suferinţă a vieţii. 

Ridică din sprâncene: 

— Ei bine... Mă studiază, gândindu-se probabil că sunt 
vreo ţăcănită emo. Apoi dă din cap şi își întoarce privirea spre 
ocean: Asta înseamnă că suntem doi. 

Nu pare să-și bată joc de mine. De fapt, pare chiar pierdut 
în propriile gânduri. Un mic zâmbet i se iveşte pe buze. 

— „Pentru fiecare clipă de extaz trebuie să plătim cu o 
suferință.” 

Cuvintele îmi par ciudat de familiare și apoi îmi amintesc: 

— Emily Dickinson. 

— Aşa este, aprobă el. Pari surprinsă că am citat-o. 

— Chiar sunt. 

Râde uşor: 

— Şi de ce, mă rog? 

— Pentru că nu pari genul de băiat care să cugete la sufe- 
rința vieţii şi să citeze din Dickinson. 

Asta îl amuză: 

— A, nu? la spune-mi, şi cum ar trebui să arate un astfel 
de băiat? 

Ar arăta ca domnul Perry, profesorul meu de engleză, deşi- 
rat și chel. Nu ca un tânăr îmbrăcat cu stil, un ninja stânjeni- 
tor de arătos. 

— Să zicem că tu pari să-ți găseşti mai bine locul la o petre- 
cere decât la un cerc de poezie. 

Surâsul său se umbreşte uşor: 

— Cred că a fost cam urât din partea mea să plec de la pe- 
trecere. Dar nu puteam să gândesc în toată larma aia. Stăteam 
acolo şi mi-am dat seama că mi-a ajuns. Ştii? 

— Deci ai plecat din cauza zgomotului? Ăsta nu prea e de 
obicei un motiv acceptabil ca să meditezi în singurătate, dar eu 
îl accept. 

— E mai mult de-atât. 

— OK. Atunci care este? 

Oftează: 

— Ai fost vreodată într-o încăpere ticsită de oameni și to- 
tuşi să te simţi complet singură? Şi totul în jurul tău — luminile, 
şampaânia, invitaţii — să pară... 

— Deşertăciune? 

— Exact. 

Mă cercetează atât de intens, încât mă ia cu fiori. 

— Am simțit-o pe pielea mea, răspund eu, susținându-i 
privirea. 

— Asta te-a adus acum pe plajă? 

Tipul ăsta fie a exersat mult rolul de cuceritor al fetelor an- 
goasate, cu suflet de artist, fie nu este ticălosul pe care credeam 
că-l intuisem. Adrenalina înlătură zidul de sarcasm cu care mă 
înconjur de obicei. 

— Cred că voiam să fac ceva nebunesc, însă m-a apucat 
frica şi am venit aici să-mi plâng de milă. 

— Ce-ai fi vrut să faci? 

— Dacă nu mi se făcea frică, vrei să spui? 

Aprobă din cap, fără să mă slăbească din ochi.. 

— Chiar nu ştiu. Şi asta e o parte a problemei. 

Scoate un mic hohot de râs: 

— Eşti diferită. Pot să-mi dau seama după felul în care stai 
şi contempli țărmul. 

— Şi tu eşti destul de ciudat, să ştii. 

— Vină asumată, zice el, făcându-mi cu ochiul. Şi-atunci ce 
ne facem, tu şi cu mine? O pereche de rățuşte ciudate în căuta- 
rea sensului vieţii. 

— Cred că trebuie să facem ceva nebunesc. 

— Haide! Ce să fie? mă întreabă, în timp ce se saltă în pi- 
cioare. Știu. Mă apucă de mâini şi mă trage în sus. Vom sări în 
ocean. 

Râd la ironia sugestiei lui: 

— Nu, mulţumesc. Aseară am făcut o baie şi m-am ales cu 
destule necazuri în urma ei. 

— Haide, vino! O să fie distractiv! 

— Nu! 

Un zâmbet şiret i se întinde pe chip. 

— Nu ai venit aici. să porți o discuție. Asta puteai s-o faci și 
la petrecere. 

Fără veste, o ia la goană, trăgându-mă după el. Dăm piept 
cu o rafală de vânt stârnită de o furtună în larg. Abia îmi men- 
țin echilibrul, încercând să ţin pasul cu el. 

— Hei! strig eu, cu părul fluturând. Opreşte-te! 

— Gata cu vorba! Acum trecem la acţiune! 

— Am zis că nu vreau să înot! 

Continuă să alerge. 

— Vom sări de pe promontoriu, să vedem dacă putem 
prinde o sirenă. 

— Nu. Sunt prea tânără ca să mor! 

Râde și nici eu nu pot să mă abțin. Alergăm până ce ajun- 
gem la baza promontoriului, unde ne oprim amândoi, aple- 
cându-ne pentru a ne trage sufletul. 

— Dacă mă împingi în apă, o să te înec, spun eu cu respi- 
raţia tăiată. 

Îmi aruncă un rânjet: 

— Credeam că vrei să faci o nebunie. 

— Da, vreau. Dar nu-mi vine să mor alături de un necu- 
noscut. Nu asta am avut în minte. 

— M-a cam luat valul, nu-i așa? Nici măcar nu-ţi ştiu 
numele. 

— Aşa e. Nu-l ştii. 

— Ei bine, ai de gând să mi-l spui sau am pierdut şansa de 
a te cunoaşte mai bine? 

Respirația mi s-a domolit, însă felul cum se uită la mine îmi 
face inima să bată în continuare cu repeziciune. 

— Cass, zic. Cassandra. 

Îmi întinde mâna. Ca să facem cunoştinţă, probabil. Ca pe 
vremuri. I-o strâng stânjenită. 

— Şi tu ești? 

Clipeşte. 

— Lawrence, răspunde el, surprins de întrebarea mea. 

— Scuze, nu sunt de pe-aici. Nu-i cunosc pe toți puștii 
şmecheri. 

Se încruntă uşor. 

— Chiar ești șocat că nu-ţi ştiu numele? spun eu în bătaie 
de joc. 

— Nu, dar, din moment ce petrecerea aia idioată e pentru 
mine, am crezut că... 

— Poftim?? Petrecerea e pentru tine? 

Ridică din umeri, încolţit. 

— Stai uşor. N-a fost ideea mea. 

— Aha! Deci pretinzi că mamei şi tatălui meu vitreg le-a 
venit din senin ideea să te facă vedeta petrecerii la ei acasă? Fie 
eşti îngrozitor de narcisist, fie ai luat-o razna. Acum, dacă stau 
să mă gândesc mai bine, probabil că amândouă. 

Se încruntă. 

— Cred că vorbim de două petreceri diferite. Eu mă refer la 
cea din spatele tufișurilor de colo. 

— Nu mai spune! Acolo e casa părinţilor mei! 

Se holbează la mine. 

— Te înşeli. 

Îmi ard obrajii de furie. 

— Ştiu că nu ne potrivim perfect în peisaj, dar ei au închi- 
riat casa cu acte în regulă şi, prin urmare, e casa lor. 

Se încruntă, străduindu-se să-mi priceapă cuvintele. 

— Nu cred că-i cunosc pe părinţii tăi. 

— O, bineînţeles că nu. Doar că te-au invitat la ei acasă, la 
o petrecere care aparent este dată în cinstea ta. Nu, nu aveai ni- 
ciun motiv să-i cunoşti. 

Se scarpină la ceafă. 

— N-am vrut să... 

— N-are importanţă. 

— Părinţii tăi au cumva vreo legătură cu unchiul meu, Ned? 

— Unchiul Ned? 

Încă o dată, pare surprins că nu cunosc personalităţile din 
Crest Harbor. 

— Ned Foster. 

— Bănuiesc că şi el e un alt nume cu greutate de pe aici pe 
care ar trebui să-l cunosc şi să-l venerez? Nu-s genul ăla de 
fată, OK? Mă doare undeva de Ned Foster. 

Lawrence se uită la mine de parcă aș fi nebună. Un senti- 
ment de rușine îmi inundă obrajii. lată ce păţesc dacă îmi las 
imaginaţia să zburde, închipuindu-mi că tipul ăsta ar fi diferit. 
Pornesc cu pas apăsat spre plajă. 

— Mai bine mă întorc. 

— Stai. Fuge după mine. N-am vrut să te jignesc. Doar că... 
sunt foarte confuz. 

— Ei bine, eu nu sunt. Mi-am dat seama cine-mi eşti de 
cum te-am văzut. 

Înainte de a apuca să-mi răspundă ceva, alerg restul dru- 
mului prin nisip şi apoi printre tufişuri. 

Odată ce mă văd pe peluză, încetinesc. Dar nu aud zgomot 
de paşi în urma mea. Mă opresc, detestându-mi slăbiciunea, şi 
arunc o privire înapoi spre plajă. 

Dar Lawrence nu vine după mine. 


CAPITOLUL 5 


Launence 


Z) uge înapoi la petrecere. Furioasă? Ruşinată? Aş vrea să 

pot înţelege ce s-a întâmplat. Alerg după ea printre tu- 

fişuri, dar se pare că a reuşit cumva să se evapore în mulțimea 
care umple peluza. 

— A, iată-te, Lon! 

Charles mă bate cu mâna pe spate. Respirația îi duhnește a 
rachiu ieftin pe care unchiul Ned l-a cumpărat din New York. 

— lată-l pe sărbătorit, mormăie el. 

— Charles, ai văzut vreo fată venind dinspre plajă? 

— Vrei să zici Fay? 

Cuvintele mi se opresc în gât. N-ar suna tocmai în regulă 
dacă aş spune că am fost pe plajă alături de o altă fată. Arunc o 
privire asupra mulțimii dezlănţuite. Orchestra de jazz scârțâie 
şi bubuie ca o cutie muzicală care a luat-o razna. Peste tot vezi 
braţe în aer, pahare cu băuturi spumoase. O mare de tunsori 
franţuzeşti, brunete şi blonde platinate laolaltă, se balansează şi 
dansează după un ritm propriu. Dar nu văd nicăieri fata ciudată 
pe care am întâlnit-o pe plajă. Dându-mi seama că Charles mă 
urmăreşte, dau uşor din cap: 

— Sigur că da. Unde e Fay? 

— E lângă orchestră. Te căuta mai devreme. Am încercat 
s-o conving să-mi acorde un dans, dar m-a refuzat. N-are ochi 
decât pentru tine, iubăreţule! 

Îl împing uşor, rânjind când trec pe lângă el, dar zâmbetul 
dispare în clipa în care nu mă mai poate vedea. O femeie cu 
bentiță scânteietoare şi cu un şal de pene se ciocnește de mine, 
chicotind, apoi fuge să se alăture prietenei sale. În stânga mea, 
câţiva tipi bine îmbrăcaţi râd de mama focului, pocnindu-se 
cu palmele pe genunchi. Aş vrea să mă întorc pe plajă. Să simt 
nisipul fin şi rece şi briza liniștită a fluxului. La capătul tera- 
sei, o caut din nou pe fată. Pe Cassandra. Ar trebui să iasă în 
evidenţă. Cu rochia ei deosebită, cu părul ei lung, şaten-auriu. 

— Căutai pe cineva? 

Glasul lui Fay Cartwright se aude în spatele meu ca o pisică 
ce toarce alene. Mă întorc și o văd stând alături de mine, afi- 
șând acel zâmbet abia schiţat, ce sugerează cunoaşterea multor 
secrete. Conturul dermatografului deasupra genelor scoate în 
evidenţă culoarea ochilor săi, căprui-auriu, într-un mod sen- 
zual şi somnoros totodată. Tot timpul pare că ştie ceva ce eu 
vreau să ascund de ea. O clipă, scânteia unei temeri se aprinde 
în sufletul meu la gândul că m-a văzut pe plajă discutând cu 
Cassandra. 

Vine mai aproape și braţul ei atinge uşor braţul meu. Simt 
parfumul cu care s-a dat pe gâtul ei fin. Părul negru ca pana cor- 
bului este aranjat în unghi ascuţit pe obraji. Familia Cartwright 
nu este de când lumea în înalta societate locală - de fapt, nici 
nu i-am văzut pe ai ei la vreuna din petrecerile de pe aici —, însă 
frumuseţea lui Fay este de ajuns ca să treci cu vederea îmbogă- 
ţirea lor recentă. 

— Cam aglomerat în seara asta, murmură ea. 

— Ned n-ar fi trebuit să facă asta. 

— Ba sigur că da. Doar nu în fiecare zi faci optsprezece ani. 

— Aşa o fi. Numai că eu aş fi fost mai fericit dacă invitam 
câţiva prieteni la o cină simplă. Poate o ieşire în Crest Harbor. 

Fay îmi adresează un zâmbet ironic: 

— Nu prea eşti adeptul locurilor aglomerate. 

— Nu prea. 

— Pe mine mă incită, zice ea cu o scânteie în ochi. Dar ia 
stai, de ce n-am merge noi într-un loc mai izolat? Te-aş putea 
ajuta să te relaxezi un pic. 

Degetele îi alunecă pe mâneca hainei, apoi le atinge uşor de 
mâna mea. Se răsuceşte şi o porneşte agale spre casă, rochia 
aurie fremătând la fiecare legănare molatică a coapselor. E ca 
un cântec de sirenă și mă trezesc purtat de val după ea. 

Chiar când să intru în casă, mă strigă unchiul Ned. Stă pe 
terasă cu prietenii lui de-o viaţă. Vârful aprins al trabucurilor 
le luminează zâmbetele binevoitoare. Ned este de departe cel 
mai solid din grup. E înalt și lat, cu o burtă care îi pune pe cei- 
lalți în inferioritate. Părul lui negru și bogat este singura do- 
vadă fizică a faptului că el şi tatăl meu sunt frați. 

— Lon, băiete, vino-ncoace. 

Mă uit la Fay, care s-a oprit la baza scărilor de marmură. Ri- 
dică uşor din umeri și ia un pahar de pe tava unui ospătar care 
trece pe lângă ea. ÎI ridică, îmi face cu ochiul şi apoi soarbe o 
înghiţitură din băutură. O să mă aştepte. Sper. 

Ned îmi toarnă un pahar de coniac în timp ce mă apropii 
de el. 

— Ține, fiule. Ia şi bea. De-acum eşti bărbat, zău așa! 

Vorbeşte cu o reală afecțiune pentru mine. Soţia lui Ned, 
Stella, a murit înainte să-i ofere un urmaș şi mereu m-a tra- 
tat ca pe propriul fiu. Cred că de aceea, când mama a murit în 

urmă cu un an, Ned a început să se implice mai mult în viaţa 
noastră. Deoarece ne poate înţelege pierderea suferită. 

— Mulţumesc, îi zic. 

Orson Baker mă bate cu palma pe spate: 

— Micuţul Lonnie s-a făcut om mare. Cine-ar fi crezut? 
Când mergi la colegiu, băiete? 

— Tatăl său a aranjat deja, răspunde Ned în locul meu, 
zâmbind cu mândrie. Din toamnă e student la Harvard. 

Bărbaţii aceştia de vârsta a doua încuviințează mulțu- 
miţi din cap şi închină paharele în cinstea mea. Aș vrea să le 
spun să nu se mai obosească, deoarece, chiar dacă tatăl meu a 
făcut aranjamente, asta nu înseamnă că mă voi duce acolo. În 
schimb, le ofer cel mai minunat zâmbet de care sunt în stare. 

Mătușa Eloise ni se alătură. Este sora mai mare a lui Ned şi 
a tatălui meu. Locuieşte la distanță de aproximativ o oră şi se 
poartă ca o cloșcă cu Ned, mereu cu ochii în patru pe bătrânul 
burlac singuratic. În seara asta poartă cea mai ţipătoare rochie 
a sa, lungă până la genunchi, cu perle şi cristale aplicate. Vrea 
să se dea drept cea mai răzvrătită femeie a anilor '20. Face orice 
ca să-şi ascundă părul încărunțit şi ridurile care au început să-i 
sape chipul. Mă străduiesc s-o complimentez cum pot eu mai 
bine. Înaintarea în vârstă o irită la culme. 

— Lonnie, zice ea cu voce ridicată, deja ameţită de băutură. 
lată-te. Fay te căuta peste tot. 

— Sunt bine, mătuşă Eloise, o liniştesc eu, dându-i un mic 
pupic pe obraz. 

— Dragul meu băiat, râde ea, mângâindu-mă pe faţă. Apoi 
către însoțitorii ei: E o adevărată favoare să-l avem aici toată 
vara. Ne-am tot rugat de el şi ne-am tot rugat, nu-i aşa, Ned? 
Şi chiar se simte bine cu noi. Te simţi bine cu noi, nu-i așa, 
Lonnie? 

— Sigur că da, zic eu, în vreme ce verific dacă Fay mă mai 
aşteaptă. 

Este tot acolo, numai că-şi petrece timpul discutând cu un 
tip înalt, un zâmbăreţ tâmpit care nu-și mai ia ochii de la sânii 
lui Fay. Mâna stângă mi se strânge pumn. 

— Aş face bine să mă duc. Fay mă aşteaptă. 

— O, bineînţeles, zice Ned şi mă bate pe spate. Distracţie 
plăcută! Dar ai grijă să te întorci înainte de miezul nopții, ca să 
sufli în lumânări! S-ar putea să te aştepte o surpriză! 

Le face cu ochiul prietenilor săi. În tort e ascunsă o dansa- 
toare. Am aflat deja de la Charles. Cu un zâmbet obosit, îmi 
impun să mimez surpriza. 

— Ne vedem mai târziu. 

Mă strecor printre petrecăreţii veseli şi intru în casă. Când 
Fay mă vede venind, buzele ei se arcuiesc într-un zâmbet ne- 
stăpânit. Urc până la ea. Individul care-i ţinea companie îmi 
aruncă o privire tâmpă. 

— Ai vreo problemă, amice? mă întreabă el. Acum eu vor- 
beam cu domnişoara. 

— Doar încercai. Îţi vând un pont pentru data viitoare: 
ochii ei sunt aici, sus. 

Fay îşi înăbușă râsul cu palma. Necioplitul se arată ofensat, 
dar înţelege apropoul. 

— Bine, păstreaz-o! zice el. 

Îşi netezeşte părul pe spate cu un gest menit să impresio- 
neze şi îşi ia tălpăşiţa. Rămaşi singuri, Fay îşi desface braţele: 

— Ei, trebuia să-ţi atrag atenţia cumva. 

— Crede-mă, ai făcut-o. 

Zâmbeşte şi îmi potriveşte cravata, deşi îmi stătea perfect. 

— Şi-acum, murmură ea, unde rămăsesem? 

— Parcă voiai să mă ajuţi să mă relaxez. 

— Corect. 
Se răsuceşte şi începe să urce scările cu graţia unei feline. 


Fac un pas după ea, dar ceva mă opreşte. Gândul îmi zboară 
la fata misterioasă de pe plajă. Probabil e o prostie. Nici măcar 
n-o cunosc. Totuşi, oricât ar fi fost de scurtă întâlnirea noastră, 
m-a făcut să pun în balanţă întregul timp petrecut în vara asta. 
Petrecerile, grupul de prieteni, chiar şi Fay. Până acum, asta era 
tot ce-mi doream. Și totuşi... de ce mă port ca un năuc şi nu 
pot să fac nimic ca să-mi revin? 

Fay se opreşte la mijlocul treptelor şi se uită peste umăr. 
Îmi face semn cu capul. O fi din cauză că sunt un om slab, însă 
accept ceea ce Ned, Fay şi tatăl meu îmi oferă pe tavă. Un sen- 
timent de autodezgust îmi răscoleşte pântecele, precum un 
şarpe ce se încolăcește. Cu mâinile adânc înfipte în buzu- 
nare, pornesc după Fay în umbrele foşnitoare, lăsând în urmă 


petrecerea. 


CAPITOLUL 4 


Casandha 


ând am reuşit în sfârşit să mă târăsc în bucătărie pen- 

U tru micul dejun, omleta pe care mi-a pregătit-o Frank e 
deja rece. Mama şterge blaturile şi îl strigă pe Eddie să-şi ia de 
acolo, maşinuţa de curse. Când mă observă, ochii i se umbresc 
şi mă scrutează necruţător. 

— Mă mir că ai dormit atât de mult. Te-ai dus la culcare 
destul de devreme. 

Dau din umeri şi mă aşez la tejgheaua înaltă a barului. Înfig 
furculița în omleta tare ca piatra. 

— Mai bine ia asta, zice ea şi îmi împinge un ştrudel cu 
zmeură pe suprafaţa de granit a barului. 

Accept cu un zâmbet ramura de măslin. Mai bine zis, o jumă- 
tate de zâmbet. Doar atât sunt în stare să ofer în dimineaţa asta. 
Îşi face apariţia şi Frank, cu Wall Street Journal la subraţ. 

— "Neaţa, Cassie! Te-ai odihnit bine? 

Încuviinţez din cap, sperând că gura mea plină cu ştrudel o 
să fie o bună scuză de a nu purta o conversaţie de complezenţă. 

Frank îşi toarnă un pahar cu suc de portocale. 

— Ia zi, te-ai distrat aseară la petrecere? 

— Mhm, mormăi eu cu indiferență şi cu gura plină. 

Gândul îmi zboară la conversaţia bizară şi frustrantă avută 
cu Lawrence. 

— Te ajută să cunoşti mai bine oamenii din partea locului, 
continuă Frank, făcându-mi un semn optimist cu ochiul. O 
mulțime de persoane agreabile. 

— Mm-hmm, aprob din nou. 

În minte îmi pregătesc strategia de retragere urgentă din 
conversaţie. 

— Chiar şi oameni foarte importanți, îi dă el zor, crezând 
că mă impresionează. 

Totuși, cuvintele lui îmi aduc mingea la fileu. 

— Chiar așa, spun eu. Cineva de la petrecere îmi vorbea 
despre un anume Ned Foster. Bănuiesc că ştii cine e. 

— Ned Foster..., zice Frank. Hm, nu pot spune că-l cunosc. 
Dar ştiu că există o familie Foster în apropiere, lângă Weston. 
Sunt aici din moșşi strămoşi. Dacă nu mă înșel, încă din secolul 
al optsprezecelea. 

Aşa cum mi-am închipuit. Nobilimea din Crest Harbor. 

Mama se întoarce brusc către Frank, cu o sclipire de memorie: 

— Nu cumva un Foster a construit casa asta pe la 1920? 
Parcă aşa îmi aduc aminte că a zis agentul imobiliar. 

— Tot ce e posibil, este de acord Frank, apoi soarbe din 
sucul de portocale. Ştii că eu nu prea dau atenţie amănuntelor 
de genul ăsta, buburuză. 

În mod normal, îmi dau ochii peste cap la auzul poreclelor 
pe care le inventează Frank, însă acum mintea mea nu se sin- 
chiseşte de asta, fiind ocupată să întoarcă pe toate feţele spu- 
sele mamei. 

— Deci Fosterii încă deţin proprietatea asta? întreb eu cu- 


rioasă. De la ei am închiriat? 

— A, nu, mă lămurește mama. Nu, Fosterii au vândut-o la 
scurtă vreme după ce au construit-o. Cam prea repede, după 
părerea mea. Dar nu-mi amintesc motivul. 

Înfig furculiţa în miezul de zmeură al rămășiţei de ştrudel 
din farfurie. Despre ce vorbea atunci Lawrence? O fi vreun ex- 
pert în case de epocă din Crest Harbor? Sper că nu. Asta l-ar 
face atât snob, cât şi pretenţios. 

Şi misterios. 

Şi enervant de atrăgător. 

Zâmbetul lui îmi bântuie gândurile ca o durere surdă. Puf- 
nesc pe nări. Nu, e un nemernic. Nu uita cum s-a purtat aseară! 
De parcă era stăpânul întregului oraș. 

Şi-atunci, de ce vreau să aflu mai multe despre el? 

Pentru că sunt tâmpită. Accept evidenţa. 

— Pot să mă întâlnesc azi cu Travis? încerc eu, uitându-mă 
la mama cu speranţă. | 

Pariez că el ar ști mai multe despre Lawrence. 

— Nici să nu te gândeşti! Funduleţul tău e pedepsit, Cass. 

— Dar poate să vină el aici. 

— Nu. Ai de îndeplinit treburi prin casă, apoi trebuie să-ţi 
continui lectura de vacanţă. Şi după aceea, dacă mă cuprinde 
un sentiment de generozitate, te las la laptop după ce mănânci 
de prânz 

Oftez zgomotos: 

— Fantastic! 

Chipul mamei este un zid de fier indiferent în faţa rugă- 
minţilor mele. 

— Cum îţi aşterni, aşa vei dormi. 

Împing scaunul sub tejgheaua barului şi mă îndrept către 
scări. 

— De fapt, încă nu mi-am făcut patul în dimineaţa asta și 
cred că mă duc să mă întind în el, să mai dorm puţin. 

— Ce mândră suntem! comentează mama în timp ce eu 
calc apăsat treptele. 


ED 

Să stau în camera mea nu este cea mai nasoală pedeapsă 
pe care mama ar fi putut să mi-o dea, deoarece nu diferă prea 
mult de restul timpului petrecut în vacanţa asta de vară. Totuşi, 
acum sunt în cea mai proastă dispoziţie. Şi cum încă două zile 
lipsite de evenimente se anunţă la orizont, nerăbdarea se trans- 
formă în amărăciune. Mă acresc precum laptele stătut. 

În cea de-a treia zi sunt într-o stare sufletească atât de mi- 
zerabilă, încât sunetul făcut de Frank mâncându-şi pepenele 
roşu la cină mă aduce în pragul isteriei. Trebuie să ies urgent 
de-aici. Înșfac două feliuţe din care se scurge zeama şi îi anunţ 
că mă duc să iau aer curat. Mama și Frank abia îşi pot ascunde 
uşurarea. Sunt sigură că a fost o absolută încântare să mă aibă 
prin preajmă. 

Plescăind cu gura plină de pepene, o pornesc tropăind 
prin iarba peluzei. Apoi îmi dau seama că paşii mă poartă 
către plajă. Normal. Am o clipă de şovăială. Cât de patetică 
par dacă mă duc acolo? Foarte. Dar, la o adică, poate fi mai 
rău de-atât? 

Cu fălcile încleştate, merg înainte. Trebuie să văd din nou 
plaja. Trebuie să o disociez de Lawrence. Pe măsură ce mă apro- 
pii de potecă, percep din ce în ce mai tare zgomotul valurilor, 
ceea ce face ca inima să-mi tresalte uşor. Asta-i ridicol! Cu o 
privire furioasă, îmi fac loc printre tufișuri şi năvălesc pe nisip. 

Și iată-l acolo. 


PÂNĂ NE VOM REVEDEA 45 


Lawrence. leşind din apă. Fără cămașă. Purtând nişte ber- 
mude caraghioase. Îşi netezeşte pe spate părul ud şi ciufulit şi 
ochii lui se opresc ţintă asupra mea. 

Aş fi putut considera asta o reverie jalnică din partea mea, 
dacă nu aş fi văzut expresia la fel de surprinsă de pe chipul lui. 
Pentru o fracțiune de secundă, ne holbăm unul la altul. 

— Cassandra? se aude glasul lui peste urletul valurilor. 

Mă strigă de parcă vrea să vadă dacă sunt acolo în realitate 
sau nu. Dintr-odată, îmi dau seama că s-ar putea să fiu mân- 
jită de suc de pepene pe bărbie, că sunt îmbrăcată cu un şort de 
blugi mult prea scurt, că părul meu e adunat într-un coc negli- 
jent. Mă şterg cu braţul la gură. 

— Ce naiba faci aici? îl întreb eu, înaintând pe fâşia de iarbă 
ca să audă ce zic. 

— Păi... înot?! 

Ochii mei coboară inevitabil asupra pieptului şi braţelor lui 
goale. Are corpul robust, dar nu are mușchii umflaţi de prea 
multe ridicări de greutăţi. Nu este solid, dar este cu siguranţă 
puternic. În timp ce îl studiez, o picătură de apă i se prelinge pe 
piept, ca un strop de aur topit în razele soarelui înserării. 

Îmi smulg privirea, revenind asupra chipului său. Concen- 
trează-te, Cass! 

— A, da? Văd că înoţi. Te întreb, de fapt, ce cauţi aici? Pe o 
proprietate privată. 

— Aş putea să te întreb acelaşi lucru, zice el, râzând uşor. 

Oamenii ăştia bogaţi chiar întrec măsura. Probabil că există 
pe undeva o potecă până aici, ceea ce transformă plaja într-una 
publică. 

— Chiar e o surpriză să te văd aici, continuă Lawrence, 
în timp ce din cauza zâmbetului său mi se învălmăşeşte şirul 
gândurilor. 

Suflu o şuviță ce-mi alunecase rebelă pe faţă şi îmi încruci- 
şez braţele: 

— Ia ascultă... 

— Mă bucur că te-ai întors, spune el, înaintând ca să-şi ia 
prosopul de pe jos. Întâlnirea noastră din seara aceea s-a ter- 
minat cam prost. Credeam că sigur n-o să te mai văd vreodată. 

Vorbele lui mă dau gata. Dintr-odată, răspunsul acid pe 
care l-am pregătit mi s-a evaporat de pe limbă. 

Se şterge rapid pe cap cu prosopul, ceea ce-i conferă acel 
look neglijent, extrem de sexy. Apoi îmi adresează un zâmbet, 
înțepenindu-mi limba definitiv. 

— Ai venit să înoţi? mă întreabă el. Apa este excelentă. 

— O, nu... Meditam iar la ceva, cred. 

— Se pare că e modul tău preferat de a-ţi petrece timpul. 
Ce te apasă atât de tare, Cassandra? 

Îmi dau ochii peste cap. 

— Parcă ţi-am mai spus. 

— Aşa este. Meditezi la subtila suferinţă a vieții. 

Încuviinţez, deşi sunt surprinsă că își aminteşte. 

— Cam aşa ceva. 

— Speram că încercai doar să mă faci să râd, zice Lawrence, 
uitându-se fix în ochii mei, pătrunzător. M-ar întrista să aflu 
că eşti cu adevărat nefericită. 

Simt ceva în stomac. Îmi feresc privirea. 

— Nu-ţi face griji. Voi supravieţui. 

— Ştii, cu meditaţia nu rezolvi mare lucru acum. Ar trebui 
să încerci să înoți. Oceanul face bine la suflet. 

— Mă simt bine doar observându-l de la distanţă. 

Lawrence îşi întoarce privirea către valurile care strălucesc 
în lumina aurie a soarelui ce se pregăteşte să apună. 

— Adevărat. E minunat, fără îndoială. Este al doilea lucru 
frumos pe care să-l admiri pe această plajă. 

— Doamne, chiar că ştii să joci! 

— Sunt un om legat pe veci de adevăr, răspunde şi îşi atârnă 
prosopul în jurul gâtului, apoi ridică bărbia, de parcă încearcă 
să-şi amintească ceva, şi spune: 


De adevăr și mare ochii ei tânjesc să se-mpresoare, 
O veșnicie în spațiul vast ce i se-așterne la picioare. 
În lumina lăptoasă a Luceafărului de dimineaţă, 
Pas cu pas, sufletul meu cu al ei se-nvaţă. 


Îmi muşc buza ca să înăbuş un rânjet prostesc. Mă dau în 
vânt după băieţii care recită versuri. 

— Este cumva... Byron? întreb nesigură. 

Lawrence începe să râdă: 

— Nu, deşi sunt flatat. Este poezia mea. 

Ridic din sprânceană: 

— Poezia ta? Adică tu ai scris-o? 

— Da. A fost o încercare. 

Răspunsul meu este o tăcere sceptică. 

— Chiar este atât de greu de crezut? spune el. 

Este o informaţie pe care încă trebuie s-o analizez. După 
trei zile agitate în care am încercat din răsputeri să nu mă gân- 
desc la Lawrence, să-l văd acum aici, fără cămaşă şi recitând 
poezii... mă ameţeşte serios. O pornesc de-a lungul țărmului. 
E] ţine pasul cu mine, umăr la umăr. 

— Fi bine, zic eu prudentă, nu întâlneşti prea des tipi care 
să compună poezii. lar cei care o fac nu sunt... 

Era să zic „nu sunt la fel de sexy ca tine”, dar din fericire 
m-am oprit la timp. 

— Nu sunt cum? Sunt beţivi, sau ce? 


48 RENEE COLLINS 


— Nu la cuvântul ăsta mă gândeam. 

— Eu nu sunt aşa. Ca să ştii. 

Zâmbesc cu un aer de superioritate: 

— Nu cred până nu văd. 

Mergem în tăcere, fără să fie un sentiment apăsător. 
Lawrence înclină ușor capul ca să-mi întâlnească privirea. 

— Deci ce părere ai? La poezia mea mă refer. Ţi-a plăcut? 

— Nu e rea. 

Am rostit acest răspuns prefăcut cu ceva efort. 

— Bine, accept aprecierea ta. 

Judecând după felul cum zâmbeşte şi mă priveşte, îmi în- 
chipui că este destul de conştient de efectul pe care-l are asu- 
pra mea. 

— N-ai o cămașă sau ceva cu care să te acoperi? întreb eu, 
încercând din răsputeri să nu mă uit la el. 

— Te stânjenesc cumva? 

— Nu, răspund eu râzând forțat, mult prea forţat. 

Lawrence se abţine să nu râdă, ceea ce mă face să roşesc. 
Vezi-ţi de treabă, Cass! Eşti ridicolă! 

Lawrence traversează plaja şi culege o cămașă albă, de in, 
ce stătea agățată într-un tufiş. O trage peste cap şi apoi aleargă 
ușor spre mine. Îl aştept pregătită de atac. 

— Aşadar, spun eu imediat ce ajunge în dreptul meu, pre- 
supun că scrii poezia ca să convingi blondele naive că eşti un 
tip profund și interesant, aşa încât ele să-şi dorească să se culce 
cu tine! 

Lawrence îşi duce mâna la inimă. 

— Lovitură ucigașă! 

— Spun doar ce văd. 

— În cazul ăsta, se întâmplă să te înșeli. 

— Ba nu cred. Te-am ghicit eu. 

— Nu prea ai nimerit-o. 

Zâmbetul lui devine trist şi acea privire rătăcită şi gândi- 
toare revine în ochii lui. 

— De fapt, n-am mai împărtăşit nimănui versurile mele, 
cu excepţia tatălui meu. Și el mi-a comunicat foarte clar cât de 
inutile le consideră. 

Încetinesc pasul. Dacă Lawrence își bate joc de mine, atunci 
trebuie să mă gândesc la un contraatac, pentru că, la naiba!, e 
foarte convingător. 

— Nu sunt inutile, zic eu încetişor. Sau cel puţin ceea ce am 
auzit eu. Adică... poate că celelalte or fi groaznice. 

Lawrence nu-mi dă nicio replică. Îmi muşc buzele. Nu vreau 
să se termine aici conversaţia noastră. Nu încă. Trebuie să in- 
vestighez mai mult. Cred că e cazul să renunţ un pic la sarcasm. 

— Drept să-ţi spun, cred că e chiar minunat că scrii poezii. 

— Mulţumesc, zice el, dar pare cu gândul departe. 

Un val mare năvăleşte spre noi, iar spuma albă ne învăluie 
picioarele. Mă răsucesc, încercând să mă feresc, și observ că 
soarele s-a ascuns în spatele casei și nu-l mai văd deloc. Norii 
par cuprinși de flăcări roşii și violet. Se anunţă o noapte caldă 
şi umedă, iar vântul poartă cu el mirosul oceanului şi al ierbii 
proaspăt tăiate. Inspir adânc și o senzaţie de căldură și agitație 
pune stăpânire pe mine. Pentru prima dată după mult timp, simt 
un puternic îndemn de a-mi aduce cu mine șevaletul şi pensu- 
lele. Cerul acesta reprezintă perfecțiunea întruchipată a verii. 

— Ce apus frumos! remarcă Lawrence, urmărindu-mi 
privirea. 

— Este desăvârşit! 

Privirile noastre se întâlnesc şi zăresc ceva în expresia lui, 
ceva foarte familiar. Mă port nesăbuit când sunt fericită, aşa că 
mă hotărăsc să continui interogatoriul. 

— Deci spui că n-ai arătat nimănui poeziile tale până acum? 
întreb eu, pornind din nou în pas de plimbare. 

— Aşa este. 

— Şi-atunci, de ce mi-ai recitat tocmai mie din versurile 
tale? 

— Bună întrebare, zice el, dând din cap. Într-adevăr, de ce? 

— Chiar nu ştii sau încerci să fii drăguţ cu mine? 

— Chiar nu ştiu, admite el. Este ceva la tine care... 

Este tipul de replică pe care orice adolescentă iubitoare de 
artă doreşte s-o audă. Şi oricât ar fi de folosit clișeul ăsta, m-a 
topit un pic pe dinăuntru. E priceput tipul ăsta! 

Ne apropiem de țărm. Apa rece ne atinge degetele de la pi- 
cioare. Lawrence se apleacă să culeagă o piatră, pe care o az- 
vârle cu putere în ocean. 

— Ce este? mă întreabă el. Ce te face pe tine atât de diferită? 

— Întotdeauna am fost o ciudată. Aşa sunt eu. 

— Nu asta am vrut să spun. Nu te-ntâlneşti în fiecare zi cu 
o fată care apreciază poezia. 

Ridic din umeri: 

— Bănuiesc că nu, deşi nu am citit chiar atât de multe ver- 
suri. Sunt mai mult artistă. Pictoriţă. 

Lawrence se opreşte, măsurându-mă atent. 

— Chiar aşa? 

— Da, dar nici eu nu sunt genul acela de artist bețiv. Poate 
doar în perioada mea de tristeţe albastră. 

Încuviinţează din cap impresionat. 

— Mirobolant! exclamă el cu sinceritate. 

Mă umflă râsul la auzul cuvântului folosit: 

— Da. E mirobolant, într-adevăr. 

— Şi ce pictezi? 

Interesul lui pare neprefăcut. 

— Ei bine, pictez apusul, de exemplu. 

— A, da. Deci peisaje. 

— Câteodată. Pictez câte puțin din toate. Orice mă atinge 
şi mă trage de guler. 

Lawrence nu şi-a luat ochii de la mine. Zâmbetul lui de ad- 
mirație neascunsă mă face să-mi crească inima în piept. 

— Ştiam că e ceva diferit la tine. 

— Destul de bizar. Şi eu am crezut același lucru despre tine. 

Mă ia ameţeala încercând să-l descifrez pe tipul ăsta. Este 
incitant, dar mă și ţine în stare de alertă. 

— Pot să-ţi pun o întrebare la întâmplare? Ai crescut într-o 
țară străină? Sau într-o comunitate hippiotă? Într-o sectă de 
oameni prietenoși? 

Lawrence pare amuzat. 

— Nu. De ce? 

Clatin din cap: 

— Întrebam şi eu așa... 

— Suntem o pereche de rațe ciudăţele, nu, Cassandra? 

— Numai faptul că ai folosit expresia „rațe ciudățele” ilus- 
trează perfect ideea asta. 

Se uită la mine cu privirea aceea cu care încep deja să mă 
obişnuiesc: îndrăzneață, fără pic de aroganță, curioasă, ca şi 
cum ar vrea să mă cucerească şi nu-i este deloc teamă s-o arate. 

— Vreau să te cunosc mai bine, zice el. Dacă-mi dai ocazia. 

Obrajii îmi iau foc. 

— S-ar putea să fiu dispusă să-ţi ofer această ocazie. 

— De ce nu vii acasă la mine? Bucătarul îţi poate aduce 
nişte înghețată cât mă duc eu să mă schimb. Şi apoi putem 
vorbi pe îndelete. 

— Locuieşti în apropiere? 

Lawrence arată către casa mea. 

— Aş spune că este destul de aproape. 

Mă înviorez. Crezusem că toate casele vecinilor sunt goale, 
stăpânii lor fiind plecaţi în Europa sau în Maldive sau într-o 
vacanţă exotică şi luxoasă unde se duc mereu oamenii bogaţi. 
Dar el stă atât de aproape? Asta înseamnă că putem să ne mai 
vedem? Sunt pedepsită, dar mă descurc eu. Mă uit la şortul meu 
ponosit şi pătat de pepene roşu. O fi în zadar, numai că, dacă 
într-adevăr vom mai petrece timp împreună, vreau să arăt bine. 

— Îmi acorzi cinci minute să mă schimb? 

— Sigur, doar dacă nu intenţionai să mergi să înoți. 

Oare crede că ăsta este costumul meu de baie? 

— Nu. Asta este distracţia ta. 

Mă îndrept spre casă. Nu vreau să-i ofer motive să se răz- 
gândească. 

— Aşteaptă-mă în stradă și după aceea mergem la tine 
acasă, da? 

Un licăr de nedumerire i se citeşte în ochi, dar ridică din 
umeri: 

— Bine, dacă asta vrei, dar... 

— Ştiu că e demodat, dar sunt fată. Fă-mi pe plac. 

Mă grăbesc spre casă înainte să apuce să-mi răspundă. Lasă-i 
să tânjească după mai mult, mă sfătuieşte Jade mereu. Îmi dau 
ochii peste cap la propriul gând. E ridicol cât de entuziasmată 
mă simt acum. Fac un salt, la propriu, și dau buzna în casă. 

Mama şi Frank discută în sufragerie. Dintr-un alt salt, ate- 
rizez în spatele canapelei albe, din piele, ajung lângă mama și 
îmi înfăşor braţele în jurul ei într-o îmbrăţișare de urs. 

— Ce se întâmplă? Cine eşti şi ce-ai făcut cu fata mea ado- 
lescentă morocănoasă? 

— Tot eu sunt, spun eu, fluturându-mi genele înduioşător. 
Doar că acum vreau o suspendare a pedepsei. 

Mama zâmbeşte afectat: 

— Trebuia să ghicesc. 

Mă arunc în genunchi în fața ei şi cerşesc corespunzător: 
— Bine. Am întâlnit un tip la petrecerea voastră... 

— O, vai! exclamă mama şi îşi dă jos ochelarii de citit. 

— E chiar drăguţ. Este foarte politicos. leşim un pic să ne 


Mama se uită neîncrezătoare la Frank, dar el e deja de par- 
lea mea. 

— Ce bine că o avem din nou printre noi pe Cassie cea 
bucuroasă. 

— Așa este, admite mama. În ultima vreme ai fost o pacoste. 

— Da, ştiu. Dar jur că n-o să mai fiu aşa. O să fiu mai bine. 
O să fiu o încântare. 

Mama și Frank încep să râdă — semn bun - apoi mama 
scoate un oftat. 

— În regulă, puştoaico. Dar nu întârzii peste ora de întoarcere. 

— Absolut. 

Mama îşi dă ochii peste cap, dar zâmbeşte. O mai îmbrăţi- 
şez o dată. 

— Eşti cea mai bună! 

Galopând pe scări către camera mea, surprind un schimb 
de şoapte între ei, amuzate şi exasperate. Bineînţeles că va 
urma o discuţie despre firea furtunoasă a adolescentului. Pe 
bună dreptate. Dar nu mă deranjează. În clipa asta mă intere- 
sează doar să găsesc nişte haine drăguţe, să mă pieptăn şi să-mi 
mişc funduleţul în stradă. 

Răscolind prin încrengătura de obiecte vestimentare din și- 
fonier, reuşesc să găsesc un tricou albastru la modă şi o pere- 
che de pantaloni scurți mai puţin ponosiţi. Îmi strâng părul 
într-o coadă de cal pentru a masca pletele nespălate, iar o 

pereche de cercei drăguţi îmi definesc lookul. În mod intenți- 
onat nu acord prea mult timp pregătirii, căci nu vreau să pară 
că mă străduiesc prea tare. Deşi o cam fac... 

Coborând în goană scările, nu-mi pot ascunde zâmbetul. E 
o prostie să fiu atât de nerăbdătoare, dar scuza mea e că nu ard 
de nerăbdare să-l văd pe Lawrence în sine, ci sunt bucuroasă 
că în sfârşit mi se întâmplă ceva interesant în general. 

Îmi impun să încetinesc pasul, până ce ajung să păşesc lejer 
"pe alee. Trec de poartă şi mă uit pe stradă în ambele direcţii. În 
amurg, numai stâlpul de iluminat reprezintă o dovadă a civili- 
zaţiei. Cicadele cântă zgomotos în gardul viu înconjurător. Lu- 
mina licuricilor scânteiază în păduricea de dincolo de stradă. 
Apoi, undeva în depărtare, ca într-un film horror, un câine în- 
cepe să latre. 

Dar Lawrence nu este nicăieri. 

De nervi, îmi fac gura pungă. Mi-a luat mai mult de cinci 
minute să mă pregătesc, dar nu exagerat de mult. Mai cercetez 
o dată strada. Nimic. Mintea începe să născocească scenarii 
posibile. A aşteptat şi apoi a crezut că nu mai vin? A fost che- 
mat acasă? Poate că părinţii îl ţin acolo cu forța? Poate că s-a 
dus şi el să se pregătească? Îi mai acord cinci minute. 

Trec zece minute. 

Apoi cincisprezece. 

Douăzeci... 

Stomacul mi se strânge ca un ghem. Mi-a tras clapa. Toată 
treaba asta n-a fost decât o glumă răutăcioasă? La gândul ăsta 
mă ia ameţeala. Nu pare genul. Sau mă înșel? N-am văzut eu 
oare încă de la început niște semnale de avertizare? Dar le-am 
ignorat, deoarece am fost atrasă de spiritul lui meditativ, poe- 
tic. Probabil că ăsta a fost planul lui. 

Deja cuprinsă de greață, mă mai uit o dată în lungul străzii, 
sperând dincolo de speranţă că îi voi vedea în depărtare silueta 
întunecată. Speranţa mea jalnică mă umple de ruşine. Nu are 
de gând să vină. Cred că arăt ca o proastă, stând aici în mijlocul 
străzii pustii. Nu ştiu cum să ajung mai repede în casă. 

Pe scări, aud vocea mamei. 

— Cass? Te-ai întors? 

Promisiunea pe care i-am făcut-o — şi anume că voi fi dulce 
şi veselă - are acum un gust amar. Vreau să ţip la ea. Să-i fac o 
scenă. Să ştie că sufăr. Dar îmi înghit cuvintele. 

— Ne-am hotărât să amânăm plimbarea, îi strig eu, stră- 
duindu-mă să rostesc totul pe un ton cât se poate de normal. 

— Aha, răspunde mama cu glas insuportabil de blând. Dar 
tu eşti bine? 

— N-am nimic. Sunt doar obosită. Mă duc să mă culc. 

— OK. Noapte bună! 

Nu răspund. Mă târăsc până în dormitor şi împing ușa în 
urma mea. 


CAPITOLUL 5 


Casandra 


/Dând mă trezesc de dimineață, mă simt inexplicabil de 

U calmă. Poate că „amorțită” ar fi un termen mai potri- 
vit. Oricum ar fi, sunt hotărâtă să nu mai irosesc niciun dram 
de emoție sau vreun gând în ceea ce-l priveşte pe Lawrence 
Foster. Cobor la micul dejun cu capul sus. Sunt calmă. Sunt re- 
laxată. Sunt de piatră. 

Când mă apropii de masă, schimbul de priviri între mama 
şi Frank nu scapă neobservat. Oare milă e ceea ce întrezăresc 
pe chipul mamei? Oftez şi mă așez pe scaun. Chiar şi Eddie 
pare să se poarte cu mănuși, stând în scaunul lui și molfăind 
cerealele cu zahăr. Nu se aude decât un crănțănit timid. Îmi 
dau ochii peste cap. 

— Mamă, zic eu liniştită, am o rugăminte. 

— Sigur, draga mea, spune ea, exagerat de veselă. Ce este? 

— Hai să facem ceva. Ceva care să ne ocupe întreaga zi. 
Ceva distractiv. 

Frank îşi lasă mâna pe umărul meu. 

— Ai ceva pe suflet, Cassy...? 

— Nup, nici vorbă! 

— Bine, e de acord mama. Ştiu ce putem face. Mergem la 
cumpărături. Cumpărăturile vindecă orice. 

— Dar nu e nimic de vindecat, dau eu replica rapid, în de- 
(ensivă, negând de fapt ceea ce încerc să susțin cu tărie. 

Mama îşi face numărul în continuare: 

— Hai să mergem la cumpărături. Luăm decapotabila. 

Ridic paharul cu suc de portocale: 

— Închin acest pahar în cinstea cumpărăturilor! 


SD 
l a See 


Planul meu de diversiune funcționează perfect. Nu că ar fi 
prea greu. Lawrence este un tip interesant (şi, OK, admit, unul 
foarte arătos), dar l-am cunoscut vreme de trei secunde. Nimic 
mai mult. Înțepătura umilinței trece destul de uşor. 

Sau cel puțin aşa pare. 

Crăpăturile din faţada edificiului clădit de mine apar două 
zile mai târziu. Mă joc leapşa cu Eddie pe peluză, în vreme ce 
mama şi Frank fac curat după o petrecere cu barbecue. Pro- 
iectul Înveselirea Adolescentei cu Toane a inclus tot felul de 
diversiuni. Dar nu mă plâng. De fapt, chiar îmi iubesc familia 
pentru asta. 

Îi ajut pe mama şi pe Frank să termine curăţenia. Când ei 
aduc la bucătărie şi ultimele vase, mă duc afară să mă asigur 
că n-am mai lăsat în urmă coji de pepene pentru vreun roi de 
viespi, când Eddie vine alergând la mine, supărat: 

— Cassie! Nu-mi găsesc mingea de fotbal! 

Cu o sprânceană ridicată, arăt către mingea roșie de fotbal 
din mâinile sale, iar el oftează exasperat: 

— Cea verde, Cassie. Am pierdut-o! 

Îi zburlesc ciuful: 

— Uşurel, piticule! Te ajut eu s-o cauţi. 

Vocea mamei răzbate din bucătărie: 

— Cine vrea îngheţată? 

Ochii lui Eddie se luminează ca două comete gemene. Mă 
pufneșşte râsul. Puştiul ăsta cred că este cel mai uşor de entuzi- 
asmat om de pe lume. 

— Du-te şi ia-ţi niște îngheţată. Îți găsesc eu mingea verde. 

O zbugheşte, aproape împiedicându-se de nerăbdare. Clă- 
tinând din cap, cu zâmbetul pe buze, mă uit după minge pe 
peluză. Trece un minut până să o zăresc. O minge mică, verde 
fluorescent, stă proptită de gardul viu din fundul curţii. Chiar 
lângă poteca ce dă pe plajă. 

Oftez și o pornesc liniştită pe cărare, încercând să-mi ţin 
gândurile sub control. Nu vreau să cedez ispitei. Doar recupe- 
rez jucăria lui Eddie. N-am nicio intenţie să... 

Când mă aplec să ridic mingea, mirosul de sare şi de nisip 
îmi gâdilă nările, purtat de vânt. Sunetul valurilor se aude şop- 
tit în depărtare. Dintr-odată, îmi simt gâtul uscat. Stând aşa 
aplecată, îmi întind gâtul prin culoarul năpădit de crenguţe 
din gardul viu, în încercarea de a trage cu ochiul la ce se află 
dincolo de el. Pot vedea o pată de albastru. Oceanul. Nisipul. Şi 
ceva mă trage către plajă. 

E mai mult decât nebunie curată, dar îl văd acolo, aşezat pe 
nisip. Stă pur şi simplu pe plajă şi citeşte dintr-o carte. 

Într-o clipă, o mulţime de emoții mă învăluie într-o suc- 
cesiune rapidă. Mai întâi, un fior puternic la vederea lui. Apoi 
nedumerirea în fața tupeului său de a mai veni aici. După care 
sentimentul de ruşine şi dorinţa de a face stânga-mprejur îna- 
inte ca el să mă vadă şi să-mi râdă în faţă. Apoi furie. Furie 
adevărată, care mă face să tremur. 

Tropăi, iar el se întoarce repede. Face ochii mari. Sare în 
picioare. 

— Nu-mi vine să cred! zice el, pălind. 

Furia încă nu mi-a trecut. 

— Nu, serios?! Mai ai curajul să-ţi arăţi fața pe-aici? Fie eşti 
un ticălos mai mare decât mi-aş fi putut închipui, fie eşti un 
vagabond şi nu ai unde să dormi noaptea. 

Clatină din cap: 

— Cum ai...? 

— De ce eşti aici? Să te dai mare? Să-ţi baţi joc de mine? Mă 
inregistrezi pe ascuns cu telefonul, pentru ca apoi să râdeţi de 
mine tu şi prietenii tăi snobi? 

— Cassandra... 

— Vreau să pleci, Lawrence! Nu mai am nimic să-ţi spun. 

Face un pas spre mine. 

— De ce te porţi aşa? 

Încep să râd, nevenindu-mi a crede: 

— De ce? O, Doamne, asta-i bună! Nu ştiu... Poate pentru 
că mi-ai tras clapa? 

— Ce?! 

— Te-am aşteptat douăzeci de minute, ceea ce, desigur, era 
exact ce-ţi doreai. Probabil ai fi preferat o jumătate de oră sau 
chiar patruzeci şi cinci de minute, astfel încât umilinţa să fie 
maximă, dar poţi să te mulțumeşti şi cu douăzeci de minute. 

Lawrence mă priveşte năucit, clipeşte des, ca şi cum aş rosti 
cuvinte pe care el nu le poate pricepe. Inspiră adânc. 

— Cassandra, începe el cu voce scăzută, te-am aşteptat o 
oră întreagă pe stradă. l 

Sinceritatea şi furia din glas mă dezarmează pe moment. 

— Nu mai minţi! Nu era nici ţipenie de om acolo. Doar eu 
şi Licuricii. 

Lawrence ridică mâinile. 

— Ba este adevărat, te-am aşteptat o oră. Te-aş fi sunat la 
telefon, dar nu știu unde stai. Nici măcar nu-ţi ştiu numele de 
familie. Habar nu am cum să iau legătura cu tine. 

Îmi duc palmele la tâmple. 

— Ce tot vorbeşti? Bineînţeles că știi unde locuiesc, spun 
eu și arăt cu braţul către casa mea. Hello? 

Lawrence întreabă în bătaie de joc: 

— Ce glumă este asta? Casa aia? 

— Mda. Casa aia de dincolo de tufișuri. Ai venit la petre- 
cerea noastră. Ai înotat pe plaja mea. Îmi vine greu să cred că 
ţi-a scăpat unde stau. 

Se ciupeşte de şaua nasului. 

— Casa unchiului Ned se află dincolo de acest gard viu, 
Cassandra. 

— Nu începe iar! Ridic vocea, la graniţa cu ţipatul, dar 
nu-mi pasă. Despre ce vorbeşti? Nici măcar n-am auzit de Ned 
ăsta al tău. Nu mă interesează cine se crede stăpânul oraşului 
sau cine a deținut pământul ăsta acum o mie de ani. Acolo stau 
eu. Aia este casa pe care tatăl meu vitreg a închiriat-o cu acte 
în regulă. 

— Mă străduiesc din greu să-mi dau seama de ce te porți așa. 

— Dar nu e complicat deloc! Aia este casa mea! 

— De ce continui să pretinzi asta? mormăie el, cuprins de 
frustrare. Casa asta. Plaja asta. Toate sunt ale lui Ned. Cum 
poate exista vreo confuzie în privința asta când singura cale de 
acces până aici este uşa din faţă a casei lui? 

— Eşti nebun! 

Şi apoi mă luminez. Dacă este nebun de legat? Superb, dar 
nebun. Poate că Ned este o manifestare a schizofreniei lui 
acute. 

— N-am idee cine este Ned, dar cu siguranță nu locuiește 
aici. 

— Îmi pare rău, dar te înşeli. 

— Nu prea cred! 

— Casa aceasta este proprietatea lui Ned Foster, zice el, 
mânia lui egalând-o deja pe a mea. A construit-o în urmă cu 
trei ani. 

Mä holbez la el: 

— Serios, cred că eşti nebun. 

— Încep să cred că tu eşti așa, domnişoară! 

— Revizuieşte-ți propria istorie înainte să încerci să minți. 
Casa asta a fost construită prin anii '20. 

— Exact! În 1922. 

— Atunci înseamnă că stai prost cu matematica. 

— Ce?! 

— Păi, din 1922 şi până acum au trecut mai mult de trei 
ani, nu crezi? Mai degrabă vreo nouăzeci şi trei? 

A rămas perplex, uitându-se la mine: 

— Nouăzeci şi trei... 

— ...de ani. 1922 a fost acum mai bine de nouăzeci şi trei 
de ani, repet eu. 

— Dar acum suntem în 1925, Cassandra, zice el rar, de 
parcă eu aș fi nebuna. Cum ar putea să treacă de atunci nouă- 
zeci de ani? 

Aprob din cap cu interes exagerat: 

— O, deci suntem în 1925, da? Asta-i chiar fascinant! 

Nu zice nimic. Doar se holbează la mine. Iar mie mi-a ajuns. 

— Gata! N-am de gând să stau aici şi să mai joc după cum 
vrei tu. Am plecat.: 

— Cassandra! mă strigă Lawrence când eu mă răsucesc s-o 
pornesc spre casă. Stai! 

Aleargă după mine, dar refuz să mă întorc. O ia pe urmele 
mele în timp ce eu înaintez prin nisip. 

— Parcă ai fi un personaj dintr-o piesă, zice el, trecându-şi 
mâna prin păr. Apari la aniversarea mea, acum vii în casa mea 
fără invitaţie. Porţi cele mai ciudate şi mai extravagante haine. 
Şi-acum îmi zici că 1922 a fost acum nouăzeci şi trei de ani... 

Îmi fac loc prin gardul viu. 

— Nu ştiu în ce joc vrei să mă atragi, dar... 

Când mă întorc să-i arunc cea mai respingătoare privire din 
dotare, cuvintele mi se opresc în gâtlej. 

Faţa lui, întregul corp sunt... neclare. Clipesc, dar imagi- 
nea este încă înceţoşată. Ca şi cum cineva l-ar fi mascat cu un 
ecran din tifon. Ca şi cum l-aş privi printr-o lentilă mânjită de 
ceva exact în locul unde stă. Mă frec cu pumnii la ochi şi mă 
uit din nou. Dar și el se uită la fel de ciudat la mine. 

— Cassandra? 

Mă dau înapoi, clipind încă pentru a alunga ceața asta ne- 
bunească de pe ochi. O fi vreun simptom de atac de cord sau 
ceva de genul ăsta? Oare orbesc din cauza vreunei probleme 
nediagnosticate de vedere? 

Vine spre mine vorbind, dar tot ce aud este un murmur. Şi, 
dacă e posibil aşa ceva, devine şi mai transparent. Deja se con- 
topeşte cu fundalul, cu tufişurile, cu oceanul, cu apusul din 
spatele lui. Amuţită, mă retrag şi mă împiedic, prăvălindu-mă 
pe peluză. 

Lawrence face un pas pe iarbă. Văd cum buzele lui translu- 
cide îmi rostesc numele, apoi dispare. Dizolvându-se în fundal. 


CAPITOLUL 6 


Catana 


M ă holbez la locul în care a dispărut Lawrence. Nu s-a 
întâmplat cu-adevărat. N-avea cum să se întâmple. 
Cred că orbesc. Sau am un atac cerebral. 

Poate că sunt pe moarte. Sau chiar am murit. 

Mă duc mai aproape de peticul de iarbă unde tocmai stă- 
tuse Lawrence. 

Un pas. 

Încă unul. 

Apoi o siluetă străvezie prinde culoare şi formă în fața tu- 
fişurilor. Inima îmi bate atât de tare în cutia toracică, de parcă 
şi-ar dori să evadeze. Înaintez şi culorile capătă consistenţă. Si- 
lueta începe să ia o formă cunoscută. Umană. Un murmur slab 
ajunge la urechile mele. 

— Lawrence? rostesc cu voce tremurată. 

Alerg către gardul viu şi dau la o parte crenguţele care-mi 
zgârie pielea. Silueta se solidifică şi prinde viaţă cu fiecare se- 
cundă. Murmurul devine distorsionat, ca atunci când nu ai co- 
nexiune bună la telefon. 

— Cassandra? 

— Lawrence! 

Înlătur şi ultimele rămurele ale gardului neîngrijit. Piciorul 
îmi atinge nisipul şi mă ciocnesc de pieptul lui. Ne privim în 
ochi. Mă prinde de braţe, iar faţa-i este albă ca o coală de hârtie. 

— Cassandra! 

Nu pot să respir. Mă eliberez din strânsoare şi mă uit la el 
îngrozită. 

— Ce-a fost asta? Ce naiba s-a întâmplat?! 

Lawrence nu scoate un cuvânt şi mă priveşte cu ochii căscați. 

— Ce s-a întâmplat? insist eu. Ai dispărut. Te-ai evaporat. 
Te-ai... 

— „dizolvat în fundal? continuă el ideea cu voce tremurată. 

— Da... 

— Nu eu am dispărut, ci tu. Te-am strigat. N-ai auzit? 

— Ba da. Până te-ai topit de-a binelea. 

Clatină din.cap, năucit: 

— Dar am fost aici tot timpul! 

— Şi eu la fel! 

— Şi-atunci, ce s-a întâmplat? . 

— Nu ştiu! țip eu. Habar n-am. Sunt la fel de speriată ca tine. 

Păstrăm tăcerea câteva clipe, răsuflând din greu şi aştep- 
tându-l pe celălalt să găsească explicaţia. Lawrence se uită 
către gardul viu şi eu îi urmăresc privirea. 

— Poate că a fost pur și simplu o întâmplare, zice el. Un val 
de căldură. Un impuls de energie. 

Dă să se îndrepte către tufişuri, dar eu îl prind de mână. 

— Ce vrei să faci? 

— Vreau să văd... 

— Nu te apropia prea mult! îl avertizez eu, trăgându-l. 

Îşi loveşte uşor buzele cu pumnul strâns, cu sprâncenele în- 
cruntate de concentrare. 

— Ce-ar fi... ce-ar fi să mai încercăm o dată? Să vedem 
dacă se întâmplă același lucru? 

— Ai înnebunit? 

— Merită să încercăm. 

— Nu! spun cu hotărâre. Dacă dispari, doar că de data asta 
nu te mai întorci? 

Lawrence stă puțin pe gânduri, apoi, fără să răspundă, face 
un pas spre tufiş. 

— Nu face asta! țip eu. 

— Trebuie să văd! 

Îl văd cum îşi trece mâinile peste frunzele aspre. Se apleacă 
să cerceteze crengile și rădăcinile, apoi prinde între degete câ- 
teva firişoare de nisip. 

— Îmi pare cât se poate de obișnuit, zice el. Cred că trebuie 
să mai facem o încercare. Se ridică și îmi întinde mâna: Haide! 

— Eşti nebun, refuz eu, încrucișşându-mi Mape la piept. 
Nu mă mai apropii de poteca aia! 

— Deci ai de gând să-ţi petreci noaptea pe plajă? Mai de- 
vreme sau mai târziu tot trebuie să trecem pe acolo. Aşa că mai 
bine încercăm împreună. 

Clatin din cap, însă, fără voia mea, paşii mă poartă spre el. 
Asta-i o prostie. E ca la ruleta rusească. Ceva cât se poate de 
bizar se petrece, iar noi o căutăm cu lumânarea. 

— Facem o probă, spun eu. Dar ne întoarcem imediat pe 
plajă dacă ceva ciudat începe să se întâmple. 

Încuviinţează din cap şi îmi ia mâna. Are palma transpirată. 
Ochii îi strălucesc de agitaţie și entuziasm. Nu ştiu de ce este 
atât de nerăbdător să se dematerializeze iar. 

— La trei..., zice el. 

— Asta-i nebunie curată! Tu ești nebun! 

— Orice-ai face, nu-mi da drumul la mână. 

Da, atâta vreme cât mâna ta există! 

— Suntem nebuni! 

— Unu... Doi... Trei... 

Poteca devine înceţoşată pe măsură ce înaintăm prin des- 
chizătura strâmtă. După trei pași, Lawrence începe să se es- 
tompeze. Rămân fără aer. 

— Se întâmplă! 

— Simţi ceva? 

„— De ce aş simţi? Doar tu dispari. 

— Mergi înainte, mă îndeamnă el, deși vocea lui pare un 
murmur. 

— Trebuie să ne oprim! 

Deşi dispare chiar sub ochii mei, încă-i simt strânsoarea 
mâinii. Mă trage spre peluză. 

— Lawrence, mi-e frică! Vreau să mă întorc! 

— Nu. Mergi înainte! 

Vocea îi este slabă, pierdută. Dispare. 

Mă împiedic, fiind trasă în curte de silueta estompată din 
faţa mea. Strânsoarea devine uşoară, precum nisipul ce se 
scurge printre degete. Îmi simt pulsul bătând tare în tâmple. 
Îmi ţiuie urechile. 

— Opreşte-te! urlu eu. 

Desluşesc o umbră înainte să dispară de tot. 

— Lawrence! Întoarce-te pe plajă! Grăbeşte-te! 

Înnebunită, mă lupt cu crengile verzi până ce, fără aer, mă 
prăbuşesc pe nisip. 

Ce se petrece? Am luat-o razna. Cu siguranță am luat-o 
razna. Sau poate nu. Poate este sfârşitul lumii. Nu un big bang, 
ci un vaiet. Toată lumea pur şi simplu dispare. Ar putea fi un 
fantastic subiect de roman SF. 

Două mâini se lasă pe umerii mei. 

— Cassandra. 

Cu un țipăt, mă răsucesc. Lawrence stă îngenuncheat în fața 
mea, abia trăgându-și răsuflarea, palid, dar în carne şi oase. 

— L-ai văzut pe Ned? mă întreabă el. 

— Ce? 

— Ned. 

Clipesc des. 

— Ce tot vorbeşti acolo? 

— Ned era acolo, pe peluză. Nu l-ai văzut? 

Mă holbez la el, creierul meu nefiind în stare să priceapă 
toate astea. Mi se face rău, mă cuprinde amețeala. Mă aplec, 
în încercarea de a nu-mi vărsa maţele. Umerii lui Lawrence 
se ridică şi coboară cu fiecare respiraţie. Ochii lui îmi cerce- 
tează chipul, ca şi cum ar încerca să găsească răspunsuri as- 
cunse adânc în ochii mei. 

— Eşti o fantomă? şopteşte el. 

— Ce? Nuuu! Ce tot...? Bineînţeles că nu sunt! 

Lasă capul într-o parte, nesigur. Îmi încleștez fălcile. 

— Dac-aș fi fantomă, ai putea simți asta? zic eu, pocnindu-l 
în umăr. 

— Hei! Se freacă în locul unde l-am lovit, strâmbându-se. 
Apoi îşi îngustează ochii. Ar putea fi o şmecherie. Nu prea cred 
în supranatural. 

— Nu sunt fantomă, Lawrence! 

— Păi, nici eu nu sunt. Și-atunci, care-i explicaţia? 

Îşi loveşte buzele cu pumnul, îngândurat. 

— Dacă poteca e bântuită? 

— Dar amândoi am trecut pe acolo de o sută de ori şi nimic 
ciudat nu s-a întâmplat, spun eu. Orice s-ar întâmpla, are le- 
gătură cu tine. 

— Sau cu tine! 

— Sau cu noi amândoi. 

Privirile ni se întâlnesc. Lawrence îşi înfige degetele în nisip, 
trasând absent o linie, în timp ce îşi frământă mintea. Apoi ri- 
dică privirea şovăielnic. 

— Eu zic să mai încercăm încă o dată. Poate că dacă aler- 
găm, putem ajunge împreună până acasă. 

Clatin din cap, însă el mă apucă de mână. 

— Încă o dată. Te rog! 

Şi-am mai încercat de trei ori. Prima oară am alergat cât 
ne țineau picioarele, a doua, mergând de-a buşilea, a treia, 
oprindu-ne la mijlocul culoarului dintre tufișuri, pentru a 
studia crengile şi împrejurimile. Dar fiecare trecere a dus la 
acelaşi rezultat. Cealaltă persoană dispare, de parcă o forță ne- 
lumească se încrâncenează să o distrugă. 

În vreme ce soarele apune, colorând cerul în portocaliu 
şi violet în lumina amurgului, Lawrence şi cu mine stăm în 
tăcere pe plajă, contemplând valurile ca atunci când ne-am 
văzut prima oară. Doar că de data asta nu-mi găsesc cuvintele. 
Nicio replică tăioasă. Ce mai poți să spui când te confrunți cu 
inexplicabilul? 

Lawrence se ciupeșşte de şaua nasului și oftează. Apoi ridică 
brusc capul. 

— Ce e? îl întreb. 

— În ce an suntem? 

— Poftim? 

— În ce an crezi că eşti? Ai spus că 1922 a fost acum mai 
bine de nouăzeci de ani. 

— Pentru că așa a fost! 

I se pune un nod în gât, dar nu zice nimic. 

— Te îndoieşti de asta? 

O vreme, stă şi se uită la mine. Apoi răsuflă atât de tare, 
încât se cutremură, şi își freacă de zor faţa. 

— E oare posibil? şopteşte el. Din prima clipă în care am 
cunoscut-o, toată confuzia asta, toată insistența ei bizară... 

— Despre ce tot vorbeşti acolo? 

Îşi mușcă buza, de parcă şi-ar cântări bine cuvintele înainte 
de a le rosti: 

— Cassandra, aceasta este plaja privată a unchiului meu. 
Aici stă el. A construit casa acum trei ani. Nu a aparținut ni- 
mănui altcuiva. Acum suntem în 1925. 

De data asta, e rândul meu să fac ochii mari de uimire. 

Încearcă să fie amuzant? Sau este nebun cu-adevărat? Schi- 
/ofrenic? Sau... 

Imaginea lui Lawrence evaporându-se în aer ca un norişor 
de aburi îmi revine în minte. Un eveniment a cărui existență 
nu am cum s-o neg. Doar am făcut proba de cinci ori. 

Un gând teribil îmi dă ghes. Dacă el este fantomă? Dacă 
bântuie pe această plajă de nouăzeci de ani încoace? Asta ar ex- 
plica de ce crede el că suntem în 1925, de ce s-a purtat atât de 
ciudat când ne-am cunoscut. 

Dar... e o entitate în carne şi oase. ÎI pot simți. Respiră. Se 
udă. Şi-a schimbat hainele. Nu sunt eu prea familiară cu regu- 
lile și purtarea fantomelor, însă sunt sigură că nu-și schimbă 
vestimentația. Îi iau mâna într-a mea. Carne caldă. Simt fermi- 
tatea oaselor sub piele. 

— Cassandra... ce faci? | 

Nu răspund, în schimb apăs cu două degete pe încheietura 
netedă. Capul şi întregul meu trup sunt tulburate la maximum. 
Nu-i pot simţi pulsul. Mă priveşte uimit, dar nu face nicio miş- 
care, de parcă m-ar vedea ca prin vis. 

Apăs degetele la baza gâtului său, acolo unde se întretaie 
linia maxilarului cu traheea. Și este acolo. Mișcarea fină şi 
caldă a sângelui care trece prin artera carotidă. 

— În mod sigur eşti viu, zic eu încetişor. 

Ochii lui, încă fixaţi într-ai mei, lucesc cu o intensitate stra- 
nie, iar eu îmi retrag mâna, venindu-mi în fire. 

— Ceea ce este un lucru bun, adaug. Pentru că ai fi fost o 
fantomă jalnică. Deloc înfricoşătoare. 

Zâmbetul ne apare pe buze, apoi, dintr-odată, ne întoar- 
cem cu picioarele pe pământ. Mă las pe spate ca să-mi adun 
gândurile. 

— Deci chiar crezi că este 1925? 

— Da, dar bănuiesc că tu nu eşti de acord cu asta. 

— Nu, nu sunt. Pentru că suntem în 2015! 

Lawrence ridică din sprânceană. 

— Tu crezi că trăieşti cu o sută de ani în viitor? Atunci când 
casa asta le aparţine părinţilor tăi. Când Ned a murit de mult. 
Când... eu am murit de mult... 

Cuvintele lui îmi dau fiori. 

Lawrence aruncă o privire către culoarul din gardul viu. 

— Este oare posibil? şoptește el. 

Şi eu mă întreb același lucru. Este posibil ca el să fie din 
1925? Să fi călătorit cumva în timp? 

Sau eu m-am întors în 1925? 

Lawrence rosteşte cu voce tremurată: 

— Să înţeleg că tu îţi petreci viaţa la fel ca înainte în casa 
asta, în timpul tău. 

— Jar tu faci acelaşi lucru. În 1925... 

— Da. Exact. Totuşi ne intersectăm vieţile pe- această 
plajă - şi numai aici. Apoi face ochii mari. lată de ce ai crezut 
că nu te-am așteptat deunăzi şi de ce eu am stat şi am tot stat, 
iar tu n-ai mai apărut. Eu chiar te-am aşteptat în stradă, doar 
că în 1925. 

Îmi masez tâmplele. Prea multe gânduri îmi dau năvală în 
creier. Îmi simt capul ca un balon umflat peste măsură, gata să 
explodeze în orice moment. 

— Nu ştiu ce să mai cred în clipa asta, spun eu. De fapt, mă 
simt cam rău. 

Greaţa a pus stăpânire pe stomacul meu. Sunt ameţită. Slă- 
bită. Îmi vine să zac. 

Mă ridic în picioare. Dintr-un salt, Lawrence e lângă mine. 

— Unde te duci? 

— În... eu... am nevoie de timp de gândire. 

— O să te întorci? Vrei să ne mai vedem aici? 

— De ce? Nu cred că e o idee prea bună. 

— Şi de ce n-ar fi? 

Fac un pas înapoi. 

— Pentru că e nebunie curată! Pentru că tu nu ai cum să fii 
din 1925. Asta nu se poate întâmpla în realitate. 

— Ba uite că se întâmplă, insistă el. Iar noi trebuie să încer- 
căm să acceptăm asta. 

— Creierul meu deocamdată nu mai poate suporta situația. 

Ochii lui sunt rugători. 

— Mâine. Te rog! Hai să ne întâlnim aici, pe plajă. 

Îmi muşc buza de jos. Dincolo de amestecul de confuzie și 
frică, un fior plăcut pune stăpânire pe mine. 

— Cândva după prânz, încuviinţez eu. Mama și Frank se 
duc să viziteze o galerie de artă mâine după-amiază, așa că voi 
fi singură o vreme. 

— O să te aştept, promite Lawrence. O să fiu aici. 


CAPITOLUL 7 


Laurence 


07 două noaptea mă găseşte stând la birou. Nici măcar 
n-am încercat să dorm. Nu în noaptea asta. Nu după 
tot ce am văzut. Ţin stiloul cu mâna tremurândă şi cuvintele 
încep să curgă pe hârtie. Vin dinlăuntrul meu ca o maree gră- 
bită şi se lovesc de hârtie cu o emoție neostoită. Nu gândesc, nu 
încerc să construiesc fraze având o formă perfectă, care să-mi 
exprime gândurile. Pur şi simplu scriu. Iar acest sentiment de 
a avea în sfârşit acea libertate a cuvintelor după care am tânjit 
toată vara este aproape la fel de captivant ca descoperirea mea 
de pe plajă. 

Când am umplut şi ultima coală pe care o aveam în sertar, 
broboane de sudoare mi-au apărut pe buza de sus şi pe tâmple. 
Îmi simt pulsul în degete. Pun stiloul jos și mă las pe spătarul 
scaunului. Răsfoiesc câteva pagini şi o dorinţă nețărmurită de 
a împărtăşi versurile cu cineva începe să ardă în mine ca o fla- 
cără. Chipul Cassandrei mi se arată în minte. Trag draperiile 
diafane, din in, care maschează ușa de la balcon, şi ies afară şi 
mă prind de balustrada de piatră. Gustul sărat al oceanului so- 
sește odată cu briza dimineţii şi pot percepe sunetul valurilor, 

insă bezna nopții nu dezvăluie priveliştea. Închid ochii şi îmi 
imaginez oceanul, plaja. Pe Cassandra dispărând într-o simfo- 
nic de culori. La gândul acesta mă ia cu fiori. 

Simt ca şi cum ceva incredibil, extrem de rar e pe cale să 
se petreacă. Trebuie să surprind cumva momentul. Dacă l-aş 
putea cristaliza în vreun fel în cuvinte, poate că atunci când 
voi fi trimis pachet la Harvard să duc o viaţă obedientă, plănu- 
ită cu cea mai mare atenţie, voi avea totuşi de ce să mă agăţ - 
amintirea unui moment feeric. Strâng în braţe foile. Încă n-am 
terminat. Mai am multe de spus. La o adică, voi scrie toată 
noaptea. 

Ştiu că în biroul lui Ned găsesc coli de scris. O iau încetişor 
pe hol şi pe scările principale, cu speranţa de a nu trezi pe ci- 
neva. Când traversez holul de la intrare, un fascicul de lumină 
imi atrage privirea. 

Faruri de automobil. 

La ora asta? 

Încruntat, mă îndrept către una din ferestrele înguste de 
lângă uşă. Afară este parcată o maşină, dar nu pe aleea pavată, 
ci chiar pe peluză, ascunsă parţial de tufișuri. Dacă a avut loc 
o petrecere în seara aceasta, a fost foarte silențioasă. Numai că 
n-a fost nicio petrecere. Şi nici invitaţi. Şi-atunci, ce caută au- 
tomobilul acela afară în miez de noapte? 

Se aude o portieră trântită, apoi zgomot de motor pornit. 
Mijesc ochii să văd mai bine chipul şoferului, numai că el în- 
toarce rapid şi demarează pe aleea de acces. 

Urmăresc mașina până când farurile dispar în spatele unui 
şir de copaci din depărtare. Am încredere în portarul nos- 
tru, Porter, numai că am un sentiment de disconfort. E ade- 
vărat, într-o casă ca aceasta oamenii sunt într-un permanent 

du-te-vino. Cei care fac aprovizionarea, muncitorii care asi- 
gură mentenanța, servitorii. Totuşi... Trebuie să-mi amintesc 
să discut cu Porter despre asta mâine-dimineaţă. 

Că tot e vorba de amintire, emoţiile îmi invadează pieptul. 
Mă duc să iau un teanc de coli din biroul lui Ned şi să dau ui- 
tării automobilul ăla ciudat. 


[i ip ar, 
ISZ 


Un glas senzual de femeie mă trezeşte dintr-un somn adânc. 
O atingere catifelată îmi mângâie obrazul. Oboseala se luptă să 
mă tragă înapoi în lumea viselor, dar rezist și revin în lumina 
înrourată a conştiinţei. 

Îmi rosteşte numele: 

— Lawrence. 

O scânteiere de bucle lungi şi aurii. Chipul ei. Ochii albaştri 
pătrunzători. Cassandra. În lumina orbitoare ce pătrunde prin 
perdelele de in, o văd stând aplecată deasupra mea. S-a întors. 

Mă ridic în capul oaselor, respirând adânc. 

Fay stă cocoțţată pe pat lângă mine. Ridică din sprânceana 
subţire. 

— "Neaţa, Lonnie! 

Mijesc ochii, dar chipul Cassandrei dispare așa cum a fă- 
cut-o şi aseară pe plajă. Pentru o clipă, ca o bătaie de aripă, gân- 
dul îngrozitor că totul a fost doar un vis îmi taie respiraţia. Însă 
observ repede teancul de hârtii mâzgălite frenetic de pe biroul 
meu şi nodul din stomac se relaxează. A fost real. Chiar s-a 
întâmplat. 

Fay îmi zâmbeşte şi mă trage de cămașa ieșită din panta- 
loni. Sunt îmbrăcat de zi şi întins peste păturile pe care m-am 
prăbuşit cândva, azi-noapte. 

— Ai stat până noaptea târziu să studiezi, presupun. Te pre- 
păteşti pentru colegiu? 

Îmi arunc din nou ochii la foile de pe birou, dar de data 
aceasta cuprins de panică. Nu îmi amintesc prea bine ce am 
scris, însă cuvintele par să strălucească pe pagină ca un far pe 
mare, dezvăluindu-mi secretul în faţa lui Fay. Mă dau jos din 
pat şi le strâng cât se poate de degajat, îndesându-le într-un 
sertar. 

— Cam aşa ceva. 

Fay se aşază în locul meu, întinzându-se pe o parte, cu pi- 
ciorul uşor îndoit, astfel încât o mică porțiune din ciorapul de 
dantelă de pe coapsă să fie expusă. 

— Vei fi un avocat dat naibii, Lonnie, deşi îmi este milă de 
lemeia cu care te vei căsători. Să rămână singurică noaptea în 
pat în timp ce tu stai în birou şi studiezi următorul caz. 

— Presupun că mă voi însura cu o fată răbdătoare, spun eu 
absent. 

Încă nu mă simt în largul meu la gândul că mi-a citit foile 
în timp ce eu dormeam. Are acel zâmbet atotştiutor, însă este 
ceva ce o definește. O distrează să te lase să înţelegi că ştie ceva 
ce tu nu vrei să ştie. 

Fay îşi întinde braţele şi cască leneș, ceea ce face ca breteaua 
rochiei să-i alunece de pe umăr. Trece cu degetele de-a lungul 
decolteului. | 

— Eu n-aş putea să accept un astfel de om, zice ea. Eu am 
pretenţia să fiu adorată mai presus de orice. Trebuie să fiu 
venerată. 

Pe Fay am întâlnit-o aici, în casă, la o petrecere de bun-ve- 
nit dată în cinstea mea. Întreaga vară şi-a tot făcut apariţia pe la 
diverse evenimente sociale. E ca o fantomă. Nu vine niciodată 

însoțită și nu vorbește despre viaţa ei din afara gălăgioaselor 
şi frivolelor petreceri organizate de Ned. Pur şi simplu există 
pentru a mă hăitui cu râsul ei viclean. Încă nu înţeleg ce urmă- 
reşte. În momente ca astea, sunt convins că vrea să mă seducă. 
În alte dăţi pare distantă, ba chiar ostilă faţă de mine. 

Mă uit spre uşă. 

— Bănuiesc că este destul de târziu. Probabil că Ned mă 
aşteaptă. 

Fay îmi aruncă o privire, apoi se ridică în capul oaselor și îşi 
aranjează la loc breteaua. 

— S-a lăsat păgubaș cu câteva ore în urmă. Se apropie deja 
prânzul. 

— Ah! 

Fay încă mă cercetează, deși încearcă s-o ascundă, afişând o 
expresie obişnuită, aproape plictisită. 

— De fapt, ai dormit exact în timpul vizitei mele. Acum 
trebuie să plec. 

— Chiar trebuie? 

Se ridică în picioare și întrezăresc pe chipul ei o umbră de 
părere de rău. 

— Am o întâlnire în oraş. Îşi aranjează părul şi alunecă pe 
lângă mine. Sună-mă în ziua în care eşti pregătit să-mi oferi 
din timpul tău, spune. 

O prind de mână. 

— Îmi pare rău. 

— Pentru ce? mă întreabă ea cu un zâmbet fals. 

— Fay. 

Brusc, îşi apasă buzele pe ale mele. Sărutul ei nu durează 
mult, dar este lent şi ațâţător. Îmi atinge uşor vârful limbii cu al 
ei. Este indecent și ameţitor într-un fel ştiut numai de ea. Când 

se retrage, colțurile gurii se ridică într-un zâmbet triumfător. 
Mă atinge pe obraz: 

— Învăţare plăcută! 

Apoi se strecoară afară din cameră, legănându-şi șoldurile, 
uşa cum o face mereu. 

Mă ia un val de căldură şi îmi deschei gulerul cămăşii. Mă 
bate gândul să fug după ea, apoi privirea îmi cade asupra biro- 
ului. Trag cu forță sertarul. Scot foile şi mă uit peste cuvinte. 
Cu şi când aş trece printr-o ușă fermecată, ele mă poartă înapoi 
la emoţiile din ziua de ieri. Acum este după-amiază. Cassan- 
dra poate că mă aşteaptă deja. Pun paginile la loc și zbor din 
cameră. 

Unchiul Ned este în bibliotecă, sorbind dintr-un pahar 
de brandy şi citind presa. Când o zbughesc pe lângă el, se în- 
dreaptă brusc de spate. 

— lată-te, Lonnie! Cam leneş astăzi, nu-i așa? Ştii, tocmai 
ai ratat-o pe Fay. | 

— Nu-ţi face griji. Am văzut-o. Fac un pas spre ușă. Tre- 
buie să fug, Ned. 

Fără să mai aştept replica lui, ies pe terasa din spate. Fiecare 
pas pe peluză pare mai lung decât precedentul. Respirația este 
deasă şi scurtă precum bătăile inimii. Alergând de-a dreptul, 
mă avânt pe poteca dintre tufișuri. 

Dar plaja este pustie. 

Valurile mătură ţărmul, formând linii albe, subţiri. Pescă- 
ruşii ţipă în văzduh şi se lasă purtaţi de curenţii de vânt sărat. 
Nici urmă de Cassandra. Săgeata îndoielii îmi străpunge inima. 
Ar fi trebuit să fie aici. Nu vreau să speculez, gândindu-mă la 
ce s-ar întâmpla dacă, însă aceste gânduri nu-mi dau pace. 

Dacă poarta ce ne-a permis să ne vedem s-a închis? Dacă 
a plecat pentru totdeauna? Dacă se poate întoarce, dar nu mai 
vrea? Stau și mă holbez la tufișurile verzi, neîngrijite, care frea- 
mătă în briza oceanului. 

Va veni. Trebuie să vină. Mă aşez pe nisip, cu faţa spre po- 
tecă. O să aştept toată ziua şi toată noaptea dacă e necesar. Nu 
plec până nu o mai văd o dată. 


CAPITOLUL 8 


Cassandha 


pga la intrarea culoarului prin gardul viu, cu ochii în- 
chişi. Trec cu mâna peste crenguțele verzi. 

Mirosul oceanului şi cel al prospeţimii frunzelor plutesc 
în aer. Freamătul valurilor care vin şi pleacă îmi pulsează în 
urechi. Sunt aici. Sunt trează şi foarte vie. Clipa asta este reală. 
Și-atunci, orice se întâmplă când pășesc dincolo de tufișuri 
este real. 

Răsuflu şi deschid ochii. Înainte! 

După un pas vine altul, mai încrezător. Şi chiar înainte de a 
atinge nisipul cu piciorul, îl zăresc acolo. Stă pe plajă, cu mâi- 
nile la gură, şi priveşte concentrat înspre tufișuri. Când mă 
vede, ochii i se luminează. Sare în picioare. 

Pe măsură ce se apropie, entuziasmul se transformă într-o 
aprobare din cap mulțumită: 

— Deci n-a fost un vis. 

— Nu. Doar dacă a fost cel mai lung și mai elaborat vis din 
istoria umanităţii. 

— Mă bucur să te văd, zice el. La un moment dat, stând 
acolo, am crezut că nu mai vii. 

— Asta era cu siguranţă o posibilitate. Seara trecută m-a 
cam răvăşit. 

— Abia dacă am dormit, completează Lawrence. 

— Bine ai venit în club! 

Prezenţa lui pare supranaturală și totuşi ciudat de normală 
în același timp. Ca să fiu sinceră, nici nu ştiu cum ar trebui să 
mă simt. 

Îmi dau seama că de jumătate de minut mă holbez la el într-o 
tăcere absolută. Nu pare să-l deranjeze, însă mă uit repede în 
altă parte. 

— Deci, zic eu stânjenită, acum ce se va întâmpla? 

Lawrence clatină din cap: 

— Mărturisesc că n-am niciun plan. Pur şi simplu... ştiam 
că vreau să te mai văd o dată. 

Îmi îngustez privirea: 

— Ai pus cumva la cale toată treaba asta doar ca să-mi dai 
o întâlnire? Ştii, puteai doar să mă inviţi. 

Ridică mâinile în semn de capitulare: 

— A fost chiar atât de evident? 

Încerc să fac pe serioasa, numai că zâmbetul lui mascat cu 
greu ne face pe amândoi să pufnim în râs. | 

— Nu, dar, serios, chiar eşti din 1925? De-adevăratelea? 

— Mă tem că da. 

— Intri în casa aia şi este 1925? 

— Corect. 

Îmi frec fruntea. 

— E atât de ciudat. 

— Tu ai spus-o! admite el șoptit într-un adorabil stil al ani- 
lor 1920. 

1920. O fi doar imaginaţia mea, dar fâșia de plajă pe care 
ne aflăm a trecut prin niște transformări misterioase. Ceea ce 

inainte era o simplă linie de coastă acum este scena unui ade- 
văr incredibil. Cum este posibil ca Lawrence şi cu mine să ne 
ullăm împreună în același loc? Cum se poate întâmpla una ca 
asta? De ce pe această plajă? De ce acum? Îmi mut privirea de 
lu un capăt stâncos al plajei la celălalt. Și îmi vine o idee. 

— Dar dacă încercăm să mergem pe una dintre potecile 
acelea? întreb eu, arătând cu degetul. Crezi că se va întâmpla 
ucelaşi lucru? 

— Bună întrebare! 

— Ar trebui să vedem, zic eu. 

— Cu siguranţă merită o încercare. 

Începem să ne cățărăm pe cel mai apropiat promontoriu 
stâncos. Bate vântul, dar căldura după-amiezii se răspândește 
în lumina albă şi strălucitoare. Valurile înspumate se sparg de 
stânci, ridicând în aer o ceaţă fină şi sărată care scânteiază în 
lumina soarelui. 

— Aproape că mi-e teamă să încerc, zic eu, uitându-mă 
înainte la poteca de piatră, mărginită din loc în loc de tufişuri. 

— Ţi-e teamă că ar putea funcţiona? 

— Cred că da. Adică... dacă voi putea călători în 1925? 

— Sau dacă aş veni eu în viitor? sugerează Lawrence. 

— Eu zic să mergem întâi în vremea ta. Trăiești într-o 
epocă mai ca lumea. 

— Aşa să fie? 

— Cu siguranţă! Adică, sunt eu fanul drepturilor femeii și 
al smartphone-urilor, dar voi aveţi femei îndrăzneţe şi localuri 
ilegale și Fitzgerald. 

— Deci bănuiesc că ştii câte ceva despre timpul meu. 

— Sigur că da. Am avut un întreg curs la literatură en- 
gleză dedicat tumultuoşilor ani '20, atunci când am citit Ma- 
rele Gatsby. 

Fruntea lui Lawrence se încruntă uşor, de parcă aş vorbi în 
chineză. Îmi dau seama că frazele pe care tocmai le-am rostit 
au noimă doar în vremea mea. lar Marele Gatsby încă nu este 
bine cunoscut în anii '20, asta dacă a fost deja publicat. 

— Lucrurile erau mult mai incitante în vremea ta, spun eu. 
Mai pure. Mai oneste. Mai... nu ştiu... mai vii, cred. 

În râsul lui simt o urmă de amărăciune. 

— Nu sunt convins de asta. Dar sper că lucrurile se vor 
schimba în bine în anii ce vin. 

Cum ar fi Marea Criză? Marile calamităţi din anii treizeci? 
Al Doilea Război Mondial? Toate pândind pe după colț. 

Iar Lawrence le va trăi din plin. Preţ de o clipă mi se strânge 
inima. Îl privesc cu coada ochiului, imaginându-mi-l îmbrăcat 
în uniformă de soldat, bombardând coastele Normandiei. Mă 
ia cu fiori şi mă cutremur involuntar. 

— Te simţi bine? mă întreabă Lawrence, încruntându-se. 

Îmi feresc ochii. 

— Da. Sunt bine. M-a luat cu frig deodată. 

Să-l avertizez? Să-i fac o sugestie subtilă: „N-aş investi la 
Bursă, dacă aș fi în locul tău” Sau: „Fii cu băgare de seamă la 
nemți. Încă sunt călcaţi pe nervi în legătură cu Primul Război 
Mondial și nu le-a trecut supărarea. Nici pe departe.” 

Îmi fac tot felul de scenarii în minte. Dacă îi spun, l-ar crede 
cineva? 

Hei, am întâlnit pe plajă o fată din 2015 și ea spune că ar 
trebui să-l asasinăm pe un neamţ pe nume Adolf Hitler. 

Da, sigur. 

J-ar fi măcar de vreun folos lui Lawrence? Poate că aflarea 
tuturor aberaţiilor ăstora l-ar aduce la nebunie. Dacă vine sfâr- 
şitul lumii, oare aş vrea să știu? 

— Ce-i cu tine? mă întreabă Lawrence, întrerupându-mi 
şirul gândurilor. Dintr-odată pari foarte speriată. 

Îmi frec braţele, fără a putea să scap de fiorii reci. 

— Este... destul de ciudat să știi câteva lucruri despre ce se 
va întâmpla în America în următoarele decenii. 

Lawrence înalță capul: 

— Ce fel de lucruri? 

— Cred că n-ar trebui să-ţi spun. 

— Fi, haide! Nu te poţi juca așa cu mine! 

— Vorbesc serios! Pare cumva imoral. 

— Bine, atunci. Fie ca tine. Dacă nu vrei să-mi spui ceva 
despre vremea în care trăieşti, atunci măcar spune-mi mai 
multe despre tine. Mă întreb dacă nu cumva eşti o rudă înde- 
părtată a unchiului Ned. 

— Nu cred. Mama și tatăl meu vitreg au închiriat locul ăsta 
acum câteva luni. Se pare că stătea neocupat dintotdeauna. 

— Aşadar, nu eşti de pe Coasta de Nord? 

— Nu. Provin din cel mai plictisitor oraş din cel mai plicti- 
sitor stat al Uniunii. 

Un zâmbet se lăţeşte pe buzele lui Lawrence: 

— Ohio? 

Încep să râd: 

— Cum de ai ghicit? 

— Şi eu sunt din America, să ştii, deşi dintr-o versiune mai 
timpurie. 

— Poate că nu s-au schimbat atât de multe pe cât îți închipui. 

— Poate, zice el, cu ochii lui căprui luminându-se dintr-o- 
dată. Şi ce faci în Ohio? Din conversaţia noastră inteligentă am 
înţeles că studiezi. 

— Cam așa ceva. Asta când ajung la cursuri. 

— Cred că e mirobolant. O grămadă de fete pe care le cu- 
nosc nu sunt deloc interesate să înveţe. Nu văd rostul educaţiei. 

— Slavă ţie, Doamne, pentru progres! 

— Că bine zici! Sunt plin de admiraţie față de o fată care îşi 
doreşte să înveţe. 

Ridic din umeri, dar simt că plutesc la complimentul pe 
care mi l-a făcut. Ne plimbăm într-o tăcere bine-venită. Mă uit 
din nou la el cu coada ochiului. Este foarte chipeş îmbrăcat în 
pantalonii lui eleganţi și în cămașa de in cu mânecile suflecate 
până la cot. Probabil că așa obișnuiau să se îmbrace în anii '20. 
Părul îi este înfoiat de vânt, făcându-l să arate sexy fără niciun 
efort. Înghit în sec. 

Am fost atât de preocupată de toată chestia asta cu anii '20, 
încât, îmi dau seama acum, am uitat să mă port ca mine. 

— Deci, îmi încep eu tirada sarcastică, zici că scrii poezii, da? 

— Aşaaşzice. Câteva mâzgălituri. Nu sunt poezii mirobolante. 

— Ba eu cred că sunt. Adică, nu eşti un Whitman, dar mi-a 
plăcut ce-am auzit. 

— Păi, mulțumesc. După cum ţi-am mai spus, tatăl meu 
crede că îmi pierd vremea. Zice că trebuie să mă concentrez 
asupra colegiului şi apoi asupra pregătirii pentru facultatea de 
Drept. 

— Un plan pe cinci ani, nu? Sună atât de familiar! 

— Cam aşa ceva. 

În vocea lui remarc o oarecare tristeţe. 

— Nu e că nu vreau să mă duc acolo. Doar că... Vezi tu, 
n-am avut niciodată posibilitatea să aleg. Soarta mi-a fost ho- 
tărâtă încă de când m-am născut. Harvard, asemenea tatălui 
meu. Dreptul, la fel. Munca la o firmă de avocatură, ca tatăl 
meu. Căsătoria cu o fată din înalta societate cu care tatăl meu 

să fie de acord. Fiii mei. Petreceri de complezenţă în casa mea 
de pe Coasta de Nord. 

— Şi dacă i-ai zice că nu vrei să faci toate astea? Că vrei să-ți 
clădeșşti propria soartă? 

— De-ar fi aşa uşor..., spune el, afundându-şi mâinile în 
buzunare. 

— Nu te poate obliga. 

— Nu-l cunoşti pe tata. E un om foarte puternic. Iar de 
când a murit mama, anul trecut, parcă am devenit angajatul, 
nu fiul lui. | 

Acum încep să înţeleg de ce Lawrence hoinărea gânditor în 
scara aceea pe plajă. 

— Îmi pare nespus de rău, zic eu încetişor. Nu-mi pot ima- 
pina cum este să-ţi pierzi un părinte. 

Se plimbă cu privirea în pământ. 

— Nu vreau să te indispun. 

— După toate prin câte ai trecut, cred că ai tot dreptul să 
fii indispus. 

— Sunt bine. Mi-aş dori numai să pot vorbi cu el, știi? Iar 
el să asculte ce vreau să zic. Sigur, tu poţi să înţelegi cum este 
când nu prea ai de ales în viaţă, doar eşti femeie. 

Simt o împunsătură de vină, știind cum mă plângeam eu de 
Primele Probleme ale Lumii. 

— De fapt, lucrurile cam s-au schimbat în viitor, iar bărba- 
tii sunt egali cu femeile. Eu pot să fac tot ce vreau. 

— Pare minunat! | 

— Presupun. Câteodată, cred că asta este chiar o problemă. 
Am prea multe opţiuni. 

— Aş vrea eu să am problemele tale. 

— Da? Păi, o parte din mine le-ar vrea pe ale tale. Mi-aşy 
dori să-mi spună cineva la ce sunt bună și ce ar trebui să devin. 

— Eşti bună la pictură, îmi sugerează el. 

— Oare? Nici nu mi-ai văzut lucrările. 

— Vreau să le văd. Sunt sigur că eşti o pictoriță desă- 
vârşită. 

— Eşti drăguţ, dar, ca să ştii, excelez în mediocritate. Dau 
cu piciorul într-o pietricică de pe drum. Poate că dacă aş şti în 
ce domeniu am vreun talent, atunci aș şti ce vreau de la viaţă. 

— Atunci rămâne stabilit. Dacă găsim o cale de a călători 
fiecare în vremea celuilalt, facem schimb de locuri. 

— Pare un plan bun. 

Batem palma: Apoi Lawrence arată către cărarea nisipoasă 
ce se întinde în faţa noastră. 

— Uite șansa noastră. Uite drumul pe care trebuie s-o luăm. 
Îmi întinde mâna: Îndrăznim? 

Mă opresc înaintea potecii prăfuite, apoi îi dau mâna. 

— Hai s-o facem! 

Mergem câţiva paşi, dar nu se întâmplă nimic. Ne privim 
în ochi. 

— E cam înfricoşător, şoptesc eu. 

— Păi, eşti încă aici, zice el zâmbind. 

După câţiva pași, este încă o entitate solidă. 

— Frate! exclam eu, făcând ochii mari. Funcţionează! 

Chipul lui se luminează de entuziasm. Se avântă alergând 
pe cărare, trăgându-mă după el. Însă după nici șase paşi, o 
ceaţă tremurată începe să-l învăluie. Strânsoarea mâinii lui slă- 
beşte. Alergăm încă puţin și efectul se intensifică. Lawrence 
îmi surprinde privirea, dezamăgit, apoi dispare. 

` Deşi prima încercare de verificare a teoriei lui a dat greş, 
Lawrence este hotărât să continue din toate unghiurile. Mergem 
chiar până în vârful promontoriului, dar rezultatul este același. 
Ne ducem apoi până la celălalt promontoriu. Nu cred că aici va 


PĂNĂ NE VOM REVEDEA.. 87 


[i altfel, însă nu-i zic nimic. Poate că o parte din mine doreşte 
să continue conversaţia, iar lungul drum pe malul oceanului 
imi satisface dorinţa. 

Dar, aşa cum îmi închipuiam, şi în cazul acesta se întâmplă 
la fel. După mai bine de două ore de mers, ajungem din nou 
pe plajă. Lawrence aduce niște sandviciuri şi fructe de la el de 
acasă — sau de la mine de acasă - şi mâncăm pe nisip. 

— Deci asta este! zice el, muşcând dintr-un măr. Te pot 
vedea numai aici, pe plajă. Nicăieri altundeva. 

— E bizar. Ca şi cum o forță cosmică încearcă să ne des- 
partă. Bănuiesc că este felul universului de a-mi spune că aş fi 
o jalnică „fată îndrăzneață” a anilor '20. 

În pofida glumelor pe care mă străduiesc să le fac, un ciudat 
sentiment de tristețe pune stăpânire pe mine. 

Lawrence răsucește mărul, examinându-l. 

— Cine ştie? Poate că universul încearcă să ne apropie. 

Îl privesc pe furiș. Ochii lui căprui-închis se aţintesc asupra 
mea, nefiind defel ruşinat de cuvintele rostite. Încerc să fac pe 
grozava: 

— Şi astfel se verifică teoria mea conform căreia totul este 
un plan elaborat pentru a-mi cere o întâlnire. 

Ridică viclean din sprânceană: 

— Aş zice că până acum planul meu merge strună. 

Îl înghiontesc cu cotul, ascunzându-mi un zâmbet. 

Rânjeşte şi mai ia o mușcătură din măr. 

— Şi mai am o teorie de verificat... dar nu ştiu dacă îi poţi 
face faţă. 

— Dacă asta presupune să mă dezbrac, atunci poți s-o lași 
baltă. 

Pare şocat, dar şi amuzat de cuvintele mele. Cred că este o 
glumă îndrăzneață pentru un puşti din anii '20. 


88 RENEE COLLINS 


— Împărtăşeşte-mi teoria, îl rog eu, încercând să schimb 
făgaşul spre care se îndreaptă conversaţia. 

— Ei bine... dacă-toate astea au legătură cu oceanul, curen- 
ţii sau mareea? 

Mă uit către valuri, cântărind ipoteza lui. 

— Ar putea fi ceva logic în asta. La ce te gândești mai exact? 

— Dacă am înota ca să vedem cât de departe putem ajunge? 

— Chiar îți place să înoţi, nu-i aşa? 

— Aşa e, dar nu-i vorba despre asta acum. Cred că ar putea 
fi ceva adevăr în asta. 

O clipă stau în cumpănă. Nu sunt o înotătoare experimen- 
tată. Totuşi teoria lui mă intrigă. 

— Cred că merită să facem o încercare. 

— Excelent! exclamă el și se ridică în picioare. Să mergem 
repede să ne punem costumele de baie. Ne vedem aici în cinci 
minute. 

— Aha! Şi mai ziceai că asta nu presupune să mă dezbrac! 

— Haide, du-te să te schimbi! mă îndeamnă el râzând. 

Păşim împreună printre tufișuri până când el se face nevă- 
zut. Simt un nod în stomac atunci când se evaporă. Deşi am 
făcut asta deja de prea multe ori, tot îmi este teamă că această 
dematerializare este şi ultima și că fisura asta temporală ciu- 
dată se va închide pentru totdeauna. Mă grăbesc spre camera 
mea, cu gândul să mă întorc pe plajă cât mai repede posibil. 

Răscolind prin sertarul burdușit, trec în revistă jalnica mea 
colecţie de costume de baie. Mă opresc asupra unuia negru, 
îmi trag iute rochia de plajă și o iau la fugă pe scări. Alunecând 
cu mâna pe balustradă, îmi dau seama că Lawrence este şi el 
aici. Numai că ne despart aproape o sută de ani. Inima e gata 
să-mi sară din piept la gândul acesta. Încerc să mă liniștesc pe 
drumul spre plajă. 

Lawrence mă așteaptă îmbrăcat în bermudele lui vintage 
adorabile. 

— Eşti gata? mă întreabă. 

— Da, răspund eu şi îmi scot rochia. Gata! 

Lawrence face ochii mari. 

— Sfinte Sisoie! zice el cu răsuflarea tăiată. 

Bănuiesc că şi bikinii sunt scandaloşi pentru anii '20, ceea 
ce-mi oferă o oarecare satisfacție. 

— Moda se va schimba foarte mult în următoarea sută de 
ani, îl informez eu. 

— Văd că nu glumești deloc. 

— OK, Lawrence, ochii înapoi în orbite! 

Zâmbeşte cu gura până la urechi. 

— Cu atât mai mult ard de nerăbdare să călătoresc în tim- 
pul tău. 

Îl plesnesc peste braţ. 

Intrăm în valuri amândoi, păşind anevoios pe pietre cu pi- 
cioarele goale, până ce apa ajunge suficient de adâncă pentru a 
putea înota. Este rece şi mi se face pielea de găină. Curentul mă 
trage spre el ca o promisiune. Valurile ne ridică şi ne coboară, 
ciocnindu-se uşor de umerii noștri. 

— Probabil nu e momentul să spun că nu sunt o înotătoare 
prea bună, îi strig eu, încercând să acopăr mugetul brizantului. 

O mână caldă şi puternică o cuprinde pe a mea. 

— Am eu grijă de tine, îmi zice el zâmbind. 

Înaintăm spre larg. Curând, nu mai ating nisipul cu picioa- 
rele. Mă cuprinde panica. Nu este deloc bine. Cine ştie ce cre- 
aturi or înota pe la fundul apei, pândindu-mă de dedesubt? 

— Ai idee dacă sunt rechini pe-aici? 

— Nu-ţi face griji, Cassandra. Te salvez eu. 

— Nu mi-ai răspuns la întrebare. 

Valurile devin tot mai puternice pe măsură ce pătrundem 
mai adânc în ocean, apropiindu-ne de crestele resacului. 

Lawrence înoată câteva braţe, dându-mi o clipă drumul la 
mână. 

— Încă n-ai dispărut, strigă el. Ne-am îndepărtat cel mai 
mult de plajă. S-ar putea să fi găsit soluţia! 

Mă străduiesc să-l văd deasupra crestelor albe de spumă. 
Picuri de apă mă stropesc întruna. Dar de fiecare dată când în- 
cerc să-i şterg de pe față, mă scufund câte puţin. Nu-mi place 
să mă simt atât de lipsită de putere, atât de vulnerabilă. Apoi 
un val uriaş mă bagă cu capul la fund, Mă chinui să ies la su- 
prafaţă, tuşind şi scuipând apa sărată. 

— Lawrence, vreau să mă întorc. 

Niciun răspuns. Nimic altceva decât valurile furioase. 

— Lawrence? 

Mă şterg la ochi şi mă uit în toate direcţiile. Odată cu su- 
işul şi coborâşul crestelor valurilor, mă cuprinde o ameţeală, 
un sentiment năucitor. Şi nu pot vedea decât suprafața apei. 
El a dispărut. Panica se răspândeşte în pieptul meu precum o 
pată de cerneală. Sunt singură aici, în mijlocul oceanului. Şi 
mi-au obosit picioarele. Iar valurile sunt prea puternice. O să 
mă scufund. ` 

— Lawrence! ţip eu. Lawrence! 

Un alt val îmi smuceșşte capul şi mă duce cu el. Dezorien- 
tată, expir pe gură aerul din plămâni într-un jet de bule. Apa 
este de un indigo opac. Sarea îmi arde ochii. Plămânii se chi- 
nuie să respire. Simt cum mă duc la fund ca un bolovan. 


CAPITOLUL 9 


Cassandha 


ă răsucesc. Nu ştiu care-i susul şi care-i josul. Dau din 
mâini şi din picioare, în încercarea de a-mi găsi echili- 
brul. Numai că mișcarea asta se pare că mă scufundă şi mai tare. 
Apoi, când plămânii mei sunt pe cale să explodeze, o pere- 
che de brațe mă cuprinde de talie. Revin cu capul în sus şi dau 
din picioare cât de tare sunt în stare. Ies la suprafaţă și trag pu- 
ternic aer în piept. Părul ud îmi acoperă faţa. ÎI înlătur şi tuşesc. 

— Cassandra! Eşti bine? 

Vocea lui Lawrence se aude întreruptă, foarte încet şi parcă 
din depărtare. Totuşi îi simt atingerea braţelor. Încuviinţez din 
cap, străduindu-mă să respir. Abia îi disting chipul. 

— Cum de m-ai văzut? îl întreb eu, tremurând de emoție 
după toată această experienţă terifiantă. 

— Habar n-am, admite el. Sigur eşti bine? 

— Sunt bine. Hai să ne întoarcem. 

Înotăm cu toată puterea. Valurile opun rezistență și chiar 
ne trag înapoi. Pe măsură ce ne apropiem de țărm, silueta înce- 
țoşată, translucidă a lui Lawrence se umple de culoare şi capătă 
consistenţă, până când redevine el însuşi. 

Înotăm din greu, fără să scoatem un cuvânt. În sfârşit, ajun- 
gem la mal. Îmi târăsc picioarele tremurânde şi mă prăbuşesc 
pe nisip. | 

Zac acolo o vreme, cu obrazul lipit de nisip. Valurile îmi mă- 
tură picioarele, dar nu mă mişc. Lawrence stă întins pe spate 
lângă mine. 

— Ei bine, începe el cu voce sacadată și obosită, asta e! 

După ce ne-am tras sufletul, ne înfășurăm în prosoapele pe 
care le-a adus Lawrence și ne aşezăm în locul nostru de pe plajă. 

— Tot nu ştiu cum de m-ai văzut pe sub apă, zic eu, înve- 
lindu-mă mai bine cu prosopul călduros. Eu abia te vedeam la 
suprafaţă. 

Lawrence clatină din cap. 

— Îmi pare atât de rău că te-am făcut să treci prin toate 
astea! | 

— Nu este vina ta că sunt o înotătoare de toată jena. 

Îşi masează tâmplele. 

— Când am văzut că am ajuns atât de departe, am fost con- 
vins că am descoperit soluția. M-am entuziasmat şi ţi-am dat 
drumul la mână. Apoi nu te-am mai văzut... Am crezut că 
te-ai înecat. 

— Mi-am pus şi eu problema asta. 

Își lasă mâna pe spatele meu. 

— Cassandra, poţi să mă ierţi? Dacă aş fi ştiut, nu aş fi su- 
gerat niciodată să... 

— Nu te mai scuza. Valurile au fost mai puternice decât 
mi-am închipuit, atâta tot. | 

— Dar îmi pare rău. 

— Nu e vina ta, Lawrence. 

— Of, mă simt îngrozitor de lamentabil din cauza asta. 

Asta mă face să râd. 

— Foloseşti cele mai ciudate cuvinte. 

Colţurile gurii i se ridică uşor: 

' — Uite cine vorbeşte! 

Mă împing în el cu umărul şi pufnim amândoi în râs. Stăm 
foarte aproape unul de celălalt. Doar câţiva centimetri ne des- 
part. Simt un imbold puternic să-mi las capul pe umărul lui, 
dar rezist tentaţiei. Mă întreb dacă şi el se gândește la ce mă 
pândesc eu: că am epuizat toate argumentele ştiinţifice de a 
mai veni pe plajă. E clar! N-o mai putem da la-ntors. 

Pe plaja asta şi numai aici lumile noastre se suprapun. 
Şi-acum ce urmează? 

Lawrence trasează cu degetul o linie pe nisip. 

— Bănuiesc că ziua s-a încheiat. 

Înghit cu greu: 

— Da, aşa este. 

— Şi ştim tot ce este de ştiut despre... asta, zice el, arătând 
către mine și către plajă. 

— Presupun că da. 

— Nu ştiu ce concluzie să trag,.oftează el. Chiar nu ştiu. Ce 
vrea să însemne? De ce s-a întâmplat așa? Și ce ar trebui noi să 
facem? Poate ar trebui să spunem cuiva. 

— Şi cine ne-ar crede? 

— Dar o putem dovedi! Le vom arăta cum dispari pe cărare. 

Îmi imaginez cum le-aş spune mamei sau lui Jade. Cum ar 
putea avea asta o întorsătură bună? 

— Nu ştiu... Nu pare o idee prea bună. Eu zic că e mai bine 
să păstrăm secretul deocamdată. 

Lawrence încuviinţează: 

— Probabil că ai dreptate. 

Oftez din greu: 

— Poate că ar trebui să fim mai precauți. 

— Ce vrei să spui? 

— Nu ştiu. Dacă este periculos? 

Lawrence se răsuceşte pentru a se uita în ochii mei. 

— Adică... tu crezi că ar trebui să stăm departe unul de 
altul? 

— Nici nu mai ştiu ce să cred, OK? Toată treaba asta mă 
bagă în sperieți. 

— Şi dacă am încerca să uităm? 

— Ce vrei să spui? 

Mă priveşte intens. 

— Dacă dăm uitării că eu sunt din 1925, iar tu din 2015? 

— Dar cum am putea uita? exclam eu și arăt spre gardul 
viu: Cum pot uita că te evapori dacă încerci să părăseşti plaja? 

Mă ia de mână. 

— Pentru că nu contează. Pentru că, dincolo de tot şi de 
toate, suntem doar doi oameni obișnuiți. Chiar suntem atât de 
diferiţi, în ciuda deceniilor care ne despart? 

Stomacul mi se zbate ca nebunul. E aproape imposibil să-i 
susțin privirea. 

— Cred că nu. 

Nu mai scoate un cuvânt, dar îşi ține privirea aţintită asu- 
pra mea. 

Oftez uşor. 

— Poate... că n-ar fi rău să ne mai întâlnim o dată. 

Un zâmbet îi înfloreşte pe faţă. 

— Sigur. Nu-i niciun rău în asta. 

— Dar trebuie să avem mare grijă. 

— Absolut. 

Răsuflu uşurată: 

— Cred că suntem nebuni. 

— A fi nebun nu-i chiar un lucru rău, zice Lawrence râ- 
rând. Hai să ne întâlnim şi mâine-seară. După ce toată lumea 
se duce la culcare. 

— Probabil că pot să fac asta. Ce-ai de gând? 

Ridică viclean din sprânceană: 

— Vei vedea. 

Îl ameninţ cu degetul: 

— Dacă are vreo legătură cu înotatul, o să-ţi trag un pumn. 


Era ac 
CP) 


Din fericire pentru Lawrence, când ajung pe plajă în seara 
următoare, e complet îmbrăcat şi pare că nu are intenţia de a se 
arunca în ocean. A făcut un mic foc de tabără, alături de care a 
aşezat patru şezlonguri cu dungi verzi şi albe. 

— Bună! îmi strigă el când mă apropii şi îmi face vesel cu 
mâna. 

Dintr-odată mă simt stânjenită. Eu m-am pregătit pentru 
această seară ca şi cum m-aș fi dus la întâlnire. Mi-am pus cei 
mai simpatici blugi, un maiou negru şi un şirag de mărgele. 
Mi-am ondulat şi părul. 

Lawrence arată impecabil, chiar elegant, ca întotdeauna - 
aşa se îmbracă el. Numai că şezlongurile în plus mă fac să cred 
că n-a avut nicio intenţie romantică. 

— Ţi-ai invitat... nişte prieteni? întreb eu, apropiindu-mă 
cu paşi şovăitori. 

Lawrence îmi urmăreşte privirea către scaune. 

— Aaa, astea? Nu, nu, doar am vrut să-l fac pe Ned să 
creadă că am invitaţi în seara asta. Ştii tu, ca să nu-i trezesc 
suspiciuni. 

Un fior de plăcere îmi gâdilă stomacul. Deci vom fi singuri. 


96 RENEE COLLINS 


— Ce le-ai spus părinţilor tăi? e curios Lawrence în vreme 
ce mai pune un buştean pe foc. 

— Era doar tatăl meu vitreg acasă. Frank e uşor de dus cu 
zăhărelul. I-am zis că fac o plimbare. 

Lawrence mă măsoară din cap până-n picioare şi zâmbește: 

— Îmi plac pantalonaşii tăi. Sunt foarte avangardişti. 

— Nu şi în vremea mea. Deşi sunt mai strâmţi decât port 
de obicei. 

— Ei, eşti încântătoare oricum. 

Senzaţia de agitaţie, dar şi de bucurie, mă cuprinde din nou. 

— Mulţumesc. 

— Ia loc, zice, arătând către scaune. 

Mă aşez şi Lawrence alege şezlongul de lângă mine. Stäm 
în tăcere, hipnotizaţi parcă de strălucirea portocalie a focului. 
Cred că stânjeneala primei întâlniri depășește graniţele tim- 
pului. Mă așez picior peste picior, în căutarea unui subiect de 
conversaţie. 

— Aşadar, o să frigem nişte bezele? 

Lawrence zâmbeşte: 

— Sigur, dacă vrei. 

— Ştii ce-ar fi bune? Nişte Starburst rumenite. 

— Astea ce sunt, un soi de bezele? 

— Nu. Starburst. Ştii tu... Bombonelele... 

Ridică din umeri. 

Mă îndrept de spate. 

— Fugi de-aici! Starburst încă n-au fost inventate în vre- 
mea ta? 

— N-am auzit de ele. 

— O, frate! Ce păcat! Sunt infinit mai bune decât bezelele, 
cel puţin în ceea ce priveşte rumenirea. 

— Dar ce naiba sunt? 

— Trebuie să-ţi arăt. Vorbele nu ar fi pe măsura lor. 
Lawrence ridică o sprânceană. 
_— Cred că le faci cam multă reclamă. 

— OK, zic şi mă ridic. Acum chiar trebuie să mă duc şi să 
aduc câteva. Credibilitatea mea e pusă în joc. 

Întoarsă acasă, îmi ia ceva vreme până să găsesc o pungă în 
locul „secret” unde mama dosește bomboanele, în spatele va- 
sului cu făină. O să pun altele la loc mai târziu. Înșfac nişte ţe- 
puşe şi mă îndrept spre focul de tabără. 

— Le-ai adus? 

Cu un gest teatral, îi prezintă punga de Starburst. 

— 'Ta-da! 

la punguţa subţire, dreptunghiulară, părând oarecum 
dezamăgit. 

— Asta este? Zici că e gumă de mestecat. 

Râd şi îl mângâi pe cap. 

— O, adorabilul Lawrence, cel din anii '20. Ai atâtea de 
învățat! 

Îşi încrucişează mâinile la piept, zâmbind cu superioritate: 

— Hai, impresionează-mă! Vezi că tragi de timp. 

— Stai, stai! Să lăsăm focul să-şi facă magia. 

Lawrence mă urmăreşte cum pregătesc țepuşa cu cele două 
pătrăţele lucioase şi caut cea mai încinsă parte a cărbunilor. 
Apoi încerc, cu ochii pe ceas, să obțin caramelizarea perfectă. 

— Eşti foarte concentrată. 

— Crede-mă pe cuvânt. lau totul în serios în ceea ce pri- 
veşte trataţia pe care o ofer. 

— Ai respectul meu! 

ÎI privesc cu coada ochiului. În lumina slabă a focului, pare 
la fel de cald şi de arătos ca întotdeauna. E atât de ciudat să stau 
aici cu el — un băiat din 1925. N-ar trebui să mă mai gândesc la 

asta. Aşa am convenit încă de ieri. Numai că nu e un amănunt 
pe care să-l treci ușor cu vederea. 

— OK, zic eu, scoțând din jar o caramea Starburst perfect 
rumenită. Este gata. | 

Îi întind deliciul lipicios cu ambele mâini, într-un stil asiatic, 

— Fii atent, e fierbinte! 

Ridicând sceptic dintr-o sprânceană, Lawrence cercetează 
dulcea creaţie cu formă bizară. Apoi o bagă în gură. Se strâmbă 
din cauza fierbinţelii, după care mestecă foarte atent. Îmi rod 
o unghie de nerăbdare în timp ce-i urmăresc reacţiile. Mestecă 
poate prea grijuliu. Apoi înghite. 

— Ei bine? îl întreb. 

— Nu trebuia să mă laşi să gust așa ceva. Acum sunt mai 
hotărât ca niciodată să călătoresc în vremea ta. 

Râd cu poftă: 

— Starburst te-a cam înnebunit, nu? 

Zâmbeşte ironic: 

— Nici tu nu eşti un motiv de lepădat. 

Și uite-aşa, magia caramelelor Starburst a făcut ca stânje- 
neala primei întâlniri să dispară ca prin farmec. 

Noaptea devine din ce în ce mai plăcută. Râdem, vorbim, 
ne imbuibăm cu caramele, apoi, când focul începe să se stingă, 
iar stelele strălucesc deasupra noastră, ne învelim bine în pă- 
turi şi încercăm să recunoaştem constelaţiile de pe cer. 

Totul este atât de minunat, încât n-aş mai vrea să plec vre- 
odată de aici. 

Numai că ştiu că aşa ceva nu este posibil. Viaţa reală şi frus- 
trantă a anului 2015:mă așteaptă chiar după gardul viu. Pe mă- 
sură ce strângem păturile şi scaunele, disperarea taie adânc în 
sufletul meu. Mă străduiesc din răsputeri să nu îngreunez lu- 
crurile, să storc şi ultima picătură de plăcere din această primă 

şi ultimă întâlnire a noastră. Lawrence este la fel de trist. Oare 
nici el nu-şi dorește ca noaptea să se sfârșească? 

— Ei bine, zice el, uitându-se de jur împrejur, cred că asta 
a fost tot. 

— Da, rostesc eu, cuvântul semănând mai mult cu un oftat. 
M-am distrat de minune. 

— Şieu. Caramelele astea, Starbrights, au fost spectaculoase. 

— Cu siguranţă! chicotesc eu. 

— Dar, bineînţeles, nici nu se compară cu plăcinta de bezea 
cu lămâie a mătuşii Eloise. Scormonește cu vârful pantofului 
în nisip, apoi spune: Ar trebui să vii mâine ca să-ţi aduc și ţie 
o felie. Tu ai făcut cinste, acum e rândul meu. Aşa este corect. 

— Ah, eşti atât de viclean, Lawrence! 

— Nu-i nicio viclenie. Doar că trebuie să-ţi întorc favoa- 
rea, atâta tot. 

Ar trebui să refuz. Ştiu asta. Îmi cam bat joc de inima mea. 
FI e un tip cu care n-o să pot niciodată ieși în oraș. Nici pe de- 
parte. Şi totuşi... 

— Încă o zi! Nimic mai mult! 

Un zâmbet strălucitor înfloreşte pe chipul lui Lawrence: 

— Mirobolant! Ne vedem aici la prânz? Aduc tot ce ne tre- 
buie pentru picnic. 

— Sună spectaculos! 


CAPITOLUL 10 


Casandra 


lăcinta cu lămâie şi bezea a mătușii Eloise se ridică la 

[2 nivelul aşteptărilor. La picnic reluăm discuţia de unde 
am lăsat-o de cu seară. Suntem atât de absorbiți, încât bubuitul 
unui tunet ne trezeşte brusc şi amândoi privim cerul. O pătură 
de nori joşi pluteşte deasupra noastră. În câteva secunde, pică- 
turile de ploaie transformă aerul într-o umezeală rece. 

Sărim repede în picioare. 

— De unde a apărut? întreb eu, acoperindu-mi capul cu 
palmele transformate într-un fel de scut. 

— S-a furişat ca un hoţ. Dacă n-ai fi atât de interesantă, l-aș 
fi văzut că se apropie. 

Complimentul mă face să-mi tresalte inima de bucurie. Aș 
vrea să nu întrerupem conversaţia, însă ploaia se înteţește. Nici 
lui Lawrence nu-i convine situaţia. Ne privim lung în ochi. E 
ca şi cum niciunul dintre noi nu vrea să fie primul care pă- 
răseşte locul acesta. Îmi şterg şiroaiele de pe faţă, dar asta nu 
ajută cu nimic. 

— Ei bine, zic eu, cred că ar fi mai bine să... 

Lawrence mă prinde de braţ. 

— Stai! 

Atingerea lui îmi provoacă un fior. Se apleacă să adune de 
pe jos farfuriile şi furculițele. Apoi ridică pătura albastră, de 
lână, o scutură energic de nisip, și o aşază deasupra culoarului 
din gardul viu. 

— Eu nu sunt pregătit să mă duc acasă, zice el în vreme ce 
se cuibăreşte, zâmbind satisfăcut, sub cortul pe care tocmai l-a 
încropit. 

Mă bag şi eu lângă el sub acoperișul păturii. 

— Nu-i rău! exclam, cercetând micul nostru adăpost. Bine 
acționat, cercetașule Lawrence! 

— Ei, n-o să ne ţină uscați, dar ar trebui să ne fie de folos. 
Este o ploaie rece. 

— Şi acum, că tot ai spus-o, vom face pneumonie şi vom 
muri. 

— Sunt ferm convins că asta nu se va întâmpla, zice el-râ- 
zând. Totuşi, eu voi urma Dreptul, nu Medicina. Poate că cer- 
tificatele de deces ne sunt completate chiar acum, în timp ce 
vorbim. 

“Clatin din cap: 

— Îmi pare rău, dar dacă facem amândoi pneumonie, eu 
mă voi vindeca mai repede. Unul din micile avantaje ale vre- 
murilor în care trăiesc. 

Mă aştept ca Lawrence să continue să mă tachineze, însă, 
când mă uit la el, văd că mă privește cu un surâs neașteptat de 
blând. Ochii lui coboară asupra buzelor mele. 

— Nu m-ar deranja să mor azi. Totul s-ar termina într-o 
notă înaltă. 

Trupul îmi este străbătut de un curent electric, numai că, 
auzindu-l cum vorbeşte despre moarte, mă trezesc la realitate. 
Practic vorbind, de fiecare dată când părăsesc plaja, Lawrence 

este deja mort. În lumea mea, în lumea reală, el este probabil 
mort de douăzeci de ani. Gândul îmi dă fiori de gheaţă. Mă 
frec pe braţe pentru a alunga tremurul. 

— Gata cu discuţia despre moarte! E prea... înspăimân- 
tătoare. 

— Tremuri, zice Lawrence, observând că mă zgâlțâi de-a 
dreptul. Mă ia pe după umeri. E mai bine? 

N-ai idee, Lawrence! Încerc să-mi maschez roşeaţa de 
plăcere. 

— Oare nu aşa este denumită tentativa de „cucerire” în vre- 
mea ta? 

— Intenţiile mele sunt nevinovate! 

— După cum bănuiam! 

— Ei, doar câteodată. Trece cu palma peste țesătura acope- 
rişului din care picură apa. Probabil că ar trebui să intrăm în 
casă şi să ne uscăm, spune. 

Inima mi se strânge. 

— Da, aşa cred. 

— Trebuie să născocesc altă scuză ca să te mai văd o dată 
sau vrei să te întâlneşti cu mine doar de dragul întâlnirii? 

— Încearcă să născoceşti o scuză. Aşa, de dragul amuza- 
mentului. 

— Bine, atunci. Cassandra, vrei să te întâlneşti mâine-di- 
mineaţă cu mine ca să-ţi pot oferi o surpriză? 

— O surpriză zici? Mă lovesc uşor cu degetul peste bărbie, 
prefăcându-mă că stau să cântăresc argumentele pro şi contra. 
Interesant... 

Lawrence îmi face cu ochiul. 

— Promit că va merita. 

— Atunci aşa rămâne. Pe mâine! 

M-am trezit devreme. Mă simt ca o proastă să recunosc 
asta, dar sunt prea entuziasmată ca să mai pot dormi. Proba- 
bil că ar fi mai bine să ies din casă înainte să se trezească ci- 
neva. Sunt sigură că mama a observat cât de mult timp petrec 
pe plajă. Mai bine să nu-i mai dau motive de alertă. O să mă 
întâlnesc cu Lawrence și apoi o să mă întorc acasă înainte ca ea 
să-şi dea seama măcar că am dispărut. 

După ce am ales rochiţa mea favorită — cea albastră, din 
bumbac —, îmi strâng părul într-o coadă de cal şi mă duc la par- 
ter. Însă mama e deja în bucătărie, turnând cereale în bolul lui 
Eddie. Încremenesc în pragul ușii, planul fiindu-mi dat în vileag. 
Apoi simt ațintiţi asupra mea o pereche de ochi mari și căprui. 

— Cass! strigă Eddie, îndreptând către mine un deget mic 
şi rotofei. 

Trădătorul! | 

Mama se uită la mine, surprinsă. 

— Ce-i cu tine să te scoli atât de devreme? Credeam că 
vara, adolescenţii sunt morţi din punct de vedere clinic până 
la zece dimineaţa. 

— Ceamuzant! Ar trebui să iei în calcul o carieră în comedie. 

— Într-o zi îmi voi vedea visul cu ochii, zice ea, apoi arată 
spre un scaun în bucătărie. Nu vrei să mănânci micul dejun? 
Frank o să prăjească nişte ouă. | 

Arunc o privire fulgerătoare către curtea din spate. 

— De fapt, aveam de gând să alerg un pic. Să-mi limpezesc 
gândurile. 

Mama ridică din sprâncene. 

— leşi să alergi? 

— Da. Ce ţi se pare de necrezut? 

— Hei, mi se pare o idee minunată! Serios! Încearcă să vezi 
dacă-ţi place! 

Îmi încrucişez mâinile la piept, în defensivă, cu toate că 
ştim amândouă că sunt persoana cea mai puţin dornică de 
alergare de pe planetă. 

— Chiar mă duc să alerg! 

— Nemaipomenit! Dar, înainte s-o iei la fugă, ar trebui să 
mănânci şi tu ceva. Stai să-ţi pregătesc nişte fulgi de ovăz. 

— Nu pot. Nu vreau să alerg cu stomacul plin. 

— Măcar ia un fruct. 

Văzând eu că trebuie să-i împac grija de mamă, înşfac o ba- 
nană de pe masă, o descojesc şi îndes trei îmbucături în gură. 

— Eşti mulţumită? o întreb eu cu obrajii rotunjiți de bucă- 
telele de banană. 

Îmi răspunde cu un zâmbet, iar eu o iau din loc. 

— N-ai de gând să te schimbi de rochia aia? îmi strigă 
mama când eu dispar după colţ. 

- Puteam să mă plesnesc cu palma pe frunte, s-arăt cât de ui- 
tucă sunt. În schimb, îi spun cu vocea plină de încredere: 

— Îmi place să alerg în rochie. 

Strâng din ochi, aşteptând ca radarul ei să sesizeze anorma- 
litatea răspunsului. Urmează o pauză tensionată. 

— Ai grijă să iei cu tine sprayul cu piper! 

Răsuflu ușurată. 

— Dap. Îl am la mine. Te iubesc! Pa! 

Când ajung în aerul rece şi sărat al terasei, stomacul mi 
se revoltă puţin. Sunt mult prea nerăbdătoare. E o nebunie. 
Dar azi îmi asum această nebunie. Chiar cu mândrie. Pornesc 
într-o alergare uşoară pe alee. În ciuda scepticismului pe care-l 
manifestă mama, azi aş fi în stare să particip la maraton. Mă 
simt plină de energie. 

Dar când ajung pe plajă, o găsesc pustie. Mă uit de-a lun- 
pul țărmului, poate-poate dau de el, dar nu văd decât mișcarea 
valurilor înspumate, restul se află în nemişcare. Merg la mal 
şi ating apa rece. Vântul îmi învolburează părul și rochia. E o 
senzație plăcută. În felul acesta, la venirea lui, voi fi o apariţie 
diafană şi romantică. 

Însă după numai câteva minute încep să mă impacientez. 
Unde este? Mă întorc la potecă şi trag cu ochiul printre cren- 
guțele verzi ale tufişurilor. Dar nu zăresc nimic. Un freamăt al 
frunzelor mă face să-mi simt brusc stomacul în gât. Pescăruşul 
alb iese din tufiş şi îşi ia zborul. Mă încrunt. Mi se pare ciudat 
să văd o pasăre aici. 

Mă cuprinde disperarea. Ceva nu este în regulă... 

Poate că s-a terminat. Poate că anomalia științei sau a na- 
turii, cea care a făcut posibilă întâlnirea noastră, s-a reparat 
cumva. Mă uit la poteca goală, cu respiraţia tăiată, ca şi cum 
l-aş putea face pe Lawrence să vină doar cu puterea dorinţei 
mele. Ca și cum l-aş putea chema cu inima, parcurgând în 
timp o distanţă de un secol. 

Ah, Lawrence! 

Tufişurile se mişcă. Trag aer adânc în piept şi alerg spre ele. 

— Lawrence? 

Şi apoi, chiar acolo, la mijlocul culoarului din gardul viu, 
simt un fior ciudat pe şira spinării. Urechile îmi bubuie. Aud 
paşi şi voci purtate de vânt. Mi se ridică părul de pe ceafă şi mă 
răsucesc. Privirea realizează desenul potecii din spatele meu 
cu câteva tuşe de penel. Și apoi mi se dezvăluie vederii. Silue- 
tele tremurătoare ale celor două făpturi. 

În mod evident aparţin timpurilor lui Lawrence, dar nu 
sunt sigură că este el. Ar putea fi oricine. 

Am câteva fracțiuni de secundă la dispoziție să hotărăsc ce 
să fac. Să trec pe lângă ei şi să o iau la goană spre casă pare 
cea mai bună variantă. Însă siluetele capătă forme definite şi, 
dintr-un impuls, mă întorc pe plajă. Să fiu văzută de nişte stră- 
ini ar fi ceva rău, dar să-i las să mă vadă materializându-mă 
din senin ar fi şi mai rău. 

Mă împiedic şi cad în nisip. Mă chinui să mă ridic repede 
în picioare. Îmi simt pulsul în gât. Vreau să mă duc către pro- 
montoriu, când o voce adâncă de bărbat spune răstit: 

— Hei, ce faci acolo? 


CAPITOLUL 11 


Cstsanda 


„ha fost prinsă. S-a zis cu mine. Într-o clipă de panică, 

PN vreau să evadez, luând-o la fugă. Apoi o voce mă tre- 
reşte, străbătându-mă ca un val de căldură prin tot corpul: 

— Cassandra? 

Să te uiţi peste umăr în timp ce alergi pe plajă nu e o idee 
prea bună. Mă împiedic şi aterizez cu faţa direct în nisip. 

— Cassandra! 

E vocea lui Lawrence, care se grăbeşte spre mine. Mă ajută 
să mă ridic şi îmi scutură umerii de praful fin, cercetându-mă 
îngrijorat. l 

— Eşti bine? 

— Mmm, voi supraviețui. 

Apoi mă uit către celălalt bărbat. Este înfricoşător de mare. 
inalt, cu un pântec imens şi cu părul negru ca pana corbului. 
Îmi îngheaţă sângele în vine. 

— O cunoşti pe fata asta? întreabă uriaşul, apropiindu-se 
de noi. 

Lawrence brusc îşi retrage mâinile, ca şi cum n-ar vrea să 
fie văzut cum mă atinge. 

— Sigur, răspunde el crispat. A fost la petrecerea noastră. 
Îmi întinde mâna politicos ca să mă redresez. Cassandra, el 
este unchiul Ned. 

Faimosul unchi Ned. Arată mult mai fioros decât l-a descris 
Lawrence. Amândoi sunt îmbrăcaţi în costume foarte elegante, 
de parcă s-ar duce la biserică. 

— Ea este Cassandra, mă prezintă Lawrence lui Ned, înde- 
părtându-se uşor de mine în timp ce vorbeşte. Cassandra... 
Nu-mi aduc aminte numele tău de familie, adaugă râzând. 

— E..., dau eu să răspund, numai că Lawrence sare să vor- 
bească peste mine. 

— Locuiește dincolo de promontoriu. E în vacanţa de vară. 
Se întoarce spre mine şi în ochii lui văd o scânteie de seriozi- 
tate: Ai adus cartea de vizită, Cassandra? 

Mă lasă mască pentru o fracțiune de secundă, î Însă mă gân- 
desc că e mai bine să intru în jocul lui. 

— Mda. Adică, da, sigur. 

Lawrence încuviințează din cap: 

— Ned şi cu mine tocmai plecam, dar i-am zis că ai vrea să 
trimiţi prin mine condoleanţele. 

— Ex-exact, mă bâlbâi eu, sperând cu tărie că nu se aşteaptă 
ca eu să știu la ce se referă. Mulţumesc încă o dată, Lawrence. 

Ned mă priveşte insistent. Mi se pune un nod în gât. Bine 
măcar că port rochie şi nu blugi foarte scurţi şi maiou. Cu toate 
astea, am impresia că unchiul lui Ned își dă seama că nu prea 
mă potrivesc în peisaj. De parcă simpla mea prezenţă ar urla: 
Nu sunt din 1925! Dar n-ar avea de unde să bănuiască. Sau da? 

— O conduc pe Cassandra pe plajă, zice Lawrence relaxat. 
Vin imediat. 

— Sigur, spune Ned. Dar n-o lungi prea mult, Lon. N-am 
vrea să întârziem. 

— Da, domnule! 

Ned şovăie, aruncându-mi o privire, apoi se îndreaptă către 
casă. Casa lui, bănuiesc. Așa cum era în 1925. 

Imediat ce pleacă, expir aerul pe care l-am ţinut în plămâni. 

— Îmi pare rău, spune Lawrence. Cred că te-am cam speriat. 

— Mmm, cam aşa e. 

— Ned pare câteodată cam dur, dar e un tip de treabă. Nu-ţi 
face griji în privința lui. 

Dar eu îmi fac griji. Nu e deloc bine că m-a văzut. Chiar 
dacă a înghițit povestea lui Lawrence, cred că este totuși peri- 
culos faptul că am fost văzută de cineva din timpul său. 

— Ai de gând să-mi explici despre ce vorbeai mai devreme? 

Instantaneu, chipul lui Lawrence își pierde voioşia. Oftează. 

— Ne ducem la un priveghi. Billy Howard a murit ieri. 
Apoi clatină din cap. Îmi pare rău, am uitat că n-ai cum să-l 
ştii. A fost un prieten. Nu eram foarte apropiaţi, însă amândoi 
trebuia să începem cursurile la Harvard în toamna asta. 

Pun mâna pe braţul lui Lawrence. 

— Îmi pare atât de rău. 

— A fost un accident de automobil. El... ei bine, lui Billy îi 
plăceau petrecerile. Cred că era cam ameţit şi nu a văzut curba 
din faţa lui... 

Mă cutremur. 

— Ce groaznic! 

Lawrence își mută privirea către ocean. 

— Trebuia să fiu şi eu acolo. 

— Nu te învinovăţi, Lawrence. Nu este... 

— Nu, vorbesc serios. Trebuia să mă duc cu el, în schimb 
am venit aici să mă întâlnesc cu tine. 

Mi se strânge stomacul. 

— O, Doamne! 

Lawrence continuă, cu şi cum nu m ur H auzit: 

— Îi spusesem că o să merg cu el, Dacă aş fi făcut-o, Billy 
n-ar fi condus maşina ala, cl ay îl fost eu la volan. lar eu aş fi 
trecut de curba ala şi... 

— Nu poți gândi aşa. O să înnebuneşti! 

— Ştiu... doar că... 

Deodată, Lawrence mă îmbrățișează. Mă ţine strâns. Aș fi 
fost super-încântată de primu noastră îmbrăţişare, dacă inima 
mea n-ar fi suferit pentru el. 

— N-am cum să nu-mi imaginez cum ar fi fost dacă..., 
şopteşte el. 

Îl strâng în braţe la rândul meu şi îmi las capul pe umărul 
lui. l 
— Nu e vina ta. Câteodată se întâmplă şi lucruri oribile. 

— Ştiu. Ai dreptate, dar tot mă simt responsabil. Se smulge 
din îmbrăţişare. lartă-mă. Am fost într-o dispoziţie proastă 
toată dimineaţa. 

— Aş vrea să te ajut cumva. 

— Ne întâlnim aici mai târziu? 

— Eşti sigur că o să mai ai chef de întâlnire? 

— Mi-ar face bine. Poate nu în seara asta, deoarece trebuie 
să fim alături de familia lui Billy. Dar mâine-seară? 

Un zâmbet trist îi apare pe buze. 

— Tot trebuie să-ţi dau surpriza. 

— O, Doamne! Nu trebuie să-ți faci griji. 

— Dar chiar vreau să ţi-o ofer. Se uită înapoi pe cărare. 
Ar trebui să plec. Mă așteaptă Ned. Dar chiar vreau să te văd 
mâine, dacă eşti dispusă. 

— Bineînţeles! 

` Lawrence dă din cap: 
— Atunci, pe mâine! 

Rămân pe plajă după ce el pleacă. Nu-mi pot alunga ideea de 
blestem ce mă bântuie acum. Probabil că exagerez, ca de obicei. 
Moartea mă dezgustă. În afară de decesul bunicii, când aveam 
şase ani, singura persoană apropiată pe care am pierdut-o a fost 
Sarah McKay, care a murit de cancer în clasa a zecea. Nu am 
cunoscut-o atât de bine, dar eram amândouă la cor şi mama ei 
a rugat pe câteva dintre noi să cântăm la înmormântare. Am 
plâns tot timpul. Nu ştiu de ce m-a afectat atât de mult. 

Proasta dispoziție mă urmăreşte întreaga zi. Mă obsedează 
ceva ce mi-a spus Lawrence. Ceva ce nu pare la locul lui, deşi 
n-aş putea să-l identific. 

După cină, încerc să mă concentrez asupra lecturii când aud 
soneria. Deschide mama. Vocea ei capătă acel ton de mamă 
cool şi îmi dau seama imediat că eu sunt cea căutată. 

Încruntându-mă, pun jos cartea şi mă duc să investighez. 

Brandon Marks stă în pragul ușii de la intrare, cu un surâs 
de băiețel cuminte, şi discută cu mama. Când mă vede, îmi 
face cu ochiul. | 

Îmi face cu ochiul!? OK... 

— Iat-o! zice mama zâmbind. Vă las să vorbiti. 

— Mulţumesc, Amber. 

Hm, de când se tutuieşte el cu mama? 

— Păi, salut! spune el când rămânem singuri. 

Ridic dintr-o sprânceană. 

— Salut! 

— Nu răspunzi la telefon. L-ai pierdut, sau ce? 

Îmi storc creierul să-mi aduc aminte când l-am folosit ul- 
tima oară. Când cea mai bună prietenă petrece prin Europa, 
iar singurul băiat care mă interesează trăieşte cu optzeci de ani 
inainte de folosirea celularelor, nu prea am la ce-l folosi. 

— Ce faci aici? îl întreb şi mă uit peste umărul lui. 


112 RENEE COLLINS 


Dar nimeni nu-l aşteaptă pe alee. Este singur. 

Brandon se reazemă de cadrul uşii. 

— "i-am mai zis: Nu puteam să dau de tine. Eram prin 
apropiere şi m-am gândit să trec să te văd. 

— Casă... 

— Păi, voiam să te invit la o întâlnire. 

— O întâlnire... îl îngân eu. 

Brandon îmi adresează un zâmbet ce s-ar traduce prin „De 
ce naiba nu ţi-aş cere o întâlnire?”. 

— Am făcut rost de o rezervare la Mancusos, mă lămureșşte 
el, înălțând capul triumfător. 

Mă mai uit o dată în spatele lui, ca să văd dacă mai e cineva 
în maşină. 

— A, eo întâlnire la dublu cu Travis? 

— Travis? se încruntă Brandon. 

— Păi, dacă poate cineva să ne introducă la Mancusos, el 
este ăla. 

— Ce tot vorbeşti acolo? 

Ridic mâinile, în apărare. 

— Hei, nu te simţi ofensat. Nu înseamnă că are un carac- 
ter superior dacă tatăl lui are mai multe relaţii. Doar am făcut 
o constatare. 

Însă Brandon este încă în ceaţă. Una peste alta, pare şi mai 
contrariat. 

— Despre cine vorbeşti? 

Îmi dau ochii peste cap. 

— Hm... Travis? Ştii tu, cel mai bun prieten al tău. 

— Habar n-am despre cine vorbeşti! | 

— Ha-ha! fac eu teatral. Mă omori, Brandon. Opreşte-te! 
O să mor de râs! 

Brandon pare exasperat: 

— Dar nu glumesc! Cine-i Travis? Locuiește în Crest Harbor? 

— Nu, de fapt trăieşte în îndepărtata Mongolie. De aceea îi 
place să vină aici în vacanţele de vară. Să locuieşti în iurtă face 
rău la şira spinării. 

Brandon stă şi se holbează la mine. Îmi încrucișez braţele 
la piept. 

— Unde-i Travis? El te-a pus să faci asta? Cred că ai tele- 
fonul deschis acum şi el ascultă fiecare cuvinţel, nu-i aşa?... 
Bună, Travis! Bună încercare, dar trebuie să-ţi mai dai silința! 

Acum Brandon chiar pare îngrijorat. 

— Te simţi bine, Cass? 

— Pardon? zic eu în bătaie de joc. 

Îşi scoate telefonul din buzunar şi mi-l arată. E închis. 

— Nu glumesc, da? spune el încet. Nu ştiu la cine te referi. 
Îmi storc creierii, dar singurul Travis pe care-l ştiu este nepotul 
meu în vârstă de opt ani, şi nu cred că la el te gândeşti. 

Pare absolut sincer. Niciodată nu mi l-am închipuit pe 
Brandon un bun actor. Fie a evoluat o mie la sută, fie are am- 
nezie de moment. 

Îl privesc cu intensitate. 

— Vrei să spui că nu-l cunoști pe Travis Howard? 

În momentul în care îi rostesc numele întreg, o scânteie îmi 
luminează mintea. Asta este! Asta era ceea ce mă frământa în 
legătură cu conversaţia avută cu Lawrence azi-dimineaţă. Pri- 
etenul lui care a murit... se numea Howard. 

Aerul din cameră se rarefiază. Urechile încep să-mi ţiuie. 

— Travis Howard, repet eu. 

— N-am auzit de el, clatină el din cap. 

Şovăitoare, fac un pas înapoi. Brusc, plămânii nu mai sunt 
în stare să se umple cu aer. Apoi mă loveşte un gând și tot 
ce-mi doresc acum este să pun mâna pe telefon. Mă îndrept 
glonţ către scări. a | 

— Cass? mă strigă Brandon și aleargă după mine. Ce faci? 

Nu răspund. Mintea mea a luat-o razna şi nu sunt în stare să 
mă concentrez asupra unui singur gând. Mobilul zace pe birou. 
Îl înhaţ şi îl deschid. Brandon apare în pragul ușii, încruntat. 

— Eşti bine? Cass, vorbeşte cu mine! 

Flutur din mână să-l fac să tacă. 

— Am o poză cu Travis. E din noaptea când am sărit gardul 
la familia Anderson. 

— Dar am fost doar noi doi, Cass. 

— Nu, zic eu cu fermitate. Travis era acolo. Ne-am făcut o 
poză. O să-ţi demonstrez. 

Cu degete tremurânde, trec în revistă fotografiile. Câteva 
cu Eddie. Alte câteva cu mine plictisită, pe care i le-am trimis 
lui Jade. O poză cu casa din ziua în care am sosit aici. Şi apoi... 
sunt deja în Ohio, la aeroport, făcându-i cu mâna lui Jade. 

Încruntată, mai derulez o dată fotografiile. Era acolo. Era 
chiar acolo. Selfie-ul pe care l-am făcut în fața gardului. Travis 
mă cuprinsese cu braţul, iar eu făcusem un semn cu degetul 
mare ridicat. A dispărut. 

— Era aici! zic eu cu voce slabă. Aveam... aveam o poză 
cu el. 

Brandon păşeşte prudent în cameră. 

— Cass. Nu știu despre ce vorbeşti! În seara aceea am fost 
doar noi doi. N-am auzit de niciun Travis Howard. Cred că îl 
confunzi cu cineva din Ohio. 

Scutur din cap: 

— Nu! Nu! 

Derulez din nou fotografiile. Nimic. Nici măcar mesaje. 
Numele lui lipseşte din lista de contacte. Cu o mână tremură- 
toare, deschid Facebook-ul. Singurii Travis Howard sunt oa- 
meni pe care nu-i cunosc. A dispărut. Nici urmă de el. 

Ridic privirea şi fac un pas în spate. 

— Asta n-are cum să se întâmple! 

Se holbează la mine, îngrijorat și înfricoşat. 

— Cass, ce se petrece aici? Te-ai făcut palidă dintr-odată. 

Podeaua se clatină sub picioarele mele. Cina mi se revoltă 
în stomac. 

— Vreau să pleci, zic eu şi mă dau înapoi. 

— Cass... 

— Acum... te rog! 

Ridică braţele în semn de capitulare. 

— Bine. Mă car. Te las să-ţi revii. Pot să te sun mai târziu? 

Nu-i răspund. Mă salută şi face stânga-mprejur. 

Ce-ar trebui să fac? Ce-ar trebui să gândesc? Am nevoie să 
mă liniştesc. Cred că exagerez. Sunt sigură că există o explica- 
ție logică pentru toate astea. Cu ochii în telefon, dau fuga la 
parter. Mama este în bibliotecă, aşezată în fața computerului, 
cu ochelarii de citit pe nas. Când dau năvală înăuntru, ridică 
privirea şi mă cercetează cu o privire îngrijorată, de mamă. 

— Cass? 

— Travis Howard, izbucnesc eu. 

— Ce? 

— Nu găsesc poza cu Travis pe care am făcut-o cu telefonul 
mobil. Ai șters-o tu cumva? 

— Nu. Nici nu ţi-am atins telefonul, zice mama încruntată. 

— Dar ştii cine e Travis, da? 

Buzele i se strâng ușor într-o parte în timp ce se gândeşte. 

— Este de pe-aici sau din Ohio? 

Podeaua începe să se miște. 

— Mamă, Travis! Cel mai bun prieten al lui Brandon? Înalt, 
cu ochi albaştri? Singurul copil al familiei Howard? 

Mama clatină din cap: 

— Şi îi cunosc? 

— Au venit la petrecerea voastră! Nu-ţi aduci aminte? Au 
adus sticla aia de vin extrem de scumpă despre care tu și Frank 
vă minunați atât. 

— Păi... 

Se străduieşte să-şi amintească. 

— N-ai cum să nu ştii despre cine vorbesc, zic eu cu voce 
tremurată. L-ai întâlnit de cel puţin cinci ori în vara asta. A 
venit la noi în casă. 

Tăcerea ei exprimă tot ce aveam nevoie să aflu. Mă las să 
alunec într-un fotoliu maro ca să nu mă prăbușesc pe jos. 
Nu-mi vine să cred ce se întâmplă. E imposibil. Însă glasul lui 
Lawrence îmi răsună în urechi. Billy Howard a murit ieri. Nu 
se poate! Nu se poate! 

— Ce-i cu tine, Cass? 

Vocea mamei pare înfundată, de parcă aş auzi-o având 
capul cufundat în apă. Mă ridic şi ies glonţ din cameră. 


CA, r 
CD 


Efectul fluturelui. 

După trei ore de căutări disperate pe Internet, acesta este 
răspunsul pe care-l pot da. Ideea că un eveniment neînsemnat 
poate provoca în timp un uragan. Când Lawrence a ales să se 
întâlnească cu mine în loc să meargă cu prietenul său, asta a 
dus la accidentul şi la moartea lui Billy Howard, ceea ce la rân- 
dul său a dus la eliminarea întregii lui descendenţe, adică, înce- 
pând de ieri, Travis Howard a încetat să existe. Nici măcar nu 
s-a născut. Oricum ar fi, a dispărut. Şi este vina mea. Lawrence 
trebuia să fie cu Billy, care ar fi trăit, s-ar fi căsătorit, ar fi avut 
copii, care i-ar fi dat naștere lui Travis Howard. Trebuia să mă 

[i gândit mai devreme la asta. Am văzut suficiente filme SF ca 
să-mi dau seama că există urmări atunci când te joci cu timpul. 
Continuumul spațiu-timp e o chestie fragilă. Există consecințe 
până şi în urma unei schimbări minore neplanificate. 

Mă întind în pat, dar somnul mă ocoleşte. Nici nu poate fi 
altfel cu toată zăpăceala din capul meu. Am şterpelit până și o 
pastilă de Xanax de la mama, deoarece îmi era frică să nu am o 
cădere nervoasă. Numai că medicamentul mi-a încetinit pul- 
sul, nu şi gândurile. | 

Mă răsucesc pe o parte şi urmăresc cifrele roşii afişate de cea- 
sul meu deşteptător, strălucind în întuneric ca nişte ochi — 2:48. 
Mă întorc din nou pe spate. Măcar tavanul nu-mi provoacă un 
stres mai mare dacă mă uit la el. Încerc să-mi limpezesc mintea 
şi să mă relaxez. Dar nu pot să mă ascund de gânduri. Mărşălu- 
iesc prin capul meu ca o armată încrâncenată. 

Mă năpădesc lacrimile. Am ţinut-o aşa toată noaptea. La- 
crimi de jale pentru Travis. N-am avut ocazia să-l cunosc atât de 
bine, dar mi-a plăcut de el. Iar pentru mine este ca şi cum ar fi 
mort. Ceea ce nu e prea departe de realitate. Cumva, Travis a stat 
în maşina aia alături de Billy Howard când a căzut de pe stânci. 

Îmi şterg lacrimile cu mâneca de la pijama, respirând greu. 
Nu plâng doar pentru Travis, ci și pentru mine. Deoarece în- 
torsătura aceasta a lucrurilor a scos la iveală o teamă pe care 
am încercat s-o îngrop adânc. 

Este periculos să mă întâlnesc cu Lawrence. Este anormal. 
Este nefiresc. Așa cum a demonstrat-o acest caz, interacţiona- 
rea cu el poate avea repercusiuni grave, chiar mortale. 

Şi plâng în hohote, pentru că ştiu că mâine-seară trebuie 
să-i spun adio lui Lawrence Foster pentru totdeauna. 


CAPITOLUL 12 


Casandra 


/ hm crezut că m-am pregătit bine, că mi-am oțelit mintea 

/ 5 şi inima pentru a-mi lua adio, însă, când Lawrence îşi 
face apariţia pe plaja albă şi strălucitoare, îmi dau seama cât de 
mult mă înşel. Nu sunt pregătită. Chiar deloc. 

Vine spre mine cu un surâs care mă loveşte direct în piept. 

— Speram să te găsesc aici. Ai așteptat mult? 

Clatin din cap. Vorbele încă nu pot fi rostite. Nu fac decât 
să mă uit insistent la el. 

— Ţi-am adus surpriza, zice el, bătând cu palma peste bu- 
zunarul hainei. Ți-am scris o poezie. Nimic byronesc, să ştii. 
Doar câteva cuvinte pe hârtie. Dar m-am gândit că îţi vor 
plăcea. 

Sunt gâtuită de emoție. Mi-a scris o poezie! Într-un mo- 
ment de nebunie supremă, îmi dau seama că m-am îndrăgostit 
de el. Ce jalnic, ştiu! Dar sunt pe cale să-l pierd. Ceea ce m-ar 
arunca într-o depresie. 

Strâng din pleoape. Nu, trebuie să faci asta! Dacă e să mă 
iau după ce ştiu deja, nu mai pot amâna nicio clipă. E timpul 
să acţionez brusc şi rapid, ca un leucoplast smuls de pe o rană. 

— Vino şi stai lângă mine, zice Lawrence. O să ţi-o citesc. 

Îl apuc de braţ ca să-l împiedic să se așeze. 

— Stai! 

Ochii lui căprui, adânci, îi caută pe ai mei și sunt atât de fru- 
moşi, că-mi vine să cedez din nou. 

— Trebuie să vorbim. 

— Bine, aprobă el şovăitor, încă cercetându-mi chipul. E 
totul în regulă? Eşti cam palidă. 

— Nu sunt în regulă. 

Încordarea îmi strânge gâtul ca o gheară. 

— Ce-i cu tine? S-a întâmplat ceva? 

— Mai degrabă nu s-a întâmplat ceva! 

— Nu sunt sigur că înţeleg. 

— E vorba de Billy Howard. 

— Ce-i cu el? întreabă Lawrence încruntat. 

— Nu trebuia să moară. 

— Poftim?! 

— Am cunoscut o rudă de-ale lui. În timpul meu. Iar ieri, 
pur şi simplu a... încetat să mai existe. 

Mă priveşte cu atenţie, gânduri de îngrijorare citindu-i-se 
în ochi. 

— Ce vrei să spui? 

— Ştiu că pare o nebunie, dar trebuie să mă crezi. Acum îl 
cunosc. Toţi din jurul meu îl cunosc. Am poze cu el în telefon. 
Şi apoi, după ziua de ieri, parcă nici n-ar fi existat. Nici măcar 
cel mai bun prieten al lui nu ştia despre cine vorbesc când i-am 
pomenit numele. Pozele au dispărut. Fl a dispărut! 

— Nu înţeleg! 

— Billy Howard nu trebuia să moară. Trebuia să fii cu el, 
dar n-ai fost din cauza mea. Şi, drept consecinţă, Travis How- 
ard este şi el mort. Nu realizezi? Noi doi ne-am jucat cu timpul. 

Am schimbat lucruri care nu trebuiau schimbate şi asta doar 
pentru că ne-am cunoscut. 

Lawrence clatină din cap: 

— Dar cum este posibil aşa ceva? N-ai venit în timpul meu 
și nici eu în al tău. Cum am fi putut schimba ceva? 

— Pentru că tu eşti în trecut. Nici măcar n-ar trebui să ai 
habar de existența mea. Uite, cred că suntem de acord că sim- 
plul fapt că ne putem vedea este o anomalie a naturii. Corect? 

— Da. Dar ce contează? 

— Asta arată de ce contează! Pentru că oamenii dispar, 
Lawrence. Din cauza noastră. Deoarece noi ne jucăm acum cu 
ceva cu care nu trebuie să te joci. Vreau să zic că, din câte știu, 
însăşi această conversaţie ar putea afecta cursul istoriei chiar în 
timp ce este purtată. Aş putea intra acum în casă şi să aflu că 
Hitler al V-lea tocmai a fost reales Cancelar mondial! 

Lawrence îmi pune o mână pe umăr. Fruntea îi este încrun- 
tată de îngrijorare. 

— Cassandra, eşti foarte confuză. 

Mă retrag din faţa atingerii lui. 

— Nu-mi spune că sunt nebună! Trebuie să accepţi faptele. 

— Să accept ce? Încă nu sunt sigur că înțeleg ce se petrece. 
Ce sugerezi că ar trebui să facem? 

Acum, că am ajuns în acest punct, îmi întorc faţa de la el, 
privind spre crestele scânteietoare ale valurilor. 

— Trebuie să ne spunem adio! 

Tăcerea lui Lawrence mă sfâşie, dar merg înainte și spun ce 
am de spus: 

— Trebuie să uiţi că m-ai văzut vreodată. Şi eu voi uita că 
te-am întâlnit. Trebuie să părăsim plaja şi să nu ne mai întoar- 
cem niciodată. 

— Nu cred că vorbeşti serios! 

— Aş fi vrut să nu se întâmple așa. 

— Şi de unde eşti atât de sigură că se întâmplă aşa? 

— Lawrence... 

— Toată nenorocirea asta cu Billy Howard poate fi doar o 
coincidenţă. O neînțelegere... 

Îmi apăs degetele pe tâmple. 

— Oamenii nu dispar pur şi simplu, Lawrence! Nu ne 
putem împotrivi. Trebuie să ne vedem de vieţile noastre ca și 
cum nimic din toate astea nu s-a întâmplat vreodată. 

— Crezi că pot s-o fac? Tu poţi s-o faci? 

— Pot şi o s-o fac! 

Concentrat, scoate hârtia împăturită din buzunarul de la 
haină şi mi-o apasă în mână. 

— Citeşte asta mai întâi! 

— Nu! 

— Te rog, Cassandra! 

— Nu faci decât să îngreunezi situaţia, spun eu şi mă re- 
trag, cu inima bubuind în piept. Uite ce e, a fost într-adevăr 
ceva minunat să te cunosc. Dar aici se încheie totul, OK? 

Clatină din cap. Când îi înapoiez poezia, zici că tocmai 
l-am pocnit peste față. 

— Mi-aş fi dorit să meargă, Lawrence. Din tot sufletul! 

— Te voi aştepta, şopteşte el cu voce sugrumată. Voi veni 
aici, zi şi noapte, şi voi aştepta pe plajă. 

— Te rog, nu face asta! 

— O voi face. 

— Trebuie să plec. 

Leucoplastul, Cass! Cu cât mai repede, cu atât mai bine! 

Dau să plec: 

— Adio, Lawrence! 

Apoi, pe neaşteptate, mă prinde în braţele sale. Pentru o 
clipă încărcată de electricitate, mă ţine strâns și se uită în ochii 
mei cu o asemenea intensitate, încât ar fi putut lumina întreaga 
Coastă de Est. Apoi îşi apasă buzele pe obrazul meu. 

— Te voi aştepta, îmi şoptește el în ureche, trimițându-mi 
un fior prin tot corpul. 

În încercarea de a nu-mi pierde controlul, mă dau înapoi. 
Îmi simt pulsul din vârful capului până în degetele de la pi- 
cioare. Acum trebuia să rostesc emoționantele și plănuitele cu- 
vinte de adio. În schimb, mă răsucesc ameţită și o iau la fugă 
fără să scot măcar o vorbă. 


CAPITOLUL 15 


Casandha 


ci te Înscrii pe lista de aşteptare cu o lună înainte. 
7 N Noroc că tata îl cunoaşte pe şeful de sală. 


Probabil că ar trebui să interpretez surâsul lui Brandon ca 
fiind unul natural, numai că nerăbdarea de a mă impresiona 
răzbate până la suprafață. Îmi rețin dorința de a-mi da ochii 
peste cap. Dau dovadă de slăbiciune prin prezenţa mea aici. 
La o întâlnire cu Brandon. Puteam să stau foarte bine acasă, 
pe canapea, înfăşurată în pătură, îndopându-mă cu o cutie de 
fursecuri cumpărate, în timp ce urmăresc filme pe Netflix. Dar 
nu, bineînţeles că mama trebuia să strice totul şi să mă oblige 
să ies. Ea crede că așa se rezolvă problema. 

— Nu-mi dau seama ce face să merite aşteptarea, zic eu, 
consultând meniul. | 

Este atât de ciudat să fiu alături de Brandon, fără Travis 
prin preajmă. Dar şi mai ciudat să mă împac cu gândul că tră- 
iesc efectiv într-o realitate alternativă. Una în care Brandon 
este cel mai șmecher din Crest Harbor, şi nu aghiotantul lui 
Travis. Deoarece Travis nici n-a existat vreodată. Diferenţa 
este enormă şi, din păcate, îmi plăcea mai mult aghiotantul 


124 RENEE COLLINS 


Brandon. Atunci găseam înduioşător felul în care încerca să se 
facă plăcut. Acum Brandon cel triumfător şi plin de încredere 
mă face să-mi doresc'să lovesc în ceva. 

— Aşadar, începe şmecheraşul Brandon, urmărind me- 
niul. Ce-ai mai făcut în ultima săptămână, Cass? Parcă te-ai fi 
evaporat. 

Aşa a şi fost. Pentru că am întâlnit pe cineva infinit mai in- 
teresant şi mai atrăgător decât tine. Şi acum aş fi fost cu el, dacă 
n-ar fi... 

Închid ochii şi inspir adânc. Trebuie să-mi vin în fire. Se 
presupune că încerc să uit de Lawrence. Este singurul motiv 
pentru care am acceptat această întâlnire. Fac orice ca să nu 
mă mai gândesc la plaja aceea. 

— Ei, ştii tu, zic eu, ridicând din umeri. Chestii mărunte. 
M-am alăturat unei bande de cartier. Am vândut cocaină. Am 
ucis primul om într-o încăierare cu şișurile. 

Brandon ridică din sprânceană: 

— Pare foarte interesant. 

— Asta înseamnă Crest Harbor. O Americă în miniatură. 

— Ştii, după ce te-am văzut pătrunzând prin efracție în 
curtea vecinilor tăi, nu sunt prea convins că glumești acum. 

Îi fac cu ochiul. 

— N-ai cum să citeşti o femeie. 

Îmi oferă un zâmbet crispat şi îmi dau seama că ar trebui să 
renunţ un pic la sarcasm. Jade mereu îmi spune că sperii băie- 
ţii în felul ăsta. 

Dar lui Lawrence îi plăcea simţul umorului care-mi este 
caracteristic. | 

Îmi încleştez fălcile. Opreşte-te! 

— Aşadar, spun eu, căutând un ton vesel. Dar tu? Ai făcut 
ceva cool în ultima vreme? 

Brandon rânjeşte. Să vorbească despre el este a doua lui 
natură. 

— Mă pregătesc pentru campionatul de lacrosse. Ne antre- 
năm din greu, dar rezultatele se văd. Liga din Crest Harbor e 
criminal de puternică în vara asta. 

Interpretând pauza lui ca pe un semnal, zâmbesc şi încuvi- 
inţez din cap: 

— Minunat! 

— Da, e destul de OK, admite el. Ne întâlnim cu toții la 
lectors după meciuri, bem ceva, înotăm... ştii tu, ne distrăm 
şi noi. Ridică sugestiv din sprânceana stângă. Ar trebui să vii 
şi tu, adaugă. 

Instantaneu, îmi pot imagina cum ar fi să ies cu Brandon. 
Vreme pierdută la Hector. Întreceri stupide cu pahare de bă- 
utură. Discuţii interminabile despre lacrosse şi alte sporturi. 
Câteva pipăieli și sărutări în maşina lui. Poate una, două în ja- 
cuzzi, în vreme ce noii lui prieteni dintr-o realitate alternativă 
beau bere din pahare de plastic şi bat cuba unii cu alţii pentru 
dovada lor de bărbăţie. 

Ar fi o aventură de-o vară perfectă, distractivă. Și oare nu 
am tot dreptul la asta? Am șaptesprezece ani. Doar nu îmi caut 
sufletul-pereche sau ceva de genul ăsta. 

Sufletul-pereche... Cuvintele îmi provoacă fluturaşi în sto- 
mac. Îmi încleştez măselele. 

Potolește-te, Cass! Fii serioasă! 

— Avem un meci vineri seară, zice Brandon, întreru- 
pându-mi șirul gândurilor. Poţi să stai cu Sara, prietena lui 
Jake. Ai cunoscut-o într-una din seri, nu-i aşa? 

— Cred că da. 

De fapt, habar n-am. 

— Tare! Atunci, rămâne stabilit. 

Zâmbeşte triumfător, de parcă simpla admitere că o cunosc 
pe fată reprezintă acordul meu de a ieşi cu el. 

Încă o întâlnire, Exact de asta nu mai am eu chef! Iau o gură 
mare de apă, dorindu-mi să fi fost ceva mai tare. 

Brandon continuă să vorbească: 

— Am fi putut merge la mine după meci, numai că mama 
a ucis din fașă această idee. E total panicată de petrecerea scor- 
țoasă pe care trebuie să o dea. 

— Altă petrecere, hm? 

— Da. O organizează în fiecare an. Petrecerea în stil Ma- 
rele Gatsby. 

Mă înec cu apă, dar înghit repede, fără să mă dau prea mult 
în spectacol. 

— Marele Gatsby? 

— Mda, e o chestie gen anii '20. Costume de atunci, mu- 
zică de atunci. 

Nu-mi vine să cred. În ciuda eforturilor mele uriaşe, nu pot 
scăpa de Lawrence. Mai întâi, la televizor se difuzează un film 
despre doi călători în timp care încurcă lucrurile. După care, 
ieri, când am vorbit cu Jade, ea îi tot dădea zor cu pictorii su- 
prarealişti care au trăit la Paris în anii '20. Şi acum asta! 

Trebuie să-l uit pe Lawrence, însă, până acum, dau rateuri 
în mod spectaculos. 

— Pare ceva mirobolant, zic eu şi inima îmi tresaltă la ros- 
tirea acestui cuvânt. 

Brandon vorbeşte în continuare, dar mintea mea rătăcește 
pe lângă conversaţie. Departe de zgomotul tacâmurilor de ar- 
gint, de mirosul greu de mâncare şi de zumzetul sutelor de 
conversații din restaurant. Mă las purtată de gând către plajă, 

către valurile liniştite care mătură țărmul, către briza uşoară şi 
mirosul oceanului. Iar Lawrence stă alături de mine, cu ochii 
lui căprui şi îngânduraţi. Rememorez în detaliu cum m-a luat 
in braţe, cum şi-a apăsat buzele de obrazul meu. Savurez amin- 
lirea, fiecare moment al ei. 

Bietul Brandon n-are nicio şansă. M-am deconectat com- 
plet de la întâlnirea cu el. 

Mai târziu, după ce m-a condus acasă, mă întind în pat şi 
privesc Luna, care este încadrată perfect în fereastra mea. Mă 
întreb dacă şi Lawrence a observat-o. Oare chiar mă așteaptă 
pe plajă, aşa cum a spus? Dorinţa de a afla îmi dă ghes. Mă 
imaginez cum mă furişez în vârful picioarelor pe scări, cum 
lraversez peluza și mă strecor printre tufișuri. Ar fi atât de sim- 
plu. Doar să trag o dată cu ochiul. 

Pufnesc pe nas. Nu, Cass! Gândeşte-te la Travis! Nu pot 
risca să se întâmple din nou. 

Chiar s-a încheiat totul între noi. Nu există altă cale. Gân- 
dul ăsta mă deprimă fără să vreau. Mă întorc pe o parte şi 
imi trag pătura peste umeri. Cred că restul verii mi-l voi pe- 
trece dormind. Sau cel puţin voi sta aici în pat şi-mi voi plânge 
de milă. 

Măcar dacă aş fi luat poezia aia. Aş fi avut ceva care să-mi 
amintească de el. Oftez adânc, apoi o idee îmi trece prin cap: 
dacă ar mai fi o cale? Lawrence este din trecut. Trebuie să existe 
pe undeva niște informaţii despre el. Cu siguranţă în felul ăsta 
nu intervin în continuumul spaţiu-timp dacă îl caut. Stau co- 
coțată în pat şi ideea aceasta arde în sufletul meu ca o flacără. 
Nu ştiu de ce nu m-am gândit la asta mai devreme. Trebuie 
să găsesc ceva despre el la bibliotecă. Poate o poză de absol- 
vire a liceului. O poză de familie. Ceva. Orice. Mă simt uşurată 

şi înfiorată totodată la gândul acestei posibilităţi. Să-l văd din 
nou, chiar şi într-o poză alb-negru cu granulaţie proastă, ar fi 
un vis frumos. Asta îmi va solicita toată îndemânarea de cău- 
tător. Aici nu mai merge cu Internetul, ci trebuie să şterg praful 
prin arhive. Primul lucru pe care o să-l fac mâine-dimineaţă o 
să fie călătoria către biblioteca din Crest Harbor. 

Mă las din nou pe spate, cu inima uşoară. 

Mâine. Mâine, îl voi vedea din nou pe Lawrence. 


[Pa 


Biblioteca din Crest Harbor se află în mijlocul unui pâlc 
de copaci, înghesuită în centrul vechi al oraşului. Este încon- 
jurată de cafenele micuţe şi confortabile și de magazinaşe cu 
obiecte artizanale. Să găsesc un loc de parcare aici se dovedeşte 
a fi frustrant de dificil, ceea ce-mi provoacă o stare de agitație. 

Mă duc la cea mai apropiată bibliotecară. Mă priveşte mi- 
rată când o întreb unde aș putea găsi microfilme cu presa din 
anii 1920. Mă trimite la subsol. 

Îmi petrec următoarele ore căutând prin toate ziarele și do- 
cumentele din anii '20 pe care am putut să pun mâna. Dacă 
m-aş fi străduit eu aşa și la cursurile de istorie... Sunt absolut 
meticuloasă. Nu ai de unde să ştii unde poţi găsi o menţiune 
despre el. 

Nu pot să zic de ce sunt atât de tensionată. Parcă aș ști cu 
siguranţă că voi găsi ceva acolo. O piesă din puzzle care m-ar 
ajuta să înţeleg mai bine întreaga situaţie nebunească. 

Şi apoi fac descoperirea. 

Câteva rânduri pe o pagină de mijloc. Datată 9 august 1925. 
Câteva rânduri care mă străpung precum un glonţ în gâtlej. 

„Proprietatea de la adresa 11544 Seaside este scoasă pe 
piaţă. Proprietarul, bancherul local Edward Foster, doreşte să 
o vândă rapid, ca urmare a tragicei asasinări a nepotului său, 
Lawrence Foster, pe plaja lui privată. Moartea aceasta a pus 
în încurcătură autoritățile, care încă investighează posibilii 
suspecți.” 

Crima a fost comisă pe 5 august. Adică peste două săptă- 
mâni! 


CAPITOLUL 14 


Launence 


K aip din Manhattan sunt ca o băutură contrafăcută: 
rapide, ieftine şi ameţitoare. E locul perfect pentru o 
evadare ca să o uit pe Cassandra. Ned m-a invitat să-l însoțesc 
într-o călătorie de afaceri pentru câteva zile. Am fost de acord. 
Orice ar fi mai bun decât să stau singur pe plajă și să aştept o 
fată care nu va mai veni niciodată, o fată care cel mai probabil 
a fost doar un vis. 

Deci Manhattan să fie. Luminile şi zgomotul mă copleşesc. 
Întâlnirea de afaceri despre care vorbea Ned s-a transformat 
într-un şir de petreceri, desfăşurate în taverne de subsol unde 
"se vinde băutură contrafăcută. Nu ştiu de ce se deranjează să 
facă afaceri cu indivizi de felul ăsta, dar bănuiesc că pentru un 
bancher banul este ban, orice-ar fi. Sunt înconjurat de forfotă, 
de zgomot, dar chiar şi aşa mintea îmi zboară la Cassandra. 

Stau acum cu Ned într-un local ilegal, într-o atmosferă ob- 
scură şi înghesuită, și privesc cum clienţii devin tot mai ame- 
iți, în timp ce dansatoarele se mișcă în ritm de Charleston, cu 
fustele lor scurte — fâşii de aur şi argint - ridicându-se în aer. 
Ned râde cu un individ cu părul negru ca pana corbului, ce 

pare a avea vreo douăzeci şi ceva de ani. Parcă ar fi vechi prie- 
teni. Îl bate pe braţ și spune să le aducă lui şi asociaţilor lui încă 
un rând de băutură. 

— Straşnic local, nu-i aşa, băiete? zice Ned, întorcându-se 
spre mine. 

— Sigur. 

Nu răspund cu entuziasmul aşteptat, aşa că Ned se loveşte 
uşor peste nas, în semn că a înţeles: 

— Aha, ştiu de ce nu te prea distrezi. Îți cam lipseşte o anume 
fătucă, nu-i aşa? 

Devin uşor încordat: 

— Eu... 

— Păi, cred că pot să-ţi înseninez seara, băiete! 

Prietenul său revine cu două pahare, iar unchiul arată către 
mine: 

— Carlo. Du-l pe Lonnie în sala de biliard. Hai să-i arătăm 
surpriza. 

— Că bine zici, aprobă Carlo, făcând cu ochiul. 

Aș prefera să rămân aici şi să-i aştept să termine, dar se pare 
că nu prea am de ales. Ned e într-o dispoziţie de zile mari. Mă 
conformez şi îl urmez pe Carlo de-a lungul ringului de dans, 
făcându-ne loc printre dansatori exuberanţi care fie se amuză, 
fie ne boscorodesc, ameţiţi de băutură, că le stăm în cale. Tre- 
cem într-un coridor îngust şi întunecat, unde câteva cupluri 
s-au ascuns să se giugiulească. 

În cele din urmă, Carlo deschide o uşă pictată şi afumată. 

— Chiar aici, mă lămureşte el, vocea lui având un uşor ac- 
cent străin. 

Şovăi. Într-un asemenea local, cine ştie la ce să mă aştept 
dincolo de uşă. 

Rânjind cu toată gura, Carlo deschide ușa, mă înşfacă de 
braţ şi mă împinge în încăpere. 

În interior e o lumină difuză şi aerul e îmbibat de fum de 
țigară şi de iz de alcool. În mijlocul sălii tronează trei mese de 
biliard, cu câteva mese mai mici de poker şi scaune împrejurul 
lor. Nu este nimeni înăuntru, deşi ritmurile muzicii din sala de 
dans reverberează în pereţi. Habar n-am ce se-aşteaptă Ned să 
găsesc eu aici. 

Apoi două palme îmi acoperă ochii. Mâini delicate. Un par- 
fum floral îmi învăluie nările. Şi o voce şoptită îmi gâdilă ceafa: 

— Ghici cine e? 

Apuc încheieturile fine. Îndepărtând mâinile de la ochi, mă 
răsucesc pe călcâie. 

Fay îmi adresează un zâmbet satisfăcut, triumfător. 

— Hei, salut! Ce bine-mi pare să te văd! 

— Ce-i cu tine în New York? o întreb, uluit la vederea ei. 

— Neddy m-a chemat. A zis că arăţi ca un cauciuc dezum- 
flat. S-a gândit că ai nevoie să te înveselească cineva. 

Stau să reflectez o clipă, dar Fay se lipeşte de mine. Îşi apasă 
buzele de ale mele, buze dulci, cu iz uşor de șampanie. Sunt 
prea surprins de prezenţa ei aici ca să mai reacționez şi s-o 
opresc. Mă sărută, după care face un pas înapoi. Unduind din 
coapse, se îndreaptă agale către o masă de biliard, apoi se co- 
coață pe ea. ` 

— Deci nu te bucuri să mă vezi? 

_— Ba da, doar că nu-mi închipuiam să te... 

— Eu nu sunt prea sigură că mă bucur să te văd, Lon. În ul- 

tima vreme m-ai evitat îngrozitor. 
_— Ba m, eu... 

— Poate că ar trebui să mă îndrept către un alt iubiţel, 
spune ea, examinându-și unghiile. Unul care îmi acordă aten- 
ţia cuvenită. 

Mă duc lângă ea. 

— Fay! 

— Dacă ţi-ar păsa de mine cu adevărat, m-ai lua din bo- 
dega asta groaznică şi m-ai duce într-un loc drăguţ. 

— Mi-ar plăcea să... 

— Grozav! exclamă ea, sărind de pe masă. Ce mai aşteptăm? 

Ținându-mă de mână, mă conduce pe coridorul sordid, tra- 
versăm aglomeratul ring de dans. Odată ajunşi în strada care 
lorfoteşte şi străluceşte animată de viața de noapte, Fay cheamă 
un taxi şi o face atât de natural, încât mi se pare surprinzător 
pentru o fată de familie bună, crescută pe Coasta de Nord. 

Un automobil nu prea curăţel opreşte lângă trotuar şi Fay se 
urcă în el, trăgându-mă după ea. 

— Unde vrei să mergem? spun eu, încă nehotărât în pri- 
vinţa atitudinii pe care ar trebui s-o adopt faţă de apariţia ei 
ncaşteptată și față de purtarea sa tot mai îndrăzneață. 

— Ce-ai zice de Ritz? mă întreabă ea cu viclenie. 

— Acolo stăm eu şi cu Ned. 

— Ştiu asta, prostuţule! replică ea râzând. Unde crezi că 
m-a cazat Ned? | 

— Aha! 

Fay se apleacă şi bate în scaunul şoferului. 

— La Ritz. Şi repede! 

Demarăm, iar Fay se lasă într-o parte, cu faţa către mine. 
Senzaţia buzelor sale moi pe obrazul meu este familiară şi in- 
citantă. Îmi ia mâna şi o aşază pe coapsa ei, tentant de aproape 
de jartiera din dantelă a ciorapilor. Purtarea ei îmi aprinde 
dorinţa, dar totodată mă face să-i opun rezistenţă. Ce i-o fi 
venit? Întotdeauna s-a arătat interesată de mine, dar niciodată 
cu forța. | 

În plus, deşi ţin mult la Fay, am un sentiment ciudat de lo- 
ialitate față de Cassandra. Ceva s-a întâmplat între noi pe plajă. 
Chiar dacă n-o voi mai vedea niciodată, şi-a lăsat puternic 

amprenta asupra mea. Iar situaţia în care mă aflu acum cu Fay, 
însă cu gândul la Cassandra, o resimt ca pe o trădare la adresa 
ambelor femei. 

Când ajungem la Ritz, intru deja în panică. lar felul în care 
Fay mă priveşte în vreme ce mă conduce spre camera ei îmi în- 
răutățeşte starea. Nu pot pretinde că nu înţeleg ce urmăreşte. 
Trebuie s-o opresc. Să o scutesc de umilință. 

— Hai mai bine să mergem în pavilion, zic eu, trăgând-o de 
mână. Să luăm ceva de mâncare. 

— Nu fi prostuţ, Lon! râde ea. Porneşte alene mai departe şi 
scoate cheia de la camera ei. Comandăm ceva prin room-ser- 
vice, adaugă. 

Cu un surâs, împinge uşa. O urmez, dar înțepenesc în pra- 
gul uşii. Fay stă pe un fotoliu roşu din apropiere, cu picioarele 
întinse într-o manieră relaxată, dar seducătoare. 

— N-ai de gând să intri? Mă trage curentul dacă ţii ușa 
deschisă. 

Mă prind de tocul uşii. 

— Nu cred că ar trebui să fac asta, Fay! 

Se încruntă la mine: 

— Să faci ce? 

— E mai bine să ne spunem noapte bună acum. 

Se ridică şi mânia i se citeşte pe chip. 

— Poftim!? 

— Te sun mâine-dimineaţă. 

Nu îndrăznesc s-o privesc în ochi şi îi întorc spatele. Mă 
doare s-o rănesc în felul ăsta. Merită un om care s-o venereze 
aşa cum își doreşte. Însă nu pot fi eu acela. 

Mă strigă, ascuţit, dar închid uşa în urma mea, cu inima 
strânsă. Mă reped de-a lungul holului, sperând că nu vine după 
mine. N-o face. Cred că este prea contrariată de respingerea 

mea ofensatoare. Cu inima grea, urc la etajul cinci, unde se află 
apartamentul pe care îl împart cu Ned. 

Când mă apropii, observ o dungă de lumină pe sub ușă. Ned 
s-a întors deja. Cred că s-a săturat de băutură ieftină și de jazz. 

Dinăuntru se aud voci ridicate. Mă opresc cu mâna pe clanţă. 

— Am avut o înțelegere. Nu poţi da înapoi acum! 

Îmi este greu să înţeleg cuvintele şi nu pot distinge dacă cel 
care vorbeşte este Ned sau un alt bărbat. 

— Am nevoie de un răgaz, zice o voce diferită, dar pe care 
nu o recunosc. 

— Ai avut destul răgaz. 

Glasurile coboară la un nivel la care nu mai pot fi perce- 
pute. Îmi lipesc urechea de uşă, apoi brusc mi se face ruşine să 
stau acolo și să iscodesc. Mă încrunt și dau să plec. Poate dau 
o raită prin sala de la intrare a hotelului. Să-i las timp lui Ned 
să-şi încheie întâlnirea. Abia ajung la jumătatea coridorului 
când aud ușa deschizându-se în spatele meu. Mă întorc către 
cea mai apropiată ușă, ca să dau impresia că tocmai am ieșit pe 
ca. Un individ scund şi îndesat trece pe lângă mine fără a mă 
învrednici cu vreo privire. Este bine îmbrăcat şi mai în vârstă, 
însă are o căutătură încrâncenată. N-am idee ce afaceri face el 
cu Ned, dar mă cam îngrijorează. | 

Când deschid ușa apartamentului nostru, îl găsesc pe Ned 
stând pe canapeaua plușată, fumând o ţigară şi studiind un 
teanc de hârtii. Sare ca un arc când intru în cameră. 

— Lonnie? 

Surprinderea lui se transformă numaidecât în furie. 

— Ce cauţi aici? 

Sunt cu mintea zăpăcită din cauza evenimentelor petrecute 
în ultima oră, aşa că nu răspund imediat. Ned striveşte ţigara 
în scrumiera din sticlă. 

— La naiba, Lon! De ce nu eşti cu Fay? 

Mânia lui mă nedumereşte total. 

— Unde e Fay? mă întreabă poruncitor. Mi s-a spus că ai 
adus-o înapoi la Ritz. 

— Aşa am făcut. Şi e în camera ei. 

— Şi tu n-ai rămas acolo? 

— Eu... 

— Tu ce?... 

— Am crezut de cuviință să mă întorc în camera mea, atâta tot. 

— Ce-i cu tine, băiete? urlă Ned. 

Nu l-am văzut niciodată să-și piardă cumpătul în felul 
acesta. Nu ştiu dacă întâlnirea pe care am surprins-o mai de- 
vreme l-a adus în halul ăsta sau este vorba despre altceva. 

— Fay nu este cumva de nasul tău? 

— N-nuu! Nu-i vorba despre asta! 

— Atunci despre ce, te rog să-mi spui! 

Tonul lui mă scoate din sărite. 

— ȘI ce te interesează pe tine dacă m-am dus cu Fay sau nu? 

Râde nervos şi își trece o mână uriașă prin păr. 

— Cred că nu prea înţelegi ce se aşteaptă de la tine, Lon. 

— Aşa este. Nu înţeleg. Ce se aşteaptă de la mine? 

— Tu şi cu Fay vă veţi căsători. Totul este stabilit! 

Mă holbez la el, fără să-mi dau seama dacă glumeşte sau a 
luat-o razna. 

— Deja stabilit? De către cine? 

— Tatăl tău este de acord cu partida. La fel şi părinţii lui Fay. 

— Tata nu mi-a dat niciun semn toată vara asta. 

— Asta pentru că are încredere în judecata mea, zice Ned, 
dând cu pumnul în măsuţa de cafea. 

O liniște apăsătoare învăluie atmosfera. Dar înainte să apuc 
să-mi adun cuvintele pentru a spune ce am de spus, Ned scoate 

un oftat tremurat şi îşi freacă puternic obrajii. Se ridică, iar ex- 
presia lui este mai calmă. 

— Ai avut o noapte lungă. Amândoi am avut. 

Încuviinţez din cap, încă încercând să pricep ce l-a apucat, 
numai că sunt prea obosit ca să reflectez prea mult la asta. 

— Mă duc să mă culc, îi spun. 

Ned mă strigă când ajung în fața camerei mele. Mă opresc 
în prag. 

— Trebuie să-ți foloseşti mai mult capul, zice el. Eşti un tip 
isteţ. Mulţi oameni aşteaptă lucruri mari de la tine. Apoi se în- 
cruntă: Te vei însura cu Fay Cartwright. La sfârşitul verii. Con- 
solează-te cu gândul ăsta! 


CAPITOLUL 13 


Casandra 


< Trebuia să fi prevăzut asta. Testul suprem al fermitățji 

/ mele. După toată vorbăria despre neimplicarea în conti- 

nuumul spațiu-timp, mă trezesc acum stând pe terasă, dis-de-di- 
mineaţă, şi uitându-mă lung la cărarea ce duce spre plajă. 

Știu că n-ar trebui s-o fac, ci să stau cuminte în banca mea. 
Dacă-i spun lui Lawrence tot ce am aflat, asta ar putea de- 
clanşa efectul fluturelui. Şi cine ştie care vor fi consecinţele. 
Dacă următoarea persoană care ar înceta să existe ar fi mama 
sau Frank sau Eddie? 

Vin zorii. Deasupra mea, norii sunt ca niște fuioare de ar- 
gint, bătând în albăstriul oțelului combinat cu o tentă de tran- 
dafiriu, luminaţi de primele raze ale soarelui. Închid ochii şi 
îmi imaginez cum ar arăta plaja acum: apa liniștită, cu luciu 
metalic, nisipul neumblat și rece. Neinvitat, în peisaj apare 
Lawrence. Mă aşteaptă pe țărm. Încă o dată îmi închipui cum 
mă ia în braţe și mă sărută apăsat pe obraz. 

Duc mâinile la ochi şi mă aplec. Asta este o adevărată tor- 
tură. Mi-am petrecut ultimele patruzeci şi opt de ore analizând 
pe toate feţele ce am de făcut. Și ori de câte ori ajung la conclu- 
zia logică, adecvată, emoțiile preiau controlul asupra mea. 

De ce să nu mă duc să-l văd? Adică, să ştiu ceea ce ştiu şi 
să-mi duc în continuare viaţa liniştită? N-aş putea să-l văd o 
ultimă dată, doar ca să ne luăm rămas-bun? 

Asemenea întrebări mă conduc către o dilemă care nu-mi 
dă pace. 

De ce să nu-i spun lui Lawrence că va fi ucis? 

Sincer, cum să păstrez informaţia doar pentru mine? Tipul 
mai are de trăit mai puțin de două săptămâni! Are dreptul să 
ştie asta. Poate dacă află, va face ceva să evite tragedia. Să fie 
ucis! Cuvântul acesta îmi face stomacul să se revolte. Îmi în- 
cleştez mâinile în păr şi încerc să-mi domolesc răsuflarea. 

Vizualizez din nou plaja, albastrul oceanului în lumina zo- 
rilor, însă de data aceasta îmi imaginez o baltă de sânge răs- 
pândindu-se pe nisip. 

Şi în acel moment corpul meu ia singur decizia. Mă ridic în 
picioare. Păşesc pe iarba rece şi udă. Mă îndrept către plajă şi 
niciun argument logic din lume nu mă poate împiedica. 

Când mă strecor printre tufișuri, atmosfera capătă însuşi- 
rea apăsătoare, suprarealistă, a unui vis. A unui coşmar, de fapt. 
Calmează-te, Cass! Probabil că nici nu este aici. Dar dacă este, 
habar n-ai ce să-i spui sau cum să reacționezi. Ar fi o nebunie să 
inaintezi, dar deja ştii asta. N-o să fie aici. Nu este... aici. 

Plaja este pustie. Așa cum este întotdeauna. Stânci. Apă. Şi 
atât. 

Picioarele mă poartă câţiva paşi. Închid ochii. Nici nu mă 
surprinde. Doar i-am spus că nu mă voi mai întoarce vreodată. 
În ciuda a ceea ce a spus, e clar că a renunțat la speranţa de a 
mă fi răzgândit. Am venit degeaba. 

Mă arunc pe nisip, străduindu-mă să nu plâng. Numai că 
stau exact în locul în care ne-am cunoscut. Desenez cu dege- 
tele o linie în nisipul rece şi cenușiu. Sufăr cumplit. 

Apoi observ adâncitura. Este o urmă de pantof bărbătesc. 
Frank n-a dat pe aici de când ne-am mutat. Și nimeni n-ar 
putea veni aici să se plimbe încălțat cu pantofi bărbătești. EI 
trebuie să fie! A fost aici. Înghit cu greu şi mă aplec asupra 
urmei. O ating uşor. E veche, probabil de ieri. 

Mă uit spre poteca dintre tufişuri. Vântul îmi zboară şuviţe 
de păr pe faţă. Acolo nu este nimeni. Mi-e dor de el. Am întâr- 
ziat cu o zi şi mi-e foarte dor de el. 

Îmi vine să urlu. Cad în genunchi și şterg urma de pantof, 
stârnind nisipul în bătaia vântului. Blestemată să fiu cu ezita- 
rea mea! 

— Aaahhh! strig eu, dându-mi cu pumnii în cap. Eşti o idi- 
oată, Cass! 

Rămân aici o vreme, pe de o parte din disperare, pe de alta, 
în speranța nebunească de a-l vedea venind. Valurile mătură 
malul nisipos: se răsucesc, se sparg, se reped asupra țărmu- 
lui, lăsând în urmă o dantelă de spumă când se retrag. Privesc 
cum acţiunea se repetă iar şi iar, până pierd şirul. Stau și aştept, 
urându-mă cu fiecare minut ce trece pentru şansa pierdută. 
Şansa de a-mi lua rămas-bun cum se cuvine. Şansa de a-l ajuta. 

Dar Lawrence nu mai vine. Trebuie să accept până la urmă 
realitatea: a dispărut din viața mea pentru totdeauna. 

Îmi simt picioarele grele când încerc să mă ridic. Nu mă 
obosesc să-mi scutur nisipul de pe genunchi. O să-l duc cu 
mine în casă. Ultima amintire a locului acestuia. Pentru că un 
lucru e sigur — nu mă voi întoarce niciodată aici. 

Dinspre tufişuri se aud paşi foşniţi, ceea ce îmi tulbură li- 
niştea precum zgomotul de artificii. Mă răsucesc. 

Este Lawrence. Parcă mă sfărâm în mii de bucăţi la vederea 
ochilor lui căprui blânzi şi a siluetei sale înalte și uşor aplecate. 
E îmbrăcat într-o cămaşă kaki şi pantaloni închiși la culoare, 


PÂNĂ NE VOM REVEDEA 14] 


iar părul nisipiu este răvăşit. Parcă este şi mai frumos decât îmi 
aminteam. Ochii i se luminează brusc, surprinşi, apoi un zâm- 
bet înduioşător de bucurie îi înfloreşte pe chip. 

— Te-ai întors! 

Alerg spre el, incapabilă să mai scot un cuvânt. Lawrence 
o ia şi el la fugă. Tot ce simt este zbuciumul inimii mele. Tot 
ce văd este imaginea înceţoşată a articolului din Crest Har- 
bor Sentinel: „ca urmare a tragicei asasinări a nepotului său, 
Lawrence Foster, pe plaja lui privată. 

— Nu-mi vine să cred! zice el, radiind. Am venit în fiecare 
zi, sperând din suflet că te vei răzgândi. 

Simt înțepătura lacrimilor. Adună-te, Cass! A-du-nă-te! 

Lawrence îmi prinde mâinile. 

— Eşti tu cu-adevărat? Sau eşti o fantasmă minunată care 
vine să mă bântuie? 

Mă face să zâmbesc, în ciuda agoniei mele lăuntrice. 

— Aş zice că te bucuri să mă vezi, Lawrence. 

— Că mă bucur e puţin spus! 

Ar trebui să plec. Gata, l-am văzut. Şi, cu fiecare secundă 
petrecută aici, înaintea lui, simt că mă apasă tot mai mult 
povara informaţiei pe care am aflat-o. Ar trebui să plec, atâta 
vreme cât mai pot. 

— Ce te-a făcut să te răzgândeşti? 

— E o poveste lungă. 

— Ştiu ce vrei să spui. Brusc, devine serios. M-am gândit 
la tine în fiecare zi, Cassandra. N-ai idee ce bine îmi pare că 
te-ai întors! | 

Nu sunt sigură că mai pot rezista. O să cedez. Din clipă în 
clipă, o să cedez. 

` — Cassandra. 
— Da? răspund cu voce frântă. 

— Vrei să ne plimbăm puţin? 

Încă o dată, logica este spulberată de ciocanul sentimentelor. 

— Sigur că da. 

Lawrence îmi oferă braţul. Am văzut destule filme vechi 
ca să-mi dau seama de semnificaţia gestului. Îl accept. El mă 
prinde strâns. Mă cuprinde un fior de plăcere. Să fiu lângă el, 
să-l ating, să-i simt parfumul vintage, discret, toate astea mă 
umplu de fericire, chiar periculos de mult. 

Este încă o dimineaţă frumoasă. Un pic mai rece, totuși, 
decât una obişnuită de sfârşit de iulie. Doi pescăruşi par că se 
ceartă când trec în zbor pe deasupra noastră. Mă întreb din 
care lume vin, din a lui Lawrence sau din a mea. Sau or fi şi 
ei separați de un secol? Nu ştiu de ce, dar gândul acesta mă 
întristează. 

Lawrence mă conduce către promontoriul îndepărtat, acolo 
unde valurile sunt tumultuoase. 

— Nu cred că până acum am resimţit vreodată că o săptă- 
mână trece atât de greu, zice el, mergând alene. 

— Ştiu ce vrei să spui. 

Îmi zâmbeşte, numai că astfel îmi răsuceşte şi mai tare cuţi- 
tul în rană. Nu merită să moară. Cel puțin nu merită să fie ucis. 
Nu poate fi adevărat. De ce trebuie să se adeverească? 

Ne apropiem de o lespede ieşită în afară la baza promonto- 
riului. Lawrence se cațără pe ea, apoi mă ajută să mă sui şi eu. 
Mă poticnesc puţin la urcuș, aproape că alunec. Mă apucă şi de 
cealaltă mână. 

Când ajungem la treapta de deasupra, o clipă ne aflăm față 
în față. La o respiraţie distanță. Ochii mei coboară către buzele 
lui, dar îmi impun să mă retrag. 

— Eşti cam tăcută, constată Lawrence când ne îndreptăm 
către capătul promontoriului. S-a întâmplat ceva? 


PÂNĂ NE VOM REVEDEA 143 


Da, Lawrence. Da. Cel mai rău lucru cu putinţă. Cuvintele 
imi urlă în minte: „ca urmare a tragicei asasinări a nepotului 
său, Lawrence Foster, pe plaja lui privată” 

— Sunt bine, răspund cu voce slabă. 

Mă cercetează cu atenţie. Îşi dă seama foarte bine că îi ascund 
ceva. Mă silesc să zâmbesc şi o pornesc înainte, luându-mă la 
şuturi în sinea mea. Nu-mi permit să dau dovadă de slăbiciune. 
Am reflectat îndelung, analizând orice cale posibilă. Dar nu poţi 
înşela Moartea. Este implacabilă. Şi nu te poţi împotrivi sorții. 

Dezvăluindu-i lui Lawrence că va muri peste o săptămână, 
aş putea pune în mişcare înseşi evenimentele care vor duce la 
această nenorocire. 

Închid ochii şi încerc să trag adânc aer în piept. Mă voi ţine tare 
pe poziţii. Nu-i voi dezvălui nimic. Doar voi mai petrece puţin 
timp cu el, îi voi spune adio şi apoi îmi voi vedea de viaţa mea. 

Valurile se izbesc de stâncile ascuţite de la baza promonto- 
riului. Cu fiecare lovitură tunătoare, un norişor de stropi fini 
se ridică și îmi gâdilă pielea. Vântul muşcă din mine, dar vede- 
rea țărmului, întinzându-se pe kilometri într-o parte și-n alta, 
face ca lupta cu forţele naturii să merite a fi purtată. 

Lawrence găsește o stâncă mai netedă, chiar aproape de 
marginea prăpastiei, şi se aşază. Stau în cumpănă, dar până 
la urmă nu mai rezist și mă aşez lângă el. Se lipeşte repede de 
mine, surâzând, iar eu trebuie să îmi înfrâng impulsul de a-mi 
cuibări fața în umărul lui. Inima mea e luată cu asalt de dorinţa 
de a-i simţi braţele cuprinzându-mă. Îmi îndrept privirea către 
orizont, în încercarea de a-mi ţine în frâu sentimentele. 

— Mă aflu la o răspântie, spune Lawrence, şi el cu ochii în 
largul oceanului. Mi s-a impus să iau o hotărâre, iar eu nu ştiu 
ce să fac. 

— Legat de cariera ta? 

— Printre altele..., zice el, oftând. Trebuie să aleg între a 
accepta planul pe care familia mea l-a făcut în ceea ce mă pri- 
veşte şi a refuza, caz în care mă voi trezi aruncat în stradă. 

— Dar nu este corect, mă revolt eu, clătinând din cap. Nor- 
mal ar fi să te lase pe tine să decizi cum vrei să-ți petreci viața. 

Îmi zâmbeşte cu amărăciune: 

— Aş fi vrut să trăiesc în vremea ta. Nici nu-mi pot ima- 
gina cum este să ai atâta libertate. 

— Şi eu aş fi vrut să o ai. O meriți. 

Îşi trece mâna prin păr. 

— Nu sunt sigur că o merit. Asta este o parte a problemei. 
Sunt dispus să accept responsabilităţile care însoțesc o viață 
privilegiată. Fără banii tatălui meu, sunt un nimeni. Ar tre- 
bui să fiu recunoscător că am posibilitatea de a practica avo- 
catura, decât să sap după cărbune la doi kilometri sub pământ 
sau să-mi rup spinarea trăgând la jug. Este oare greşit să duci 
viaţa pe care ceilalți se aşteaptă să o duci? Să le faci pe plac oa- 
menilor care te-au ajutat să fii cine eşti? 

Clatin din cap: 

— Totuşi ai dreptul să-ți urmezi visurile. A fi bogat nu în- 
seamnă că ţi se refuză o astfel de opțiune. 

— Tata crede că visurile sunt o pierdere de vreme. Singurul 
lucru care contează este munca. 

— Dar tu nu crezi asta, nu-i aşa? 

— Bănuiesc că nu, suspină el. Altfel nu aş umple caiete scri- 
ind poezii atunci când el crede că sunt în pat şi dorm dus. 

— Meriţi să-ţi urmezi visul, Lawrence. 

Am ochii înlăcrimaţi când rostesc aceste cuvinte, ştiind că 
nu va mai putea face asta. 

Mă apucă de bărbie şi îmi întoarce fața către el. Privirea lui 
intensă mă topeşte de-a dreptul. 

— După părerea mea, tu ești întruparea acestor visuri, zice 
el încetişor. O fată din alte timpuri, care există doar pe o plajă 
bătută de vânturi. Eşti un poem, Cassandra. Eşti poemul meu. 

Îmi ia mână și o apasă pe pieptul lui. Inima îmi bubuie atât 
de tare, încât abia mai pot să respir. 

— Simt că, dacă asta este ceva real, atunci şi visurile mele 
pot deveni realitate. Dacă sentimentele pe care le am față de 
line sunt adevărate, atunci adevărul cuvintelor mele merită a fi 
apărat în luptă şi nu mai contează ce aşteaptă alţii de la mine. 

Lawrence îmi ia fața în mâini, apoi degetele lui alunecă uşor 
prin părul meu. Îmi țiuie urechile. N-ar trebui să-i permit asta. 
Dar totul din mine tânjeşte după atingerea lui. 

Lawrence îmi priveşte chipul, tandru şi dornic totodată. 
Apoi mă sărută apăsat. 

O clipă, pe lumea asta nu mai există decât sunetul valurilor, 
parfumul lui şi arșița sărutului său. 

Ne dezlipim, după care, ca doi magneţi, buzele noastre se 
unesc din nou. Mă întorc cu totul spre el şi îi înlănțui gâtul 
cu braţele. Îmi răspunde la îmbrăţișare. Respiraţiile noastre se 
precipită şi vibrează la unison. Vreau mai mult. Vreau să mă 
pierd. 

Apoi iminenţa morţii lui Lawrence mă izbeşte în moalele 
capului. 

Continuă să mă sărute, dar eu rămân stană de piatră. Bu- 
zele, părul, ochii lui, toate acestea vor dispărea pentru tot- 
deauna peste doar câteva zile. Mai puţin de două săptămâni. 

Mă trag înapoi. Lawrence mă priveşte contrariat. Are obra- 
jii îmbujoraţi. Mă ridic. Adevărul mă doboară, împovărător şi 
copleşitor. Nu mai am aer. 

Trebuie să-i spun. Merită să ştie. Şi eu mi-aş dori să aibă 
cineva curajul să-mi spună în față dacă ar şti că mi se apropie 

moartea. Trebuie să iau această hotărâre grea și să-i spun, altfel 
o să mă prăbuşesc sub povara secretului. 

Se ridică şi Lawrence, foarte mirat. 

— Cassandra? Ce s-a întâmplat? 

— Nu pot... 

Ochii mi se umplu de lacrimi. Nu-i pot susţine privirea. O 
să cedez. Scutur din cap, încercând să mă liniștesc, să găsesc 
cuvintele prin care să-l anunţ că va muri. 

Lawrence îmi cuprinde obrajii cu palmele. Privirea lui îmi 
arată cât este de sincer, de iubitor. 

— Ce s-a întâmplat? repetă el. Sărutul este de vină? Nu tre- 
buia s-o fac, nu-i aşa? Am profitat de tine, nu? 

— Nu! Nu-i adevărat! 

Mă trage în braţele sale, iar eu nu-i pot rezista. Îmi este im- 
posibil. Îmi îngrop faţa în umărul său. 

Îi simt căldura şi fermitatea trupului lipit de al meu. N-am 
putea sta aici o veşnicie? De ce trebuie să moară? De ce? 

— Atunci ce este? Spune-mi, Cassandra. Te rog! 

— Ştiu ceva. Ceva ce o să ți se întâmple. 

Nu zice nimic. Mă lupt cu zidul rezistenţei din inima mea. 
Trebuie s-o fac. 

— Am dat peste un ziar din vremea ta. La bibliotecă. 

Îmi caut cuvintele potrivite. Sunt acolo, dar refuză să treacă 
de bariera buzelor mele. 

— Arăţi de parcă ai fi văzut o fantomă, îmi șopteşte 
Lawrence. l 

Nici că putea găsi un cuvânt mai potrivit şi mai înspăimân- 
tător decât acesta. Da, Lawrence, am înaintea mea o fantomă. 

— Spune-mi! 

Trag aer adânc în piept și îmi apăs fața de umărul său. Şi 
atunci cuvintele oribile ies într-o şoaptă tremurătoare: 

— Se spunea acolo că... vei muri. Aici. Pe plaja noastră. 

Gata, am făcut-o! Am încălcat tocmai regula pe care ştiam 
că nu trebuie s-o încalc. Totuşi, nu-mi pare rău, dar simt un gol 
imens în suflet. 

Lawrence mă trage spre el şi se uită în ochii mei. 

— Cred că te înșeli, zice el, numai că nu pare atât de convins. 

Profeția mea se pare că l-a pus pe gânduri. 

Clatin din cap: 

— N-ai idee cât mi-aş dori să mă înșel. Dar am verificat in- 
formaţia şi în alte ziare. Chiar aşa s-a întâmplat. Se va... întâm- 
pla. Peste zece zile. 

Lawrence priveşte lung către ocean. 

— Doamne, Dumnezeule! 

Nimic nu m-ar putea răni mai mult decât expresia de pe 
chipul său. Un nou val de lacrimi îmi înţeapă ochii. 

— Îmi pare rău, Lawrence. Dar trebuia să-ți spun. Ştiu că 
nu se împacă deloc cu cele spuse de mine mai devreme. Ştiu că 
nu trebuie să ne punem cu timpul, dar nu putem permite să se 
întâmple asta. 

Mă priveşte ameţit, distant. Culoarea îmi părăseşte obrajii . 

— Eu nu... 

Vorbele îi sunt purtate de vânt. Se uită în depărtare, către 
casă, şi zice cu voce tremurată: 

— Trebuie să plec: 

— Lawrence, așteaptă! 

Dar nu se întoarce. Văzându-l cum pășeşte grăbit pe nisip, 
îmi dau seama că probabil n-am să-l mai văd niciodată. 


CAPITOLUL 16 


Casandra 


/7 trecut de amiază și telefonul mobil începe să sune. Sunt 
încă în pat. Nu dorm. Stau sub pătură, cu ochii închişi, 
pentru că mă dor de la atâta plâns. A trecut o zi şi jumătate de 
când l-am văzut ultima oară pe Lawrence. Nu sunt nici măcar 
două zile de când i-am spus şi parcă au trecut doi ani. 

Când soneria telefonului întrerupe liniştea din cameră, sar 
din pat, sperând că este el. Apoi îmi amintesc că n-are cum să 
fie şi simt un gol în inimă. Este Jade. Mă gândesc să las să intre 
căsuţa vocală, totuşi răspund în ultima clipă: 

— Bună, Jade! 

— Bună! Cum nu mi-ai mai scris zece mesaje pe zi, mi-am 
spus că fie te distrezi şi tu în sfârşit, fie ai murit într-un tragic 
accident. 

Ce ironie a sorții să vorbească tocmai despre morţi tragice... 

— Te rog, spune-mi că ţi-ai găsit o bunăciune din Noua 
Anglie cu care să-ţi petreci timpul. 

— Ha! exclam eu cu amărăciune. 

— Haide, Cass! Vrei să spui că nu găseşti pe-acolo chiar 
niciun exemplar mai de Doamne-ajută din specia bărbaţilor? 

— Dar nu spun asta. 

— Deci ţi-ai găsit pe vreunul? 

Mă arunc pe spate în pat, cu privirea în tavan. 

Jade îşi dă cu presupusul văzând tăcerea mea: 

— O, Doamne! Chiar l-ai găsit, nu-i așa? Ţi-ai făcut cu ade- 
vărat un iubit! 

— Nu l-aş numi tocmai iubit, 

— Cass! Este nemaipomenit! exclamă ea, apoi oftează: O 
iubire de-o vară! Cest magnifique! 

Veselia ei nu face decât să răsucească mai adânc cuțitul în 
rană.. 

— Povesteşte-mi tot. Vreau şi cel mai mic detaliu. 

Cât mi-aş dori să-i povestesc...Dar n-are rost să-i explic 
cum m-am îndrăgostit de un tip din 1925. Cu toate astea, simt 
nevoia să-mi împărtăşesc durerea cu cineva. 

— E un tip minunat. 

Jade chicoteşte vesel. Închid ochii şi mi-l imaginez pe 
Lawrence. 

— Crede-mă când îţi zic că n-ai mai întâlnit pe nimeni aşa 
ca el. Este deştept, profund... diferit. 

— Şi sexy? Ia zi, e sexy? 

— Foarte! 

— M-ai lăsat mască. Serios. Cât mă bucur pentru tine, 
Cass! 

— Nu te mai bucura. S-a terminat totul. 

— CE?? 

Mă răsucesc pe o parte. Între draperiile trase văd o singură 
dungă prin care se strecoară lumina soarelui. Același soare 
care străluceşte şi pe plajă. Acelaşi soare care străluceşte şi în 
1925 deasupra lui Lawrence. 

— Ne-am despărțit. 

— De ce? 

— De-aia. E complicat. Crede-mă. 

Jade pare scoasă din sărite: 

— Trebuie să-mi spui. Ce băiat sănătos la cap ţi-ar da papucii? 

—. Dar nu mi-a dat papucii. N-a fost deloc aşa. 

— Atunci cum a fost? 

Îmi caut cuvintele care să se potrivească cel mai bine 
situaţiei. 

— Pleacă... peste nouă zile. Şi n-o să-l mai pot vedea nici- 
odată. Nici măcar să-i vorbesc n-o să mai pot. 

— De ce? Se duce pe Marte sau ce? Haide, Cass, sunt sigură 
că-şi ia mobilul cu el. | 

— Ba n-o să-l ia, OK? Nu este vina lui. Așa s-a întâmplat, 
pur şi simplu. Şi-am hotărât că e mai bine să ne despărțim 
acum. Înainte ca vreunul dintre noi să sufere prea mult. 

Jade nu zice nimic. Apoi o aud cum oftează furioasă, aşa 
cum o face când se confruntă cu o nedreptate socială. 

— Dar e ridicol, Cass! Ştii şi tu. 

Îmi înfund fața în pernă. E inutil să-ncerc să-i explic. 

— Dacă ţineţi unul la celălalt, trebuie să luptaţi, mă sfătu- 
ieşte ea. Nu ştiu care sunt aceste motive insurmontabile pen- 
tru care nu veţi fi în stare să vă mai vedeți vreodată, dar A, mai 
aveţi nouă zile, de ce nu vă bucuraţi de fiecare secundă petre- 
cută împreună? Şi B, de când eşti tu genul care renunţă repede? 

— Există unele lucruri cu care nu poți să te lupţi, OK? 

Jade pufneşte: 

— Cass pe care o cunosc eu nu ar lăsa nimic s-o împiedice 
dacă şi-a găsit adevărata dragoste! 

Cuvintele ei mă împung direct în inimă. Încerc să-mi alung 
lacrimile. 

— Trebuie să plec. Mă strigă mama. - 

Tăcere. Aşa cum o ştiu eu pe Jade, probabil că pregăteşte o 
ultimă replică tăioasă, care să-mi sfâșie sufletul. Şi n-aş putea 
să-i fac față în momentul ăsta. 

— Te sun mai târziu, adaug eu şi apăs butonul de închidere. 

Însă ecranul rămâne activ. Mă uit la el încruntată. Un alt 
apel tocmai fusese iniţiat în momentul în care i-am închis lui 
Jade, iar eu am răspuns din greşeală. Duc telefonul la ureche. 

— Alo! 

— Bună, Cass! 

E Brandon. Ce sincronizare perfectă! 

— A... bună, Brandon! 

— Te-am sunat să-ţi reamintesc de meciul de lacrosse. 
Atunci, la cină, mi-ai promis că vii. N-am mai avut veşti de 
la tine toată săptămâna, aşa că voiam să fiu sigur că-ţi aduci 
aminte. 

— Corect. Păi... | 

— O să fie super tare. Prietena mea, Sara, o să-ţi ţină un loc 
chiar în primul rând. După meci, mergem să luăm cina la Reed. 

— Sună ca lumea, dar... . 

— Deci vii? 

— Păi... 

— Am vorbit cu mama ta mai devreme. E de acord cu asta. 
A zis că deja i-ai spus despre asta şi că vrei să mergi. Vin să te 
iau la şase, OK? 

Mă plesnesc peste frunte şi trag îngrijorată mâna în jos pe 
faţă. Ziua asta devine din ce în ce mai minunată. Acum este 
şi mama implicată. E în stare să mă ducă personal cu mașina 
dacă opun rezistenţă. 

— OK, spun eu, încercând să-mi maschez iritarea din voce. 
Ne vedem atunci. 

— Ce drăguţ! 

— Super drăguţ! 
Încleştez fălcile şi închid telefonul. Lucruri de făcut: S-o 
omor pe mama după ce vin de la întâlnire. 


m) 
iie taia 


Meciul de lacrosse se dovedeşte a fi plictisitor şi neconfor- 
tabil, exact aşa cum mi-l imaginasem. Sara este o persoană 
destul de drăguță, numai că nu avem nimic în comun, astfel 
încât pe toată durata meciului nu schimbăm decât câteva cu- 
vinte, atât cât este politicos şi necesar. 

Cina la Reed îmi oferă prima rază de soare în forma unui 
delicios cheeseburger şi a unui milkshake de căpşuni. Distrac- 
ţia este umbrită, totuşi, de două lucruri. Mai întâi, întreaga 
conversaţie se rezumă la desfăşurarea eroică, pas cu pas, a me- 
ciului. Nu e nevoie să spun că nu pot contribui cu vreo replică. 
A doua problemă este apropierea incomodă a lui Brandon. 
Practic, e lipit de mine. Număr secundele în micul separeu în 
care ne aflăm, dar mă tem că după ce ne despărțim de Jake şi 
de Sara o să fie și mai rău. 

Dovada nu întârzie să vină când Brandon mă conduce 
acasă pe „căi ocolite. E întuneric pe drumul de coastă, golit de 
civilizaţie. Sunt conştientă de intenţiile lui. 

— Ar trebui să mă întorc acasă, zic eu în timp ce mă uit cât 
arată ceasul telefonului mobil. 

— Dar este doar unsprezece, răspunde Brandon. În plus, 
vreau să-ţi arăt un loc super-drăguţ. E puţin mai încolo. 

După câteva curbe, ajungem pe un platou destul de larg, cu 
vedere la ocean. Ferestrele vilelor din depărtare arată ca nişte 
punctuleţe luminoase răspândite pe întregul peisaj negru ca 
smoala. În dreapta se aude freamătul oceanului. Luna e spartă 
în mii de cioburi pe suprafaţa apei. 


ga 

Brandon găseşte un loc de parcare. 

Mă întorc spre el cu o sprânceană ridicată: 

— Pe bune? 

— Ce anume? mă întreabă el, cu o undă de iritare în glas. 

— Deci mă aduci la Locul de giugiuleală? 

— Nu! Aici e o panoramă minunată, atâta tot. 

Îmi dau ochii peste cap. 

— Jur! insistă el. 

— OK. Păi, dacă m-ai adus aici să mă bucur de privelişte, 
atunci hai să ne dăm jos din maşină. Se vede mai bine de 
afară. 

Brandon şovăie o clipă, apoi, când îmi încrucişez mânioasă 
braţele la piept, ridică mâinile în semn de predare. 

— Bine. leşim din maşină. | 

Trântind portiera, mă îndrept cu pas apăsat spre parapetul 
de piatră. Vederea oceanului până la orizont mă umple de bu- 
curie, însă imediat apare disperarea deja familiară. Pun pariu 
că pe plajă e o noapte superbă. Ce am fi făcut Lawrence şi cu 
mine în seara aceasta dacă am fi fost împreună? Am fi pornit 
într-o plimbare până la promontoriu? Am fi înotat? Ne-am fi 
sărutat? Chiar şi o simplă discuţie ar însemna perfecțiunea. 

Pleoapele mele coboară încet şi alunec spre visare. Îmi în- 
chipui cum buzele lui Lawrence le întâlnesc pe ale mele. De ce? 
De ce trebuie să fie aşa? De ce nu este Lawrence cel care să mă 
ducă la locul de giugiuleală? 

— Frumoasă noapte! 

Vocea lui Brandon îmi întrerupe şirul gândurilor. Vine 
lângă mine și se sprijină de parapet. 

— Mda. 

Bate darabana pe piatra aspră. 

— Eşti supărată pe mine, Cass? 

Întrezăresc o părticică din acel Brandon nesigur pe sine și 
agitat din realitatea lui Travis şi mă îmbunez. 

— Nu. Nu sunt. Doar că am avut două zile foarte nasoale. 

— Acum eşti bine? Pari... atât de tristă... 

Şi nu ştie nici măcar jumătate din adevăr. Ridic din umeri. 

— O să fiu. | 

— Ce s-a-ntâmplat? 

— E complicat. | 

— E vorba despre tatăl tău vitreg şi despre mama ta? Mie 
mi-a fost foarte greu când au divorțat părinții mei. Știu cum 
este. 

Încuviinţez din cap. Pot să-l las să creadă că asta e problema 
mea, din moment ce nu-i pot mărturisi că bocesc după un băiat 
din anii 1920, al cărui destin este să moară peste o săptămână. 

Brandon mă cuprinde cu braţul pe după umeri. 

— Sunt alături de tine dacă ai nevoie de ceva. 

— Mulţumesc. 

Nu-şi ia braţul de pe mine. Mă uit la el cu coada ochiului. 
Ar fi urât din partea mea să-i spun să-și ia labele de pe mine 
când el vrea doar să fie drăguţ. În plus, cum am fost atât de în- 
singurată şi de prost dispusă în ultimele zile, mă simt bine 'să 
fiu îmbrăţişată. 

Observând că nu opun rezistenţă, Brandon profită. Mă în- 
lănţuie şi cu celălalt braţ și mă trage spre el. Mirosul puternic 
de parfum îmi aminteşte de Lawrence şi un sentiment de vină 
mă împunge ca o gheară. Nici măcar n-ar trebui să fiu aici cu 
Brandon, darămite să-l las să mă strângă în braţe. 

Dar ce contează, până la urmă? N-o să-l mai văd niciodată 
pe Lawrence. Şi nimeni n-o să-l mai vadă peste o săptămână. 
Şi-acum se presupune că n-ar mai trebui să am niciodată un 


PĂNĂ NE VOM REVEDEA. 155 


prieten din loialitate față de un tip pe care l-am cunoscut timp 
de o lună într-o vară? 

Mâna lui Brandon alunecă în sus pe spatele meu şi îmi cu- 
prinde ceafa. Buzele lui îmi ating fruntea. 

Mă doare inima. Lawrence nu este doar un băiat oarecare 
pe care l-am cunoscut întâmplător. Este un tip special. De asta 
nu-l pot trăda. Cu Brandon ar fi o aventură uşoară, dar nicio- 
dată o dragoste adevărată. Între mine şi Lawrence sunt senti- 
mente adevărate. 

Cuvintele lui Jade îmi răsună în minte: „Cass pe care o cu- 
nosc eu nu ar lăsa nimic s-o împiedice dacă şi-a găsit adevă- 
rata dragoste!” | 

Şi-atunci îmi dau seama dintr-odată: Dacă între mine și 
Lawrence s-a înfiripat ceva... adevărat? Ceea ce simţim noi este 
dragoste. Iar Jade are dreptate. Merită să mă lupt pentru asta. 

Nu trebuie să se încheie aşa. Nu ştiu de ce am fost atât de 
oarbă până acum. Doar pentru că în ziar scria că a fost ucis 
nu înseamnă că eu trebuie să accept asta. Lawrence este deo- 
camdată aici. Cu siguranţă nu a murit încă. Putem să luptăm. 
Putem să ne asigurăm că va trăi. 

Tresar şi îl împing pe Brandon. 

— Ce s-a întâmplat? 

— Vreau să merg acasă, Brandon. 

— Păi... 

Pare rănit. Trebuie să găsesc rapid o soluţie. 

— Mă simt foarte ameţită. Adică... îmi cam vine să vomit. 

Asta îl face să se tragă înapoi. 

— Of, îmi pare rău, nu am... 

— E OK. Am început să mă simt aşa încă de la restaurant, 
dar nu am vrut să stric seara. A fost foarte drăguţ din partea ta 

să mă scoţi în oraș. O pornesc spre maşină. Mai bine mă duci 
acasă acum, îi spun. 

Este posibil ca Brandon să nu înghită minciuna până la 
capăt, totuşi se suie la volan. Mă las pe spătarul scaunului şi în- 
chid ochii, jucând în continuare rolul de bolnavă. 

Drumul spre casă îl facem în tăcere. În timp ce fac pe su- 
ferinda, capul mi-e plin de gânduri. Poate oare Lawrence să 
poarte lupta asta? Pot să ajut cumva? Suntem noi în stare să 
schimbăm trecutul? Ard de nerăbdare să mă duc pe plajă şi să 
discut cu el această chestiune. 

Odată ajunși pe alee, Brandon parchează maşina. Eu mi-am 
scos deja centura de siguranţă şi deschid uşa. Depun mari efor- 
turi să nu alerg direct spre plajă. Mă aplec peste geamul deschis 
al portierei. 

— Mulţumesc pentru cină, Brandon. 

Îmi oferă un zâmbet chinuit, enervat că noaptea s-a înche- 
iat atât de repede, doar că ştie că n-are cum să se supere că mi 
s-a făcut rău. 

— Vorbim mai târziu? 

— Sigur, zic eu deja pe jumătate întoarsă către casă. Pa! 

Un sentiment de vină îmi dă târcoale din cauză că l-am min- 
tit şi l-am rănit probabil. Dar în joc sunt lucruri mai importante. 

Mama stă pe canapea alături de Frank. Citesc amândoi. 
Când intru, mama îmi adresează un zâmbet larg. 

— Salutare! Te-ai distrat bine? 

— O, nemaipomenit! răspund eu cu un rânjet. Foarte bine! 

Frank bate cu palma pe locul de lângă el. 

— Ei, haide, vino aici şi povesteşte-ne, Cassie Plăcinţică. 

— De fapt, mă gândeam să ies să alerg puţin. 

Mama mă priveşte surprinsă: 

— La ora asta?! 

— Da. Trebuie să-mi pun ordine în gânduri. Aş fi venit mai 
devreme, dar voi păreaţi atât de încântați că mă duc la întâl- 
nire cu Brandon... 

— Nu cred că e bine, Cass. E prea întuneric şi... 

— Rămân pe proprietatea noastră, spun eu, poate prea en- 
tuziastă. Asta şi aveam de gând. Să alerg pe plajă. 

Mama are un schimb de priviri încruntate cu Frank, apoi 
capitulează oftând: 

— Bine. Pe proprietate. Nu te duci în altă parte! 

— Pe cuvânt! 

Ca să nu fiu de-a dreptul mincinoasă, alerg tot drumul 
până la plajă. Oricum aş fi luat-o la goană, dar uite că s-a ni- 
merit! Când trec în viteză prin culoarul dintre tufişuri, inima 
îmi este năpădită de o mulţime de sentimente contradictorii. 
Abia aştept să-l văd pe Lawrence, dar mă tem de reacţia lui 
acum, când ştie ceea ce ştie. Eu sunt plină de speranţă că vom 
reuși să înfruntăm soarta și totuşi simt cum frica se răspân- 
deşte în mine, pulsând. Nu e lucru uşor să purtăm această bă- 
tălie chiar cu Istoria. | 

Vederea lui Lawrence m-ar linişti. De asta am nevoie acum. 

Însă plaja e pustie. 

Mă duc la țărm cu inima grea. O parte din mine ştia că nu 
va fi aici. Dacă aş fi aflat că voi fi omorâtă pe plaja asta, cu si- 
guranţă aş fi stat departe de ea. Iau o pietricică de jos și o azvârl 
în valurile înspumate. Dacă aş şti că voi muri, cred că multe lu- 
cruri le-aș face altfel. Și nu mă aştept ca Lawrence să reacţio- 
neze diferit. 

Disperarea pune stăpânire pe mine, deşi încerc să-i rezist. 
Poate că n-ar trebui. Poate că ar fi mai inteligent din partea 
mea să accept pur și simplu faptul că nu-l voi mai vedea nici- 
odată pe Lawrence. 

Mai stau o vreme, apoi mă îndrept către casă. În minte, 
aproape că văd silueta încețoșată a lui Lawrence cum îşi face 
loc prin culoarul strâmt. Hotărârea mea este şi mai înverşu- 
nată. Să-l mai văd o dată merită orice suferinţă. Fac un legă- 
mânt cu mine însămi ca să mă întorc pe plajă zi şi noapte până 
când îl voi revedea. Să lupt pentru Lawrence înseamnă să nu 
renunţ la el acum. Niciodată. 


CAPITOLUL 17 


Cassandra 


h n dimineața următoare mă întorc pe plajă. E o zi căldu- 
J roasă, cu un soare alb, strălucitor. Alerg până la țărm. Şi 
de data asta e acolo. Mă aşteaptă. 

La început, cred că e o halucinație. Stă pe nisip, îmbrăcat 
intr-o cămașă albă, de in. Are părul mai răvăşit decât de obicei, 
dar arată atât de simpatic şi de sexy, încât îmi vine să-mi muşc 
pumnul ca să mă trezesc. Când se întoarce, îmi dau seama 
că este aievea. Este foarte palid. Cearcăne negre îi înconjoară 
ochii. Un om care s-a trezit față în față cu propria moarte. Vă- 
zându-l astfel, atât de vulnerabil şi de singur, îmi pierd orice 
urmă de control pe care credeam că-l am asupra situaţiei. 

Alerg spre el, iar el sare în picioare şi vine să mă întâlnească 
la jumătatea drumului. Ne ciocnim într-o îmbrăţişare feroce. 

O vreme, nu facem nimic altceva decât să ne ţinem strâns 
unul pe altul. Apoi îmi ia chipul în mâini şi mă sărută. Senza- 
ţia buzelor sale apăsate peste ale mele îmi trimite un val de căl- 
dură în tot corpul. Mă agăț de gâtul lui, închid ochii strâns și 
încerc să ignor durerea cuibărită în inimă. 

În momentul acesta, doar sărutul nostru contează. 

Lawrence se smulge din îmbrăţişare, ameţit şi îmbujorat. 
Ochii lui îmi cercetează chipul, bucăţică cu bucăţică, apoi îşi 
lipeşte fruntea de a mea. 

— Speram să vii, zice el cu răsuflarea tăiată. 

— Nu eram sigură că te voi găsi aici, răspund eu cu voce 
tremurată. 

Mă strânge mai aproape. 

— Te aştept de dinainte de ivirea zorilor. 

— Chiar? 

— Nu voiam să pierd şansa de a te mai vedea o dată. 

Oftez, cu faţa lipită de pieptul lui, dorind să-mi strivesc fi- 
ința de a lui. 

— M-am gândit la ceva, zice el şi îmi sărută părul. Dacă tot 
o să mor, afunci aş fi nebun să nu-mi petrec cât mai mult timp 
posibil cu tine. 

Inima îmi bubuie puternic şi repede. Când sunt atât de 
aproape de el, totul pare perfect, așa cum este normal să fie. 

— Şi mie mi-a venit o idee, zic eu. Nu o să mori! 

Face un pas înapoi şi se uită în ochii mei. 

— O să ne luptăm, Lawrence. Nimic nu ne poate împiedica 
s-o facem. 

„— Să ne luptăm? întreabă el, încruntându-se. 

— Da, răspund eu cu hotărâre. 

Oftează uşor. 

— Şi cum crezi că putem face asta? O să mor, Cassandra. 
Doar ai citit în ziar. 

— Dar mai e timp! 

— Da, dar dacă ar fi existat vreo cale de a evita moartea, 
n-ai mai fi citit despre ea în ziare. Simplul fapt că ai citit artico- 
lul demonstrează că așa se va întâmpla. Iar noi n-avem ce face. 

Îl apuc de umeri. 

— Refuz să accept asta. 

— Refuză cât vrei. Dar nu schimbi cu nimic situaţia. 

Vreau să-l scutur ca să-l trezesc. 

— Nu mai fi așa! O putem fenta, Lawrence. Eşti încă aici. 
Viu. Vorbești cu mine. Încă nu este totul pierdut. 

Îl iau de mână şi îl conduc la locul nostru preferat de pe 
plajă. Stăm unul lângă altul. Mă strânge atât de tare de degete, 
că mă doare. Îi este teamă. Şi de ce nu i-ar fi? 

— Scria acolo? mă întreabă el, fără să se uite la mine. 

— Ce să scrie? 

— Scria în ziar cum o să mor? 

Parcă aş fi primit un pumn în stomac. Este la fel de rău ca 
atunci când i-am spus prima dată despre moartea lui. 

— Nu mă face... 

— Vreau să ştiu. 

— Nu pot. 

— Te rog, Cassandra! Am dreptul să ştiu! 

Este adevărat. Totuşi, cuvintele îmi rămân înțepenite în gât, 
de parcă ar fi cimentate acolo. 

— Ucis, şoptesc eu. Scria că vei fi ucis. 

Privirea lui înspăimântată mă face fărâme. 

— Nu contează ce scria. 

Râde cu amărăciune: 

— Cum să nu conteze? 

— Pentru că nu se va întâmpla aşa, insist eu. Nu-ţi este sor- 
tit să mori atât de tânăr. Refuz să cred asta. M-am gândit mult. 
Poate că soarta a făcut să ne întâlnim pe plajă şi să citesc ar- 
ticolul. Poate de aceea pot eu să te văd. Poate că menirea mea 
este să te salvez. 

Cugetă în tăcere la gândul acesta. 

— Vezi? Aşa totul are sens, adaug eu. Vara asta, înainte să te 
cunosc, eram rătăcită. Ştiam că lipseşte ceva din viața mea, dar 

habar nu aveam ce. Acum ştiu. Am venit în casa asta îngrozi- 
toare ca să te întâlnesc pe tine şi să te salvez. 

— Bănuiesc că ar fi o posibilitate, zice Lawrence precaut. 

— Este singura explicaţie care se potriveşte! Și chiar de n-ar 
fi adevărat... Chiar dacă soarta n-are nicio legătură cu asta, 
sunt aici acum și pot să te salvez. 

Îmi pune o mână pe obraz și mă priveşte intens. ; 

— Chiar crezi asta? 

Îmi așez mâna peste a lui. 

— Da, cred. 

Par mai încrezătoare decât sunt, dar vreau să-i dau spe- 
ranță. Amândoi avem nevoie de ea. 

Nu zice nimic. 

— Nu trebuie să mă crezi chiar acum, spun eu încet. Dar 
măcar mă laşi să încerc? 

— Bănuiesc că nu pot să te opresc. 

— Nu prea. 

Colţurile gurii lui schiţează un zâmbet. 

— Cred că ai luat-o puţin razna, Cassandra. 

— Puțin? 

— OK, cu totul razna, râde el. 

— Aşa mai merge. 


CAPITOLUL 18 


Launence 


(ste sâmbătă dimineața şi se presupune că voi muri în 

Č data de 5 august. Mai am şapte zile de trăit. 

Gândul acesta mă loveşte imediat ce deschid ochii. Ce mod 
de a mă trezi! Deşi, sincer să fiu, sunt uimit că am reuşit să 
dorm. Pe la ora unu am renunţat să mai stau întins în pat şi 
m-am dus pe balcon ca să ascult valurile. 

Am trecut printr-o întreagă gamă de emoții — teamă, tris- 
tețe, furie, renunțare, disperare —, punctate cu scântei ale spe- 
ranţei. Trebuie să am încredere în Cassandra că poate face ceea 
ce şi-a propus. „Internet”-ul ăsta din vremea ei îi poate oferi 
informaţii vitale. Iar în acest caz, informaţia este totul. Avem 
avantajul că ea e în stare să afle exact ce mi se va întâmpla chiar 
înainte să aibă loc evenimentul. Însuşi faptul acesta mă face să 
mă gândesc că aş mai avea o şansă. O şansă de a învinge moar- 
tea. Mă îmbrac repede, nerăbdător să o văd pe Cassandra. 

Ned ia micul dejun pe terasă împreună cu mătuşa Eloise, care 
a venit să vadă ce mai face bietul şi singurelul său frate holtei. 

E cald şi nemaipomenit de senin afară. Vântul poartă cu el 
miros de mare şi de iarbă. Îl inspir adânc şi mă lupt cu mine 

însumi să nu dau fuga pe plajă chiar acum. Însă am stabilit cu 
Cassandra să fim foarte precauţi ca să nu stârnim suspiciuni. 

Ned ridică privirea din ziar când mă aşez la masă. De când 
ne-am întors de la New York, relaţia noastră s-a răcit, deşi de- 
pune mari eforturi să n-o arate. Eloise apucă delicat o feliuță 
de grepfrut, flecărind despre ce rochie va purta la petrecerea 
pe care Ned o va organiza sâmbăta viitoare. Cuvintele ei îmi 
atrag atenţia. Peste o săptămână. Este chiar noaptea în care se 
presupune că voi muri. | 

— O, 'neaţa, Lonnie, scumpul meu băiat! mă întâmpină 
mătuşa. 

— Bună dimineaţa! îi răspund eu zâmbind. Ce plăcere să te 
văd! Dar ce-mi aud urechile? O petrecere? 

Eloise radiază: 

— Nu ţi-a spus Ned? E o petrecere de inaugurare a afaceri- 
lor lui Ned. O mare efuziune, nu-i aşa, Ned? 

— Fuziune! o corectează Ned, chicotind. Să-mi aduci aminte 
să-ți povestesc despre asta, Lon. În sfârșit, am ajuns la un acord 
cu cei de la Cooper Enterprises. 

— Straşnic! zic eu, dar mintea mea e ameţită la aflarea aces- 
tei veşti. 

O petrecere sâmbătă seara. Sunt sigur că acolo se va întâm- 
pla. Cineva de la petrecere vrea să mă omoare. Din păcate, asta 
lungește cu mult lista posibililor suspecți. 

— Ce planuri de distracţie ai pentru azi, Lonnie? mă în- 
treabă Eloise, sorbind din ceai. Te întâlnești cu prietenul tău 
Charles? Sau poate cu draga noastră Fay? 

Privirea lui Ned se ridică spre mine, însă, când mă uit la el, 
coboară ochii în ziar. 

— Nu sunt sigur, spun eu şi îmi torn o ceașcă de cafea. 

— Ba ar trebui! Să ştii că îți duce dorul, mă ceartă mătuşa 
zâmbind. Fay este o fată încântătoare. Până la urmă, Lonnie, 
nu te întâlneşti în fiecare zi cu ocazia de a cunoaşte o newyor- 
keză autentică. 

Ned închide brusc ziarul, iar eu aşez ceaşca pe masă cu un 
zăngănit. 

— Ce tot îndrugi acolo, Eloise? spune Ned. Fay este singura 
fiică a familiei Cartwright. Şi ei sunt de aici, din Crest Harbor. 

Mătuşa Eloise îşi mestecă pâinea prăjită unsă cu gem, clă- 
tinând din cap: 

— Nu. Nu prea cred. Cumnatul lui Gladys Harper lucrează 
cu Jeffrey Duncan și el zice că Fay stă la ei pe durata verii. 
A venit în vacanţă de la New York. Zice că a crezut că toată 
lumea ştia despre asta. Zice că Fay s-a născut şi a crescut în 
josul Coastei de Est. O autentică fată din New York, provenind 
dintr-o familie din New York. 

Ned pufnește zgomotos: 

— Ei, atunci cred că Gladys Harper are un cumnat care 
mănâncă rahat! 

— Vai, Ned! exclamă Eloise, şocată. 

— Îmi cer scuze, Eloise, zice el încruntat, apoi împătureşte 
ziarul şi se ridică. Se pare că nu prea tolerez bârfele în dimi- 
neața asta. Dă să intre în casă, dar apoi se întoarce spre mine: 
Lon, putem vorbi un minut? 

Sunt încă atât de bulversat din cauza discuţiei aprinse des- 
pre Fay, încât îl urmez fără să protestez. Oare mătușa nu face 
decât să răspândească niște zvonuri răutăcioase auzite pe la 
colțuri? Sau fata asta cu care ar trebui să mă însor îmi este mai 
străină decât mi-am dat eu seama? 

Ned mă conduce în camera sa de lucru și se aşază la birou, 
încruntat. | 

— Astea-s prostii, Lon. Dacă vrei să înveţi ceva de la mine, 
atunci să ştii că nu trebuie să apleci niciodată urechile la bâr- 
fele babelor. Învârt atâtea poveşti, că nu mai sunt în stare să de- 
osebească adevărul de minciună. 

Îmi încrucişez braţele la piept. 

— Fay chiar părea în largul ei când m-a vizitat în Manhattan. 

— Ăsta e genul lui Fay, se simte în largul ei oriunde. 

Ridic din sprânceană. 

— Păi, mă bucur că s-a simțit cineva așa în călătoria aceea. 

Ned bate darabana pe hârtiile de pe birou. Pare că încearcă 
să găsească vorbele potrivite. 

— Ascultă, Lon. Voiam să-mi cer scuze pentru felul în care 
m-am purtat în acea seară. Nu sunt tatăl tău, deşi mi-aş fi dorit 
să am un fiu ca tine. 

Confesiunea aceasta mă mai înmoaie puţin. 

— Ştii, am avut o perioadă proastă, continuă el. O călătorie 
de afaceri ratată. 

Imediat mă duc cu gândul la cearta la care am asistat din 
greşeală în fața camerei de hotel. Ca să nu mai vorbim de faru- 
rile pe care le-am văzut aprinse în faţa casei la ora două noap- 
tea. Apoi în minte îmi răsună cuvântul rostit de Cassandra: 
„ucis”. 

Îmi creşte pulsul. Asta ar fi o bună ocazie de a afla informa- 
țiile vitale de care am nevoie. 

— Ai dat de necaz, unchiule? 

Îşi freacă fruntea, apoi zâmbeşte forțat: 

— Nu, fiule. N-ai de ce să-ți faci griji. 

— Mie poți să-mi spui, insist eu. Ar putea fi important. Mai 
important decât îți închipui. | 

Ned se încruntă la auzul vorbelor mele criptice. Mă aplec 
peste birou. 

— E cineva în New York care doreşte să-ți facă rău? 

— Ce tot spui acolo? sare Ned, roşu la față. Ai văzut prea 
multe filme, Lon! 

N-are de gând să-mi divulge nimic. Poate că vrea să nu mă 
implice. Poate crede că în felul ăsta mă protejează. Cât de mult 
se înşală! Tocmai vreau să insist, când observ hârtiile de pe 
birou. Poartă ștampila cu întârziere de plată, imprimată adânc 
cu cerneală roşie. Ned îmi surprinde privirea şi închide dosa- 
rul, acoperind foile. Îndeasă teancul de hârtii în sertar, însă eu 
apuc să citesc numele de pe copertă: Cooper Enterprises. 

— Oricum, zice Ned, încercând să pară degajat, cred că e 
timpul să plec. Mai am câteva chestiuni de rezolvat înainte de 
fuziune. 

— Cu cei de la Cooper Enterprises, completez eu, cău- 
tându-i privirea. 

Nu vrea să se uite la mine. 

— Chiar așa, Lonnie. Se ridică şi îşi netezeşte haina. Ştii, în 
seara asta l-am invitat să bem ceva pe Jerome Smith, şeful cel 
mare de la Cooper. Vino și tu. Ar fi un bun prilej de a căpăta 
experienţă în ceea ce priveşte mersul afacerilor. 

Mă gândesc la Cassandra cum mă aşteaptă nerăbdătoare pe 
plajă. | 

— Nu sunt sigur că voi putea să vin, Ned. 

— Ei, prostii! Ce planuri ai? Doar nu te duci iar pe plajă, 
nu-i aşa? 

Teama mă loveşte ca un bici. 

=— Ei 

Dar se pare că Ned a făcut doar un comentariu nevinovat. 
Mă bate ușor pe umăr când iese valvârtej din cameră: 

— Ne găseşti în bibliotecă imediat după cină. Te aştept 
acolo. 

— Trebuie să te duci! spune Cassandra, cu un calm hotărât. 

Este înduioşătoare schimbarea ei din momentul în care s-a 
hotărât să lupte pentru soarta mea. Îmi aminteşte de o doamnă 
detectiv dintr-unul din romanele ieftine pe care le devoram în 
copilărie. Nicio piatră nu poate rămâne neîntoarsă. Niciun in- 
diciu nu este de prisos. 

— Aş vrea să fiu cu tine în seara asta, îi spun eu, tre- 
cându-mi degetele prin părul ei moale. 

— Mai târziu, mă contrazice ea. Asta este mai important. 

— Mai important decât să-mi petrec ultima săptămână din 
viaţă cu tine? 

— Dar ne-am petrecut toată ziua împreună. În plus, vei 
avea mult mai mult de o săptămână dacă ne luăm treaba în se- 
rios. Mă sărută fugar, dar foarte dulce, apoi adaugă: Fă nişte 
săpături în seara asta. Obține-mi informaţii pe care să le pot 
folosi. O să te aştept aici, pe plajă. | 

Nu protestez. Fata asta mi-a sucit cu totul capul. Mă în- 
torc acasă, în camera mea, şi fac un duş. Privindu-mă în mica 
oglindă rotundă de perete în timp ce mă pieptăn, mă gândesc 
la ea, la moliciunea pielii sale, parfumată ca o petală de tran- 
dafir. Ca o melodie, primele versuri ale unei poezii mi se înfi- 
ripă în minte. Ochii îmi coboară către topul de hârtie de scris 
de pe birou. Cei de la parter deja s-au aşezat la masă, dar n-aş 
face nimic rău dacă aş nota cuvintele pe coală. Trebuie să le 
scriu. | 

Sunt la ultimele versuri când cineva ciocăneşte la uşă. Sar 
în sus ca ars. Lumina crepusculară ce pătrunde prin fereastră 
dezvăluie ora târzie. Cine ştie cât timp am stat şi-am scris? Cu 
siguranță Ned se întreabă pe unde sunt. 

— Imediat! strig eu în vreme ce mă îndepărtez de birou şi 
îmi aranjez cravata. 

În drum spre bibliotecă, mă mustru de unul singur. Dacă 
mă mai vede mult ducându-mă pe plajă, Ned va deveni suspi- 
cios. Trebuie să fiu mai atent. Ultimul lucru de care avem ne- 
voie este să înceapă să mă urmărească ce fac. Şi dacă o să vrea 
să-şi verifice suspiciunile? Ar fi un dezastru. În faţă uşilor lä- 
cuite ale bibliotecii, îmi impun să mă port cât mai normal cu 
putință. Însă în momentul în care intru în încăpere, imaginea 
care îmi apare în faţa ochilor mă ia prin surprindere. 

Mă aşteptam să-i văd pe Ned și pe Jerome Smith, însă bi- 
blioteca era plină aproape până la refuz. Cel puţin doisprezece 
bărbaţi discută degajaţi, sorbind din paharele cu brandy şi fu- 
mând cele mai bune trabucuri cubaneze ale lui Ned. Nu-l cunosc 
pe niciunul dintre aceşti indivizi. Nu fac parte dintre obişnuiţi 
casei. Și nu sunt nici crema societății din Crest Harbor. 

Par a fi înstăriți. Costumele lor bine croite şi foarte elegante 
arată acest lucru. Dar este ceva la ei care mă face să-mi imagi- 
nez că ei ştiu mersul lucrurilor pe străzile cartierelor rău famate. 

— Iată-l! bubuie vocea lui Ned. Lonnie, vino aici! 

Încerc să afişez un zâmbet politicos în timp ce mă îndrept 
spre el, însă privirea mea cercetează fiecare chip întâlnit în 
cale. În colţurile încăperii zăresc patru oameni care au aerul 
inconfundabil al gărzilor de corp. Sunt masivi, cu feţele parcă 
cioplite în piatră, și îmi urmăresc orice mişcare. Mi se pune un 
nod în gât. 

Am devenit paranoic? Oare faptul că ştiu că voi fi asasinat 
peste o săptămână mă face să cred că oricine din această ca- 
meră este un criminal? | 

Unchiul meu îmi oferă un brandy, pe care îl accept bucuros. 
Licoarea caldă şi aromată curge prin mine, alungându-mi un .. 
pic starea de nervozitate. 

— Lon, vreau să-l cunoşti pe Kip Hawkins. 

Ned îl loveşte ușor în umăr pe bărbatul de lângă el şi îmi 
adresează un surâs jovial. 

— Jerome Smith n-a putut veni. A fost reţinut de nişte tre- 
buri urgente. Ştii cum e. 

Încuviințez din cap, deşi observ fără să vreau semnificația 
acestei situații aparent lipsite de importanţă, ceea ce mă face să 
mă simt cu un pas mai aproape de marginea prăpastiei. 

Kip Hawkins îmi întinde mâna, rânjind greţos: 

— Încântat de cunoştinţă. 

— El este Lon, cel despre care ţi-am vorbit, explică Ned, rà- 
diind de mândrie. Are o carieră promițătoare înaintea sa. Şef 
de promoţie la liceu. Şi vedeta echipei de baschet, pe deasupra! 

— Unchiului meu îi place să exagereze, zic eu, încercând să 
par relaxat. 

— Nu mai vorbi prostii! mă contrazice Ned, râzând. Lon 
al nostru este un puşti inteligent, cu un viitor strălucit: cole- 
giul și facultatea de Drept. Şi după ce o termină, va merge di- 
rect la cea mai bună firmă de avocatură din New York. Exact 
ca tatăl lui. 

— Excelent! exclamă Kip Hawkins, dând din cap şi zâm- 
bind. Poate-l mai înveţi câte ceva și pe unchiul tău. 

Ned izbucnește în râs - prea zgomotos - la acest comentariu: 

— Nu-i aşa? Aşa e, domnule, puștiul e un campion! Şi un 
adevărat magnet pentru fete. Şi ăsta e un lucru bun, pentru că, 
frate, cu ce premiu s-a ales! Nu-i așa, Fay? 

La auzul acestor cuvinte, fruntea mi se încruntă, dar urmă- 
resc direcţia în care arată mâna lui întinsă. La gestul lui, un grup 
de trei indivizi care stăteau lângă şemineu și ne priveau se des- 
parte. Fay este tolănită pe unul dintre fotoliile uriaşe, discutând 
foarte apropiat cu un tip musculos, la vreo douăzeci şi ceva de 

ani, cu părul negru și ten măsliniu. Italian, presupun. Când 
lumea din jurul lor se dă la o parte, ochii ei se opresc asupra mea. 

Fay întotdeauna arată minunat, dar în seara asta este mor- 
tală, îmbrăcată cu o rochie roşie, mulată, cu decolteu adânc şi 
o crăpătură ce dezvăluie mult din picioarele ei fine. Trage alene 
dintr-un portțigaret lung şi subțire. Fumul se ridică încolăcit, 
ca un şarpe alb, de pe buzele ei roşu-aprins. Schiţând un surâs, 
îi înmânează portțigaretul individului musculos cu care vor- 
bea. Acesta nu-şi ia ochii de la ea. 

— Ei, bună, Lonnie! rosteşte ea, cu glasul mai sexy decât 
de obicei. 

Ned râde din nou şi îl plesneşte pe spate pe Kip Hawkins. 

— Ce ţi-am spus? Ai mai văzut vreodată o domnişoară mai 
dulce decât ea? 

Fay se ridică unduitor din fotoliu. Fără să-şi ia ochii de la 
mine, alunecă agale către noi. Toţi bărbaţii se holbează la ea. Şi 
cum să nu o facă? Se unduieşte la fiecare pas. 

— Nepotul tău e un adevărat escroc sentimental, i se plânge 
ea lui Ned, venind lângă el şi înlănţuindu-l cu braţele. A fost 
atât de ocupat cu studiul în ultima vreme... Ce-i mai rămâne 
de făcut unei fete singure ca mine? 

Îmi arde faţa. Dintr-odată, îmi dau seama că invitația mea 
aici ar putea fi parte a planului lui Ned de a mă arunca din nou 
în braţele lui Fay. : 

— O, dar Lon nu studiază, latră unchiul. Își petrece tot tim- 
pul liber pe plaja aia veche şi urâtă. Ai zice că se antrenează să 
devină campion olimpic la înotul pe spate. 

Sprâncenele lui Fay se înalță uşor: 

— Interesant. Nu mi-a vorbit niciodată de vreo pasiune 
pentru înot. 

Caut în minte o replică potrivită, dar Ned se bagă peste mine: 

— Ar trebui s-o duci şi pe ea acolo, Lon. Da, asta e o idee 
straşnică. Du-te şi arată-i plaja ta lui Fay. 

Bineînţeles că e exclus s-o duc pe Fay pe plajă. Nu când Cassan- 
dra mă așteaptă să vin. Încerc să par cât mai relaxat posibil: 

— Nu prea cred. 

— Hai, du-o! insistă el cu un glas mult prea sonor și îmi dă 
un cot în coaste sugestiv. O bălăceală la miezul nopţii nu sună 
atât de rău, ce zici, Lonnie? 

Fay zâmbeşte: 

— Şi cum nu-mi pot strica rochia cea nouă, asta înseamnă 
că... 
Ned hohoteşte tunător, iar eu văd cât de dezgustător este 
când bea peste măsură. Ceilalţi bărbaţi se amuză și ei. Fay zâm- 
beşte, savurând fiecare secundă de atenţie pe care ei i-o acordă. 

— N-aş putea să fac asta, zic eu, îndepărtându-mă un pas. 
Ar fi nepoliticos din partea mea să abandonez oaspeţii. 

— Ei, prostii! Suntem o mână de boşorogi care vorbesc tot 
felul de banalităţi. 

Îl străpung cu privirea. 

— Parcă ai spus că asta ar fi o ocazie bună pentru mine de 
a căpăta experienţă în afaceri! 

Zâmbetul lui Ned păleşte şi o scânteie de severitate i se 
aprinde în ochi. 

— M-am răzgândit! 

Fay mă prinde de mână: 

— Hai, Lon, du-mă! Mi-ar prinde bine o plimbare pe plajă. 
Tot fumul ăsta de trabuc mă îmbolnăveşte. | 

— Ai văzut? zice unchiul, cu faţa încă severă. Du-o pe Fay 
să ia aer curat. | 

Un fior de panică mă cuprinde. Cum să-i explic prezenţa 
Cassandrei, care mă așteaptă acolo îmbrăcată în hainele ei ciu- 
date, din viitor? Ba, mai rău, cum să i-o prezint pe Fay Cassandrei? 

Fay mă trage de mână. 

— Haide, Lawrence! Nu fi prostuţ! 

_Ochii lui Ned se îngustează aproape insesizabil. Mă privește 
la fel ca în noaptea aceea din New York. 

— Du-te, fiule! 

Fay mă trage prin uşile duble din sticlă şi eu o urmez. Am 
şi aşa destule griji pe cap şi ar fi imprudent din partea mea 
să-i stârnesc unchiului mânia. În plus, aş putea să-i încetinesc 
avântul lui Fay înainte să ajungem pe plajă. 

— Parcă a trecut o veşnicie de când n-am mai avut o clipă 
doar pentru noi! exclamă Fay, strângându-mă puternic de 
mână. Lumea ar putea crede că nu mai ţii la mine. 

Oftez. 

— Fay..., şoptesc. 

Se opreşte brusc şi se întoarce cu fața la mine. Îmi atinge 
buzele cu un deget: 

— Nu mai vorbi, dragule! Hai să savurăm momentul. 

Îmi înlănţuie gâtul cu braţele. Observ ceva în ochii ei ce nu 
am mai văzut niciodată. De parcă şi-ar fi dat seama că am sur- 
prins-o, acea lucire stranie din privire dispare, iar ea îmi oferă 
zâmbetul viclean cu care sunt obișnuit. 

— Sărută-mă, escrocule! 

Își apropie buzele de ale mele, fierbinţi și grăbite, şi îşi li- 
peşte trupul de mine. Fay a fost întotdeauna o fată îndrăzneață, 
dar cu Siguranţă în seara asta se poartă ciudat, diferit. Sărutul 
ei este feroce. Felul în care mă îmbrățișează arată a disperare. 

O prind de braţe şi o dezlipesc de mine. 

— Încetează! 

Răsuflă sacadat: 

— Ce mai este? mă ţintuiește ea cu privirea de oţel. Avem şi 
noi nevoie de intimitate, nu-i aşa? 

Mă înşfacă de mână și mă trage către poteca ce duce spre 
plajă. Flacăra pericolului se aprinde în sufletul meu ca un far 
în noapte. Aş răni-o profund pe Cassandra dacă m-ar vedea 
în postura asta. Și, ţinând cont de comportamentul lui Fay din 
seara asta, cu siguranţă ar ieşi scântei. 

Mă opresc brusc, ceea ce face ca trupul fragil al lui Fay să 
se ciocnească de al meu din cauza inerţiei. Se aruncă în braţele 


mele, chicotind. 

— Aşa mai merge! 

Mă sărută din nou. Limba ei îşi face loc printre buzele mele. 
Scânteia dorinţei se aprinde înlăuntrul meu, dar o înăbuş. Nu 
o iubesc pe Fay. 

Când încearcă să mă tragă de curea, îi cuprind braţele. 

— Nu vreau să fac asta, Fay! 

— De ce nu? De ce mă respingi în ultima vreme? Ai pe 
altcineva? 

— Nu-i vorba despre asta. 

N-ar avea niciun rost să-i spun despre Cassandra, chiar 
dacă aş omite să-i pomenesc de faptul că trăieşte cu o sută de 
ani în viitor. 

Mă priveşte cu ochii îngustaţi: 

— Ştiu că mă dorești, Lawrence. M-ai dorit toată vara, aşa 
că lasă noblețea deoparte! 

Îmi retrag mâna. Ea râde, însă nu i se citeşte amuzamentul 
nici în voce, nici pe buze. 

— Eşti laş! Nu eşti destul de bărbat să mă ai! 

Clatin din cap: 

— Te respect prea mult! 

— Eşti un mincinos! urlă ea. 

Încearcă să mă sărute iar, dar o resping. După care începe 
lupta, lovindu-mă cu picioarele şi cu pumnii cu toată puterea. 

Mă străduiesc s-o fac să se uite în ochii mei. 

— Ce te-a apucat? De ce te porţi așa? 

— Dă-mi drumul! 

Se uită spre casă. Caută ceva. Buzele ei mimează cuvinte, 
dar când îşi dă seama că îi urmăresc privirea, începe să ţipe: 

— Nu! 

Şi atunci îl văd. Italianul musculos din bibliotecă. Cel care 
vorbea atât de concentrat cu Fay. Stă pe veranda de piatră. Ne 
ține sub observaţie. Am senzaţia că a făcut-o tot timpul. 

lar Fay ştia că el e acolo. 

Străinul se ascunde repede în tufișuri, dar e prea târziu. Mă 
întorc spre Fay. 

— Cine era ăla? 

— Crezi că ştiu? 

O strâng tare de braţ. 

— Vorbeai cu el în bibliotecă. 

— E un oarecare. Un țăran. 

— Și de ce ne urmărea? 

Îmi aruncă un zâmbet ironic: 

— Poate că s-a gândit că o să aibă parte de un spectacol pe 
cinste. 

— Tu i-ai spus să ne vegheze, nu-i aşa? De ce? Credeai că o 
să-ţi fac rău? Credeai că nu eşti în siguranţă cu mine? 

— Asta ar fi chiar ridicol, mai ales că am văzut că nu mă 
atingi nici măcar cu un deget! 

Se scutură din prinsoarea mea. Se căzneşte să pară că nu-i 
pasă. 

— Fay, vorbeşte cu mine! Spune-mi de ce te porţi aşa. Ai... 
probleme femeieşti? 

— Eşti un ticălos, Lawrence! zice ea, uitându-se urât la 
mine, 

După care pleacă în fugă spre casă. Rămân acolo, încă în 
cercând să-i înțeleg purtarea. La întoarcere - culmea! - ni 
meni nu pare intrigat. Slavă Domnului că n-a făcut vreo scenă 
pe-aici! Îl caut cu privirea pe individul care ne urmărea, dar 
cred că a dispărut de mult. 

Cu fălcile încleştate, mă amestec printre oaspeţii din bibli- 
otecă. În ciuda episodului jenant cu Fay, nu pot uita adevăra- 
tul scop al prezenţei mele la această petrecere. Trebuie să obțin 
informaţii despre Cooper Enterprises pentru Cassandra. Şi nu 
plec de aici până nu fac rost de ele. Suspiciunile mele rămân în 
picioare, totuşi, uitându-mă la ciudatele chipuri din jur. Cine 
este de încredere? Nimeni, din câte se pare. 

Mă opresc cu privirea asupra unui bărbat din apropiere. 
Este îmbrăcat într-un costum prea mare pentru el și frunză- 
reşte absent atlasul mare de pe măsuţa de cafea. Este amețit de 
băutură. Perfect. 

Mă aplec şi îl bat prieteneşte pe umăr, zâmbindu-i. 

— Salut, amice! Pare că paharul tău e aproape gol. Vrei să-l 
umplem? 

Îmi întoarce zâmbetul: 

— Păi, sigur, fiule! Mulţam. 

Îi torn repede brandy în pahar, atent la ce se petrece în ca- 
meră. Ned încă stă la discuţii cu Kip Hawkins, iar ceilalţi băr- 
baţi par prinşi la rândul lor în diverse conversații. 

— Eşti un băiat de treabă, zice individul beat când îi ofer 
paharul plin. 

— Mi-a făcut plăcere, zic eu şi mă îndrept către scaunul 
aflat vizavi de el. Te superi dacă stau jos? 

— Chiar te rog, bolboroseşte el. 

— Mulţumesc. 

Îmi întinde mâna. 

— Mă cheamă Hank. 

— Lawrence, mă prezint eu, apoi sorb din paharul meu. 
Aşadar, eşti de la Cooper Enterprises? 

Hank îşi ridică paharul în aer. 

— Chiar de-acolo. 

— De la vârf sau de la mijloc? îl întreb eu vesel. Iartă-mi in- 
discreţia, dar voi studia avocatura, vezi tu, şi sunt tare curios să 
aflu cum se desfășoară afacerile-astea mari. 

Hank chicoteşte: 

— Sigur, sigur. No problemo! Mai trage o duşcă. Păi, cred că 
sunt mai de la vârf, ca să zicem așa. Eu, ăăă, veghez la dedesub- 
turi, dacă înţelegi ce vreau să-ţi spun. 

Mi se ridică părul de pe ceafă. Bingo! Încerc să par nonşalant. 

— Dedesubturi zici? Cum ar fi...? 

— Ei, ştii tu..., spune el şi face un gest cu mâna în aer. 
Chestii, socoteli. 

Reuşesc un zâmbet timid: 

— Chestii periculoase? 

Izbucneşte în râs: 

— Nee! Nu şi pentru mine! Îmi ţin subalternii din scurt la 
Cape Row. 

— Cape Row? 

— La depozit. Smith ne ţine ascunşi acolo, la docuri, astfel 
încât copoii cred că locul e pustiu. 

Îmi notez bine în minte informaţia. Cape Row. Depozit. 

Hank se ridică brusc. | 

— Ia ascultă, tre să iau nişte aer curat. Dintr-odată nu mă 
simt prea bine, ştii? 

Sar şi eu în picioare: 

— Pot să-ţi mai pun o întrebare? 

Clipeşte buimac la mine, iar eu iau răspunsul lui drept un da. 

— Cine-i tânărul ăla? Cel brunet. Bine făcut, înalt şi solid? 

Hank ridică din umeri: 

— De unde vrei să ştiu eu? E greu să-i deosebeşti pe fraţii 
Cartelli! Oricum, mersi din nou pentru trataţie, puştiule! 

Se împleticește spre ieşire, iar eu îl urmăresc cum dispare. 
Cartelli. Îi rețin numele pentru ca mai târziu să-i cer lămuriri 
lui Ned despre această familie. Nu știu care-i rolul fratelui în 


poveste, dar pare unul important. 
Și bănuiesc că nu e ultima oară când aud de acest nume. 


CAPITOLUL 19 


Cassandha 


ibliotecarii adevărați sunt întotdeauna acolo unde ai ne- 

/ voie de ei. Sau, cel puțin, pe asta contez când intru în sală 
în prima mea zi de săpat prin arhive. Numai că, pătrunzând cu 
avânt pe uşile de la intrare, imaginea mea cu armata de ajutoare 
este spulberată. Biblioteca este ticsită de oameni. Ce-i asta, O 
petrecere? Peste tot sunt vaze cu flori. Un cvartet de coarde și 
un banner uriaş pe care scrie: L. JAMES WINTHROP - CEA 
MAI MARE COMOARĂ DIN CREST HARBOR. 

E ultimul lucru de care am nevoie acum. Fiecare bibliotecar 
e înconjurat de oameni care ţin în mâini platouri de plastic cu. 
antreuri şi discută politicos cu voce scăzută. Chiar nu-şi dau 
seama că am nevoie de ajutor? Strângând din dinţi, localizez 
o femeie cu o eșarfă roşu-aprins și cu un ecuson pe care-i este 
scris numele şi îmi fac loc prin mulţime până la ea. 

— Scuzaţi-mă, zic eu, încercând să arăt din tonul vocii că 
nu am venit aici să-mi pierd vremea cu banalități. 

Se întoarce către mine, întrerupând conversaţia cu un domn 
mai în vârstă, şi îmi oferă un surâs. Văzând că beneficiez de în- 
treaga ei atenţie, trec direct la subiect: 

— Am nevoie de toate informaţiile care se găsesc despre 
Crest Harbor din perioada anilor 1920. 

— Poate doriţi să începeţi cu anii '30? zice ea. Presupun că 
doriți să faceţi cercetări în legătură cu James Winthrop. 

Încerc din răsputeri să nu-mi dau ochii peste cap. Ce-au 
toți oamenii de pe-aici de pică în venerație pentru nişte cele- 
brităţi locale? 

— Nici n-am auzit de el, zic eu impasibilă. 

E o minciună. Vreau doar s-o enervez. Sunt sigură că am 
studiat vreo poezie de-ale lui la cursurile de literatură engleză. 

Pare satisfăcător de ofensată. 

— Înţeleg. 

— Caut altceva. Un proiect pentru... şcoală. 

Indică undeva la stânga ei: 

— Ar fi bine să începeţi cu microfilmele. La subsol. Aripa 
estică. 

Îi mulțumesc și pornesc într-acolo, schițând o grimasă. 
Mulţumesc că mi-ai spus ceea ce ştiam deja. Bănuiesc că sunt 
pe cont propriu. 

Îmi așez tabăra în secţiunea de microfilme. N-am timp de 
pierdut pe-aici. Mai sunt doar şase zile în care pot să aflu cine-i 
criminalul. 

Şase zile! 

Mulțumită lui Lawrence, am câteva piste de pornire. Coo- 
per Enterprises. Cape Row. Şi numele Jerome Smith şi Cartelli. 
Pot s-o fac! Şi o voi face! 

Totuşi, cu trecerea orelor, îmi dau seama că încerc să caut 
câteva ace în carul cu fân. Rolă după rolă, articol după arti- 
col, o grămadă de nume şi locuri care nu-mi spun nimic. Îmi 
ia trei ore să aflu măcar o menționare a companiei Cooper 

Enterprises, care se dovedeşte a fi o poveste plictisitoare des- 
pre cum au recondiționat ei o veche țesătorie. 

Mi se pune o ceaţă pe ochi. Mintea îmi rătăceşte. Mă tre- 
zesc de mai multe ori uitându-mă în gol, visând la Lawrence. 
Aş da orice să-mi petrec întreaga zi cu el, pe plajă, să vorbim şi 
să-i simt braţele în jurul meu şi sărutările dulci. Buzele lui ur- 
mărindu-mi linia gâtului. Mâinile lui strângându-mi cu putere 
talia. Limba lui... 

Concentrează-te, Cass! Trebuie să te concentrezi! 

Dacă aş găsi vreo pistă care să ne ajute, atunci merită să 

„fiu aici şi nu alături de Lawrence. Pe la patru după-amiaza, nu 
mai am aceeaşi convingere. După o zi întreagă de cercetare, nu 
am nimic cu care să mă prezint. Ochii îmi sunt uscați ca hâr- 
tia şi privesc cruciş de la atâta citit. Am aflat ucigător de puţin 
după atâta chin. N-aş mai face niciun progres cu creierul aşa 
de încins. 

Mă cuprinde disperarea: O zi pierdută. O zi pe care aş fi 
putut-o petrece cu Lawrence s-a dus pe apa sâmbetei. Și nu 
mai pot recupera aceste ore. Îmi vine să plâng. Îmi las capul 
pe masă. ` 

— Vä pot ajuta cu ceva, domnişoară? 

Tresar. Este bibliotecara de mai devreme, cea cu care am 
fost cam obraznică. Nu pare să-şi amintească totuşi. Zâmbetul | 
ei este sincer şi călduros. 

— Nu cred, răspund eu. Mi-e greu să găsesc ceea ce caut. 

Încuviințează din cap, cu înţeles: 

— Da, e dificil. Ca şi cum ai încerca să găseşti acul în carul 
cu fân. 

— Mi-aţi luat vorbele din gură. 

Aruncă o privire asupra cutiilor cu microfilme cu care sunt 
înconjurată şi ridică una. 

— Toate sunt din 1925. Căutaţi un eveniment anume? 

— Păi, mai degrabă ceva ce bănuiesc că s-a întâmplat. 

— V-aţi gândit să căutaţi un an mai devreme sau unul mai 
târziu? 

Poate că delirez din cauza atâtor ore petrecute cu ochii 
chiorâș, dar jur că văd deasupra capului ei cum se aprinde un 
bec. Probabil că mi se citesc emoţiile pe față, căci bibliotecara 
îmi oferă un surâs. 

— Mult succes! 

Mă duc direct la sertarele cu microfilme. Îmi ţin respiraţia, 
închid ochii, mă învârtesc o dată şi pun degetul pe un sertar. 1. 
martie 1927--1 mai 1927. 

Prima cutie nu-mi dezvăluie nimic. Disperarea îşi arată col- 
ţii, dar o reprim. Și cea de-a doua cutie este inutilă. Dar, până 
la urmă, cea de-a treia este cu noroc. 

Într-un articol de ziar este menţionată arestarea mai mul- 
tor șefi de la nimeni alta decât Cooper Enterprises. Îmi creşte 
pulsul pe măsură ce parcurg textul. Este de mare importanţă. 
Trebuie să fie. 

Deşi nu spune nimic despre asasinarea unui adolescent ne- 
vinovat, se vede clar că sunt o companie coruptă, iar dovada o 
am chiar aici. Cine ştie de ce sunt în stare? 

Mă las pe spătar, copleșită dintr-odată de toate acestea. Ziua 
asta m-a cam dărâmat. Mă simt epuizată, dar profund uşurată. 
Trebuie să vorbesc cu Lawrence, să-i spun să se intereseze şi de 
Cooper Enterprises. Cu mâini tremurânde, îmi adun lucrurile 
din jurul proiectorului. Acum am inima ușoară. Mulţumesc, 
doamnă bibliotecară! 

În drum spre casă, calc pedala de acceleraţie. Totuşi, când 
parchez, observ o maşină roşie pe alee. 

Brandon. Mă lovesc cu fruntea de volan. 


PÂNĂ NE VOM REVEDEA... 183 


— Nemaipomenit! 

Orice speranţă de a mă strecura neobservată dispare în mo- 
mentul în care deschid uşa. Mama şi Brandon stau în bucătă- 
rie, exact în raza vederii. În mijlocul unei discuţii amuzante, 
dau cu ochii de mine. 

— Iat-o! zice Brandon, afişând ceva ce se dorea a fi un surâs 
suav. Te simţi mai bine? 

Mama devine serioasă: 

— Pe unde mi-ai umblat? 

— La bibliotecă, răspund eu, lăsând să-mi cadă lucrurile 
într-un morman pe podea. Aşa cum ţi-am spus de dimineaţă. 

— La bibliotecă şi la...? 

— Doar atât, i-o tai eu. M-am dus direct acolo şi m-am în- 
tors direct aici. . 

Mama îşi încrucişează braţele la piept şi ridică o sprânceană: 

— Chiar te aştepţi să cred că ai stat timp de opt ore la 
bibliotecă? | 

Oftez. Aş putea să dau totuşi o fugă până pe plajă. M-aş as- 
cunde acolo cu Lawrence până când familia mea ar crede că 
m-am înecat şi s-ar întoarce în Ohio. 

— Poate că nici nu vreau să ştiu, zice mama. Nu-mi pot 
imagina cum poate fi convins un adolescent să-și petreacă o zi 
întreagă în bibliotecă în timpul vacanței de vară. 

— Întreab-o pe bibliotecară dacă nu mă crezi. 

Mama mă admonestează îngustându-şi ochii: 

— Ei, să-ţi fie de bine! Brandon, aici de față, m-a înduple- 
cat să vă las să vă petreceţi vremea împreună, în loc să te pe- 
depsesc imediat. 

Seara asta devine din ce în ce mai minunată. 

— Am adus filmul ăla despre care ţi-am vorbit, intervine 
Brandon, fluturând carcasa unui DVD. 

Toată conversaţia asta e ultimul lucru de care am nevoie. 
Atât creierul, cât şi nervii îmi sunt încinşi la maximum. Nici 
prin gând nu-mi trece să lipsesc de la întâlnirea cu Lawrence 
de diseară. Probabil că mă așteaptă chiar acum. Brandon şi fil- 
mul lui idiot nu mă vor împiedica să mă duc pe plajă. 

— Super! exclam eu cu un zâmbet forțat. Abia aştept să-l 
văd. Peste o oră? Poţi să te duci și... să aduci nişte Slurpee* sau 
ceva de genul ăsta. 

— Cass! mă atenționează mama, cu dezaprobare în voce. 

— Trebuie să rezolv ceva urgent. Este foarte important. 

Brandon își țuguie buzele: 

— Aş putea să mă duc dacă vrei într-adevăr... 

— Ar fi super. 

— Ba nu prea cred, intervine mama, apoi iese din raza ve- 
derii lui Brandon și îmi aruncă o privire necruțătoare de genul 
de-ce-ești-așa-mojică? Brandon te aşteaptă deja de o oră. Orice 
ai avea de făcut poate sta până mâine. 

— De fapt, nu poate! 

— Ba poate şi o va face! 

Acum primesc privirea poartă-te-frumos-sau-o-ncurci. 

Cântăresc riscurile de a o înfrunta. În acest moment, dacă 
aş fi pedepsită, ar fi cu mult mai rău. Poate reuşesc să-l gonesc 
mai repede pe Brandon. Mimez din nou greaţa pe la mijlocul 
filmului. Probabil că Lawrence mă va aştepta ceva vreme. Să 
sperăm. Îmi rețin un oftat adânc. 

— Super! Hai să-l vedem, atunci. 

Mama dă din cap: 

— Vă fac un smoothie, ce ziceţi? 

— Super tare! mormăi eu. 


* Băutură răcoritoare prezentată sub formă de fulgi de gheaţă (n. tr.). 

Mama dispare în bucătărie, iar Brandon îmi adresează un 
zâmbet timid. 

— Salut! 

— Salut! 

— Mi-am făcut griji pentru tine în seara aceea. 

Îi evit privirea. 

— A, da? 

— Ți s-a făcut rău atât de rapid... 

— Da, zic eu, a fost cam aiurea. 

— Am încercat să te sun toată ziua. 

— Am fost ocupată. 

— Să studiezi la bibliotecă? face el, ridicând complice din 
sprânceană. 

— Da! 

— Şi despre ce studiezi? 

— Ce, acum eşti Barbara Walters? 

Începe să râdă: 

— Ce zici, mai bine să dăm drumul la film? 

— O idee bună. 

Rămâne înțepenit acolo ceva vreme până să îmi dau seama 
că ne aflăm în casa mea și că ar trebui ca eu să-l conduc în 
salon. 

„ Îi fac semn cu capul: 

— Pe aici. 

Când trecem pe lângă o fereastră ce dă spre curtea din 
spate, zăresc tufișurile de lângă plajă. Mă cuprinde un dor 
cumplit să alerg şi să-l văd pe Lawrence. Mai este atât de puţin 
timp! Ar trebui să-mi petrec fiecare secundă încercând să-l 
salvez. 

— Grozav televizor! zice Brandon, întrerupându-mi şirul 
gândurilor când se lasă să cadă într-una din canapelele de piele. 

— Mda, reuşesc eu să rostesc, străduindu-mă să maschez 
iritarea din glas. Ştii... sunt foarte obosită. Poate ne uităm doar 
la o parte din film. 

— Orice ai tu chef, zice el, surâzând. 

O, Doamne! Sper că nu crede că am lansat o invitaţie la 
giugiuleală. 

Pun filmul, în ciuda creierului meu care protestează ţipând. 
Trăgând de timp cât mai mult cu putinţă, îmi fac de lucru cu 
ajustarea sonorului, a culorilor, a calităţii sunetului. 

— Hei, tu, ăla din primul rând, nu văd filmul din cauza ta! 
îmi strigă Brandon. 

Râd ca la comandă, iar el bate cu palma pe locul de alături. 

— Hai, doar nu vrei să pierzi începutul. E o urmărire mor- 
tală cu maşini. 

— O, sună... nemaipomenit! 

Mă aşez pe canapea cât mai departe cu putinţă, însă Bran- 
don alunecă lângă mine. Îmi zâmbeşte, de parcă ne pregătim 
să ne lipim unul de celălalt. De unde o fi tras el concluzia că 
între noi există ceva? Cred că asta se datorează acestei noi rea- 
lităţi alternative, fără-Travis-Howard, în care trăim acum. 

În timp ce filmul îşi derulează acţiunea, îmi încrucişez 
strâns braţele la piept ca să descurajez orice intenţie de a mă 
ţine de mână. După zece minute, brațul lui Brandon se întinde 
pe spătarul canapelei. Două minute mai târziu, atunci când pe 
ecran explodează o cisternă de benzină, provocând o vâlvătaie 
portocalie, braţul lui aterizează pe umerii mei. 

ÎI ţintuiesc cu privirea, dar el doar zâmbeşte. 

— Drăguţ film, nu-i aşa? 

Oftez şi trag cu ochiul la ceas. Îi mai dau douăzeci de mi- 
nute până când o să mimez epuizarea. În douăzeci de minute 
cred că mama va fi destul de liniştită. 

— Arăţi chiar foarte bine în seara asta, îmi şopteşte el, gå- 
dilându-mi urechea cu respiraţia. 

Şi dintr-odată mă păleşte ceva. Iată că o fac din nou. Mă 
prăbuşesc în acelaşi mod de gândire care m-a ţinut prizoniera 
angoasei toată vara. Am încercat să fiu tot ce au vrut alţii să fiu, 
convingându-mă că este ceea ce vreau şi eu. Însă acum ştiu ce 
vreau cu adevărat. Şi n-am de gând să mă mai prefac. 

Trag aer adânc în piept şi mă îndrept de spate. 

— Uite ce e, Brandon. Trebuie să vorbim... 

— OK! se îmbăţoşează el. 

— Cred că eşti într-adevăr un tip de treabă... 

— Cine vrea un smoothie? 

Mama se strecoară în cameră, ținând în mâini o tavă cu 
două pahare uriașe, pline cu suc de căpşune şi banane. Sincro- 
nizare perfectă, mamă! Ca de obicei. 

— Arată delicios, o complimentează Brandon cu un surâs. 

— E rețeta mea specială. Nu-ţi dezvălui ingredientele se- 
crete. Să vedem dacă le ghiceşti. 

Mă ridic în picioare, iar zâmbetul mamei păleşte. 

— Cass? Ce-i cu tine? | 

— Nu mai pot, mormăi eu. Trebuie... să mă bag în pat. 

Fără să aştept vreo reacţie, o iau la goană pe scări. Închid 
uşa dormitorului cu piciorul şi mă reazem de ea. Rămân acolo 
o vreme îndelungată. Stresul începe să mă macine. 

Draperiile albe, diafane de la fereastră sunt umflate de o 
pală de vânt. Pot simți mirosul oceanului. Al plajei. Îmi încleş- 
tez fălcile. 

Trec la acțiune, încui ușa și mă grăbesc să găsesc nişte muzică 
lentă la radio. Vechiul truc cu pernele-sub-pătură-care-ar-tre- 
bui-să-arate-ca-trupul-meu pare bun pentru generală, dar nici 
eu nu sunt departe. Îmi pun un pulover negru peste cămașă și 

nişte pantaloni negri. Din câte se pare, nu sunt departe nici de 
un ninja jalnic. 

Marele avantaj de a trăi într-o casă imensă este că te poți 
strecura nevăzut destul de uşor. Am de trecut un hop când mă 
furișez pe lângă birou, unde Frank se află într-o videoconfe- 
rință târzie cu Beijingul. Nu ştiu unde s-a dus Brandon, dar 
nici că-mi pasă. Mama probabil că va țipa la mine. Nici de asta 
nu-mi pasă. lar când trec prin gardul viu şi ajung pe plajă, tot 
efortul meu este răsplătit. ` 

Lawrence mă aşteaptă la locul nostru. Se întoarce, dar, în 
loc să alerge spre mine, stă şi mă studiază. Mă trag de cămaşă, 
din reflex. 

— Arăt ca o proastă, ştiu, dar a trebuit să mă furișez din 
casă. 

. — Eşti o fantasmă, Cassandra! 

Acum vine spre mine. Senzaţia pe care mi-o oferă sărutul 
lui este şi mai plăcută decât în visul meu. Prima jumătate de 
oră ne-o petrecem reamintindu-ne lucrul acesta. Fiecare se- 
cundă pierdută în bibliotecă, fiecare cuvânt tensionat din par- 
tea mamei a meritat dacă mi-a adus momente ca astea. 

Gândul la bibliotecă m-a readus cu picioarele pe pământ. 
Avem lucruri importante de discutat. 

— Trebuie să vorbim despre Cooper Enterprises, spun eu 
în timp ce Lawrence îşi mişcă buzele de-a lungul gâtului meu. 

— Chiar trebuie? mă întreabă el printre sărutări. 

Pleoapele mele tremură de plăcere. 

— Mm-hmm, murmur eu, apoi mă las puţin pe spate. 
Adică, da! Trebuie să vorbim. Gata cu sărutările. 

— Ah, dar asta nu e distractiv. 

— Ne putem distra mai târziu. Acum trebuie să discutăm 
despre ce am descoperit astăzi. 

— Sau... Lawrence mă trage mai aproape. Ne putem săruta 
acum şi vorbim mai târziu. 

Îi resping îmbrăţişarea. 

— E ceva serios, Lawrence! 

— Ai dreptate, oftează el. Așadar, ai găsit ceva în legătură 
cu Cooper Enterprises? 

— Da. Sunt o pacoste, încep eu. Articolul pe care l-am găsit 
este din 1927. Spune despre cum aproape toți tipii de la vârf 
din companie au fost arestați. 

— Pentru ce? 

— Diverse delicte. Majoritatea legate de afaceri, cred, însă 
articolul nu intra în detalii. 

Lawrence se încruntă, adâncit în gânduri: 

— Puteam să ghicesc. Mi s-a părut mie ceva dubios. 

— Pare destul de gravă situaţia. 

Fl încuviinţează din cap: 

— O să fac nişte săpături mâine. 

Îl apuc de braţ: 

— Ai mare grijă! Nu te băga în necazuri doar ca să mă im- 
presionezi pe mine. Oricum o să mă giugiulesc cu tine. 

— E bine de ştiut, zice el, apoi zâmbetul îi piere de pe chip. 
Dar poate că atrag necazurile doar ştiind toate aceste informaţii. 

— Nu mai vorbi așa! zic eu, cu inima strânsă. 

— Îmi pare rău. N-am vrut să fiu aşa de sumbru. 

— Sunt informaţii utile, iar dacă suntem precauți şi atenţi, 
ti-ar putea salva viaţa. 

Îşi apasă mâna peste a mea. 

— Aş vrea să cred asta. 

— Nu te voi abandona, Lawrence. Cred cu tărie că ăsta este 
destinul meu. Şi poate că... 

Vocea îmi devine o şoaptă. Fl se încruntă puţin. 

— Poate că...? 

— Nu ştiu, răspund eu, șovăind, şi mă uit în jos, la picioare. 

— Nu, spune-mi! 

— Păi... mă tot gândesc că... Ezit, căci nu-mi găsesc cuvin- 
tele potrivite. Dacă soarta ne împiedică să ne vedem oriunde 
altundeva decât pe plaja asta, atunci poate că, după ce te salvez, 
ne vom putea vedea şi în afara ei. 

Aproape că nu îndrăznesc să-l privesc în ochi. Dar când o 
fac, se uită la mine de parcă ar vrea să pătrundă vorbele mele. 

— Adică, tu crezi că vom fi în stare să călătorim fiecare în 
timpul celuilalt? 

Încep să roşesc. 

— E o stupizenie, nu? 

— Nu, nu este! se aude glasul lui blând. 

— Ba da! Călătoria în timp este imposibilă. 

— Şi totuşi, iată-ne aici, despărțiți de un secol, dar îmbrăţișați. 

Un fior de energie mă străbate. Ne privim ochi în ochi. 

— Şi dacă ai dreptate? Ai idee ce-ar însemna asta? 

— Ar însemna că noi doi am putea fi... 

— Împreună, spune el încetişor, luându-mi mâna şi împle- 
tindu-şi degetele cu ale mele. Cu adevărat împreună. Fără ob- 
stacole care să ne despartă. 


CAPITOLUL 20 


Laurence 


Q% acă aş putea, aș petrece toate cele cinci zile rămase ale 
-/) vieţii mele - fiecare minut - pe plajă cu Cassandra. E 
ca un energizant, îmi vindecă toate temerile. Îmi doresc să stau 
alături de ea, bucurându-mă de căldura și frumuseţea ei. Dar, 
din păcate, viața merge mai departe. Iar eu trebuie să păstrez 
aparenţa normalităţii în faţa celor din jurul meu. Unul dintre 
ei este Charles. 

Stabilisem de mult cu el să ne vedem azi la club. M-aş fi scu- 
zat dacă nu ar fi fost gândul crud că aceasta ar fi ultima oară 
când îl mai pot vedea. Astfel încât, cumva împotriva voinţei 
mele, mă îmbrac şi mă îndrept către terenul însorit pe care se 
află cel mai exclusivist club din Crest Harbor. 

Charles mă așteaptă la bar. Normal. Arătos, într-un costum 
alb, de in, soarbe dintr-un pahar cu Bloody Mary şi stă cu ochii 
pe nişte fete de bani gata. Ele pândesc de sub borurile pălării- 
lor şi chicotesc vesele. 

— Prea drăguţe pentru tine, îi zic eu lui Charles şi îmi trag 
un scaun de lângă el. | 

— Taci, murmură el. Cred că le-am păcălit. 

Însă în momentul acela, fetele se ridică ostentativ de la masă 
şi ies alene pe verandă. Cu o clipă înainte să dispară, fata înaltă, 
cu ochii negri, frumoasa grupului, îmi aruncă peste umăr o 
privire provocatoare şi ridică o sprânceană, zâmbind ironic. 
Apoi se evaporă. 

Charles îmi trage un pumn în braț. 

— Care-i treaba, Lon? O demoazelă nu-ţi este de-ajuns? 

— Nu-i vina mea, Charlie, băiete. Mama m-a făcut așa de 
arătos. Nu am cerut-o eu. 

Îşi drege glasul, apoi bate cu degetele în tăblia barului. 

— Încă un rând, îi cere el barmanului. Şi să fie dublu. 

— E cam devreme să te-mbeţi, nu crezi? 

— Păi, carpez ziua. 

ÎI iau frumos pe după umeri şi îl îndepărtez de bar. 

— Sună bine, numai că am nevoie de ajutorul tău ca să-mi 
carpez eu ziua altfel. 

— La ce te-ai gândit? 

— Ge părere ai de un spionat în stil mare? 

Un rânjet apare brusc pe chipul lui Charles. 

— Măi să fie, Lonnie, ticălosule! Ce pui la cale? 

— O să vezi. 

Mergem cu automobilul de-a lungul coastei, iar Charles 
îmi face capul calendar despre viitoarea lui cucerire. Încerc 
din răsputeri să-mi păstrez firea, însă mâinile îmi transpiră pe 
volan. Îmi dau seama că jocul meu actoricesc exprimă ama- 
torism. Când ajungem în cel mai rău famat cartier din oraş, îi 
trezesc suspiciunea lui Charles. 

— Ia zi, unde suntem? 
Încerc să par cât mai degajat: 
— În Cape Row. 

Charles se răsuceşte spre mine şi mă săgetează cu privirea: 

— Cape Row? Ce-ţi trece prin cap, Lon? Chiar vrei să fim 
omorâţi? 

— Deja ţi-am spus ce vreau să fac - un pic de spionaj. 

— Şi pe cine spionezi? | 

— Nu-l ştii tu. Un individ care lucrează cu unchiul meu. 

— Pare plictisitor, zice Charles, încruntându-se. Nu-mi 
spune că-i facem un comision lui Ned. 

— Nu chiar. 

Aproape că depășesc cu maşina vechiul depozit, dar recu- 
nosc ciudatul desen de pe peretele cu urme de rugină şi calc 
puternic pe frână. Este acelaşi desen pe care l-am văzut pe do- 
cumentele imprimate cu litere roşii de la Cooper Enterprises. 
Stomacul mi se revoltă ca un peşte pe uscat. 

— Aici este! 

Cu mâini tremurânde, parchez automobilul în spatele unor 
containere bătute de vreme. Charles se uită la mine în tăcere, 
apoi își strânge braţele la piept, râzând nervos. 

— În regulă. Acum trebuie să-mi spui ce se petrece. Doamne 
Dumnezeule, Lon,-arăţi de parcă ai fi văzut-o pe doamna cu 
coasa. 

N-are idee cât de bine a nimerit-o. 

— Ai putea zice şi asta. 

Are o mină serioasă. 

— Spune-mi! 

Respir lung. Ştiu că nu pot să-i dezvălui chiar totul, dar bă- 
nuiesc că ar fi bine să împart povara asta cu măcar o singură 
persoană. 

— Este greu de explicat. Cred că unchiul s-a înhăitat cu cine 
nu trebuie. Şi cred că poate da de necaz. De mare necaz. Peri- 
col chiar. | 

Charles se scarpină la ceafă. 

— Măi să fie! 

— Haide! îl chem eu. Vreau să cercetez locul. 

— Eşti sigur că nu este primejdios? întreabă el, cu ochii la 
depozit. 

— Habar n-am! 

— Ei, m-ai liniştit, Lon. Mulţumesc! 

Sar din maşină şi el mă urmează îndeaproape. 

Depozitul companiei Cooper Enterprises nu este gol. La ca- 
pătul cel mai îndepărtat al construcţiei, câțiva muncitori des- 
carcă niște butoaie largi din remorca unui camion. Şeful de' 
echipă se sprijină de perete şi fumează o ţigară, în timp ce-şi 
supraveghează oamenii. Îl înșfac de mânecă pe Charles şi ne 
furişăm pe după clădirea depozitului. 

— Şi ce crezi c-ai să găseşti aici? mă întreabă el de la adă- 
postul umbrelor. 

— Nu ştiu. Cred că doar vreau să-mi fac o idee despre ce fel 
de afaceri se-nvârt pe-aici. 

— ar eu cred că le putem declara riscante. 

Ajungem exact în spatele depozitului. Lipit cu faţa la zid, 
trag cu ochiul pe după colț. Dacă fațada arată ca o ruină, spa- 
tele este într-o stare şi mai deplorabilă. Grămezi de gunoi sunt 
presărate peste tot pe asfaltul măcinat. O băltoacă mare cu apă 
stătută reflectă norii argintii, unduindu-se uşor în vânt. Și o 
rablă abandonată zace în mijlocul unor tufe de plante sălbatice 
cu floricele galbene. 

Dar stai o clipă... 

Rabla aia... O recunosc. E cea care era parcată lângă casa - 
unchiului Ned în miez de noapte. Mi se pune un nod în gât la 
această descoperire şi mi se taie răsuflarea. 

— Ce-i? mă întreabă Charles. 

Duc degetul la buze ca să-l fac să tacă. Abia acum îmi dau 
seama că l-am băgat într-o chestiune foarte periculoasă. 

— Trebuie să ne despărțim, îi şoptesc eu. Chiar acum! 

Voci ascuţite răzbat până la noi, ceea ce ne face să încreme- 
nim în loc. 

Cineva iese din clădire. Mă ia cu fiori. Este individul cu care 
am discutat în biblioteca lui Ned. Bărbatul acela băut care mi-a 
mărturisit despre Cape Row. Cum îl chema? 

Hank. 

Acum arată total diferit. Nu e vorba de costumul lui alb şi 
băţos sau de părul frezat, ci de felul cum păşeşte — sever şi stă- 
pân pe sine. Oare toată treaba cu beţia a fost un rol bine jucat? 
Un rol care să ne păcălească pe Ned şi pe mine? 

Un țipăt înfundat anunţă venirea altora. Doi uriaşi muscu- 
loşi târăsc după ei un al treilea bărbat, care are mâinile legate la 
spate. Un sac de pânză îi acoperă capul, legat bine în jurul gâtu- 
lui. Charles și cu mine schimbăm o privire. Chipul lui Charles 
este alb ca varul. 

Musculoşii își aruncă prizonierul la pământ în faţa lor. 
Capul acestuia aterizează în băltoacă, împroşcând apa. Geme 
și se răsucește pe spate. 

— Lon, îmi şopteşte Charles cu voce tremurată. Am dat de 
belea! 

Îi fac semn să tacă şi trag din nou cu ochiul. Mă cuprinde 
o senzaţie de gheaţă, înfiorătoare, totuși nu-mi pot întoarce 
privirea. 

Omul cu sacul pe cap plânge în hohote, încercând să spună 
ceva, dar nu reuşesc să disting cuvintele. Hank își netezeşte 
freza şi mormăie un ordin către uriași. Unul dintre ei scoate 

ceva din haină. Înainte de a-mi da seama exact ce anume, se 
aude un pocnet înfricoşător, iar omul căzut la pământ rămâne 
fără suflare. 

— Doamne sfinte! exclamă Charles gâtuit. 

Nu-mi pot lua ochii de la omul întins pe jos. Un cerc roşu 
se întinde în jurul capului învelit în sac. Deci la asta se refe- 
rea Hank când spunea că „veghează la dedesubturi”. Cassandra 
avea dreptate. Cooper Enterprises este periculoasă. Mai mult 
decât mi-aş fi imaginat. 

— Doamne sfinte! repetă Charles, cu ochii cât cepele. 

Îmi simt trupul ca de plumb, dar ştiu că trebuie să plecăm 
de-aici cât mai repede cu putinţă. 

— Doamne... 

Îl apuc de braţ și-l îndemn să fugă. 

Ne furișăm către mașină. Dar dacă ucigașii ăștia mi-au vă- 
zut-o? Câţiva dintre ei ne-ar putea aștepta să vadă cine-i spio- 
nează. Sau altcineva ar putea supraveghea din depozit. Şeful de 
echipă cu ţigara, spre exemplu. 

Îl apuc din nou de braț pe Charles: 

— Stai așa! 

Răsuflă din greu. 

— Trebuie să dispărem de-aici, Lon! 

— Întâi trebuie să ne asigurăm că putem. 

Ne ghemuim după o stivă de lăzi de la marginea clădirii. 
Tremurând, îmi ridic capul pe deasupra lăzilor. 

Maşina este acolo unde am parcat-o. Cu colţul ochiului sur- 
prind o mișcare. 

Hank iese din depozit, ştergându-şi mâinile cu batista. Cei 
doi ucigași îl urmează îndeaproape. Dacă mai merg şase metri, 
automobilul meu se va afla în raza lor vizuală. 

Avem un minut la dispoziţie. Poate mai puţin. 

— Acum, Charles! Fugi! 

Ţâşnesc dindărătul lăzilor cu o asemenea forță, încât 
aproape mă prăvălesc cu capul pe asfalt. Însă mă redresez şi mă 
avânt înainte. În spatele meu, Charles abia își mai trage sufletul. 

Strigăte şfichiuiesc aerul precum gloanţele. Ne-au reperat. 
lar dacă Hank e cu mintea acasă, își va da seama imediat cine 
sunt. 


CAPITOLUL 21 


Casandra 


(i eu, care credeam că prima zi la bibliotecă a fost groaz- 
œ nică. Azi este o adevărată tortură. Poate pentru că ştiu 
ce are de gând Lawrence să facă. Nu mi-a dat prea multe de- 
talii, dar pot să ghicesc. Ceva legat de Cooper Enterprises, cu 
toate că în momentul ăsta ar trebui să stea cât mai departe de 
ei cu putinţă. 

Mi-a promis că va fi cu ochii în patru. Iar eu i-am promis că 
nu-mi voi face griji. Încerc, cu fiecare fibră a conştiinţei mele 
afectate, dar este un jurământ greu de respectat. 

Chiar imposibil. 

Simt nevoia să-l văd. Vreau să-i simt pulsul cald. Vreau 
să-mi sprijin capul de pieptul lui când inspiră şi expiră aerul 
din plămâni. Trebuie să-l ajut să rămână în viață. Un gând în- 
spăimântător iese la iveală din adâncul minţii. Dacă ne-am 
jucat iar cu continuumul spaţiu-timp? Oare faptul că l-am 
avertizat pe Lawrence de posibila moarte i-a schimbat acţiu- 
nile, ceea ce a modificat apoi viitorul? 

Azi-dimineaţă l-am aşteptat o oră întreagă. Numai pescă- 
rușii şi valurile cenuşii tulburau liniștea mohorâtă. Știu, ştiu, 

trebuie să facă ce are de făcut. Dar nu putea să vină măcar să 
mă salute? 

Stomacul mi se strânge şi mai tare. Nu ştiu cât o să mai re- 
zist cu tot stresul ăsta. Şi tot ce pot să fac este să sap mai adânc 
Şi să mă rog să găsesc ceva care să ne fie de folos. 

Privesc în lumina proiectorului, urmărind absorbită micro- 
filmul, când târşâitul unui scaun îmi distrage atenţia. Mama se 
aşază la masa de alături. | 

— Măi, să fie! Tu chiar eşti la bibliotecă! 

Mă holbez la ea, nevenindu-mi să cred. 

— Şi tu chiar ai bătut drumul până aici ca să mă verifici? 

— Ei, haide, Cass! Doar nu te aşteptai să-nghit toată poves- 
tea asta a ta. Pare cam greu de crezut că-ţi petreci aceste zile 
superbe de vară îngropată în bibliotecă. 

— Ei, uite că asta fac! Aşa cum poți vedea şi singură. Cred 
că acum poți să ai mai multă încredere în mine. 

Ridică din umeri: 

— Cred că n-am încotro. Dar ce faci aici? 

Citeşte eticheta cutiei goale: „1 decembrie 1928 - 1 februa- 
rje 1929”. 

Mă prind încordată de marginile mesei. Depun mari efor- 
turi să nu-i smulg cutia din mână. Trebuie să-mi păstrez cal- 
mul. Să nu trezesc suspiciuni. 

— Ei, nimicuri. 

Mama înalță din sprânceană şi îmi dau seama că nu scap 
aşa uşor. Mintea o ia razna. Gândeşte, Cass! Trebuie să găsesc 
ceva plauzibil cu care s-o îmbrobodesc. În disperare de cauză, 
caut cu privirea pe rafturile de jos ale etajerelor din jurul meu, 
poate-poate găsesc ceva. Gândeşte! Gândeşte! 

Dintr-odată, îmi vine o idee. 

— Este o chestie pentru Jade, zic eu, ridicând nepăsă- 
toare din umeri. Studiază suprarealiştii anilor '20. Crede că 
am putea colabora pentru un proiect la cursul de Istoria artei 
atunci când revine în ţară. 

Mama se încruntă uşor, cercetând din nou cutia. Eu îmi ţin 
respiraţia. 

— Păi... pare cam nedrept din partea ei să-ți ceară să-ţi pe- 
treci vacanţa de vară prin săli de bibliotecă, iar ea să se distreze 
la Paris. 

Îmi reprim un oftat de ușurare. 

— E-n regulă. Şi ea face muncă de cercetare la Paris. Cu si- 
guranţă la ea e mai distractiv, dar cest la vie! 

Mama se uită în ochii mei. Este acea privire de „vreau să fii 
sinceră cu mine” cu care m-a învrednicit de atâtea ori. Şi este 
de-ajuns ca un sentiment de vină să mă cuprindă. Nu-mi place 
să o mint. Şi încerc să evit asta cu orice preţ. Dar acum este 
vorba despre altceva. N-aş avea cum să-i explic. În cel mai bun 
caz, ar considera că am luat-o pe arătură şi atunci şi-ar face şi 
mai multe griji. În cel mai rău, mi-ar interzice să mai merg pe 
plajă. Prin urmare, îi adresez un zâmbet şi o mângâi pe braţ. 

— E-n regulă, mamă! Acum poți să pleci împăcată că ţi-ai 
făcut datoria părintească de a mă verifica. 

Îşi îngustează privirea: 

— OK, dar vreau să fii acasă la cină. La cinci și jumătate. 
Niciun minut întârziere, ne-am înţeles? Şi apoi petrecem tim- 
pul în familie. Se pare că între treaba asta cu cercetarea şi noua 
ta pasiune pentru alergat, abia te mai văd la faţă. 

Îmi mușc buzele. Cu cina mai merge. Dar să-mi pierd vre- 
mea în familie este exclus. Însă voi vedea la momentul potrivit 
cum o s-0 rezolv. 

— Sigur, mamă. O să vin. 

Mă sărută în creștetul capului. 

— Să nu studiezi prea mult, OK? Şcoala este minunată, dar 
în vacanţă ar trebui să te bucuri de viaţă și să ieşi în lume. 


— Bine, mamă! 
, Lia dute] 


Când se apropie ora cinei, încă nu sunt gata să plec din sala 
de lectură. Dar timpul trece, oricât ai vrea tu să mai aştepte. 
Este prima oară când realizez cât de preţios poate fi câteo- 
dată un minut. Sau o oră. Sau o zi. Zboară atât de repede şi nu 
putem face nimic ca să le oprim. 

Îmi târăsc picioarele pe scări până în aripa principală a bi- 
bliotecii. Când ajung pe ultima treaptă, privirea îmi este atrasă 
de un tablou agăţat pe perete. Razele soarelui îl scaldă în lu- 
mina lor, în ciuda obscurităţii locului în care este plasat. 

Nu ştiu de ce, dar mă trezesc ducându-mă ţintă spre el. Este 
un peisaj cu o plajă — nu chiar plaja noastră, dar una asemă- 
nătoare. Deasupra unui ocean indigo, străluceşte luna plină. 
Astrul se reflectă într-o dungă luminoasă în apă şi pe nisipul 
țărmului. E ceva cu luna aceea... 

Nu era lună plină în noaptea în care l-am cunoscut pe 
Lawrence? Reclădesc în minte imaginea. Îmi amintesc o flamă 
de-a lungul valurilor, însă nu sunt sigură că aşa s-a întâmplat 
cu adevărat sau a fost un vis. Prima noastră întâlnire îmi pare 
un film pe care l-am văzut despre viaţa altcuiva. 

Stau şi privesc pictura o vreme înainte să plec şi un senti- 
ment ciudat, tulburător mă cuprinde. Când mă îndrept către 
ușa automată de la ieșire, mai arunc o privire către tablou. Cer- 
cul palid al lunii tronează deasupra rafturilor nesfârşite de cărți. 

În drum spre parcare, îmi scot telefonul din buzunar și tas- 
tez pe Google „următoarea lună plină. O iconiţă cu imaginea 
astrului îmi apare odată cu informaţia. 

Următoarea lună plină va fi pe 6 august. 

Mi se taie respiraţia - 6 august, a două zi după presupusa 
moarte a lui Lawrence. Mă opresc. Ce vrea să însemne asta? 

Simt nevoia să merg acasă şi să bag ceva în stomac. Chiar 
încep să cedez nervos. 

Pornesc spre casă şi pe drum mă tot gândesc că informaţia 
asta are o oarecare importanţă. 


CAPITOLUL 27 


Cassandha 


/) arcă niciodată cina nu a durat atât de mult. Să nu mă în- 
f- telegeți greşit. Îmi iubesc familia. Frank este mereu cu 
umorul la el, iar Eddie este întotdeauna adorabil. Însă acum nu 
mă pot gândi decât la Lawrence. Starea de anxietate a căpătat 
proporţii odată cu venirea serii. Dacă nu-l văd cât mai repede, 
o să înnebunesc de-a binelea. 

Aproape că am terminat să o ajut pe mama cu strânsul 
mesei, când Frank intră triumfător, ţinând jocul Candyland ca 
un ospătar ce-ţi prezintă un fel apetisant de mâncare. 

— Cine este gata pentru o călătorie legendară pe tărâmul 
dulciurilor, bomboanelor şi minunilor? întreabă el cu surle şi 
trâmbiţe. 

— Eu! Eu! Eu! strigă Eddie încântat. 

Îi ciufulesc părul. 

— Mă tem că eu o să zic pas. Mlaştina de melasă mă bagă 
în sperieţi. 

— Frumoasă încercare, Cass! zice mama, ștergându-şi mâi- 
nile cu prosopul de bucătărie. dar ne-am înţeles că vom pe- 
trece seara asta împreună. 

— Şi tocmai am avut o cină minunată în familie. 

— Ba o să joci o rudă de Candyland, decretează ea calm și 
ferm. Şi să nu mai aud o vorbă! 

Eddie se balansează în scaunul lui. 

— Vino lângă mine, Cassie! 

Mă uit ţintă la uşa din spate. Mi-l închipui pe Lawrence aș- 
teptându-mă. Fierb de nerăbdare, dar nu-mi pot permite să-i 
trezesc mamei suspiciunea. Le ofer un zâmbet larg. 

— Atunci Candyland să fie! 

După trei runde, toate câştigate miraculos de Eddie (căci 
Frank trişează), în sfârşit îmi dau voie să mă duc „să mă culc”. 
La fel ca noaptea trecută, aştept până aud clicul de închidere 
a uşii dormitorului mamei şi al lui Frank, apoi mă strecor pe 
scări şi ies pe uşa din dos. 

Alerg spre plajă, convinsă că gravitația va dispărea în orice 
clipă şi că îmi voi lua zborul ca o rachetă. Înaintea mea între- 
zăresc poteca dintre tufișuri. O privelişte pe care am ajuns s-o 
iubesc. Însă în seara aceasta simt teamă. O nevoie inexplicabilă 
de a mă grăbi. A trecut prea mult timp de când nu l-am mai 
văzut pe Lawrence. Orice s-ar fi putut întâmpla în douăzeci și 
patru de ore. 

Mă ard plămânii. Mă avânt printre crengile ascuţite. Zgo- 
motul valurilor și gustul de sare al oceanului mă izbesc din plin. 

Lawrence stă întins pe nisipul ud de la marginea plajei. Va- 
luri negre cu creastă de spumă albă îi mătură trupul nemișcat. 

Mi se opreşte inima în loc. Pământul îmi fuge de sub pi- 
cioare. Înaintez în stare de şoc. 

Am ajuns prea târziu. A murit. 

Dar apoi îl văd cum se ridică în capul oaselor. Îmi întâlneşte 
privirea şi îmi zâmbeşte uşor: 

— Iată-te! 

Mă poticnesc brusc. 

— Nu eşti... mort! 

— Mai am cinci zile, ai uitat? râde el, apoi se saltă în pi- 
cioare. Te simţi bine? 

— M-ai speriat ca naiba! Ai idee cât de îngrijorată am fost 
azi? 

Se încruntă puţin şi mă ia în braţe. 

— Îmi pare rău. Dar sunt bine. Vezi? Mă strânge puternic. 
În carne şi oase. Cât se poate de viu. 

Îmi lipesc fața de gâtul lui. Gândul că Lawrence zăcea acolo 
mort îmi dă fiori. Dar nu vreau să vorbesc despre asta. Îmi în- 
chipui ce-i în capul lui zilele astea. Nu-i nevoie să-i sporesc 
gândurile negre. 

— Las-o baltă, zic eu şi îl îmbrăţişez. Atunci îmi dau seama 
că e ud. Mă dau înapoi. Ai inotat? Cu hainele pe tine? 

Ridică din umeri, cu un zâmbet tâmp. 

— M-am plictisit cât te aşteptam. 

— N-am mai întâlnit pe cineva atât de îndrăgostit de ocean. 

— Aşa cum am mai spus, face bine la suflet. Mă ia de mâini. 
Vino! Hai să-ţi arăt! 

Are pielea rece. Ca de mort. Mă ia cu fiori. 

— Lawrence... 

— N-o să-ţi dau drumul deloc, îmi promite el şi mă trage 
spre apă. Şi nici nu ne avântăm în larg. 

— Nu putem! i 

— Hai, nu fi o mâţă speriată! Apa e rece, dar suportabilă. 

— Nu! spun eu şi mă eliberez din strânsoarea lui. 

Se opreşte, uimit de duritatea tonului meu. Închid ochii. 
Pulsul meu a luat-o razna. 

— Nu e că nu vreau. Doar că nu mă pot distra până nu ştiu 
că eşti în siguranţă. 

— Cassandra..., oftează el. 

— Nu! Avem de lucru. Acum spune-mi mai bine ce ai făcut 
azi. 

O umbră trece peste chipul lui Lawrence. 

— Ce este? 

— N-o să-ţi placă. 

Tonul lui grav mă face să simt o gheară în stomac. 

— Spune-mi! 

Lawrence îşi netezeşte părul pe spate. 

— Am făcut nişte cercetări împreună cu Charles pe la de- 
pozitul Cooper Enterprises. Şi am văzut... ceva. 

— Ce anume? întreb eu poruncitor, scuturându-]. 

— Nu vreau să te îngrijorezi mai mult decât o faci deja. 

— Eşti nebun? E important! Spune-mi acum, Lawrence! 

Se scarpină la ceafă. 

— Am văzut... execuţia unui om. Împuşcat în cap în spa- 
tele depozitului. 

Un ghimpe de gheaţă îmi străpunge pieptul. 

— Vorbeşti serios? 

Încuviinţează din cap, cu o grimasă. 

— Abia am scăpat de acolo. 

Îmi înfig degetele în braţul lui. 

— Vrei să spui că aţi fost observați? 

— Nu-i chiar atât de grav pe cât pare... 

— Ce tot vorbeşti? Bineînţeles că e grav! Oamenii ăştia sunt 
periculoşi, iar faptul că te-au văzut... 

Îmi piere glasul, cântărind posibilele urmări. Oare Lawrence 
tocmai şi-a creat propria soartă? Sau și-a pecetluit-o? 

Judecând după expresia feţei lui, aş spune că pornit-o deja 
pe acest drum întunecat, ÎL trag spre mine şi-l îmbrăţişez. Vă- 
zându-l în halul ăsta, în inima mea simt un amestec de tristeţe 
şi determinare. 

— Nu contează, zic eu hotărâtă. Cu siguranţă cineva de la 
Cooper Enterprises este autorul... Nu pot pronunţa cuvintele. 
Mă smulg din îmbrăţişare şi vreau să mă duc spre casă. Jerome 
Smith, spun. Ăsta era numele lui, nu? Mă duc să-l caut chiar 
acum. 

Lawrence mă prinde de mână. 

— Nu te duce! 

Când mă întorc spre el, chipul lui răvăşit de groază mă face 
să izbucnesc în lacrimi. 

— Nu mă părăsi! zice el încet, ca şi cum i-ar fi ruşine să mă 
roage așa ceva. | 

Mi se rupe sufletul. 

Mă arunc la pieptul lui, iar el mă cuprinde într-o îmbrăţişare 
strânsă. Se agaţă de mine de parcă aș fi colacul lui de salvare, 
ca şi cum aș fi parapetul care îl împiedică să cadă în prăpastie. 
ÎI îmbrăţişez şi eu, copleșită de greutatea misiunii mele. Oare îl 
pot salva? Chiar există o şansă sau doar ne amăgim? 

Îi simt răsuflarea tremurată pe gâtul meu. 

— M-ai desconsidera dacă ţi-aş spune că mi-e frică? 

— Cum să nu-ţi fie? Și mie mi-e frică, Lawrence. Atât de 
frică... l 

Mă strânge şi mai tare. Aproape că nu mai pot să respir. 

— Nuvreau să mor! spune, apoi brusc îmi dă drumul și pri- 
veşte trist cum valurile negre se rostogolesc în ocean. Iartă-mă, 
Cassandra. Nu vreau să te împovărez cu gândurile mele. Ar 
trebui să-mi port singur povara. Ca un adevărat bărbat. 

Îl prind de umeri şi-l oblig să se uite în ochii mei. 

— Ascultă-mă. Suntem parteneri. Ai înțeles? Nu te las 
baltă. Şi nici tu nu trebuie să te dai bătut. Am fost trimisă aici 
să te salvez. O să descopăr cine vrea să te omoare şi o să te sal- 
vez și apoi vom putea fi împreună... Îmi ascult cuvintele şi scot 
un hohot de râs sec: Crede-mă, n-aş fi atât de penibilă dacă 
n-aş fi convinsă că este adevărat. 

Face un pas înapoi. 

— Poate că n-ar trebui să fii atât de convinsă! zice el încet. 

Vorbele lui mă străpung ca o suliță. 

— Poftim?! 

— Acesta e un basm, Cassandra! 

— Oare? Dar despre asta ce zici? întreb eu şi arăt către noi 
doi, apoi către plajă. Îi iau mâna şi o aşez pe obrazul meu: Sau 
despre asta? 

Mă privește adânc, de parcă s-ar agăța de cel mai subţire fir 
de speranţă pe care-l pot oferi. Îmi pune şi cealaltă mână pe 
obraz, iar eu îi acopăr mâinile cu palmele mele. 

— Dacă ne putem vedea, zic eu. Dacă ne putem atinge, deşi 
ne despart aproape o sută de ani, cum crezi că menirea mea de 
a te salva este un simplu basm? E soarta, Lawrence. Este des- 
tinul. Suntem meniţi să fim împreună. Trebuie să crezi asta. 

— Vreau să cred! 

— Trebuie să crezi. Este singura noastră şansă. 

Expiră, tremurat. 

— Cassandra! 

Mă sărută apăsat, cu fermitate, cu sete, cu disperare. Şi eu 
fac la fel. 

Rămânem așa, înlănţuiţi. Sărutările noastre sunt o rugă 
plină de dor şi speranță. O rugă disperată către acea forță care 
ne-a adus pe amândoi pe această plajă. O rugă pe măsura fru- 
museţii şi realităţii valurilor care se sparg la picioarele noastre. 


CAPITOLUL 25 


Laurence 


A ncă o noapte albă. Probabil că epuizarea va fi cea care-mi 
J va lua viaţa peste patru zile. 

Dar, sincer, cum aş putea să pun capul pe pernă şi să dorm 
liniștit ca şi cum n-aş şti nimic? Îmi privesc moartea în faţă. 
Aşa că somnul nu este o alegere. 

Totuşi, aseară nu disperarea şi teama m-au ţinut treaz. Ci 
imaginea Cassandrei. În orele întunecate de dinaintea zorilor, 
am bântuit pe coridoarele pustii ale casei unchiului meu, în- 
trebându-mă ce am făcut ca să merit un astfel de înger în viața 
mea. Îngerul meu izbăvitor. 

Ea mă poate salva. O simt în adâncul sufletului meu - spe- 
ranța zbătându-se, vibrând plină de viaţă în inima mea. Ce alt 
motiv ar fi pentru toate întâmplările acestea? Nu sunt omul 
care să se gândească prea mult la soartă sau la planuri divine, 
însă teoria Cassandrei pare din ce în ce mai plauzibilă. 

Şi astfel, dimineaţa mă găseşte treaz şi îmbrăcat, fără o țintă 
anume. Cassandra a insistat să se ducă să facă cercetări des- 
pre Cooper Enterprises. Încă nu pot să-mi dau seama ce este 
acest „Internet” sau acest „microfilm” despre care vorbeşte. 

Par o sumedenie de aiureli, dacă e s-o spun pe-a dreaptă. Dar 
ea crede că ne pot ajuta. Bănuiesc că n-am încotro şi trebuie să 
mă încred în ea. l 

Iau un mic dejun frugal, mă sui în maşină şi pornesc într-o 
lungă plimbare. Ar trebui să mă ajute să-mi limpezesc mintea, 
dar nu este aşa. Nu mă pot gândi decât la Cassandra. La ce s-ar 
întâmpla dacă am fenta moartea. Ar fi oare posibil ca ea să că- 
lătorească în timpul meu sau eu în al ei? Pare ridicol să încura- 
jez astfel de gânduri. 

Dar ce-ar fi dacă? 

Trec pe lângă coasta stâncoasă și ocean şi îmi imaginez vi- 
itorul alături de Cassandra. Cu ea lângă mine, voi continua să 
scriu. Îi voi spune tatălui meu că nu vreau să devin avocat. Mă 
voi elibera de viaţa modelată cu grijă care deja mi-a fost plănu- 
ită şi voi căuta noi orizonturi strălucitoare, necunoscute. Ală- 
turi de Cassandra, voi fi în stare s-o fac. 

Am ajuns la belvedere, acolo unde îi place lui Charles să-și 
ducă noile cuceriri târziu în noapte. 

Gândul acesta mă face să zâmbesc. Opresc automobilul şi 
cobor să admir peisajul. Este și mai spectaculos la lumina zilei, 
dar nu cred că ăsta este rostul lui. 

Sprijinindu-mă de parapetul de piatră dură, invoc imaginea 
Cassandrei. Cum ar fi să o iau de mână şi să o conduc departe 
de plajă? Să văd cum arată la micul dejun în bucătăria însorită, 
cu părul ciufulit de somn? Vreau s-o duc la operă şi s-o ţin de 
mână când îndrăgostiţii îşi cântă duetul final. Vreau să ne în- 
tindem amândoi în pat, s-o iau în braţe şi să adormim, ascul- 
tând serenada greierilor. | 

Respirația mea tremură la aceste dorinţe pe care nu le pot 
împlini. Urmăresc o pereche de pescăruși albi planând în 

văzduh, pe aripile vântului sărat, sfidând cu țipătul lor eternita- 
tea. Oare de ce aceste păsări pot fi împreună, iar eu şi Cassan- 
dra nu? 

Hotărârea ce mă cuprinde e mai puternică decât oricând. 
Nu voi trăi fără ea. Când ajung acasă la Ned, visurile m-au în- 
cărcat cu energie pură, sălbatică. Şi se canalizează spre un sin- 
gur gând: viitorul. 

Ned mă strigă din casă, dar am o misiune şi mă îndrept di- 
rect către camera mea şi mă năpustesc pe uşă. Mă las în ge- 
nunchi lângă birou. Ascunsă printre perechi de pantaloni 
împăturite, în sertarul de jos, găsesc o cutiuţă din lemn. Și în 
ea, inelul mamei. 

În lumina soarelui de după-amiază târzie, safirul pare o 
mică stea între degetele mele. O mulțime de curcubeie dan- 
sează pe faţetele șlefuite cu grijă, răspândind luminiţe prin 
încăpere. | 

Este perfect. Ţinând inelul, simt gheara tristeţii. Aș fi vrut 
ca mama s-o fi cunoscut pe Cassandra. l-ar fi îndrăgit inte- 
ligenţa ascuţită şi energia neîngrădită. Ele două seamănă în 
multe feluri. | 

Este prima bijuterie pe care tata i-a oferit-o mamei. Erau 
prea tineri pentru a se căsători, dar se iubeau la nebunie. Când 
tata a plecat în vacanţă în Europa, i l-a dat mamei ca un simbol 
al iubirii veşnice, care sfidează sutele de mile care îi despărțeau. 

Mama l-a prețuit toată viaţa. Cred chiar că l-a iubit mai 
mult decât inelul de logodnă, cu diamant, care a sosit câţiva 
ani mai târziu. 

O umbră trece pe lângă mine, stingând strălucirea inelului. 

— Vai, Lawrence! Pentru mine? 

Nu e nici urmă de veselie în vocea lui Fay. Când mă uit 
peste umăr, îi văd ochii la fel de negri precum norii de furtună. 

Stă cu picioarele bine înfipte în podea, provocator. Și-a pierdut 
complet senzualitatea pe care avea întotdeauna grijă să o eta- 
leze. Mă ridic şi o înfrunt. 

— Ai ceva de spus? mă întreabă, veninul răzbătând din gla- 
sul ei. 

Ce-aş putea spune? Ar respinge adevărul mai mult decât 
orice scuză deplorabilă pe care aş putea-o găsi. Trebuia să an- 
ticipez acest moment. Mai devreme sau mai târziu, trebuie să 
discutăm ideea nebunească a lui Ned cum că am fi logodiţi. 
Însă acum am rămas fără cuvinte. 

Buzele ei se arcuiesc, exprimând disprețul: 

— Nimic, nu? Dar se pare că ai multe de spus când nu-ți 
sunt prin preajmă. 

— Ce vrei să spui? întreb eu încruntat. 

Merge apăsat până la birou şi trage violent sertarul. 

— Am citit câtă vreme stăteam să te aştept. 

Apucă o mână de foi scrise. Paginile se boţesc în pumnul ei 
încleștat. 

— Binevoiești să-mi explici asta? 

O prind de încheietură. 

— Dă-le drumul! 

— Ba dă-mi tu drumul! 

Se zbate să scape din strânsoare, iar cu mâna liberă mă ples- 
neşte puternic peste obraz. 

Strâng din dinţi în fața durerii ascuţite. 

— Cred că o meritam. 

— Din plin, replică ea cu ochii plini de lacrimi de mânie. 
Mi-ai dat cuflit de săptămâni. Şi acumeştiu de ce. 

— Îmi pare foarte rău dacă te-am făcut să suferi. Totuşi nu 
ai niciun drept să-mi citeşti notele personale. 

— Dar sunt logodnica ta! 

— Ba nu eşti! Indiferent de aranjamentele tale cu unchiul 
Ned! 

— Cine e? urlă ea. Cine-i fata asta cu care te întâlneşti pe la 
spatele meu? Cine-i Cassandra asta? 

N-am mai văzut-o așa niciodată. Fay este mereu stăpână pe 
sine şi cu sânge-rece. Mereu seducătoare şi zâmbitoare. Mereu 
stăpână pe situație. Acum parcă nu este ea. Și mă gândesc că 
nu e doar faptul că am tras-o pe sfoară. 

O ating pe braţ. 

— Fay... 

— a-ţi mâinile de pe mine, ticălosule! 

— Trebuie să te linişteşti. 

— Ba n-o s-o fac! 

Se trage înapoi, gâfâind de furie. O clipă, pare că vrea să mă 
lovească din nou, în schimb se repede ca o furtună spre uşă. 

Fac un pas şi-i blochez ieşirea. 

—, De ce eşti atât de furioasă? 

— Tu de ce crezi, idiotule? Tocmai am aflat că iubitul meu 
îşi face de cap cu o fufă. 

: — Nu te mai amăgi singură. Nu-i vorba de mine aici. Tu 
nu doreşti să te măriți cu mine, Fay. N-ai dorit asta niciodată. 

— Crezi ce vrei! îmi dă ea replică, însă nu îndrăzneşte să 
mă privească în ochi. 

Neliniştea cu care reacţionează când îi pun la îndoială mo- 
tivele îmi întăreşte suspiciunea. 

— Nu ştiu nimic despre tine, spun eu şi îmi îngustez privi- 
rea. N-am ştiut niciodată ceva concret despre tine. 

Încearcă să mă dea la o parte, dar nu o las să treacă. 

— Zilele trecute am avut o discuţie interesantă cu mătuşa 
mea. Pare destul de convinsă că eşti o newyorkeză get-beget, 
crescută în Lower East Side. 

Privirile ni se întâlnesc. Rămâne fără cuvinte doar pentru o 
clipă, înainte să izbucnească: 

— Mătuşa ta e nebună de legat. 

— Ştie pe cineva care te cunoaşte. 

Fay râde dispreţuitor: 

— Nu mai spune! 

— Jeffery Duncan. Zice că stai în casa lui pe perioada verii. 

— Nici n-am auzit de el, zice ea și încearcă din nou să 
treacă de mine. | 

O împiedic. 

— Mi s-a părut ciudat că n-am auzit niciodată de vreun 
Cartwright în Crest Harbor. Că nu ţi-am văzut niciodată pä- 
rinții iubitori. Că n-am fost niciodată invitat la prânz sau la 
cină sau măcar la un ceai. Logodnicul unicului lor copil... şi 
n-am dat niciodată nas în nas cu ei la vreo petrecere. 

— Eşti ridicol! spune ea. Ai luat-o pe arătură! 

— Şi apropo de petreceri, o întrerup eu, ce zici de petrece- 
rea de deunăzi? Cine era individul acela? De ce i-ai spus să ne 
urmărească? 

— Nu ştiu cine este. 

— Minţi. Este cumva iubitul tău, Fay? Stăteaţi îngrijorător 
de aproape în bibliotecă. 

Clatină din cap, zâmbind cu amărăciune: 

— Eşti incredibil, Lawrence. Este fratele meu. A fost plecat 
cu afaceri de familie. A venit să-mi facă o vizită. 

Rămân fără grai. Fay crede că mi-a dovedit că n-am drep- 
tate. Cât greșeşte. Nu-mi iese din minte ce mi-a spus Hank 
înainte să plece pe șapte cărări. Toţi fraţii Cartelli seamănă 
între ei. 

— Fratele tău, zic eu gânditor. 

— Da, confirmă ea cu o înclinare a capului. 

Cred că nu minte în privinţa asta. Dacă-mi amintesc bine, 
pot vedea asemănarea. 

— Fratele tău..., repet eu. 

— Aşa cum am spus. Unii dintre noi sunt fideli. Unii dintre 
noi nici nu visează să-şi facă de cap cu alte persoane. 

— Dacă este fratele tău, atunci de ce-l cheamă Cartelli? 
Asta este numele tău adevărat? Fay Cartelli? 

Îi piere culoarea din obraji. Face ochii mari. Buzele se între- 
deschid, dar pentru o clipă nu iese niciun cuvânt. Apoi, clăti- 
nând din cap, furia pune din nou stăpânire pe ea. 

— Asta-i ridicol! 

— Oare? 

— Nu încerca să schimbi subiectul, Lawrence! Acum nu 
este vorba despre mine. Vorbeam despre tine şi despre trăda- 
rea ta nenorocită. 

— Cum îţi pot fi credincios când nici nu te cunosc cu 
adevărat? | 

E o lovitură sub centură, dar nu e nimic neadevărat. În cele 
două săptămâni de când o cunosc pe Cassandra, simt că o în- 
teleg mai bine decât am înțeles-o vreodată pe Fay. 

— Ţi-am oferit totul! strigă ea. 

— Numai sărutările tale. Niciodată inima. Mă ţii la dis- 
tanţă. De parcă n-ai vrea să ştiu cine ești tu cu adevărat. Poate 
pentru că eşti într-adevăr Fay Cartelli din New York. De ce, 
Fay? De ce pretinzi că eşti altcineva? 

Mă împinge cu toată puterea. 

— Lasă-mă să trec, brută! 

— Te rog, vreau să discutăm despre asta! 

— Nu! 

— Te implor! 

Clatină din cap, dar lacrimile îi curg pe obraji. 

— Lasă-mă-n pace! 

N-am văzut-o niciodată plângând. Nici măcar cu ochii 
umezi. Mă uimește. Fay stă cu capul plecat şi umerii săi se cu- 
tremură de plâns. Uluit de această revărsare de emoții, o iau în 
braţe. Iar ea nu se împotriveşte, deşi o simt cum se încordează. 

Când se linişteşte, o eliberez și îi ridic bărbia, astfel încât 
ochii ei plini de lacrimi să fie la acelaşi nivel cu ai mei. Pare 
tulburată, speriată. O mângâi pe obraz, ştergându-i urmele de 
dermatograf. Este foarte frumoasă, trebuie să recunosc. Nu că 
nu am fi petrecut nişte clipe minunate împreună de-a lungul 
verii. Mă simt într-un fel un escroc sentimental pentru că am 
rănit-o. Nu vreau ca relaţia noastră să se termine aşa. O iau de 
mână. 

— Spune-mi măcar un lucru adevărat, Fay. Un singur lucru. 

Se uită în ochii mei, ca şi cum ar fi chibzuit ce să spună. 
Apoi, dintr-odată, chipul ei devine dur şi vorbeşte cu o voce 
gravă: 

— O să-ţi spun un lucru adevărat: vei regreta cu vârf şi în- 
desat ce mi-ai făcut, Lawrence Foster! Ține minte bine! 

Cu o privire mânioasă, mă împinge şi, de data asta, o las să 
treacă. 


CAPITOLUL 24 


Cassandha 


5; upă o altă zi interminabilă de cercetare la bibliotecă, 
gândul de a veni acasă şi de a nu trezi suspiciuni la 
cină mă face să zăbovesc multă vreme în maşină, după ce am 
parcat-o. Ai putea crede că mama e bucuroasă că mă ţin de- 
parte de droguri sau de băute sau orice altceva consideră peri- 
culos părinţii de adolescenţi. Dar nu! Mama stă permanent de 
gardă pentru că fata ei petrece prea mult timp la bibliotecă. Şi 
atunci, care este cea anormală dintre noi? Ea sau eu? 

Când în sfârșit reuşesc să mă târăsc în casă, îi găsesc aici 
doar pe Frank şi pe frăţiorul meu. Frank pregătește clătite pen- 
tru cină şi îl lasă pe Eddie să-l ajute să toarne aluatul în tigaie. 
Pentru un băieţel de trei ani, asta e cea mai cool chestie din 
lume. Când Eddie ridică privirea la mine, ochii lui mari şi al- 
baştri scânteiază de plăcere. 

— Gătim, Cassie! 

Vin lângă el şi-l ciufulesc un pic. 

— Văd asta. Şi te descurci de minune, piticule! 

Frank încearcă să răsucească în aer o clătită aproape arsă şi 
să o prindă apoi cu spatula. Aterizează la loc în tigaie, boţită 
într-un ghem lipicios. Eddie chicotește vesel. 

— Te pricepi, Frank! zic eu. 

Zâmbeşte stânjenit: 

— Ce pot să spun? Nu sunt bucătar, Cassarino. 

— Asta-i clar. Unde e mama? 

— la cina cu nişte prietene. 

— Adică nişte snoabe din înalta societate, vrei să zici? 

Frank ridică din umeri: 

— Hei, dacă ea se simte bine... 

Azvârle în sus încă o clătită. De data asta se rupe în două. 

— Dar tu? Ai vreo întâlnire fierbinte? 

Arunc o privire pe furiş către ușa din spate. 

— De fapt, cred că o să mă duc să înot. 

— Petreci mult timp pe plajă, nu-i aşa? întreabă el zâmbind. 

Semnal de alarmă. 

— Mmm, da, probabil. Chiar îmi place să înot. 

— Cred că e fantastico! exclamă Frank, învârtind spatula cu 
un gest teatral. E bine că foloseşte cineva plaja aia. Întotdeauna 
mi s-a părut prea stâncoasă pentru gustul meu, dar... 

— ...dar dacă aşa mă simt eu bine..., completez eu. 

Îmi face cu ochiul şi își loveşte uşor nasul. 

— Exact! 

— Păi, savuraţi-vă clătitele! le urez eu și îl sărut pe Eddie în 
creștetul capului. 

— Savurează-ţi înotul! spune Frank. 

— Fii sigur de asta. 

În camera mea, arunc geanta pe pat şi vreau să ies, însă, tre- 
când prin dreptul oglinzii, mă opresc brusc. Nici că se putea să 
arăt mai şleampătă. Cred că o zi de cercetare asiduă nu-ţi dă 
strălucire. Cine-ar fi crezut? 

Mă întind după un tricou şi niște blugi scurți, însă altceva 
îmi atrage atenţia. Agăţată undeva în fundul dulapului, văd o 

rochie de plajă roz pal. O catalogasem drept prea cuminte, dar 
în seara asta mi se pare romantică şi feminină. O îmbrac. Mă 
uit în oglindă. Îmi desfac părul prins într-un coc dezordonat și 
îl las să îmi cadă în valuri pe umerii goi. 

„ Înşfac notițele de la bibliotecă şi cobor în grabă scările în 
drumul meu spre plajă. 

La mijlocul potecii aud muzică. Mă opresc, ascult, neştiind 
de unde vine. Dar descopăr atunci când păşesc pe nisip. 

Lawrence a fost foarte ocupat. O pătură roşu aprins este în- 
tinsă pe jos, proptită la fiecare colţ cu câte un felinar din alamă. 
Farfurii cu mâncare sunt așezate pe ea. Un minunat patefon, 
din acelea cu pâlnia mare şi neagră răsucindu-se într-o parte, 
se află chiar în mijlocul păturii. Muzică veche de jazz acoperă 
uşor zgomotul valurilor. 

Lawrence stă într-o rână pe pătură şi citeşte dintr-o carte 
ferfeniţită şi mănâncă bomboane cu o formă ciudată. Când mă 
observă, se ridică în fund. Apoi se opreşte de parcă n-ar vrea să 
scape niciun centimetru din mine necercetat. 

Privirea lui îmi stârneşte un roi de fluturi în stomac. Fără să 
vreau, mă trag de rochie. 

— Nu ştiu de ce m-am îm... 

— E minunată, Cassandra! zice Lawrence, surâzând cu 
toată fața. Tu eşti minunată! Serios! 

Roşesc, dar mă aşez lângă el pe pătură. 

— Aşadar, ce avem aici? Un picnic? Pare mâncare 
nesănătoasă. 

— Mâncarea mea preferată. Mai puţin Starsparkles, bineîn- 
ţeles, mai ales că trebuie să uit de existenţa lor. 

— Vrei să zici Starbursts, râd eu. Dar mă bucur că nu ţi-ai 
uitat jurământul solemn. 

Face o reverență, apoi îşi aruncă în gură o boabă de strugure. 

— Acum asculți muzica mea preferată, zice el, dând din 
cap spre patefon. | 

Eu arăt către cartea pe care o citea la sosirea mea. 

— Poeziile tale preferate? 

Încuviinţează din cap, apoi zâmbetul îi păleşte. Îl iau de 
mână. 

— Vreau să mă bucur de toate, spune, în caz că... este ul- 
tima ocazie de a face asta. 

Îl strâng de mână. 


— Nu va fi aşa. Nici măcar nu te gândi la asta! Îi arăt foile 
cu care am venit. Uite. Am făcut o grămadă de descoperiri des- 
pre Cooper Enterprises. Sunt aici probe cu adevărat incrimi- 
natorii. L-am prins pe făptaş. Ia, uită-te la asta! 

— Cassandra... 

— Stai o secundă. Stai să găsesc articolul... 

În vreme ce eu răsfoiesc paginile, Lawrence aşază o mână 
peste a mea. Îmi trage cu blândeţe foile și le pune deoparte. 

— Nu în seara asta. | 

— Dar trebuie să discutăm, Lawrence. Nu mai avem timp. 

— Ştiu. 

— Nu e că nu vreau să fac o pauză, dar suntem pe un butoi 
de pulbere. Mai avem mai puţin de trei zile. Trebuie să-i dăm 
de capăt acum. 

Un sunet slab, repetat, îi atrage atenţia. Este patefonul care 
a ajuns la capătul melodiei. Înalță uşor acul. O clipă studiază 
cele patru discuri care stau sprijinite de aparat, apoi alege unul. 
O voce melancolică de femeie răsună din pâlnia patefonului. 

Lawrence e în picioare şi îmi întinde mâna: 

— Dansezi cu mine? 

— Lawrence... 

— Te rog, Cassandra. Doar o dată. 

Trebuie să vorbim despre cele aflate la bibliotecă. Este esen- 
tial pentru salvarea lui. Şi totuşi mă trezesc ridicându-mă. Îmi 
strecoară un braţ în jurul taliei şi îmi ia mâna într-a lui. Mă 
trage mai aproape de el şi începem să ne legănăm în ritmul 
muzicii. Lawrence se mişcă uşor şi stăpân pe sine. Nu-şi ia 
ochii de la mine. În seara asta se poartă altfel. Mult mai insis- 
tent decât de obicei şi mă face să mă simt stânjenită. Nu pot 
ţine ritmul şi mă tot împiedic de pătură. 

Lawrence mă sărută repede pe obraz. 

— Eşti o dansatoare neîndemânatică, ştiai asta? 

— Hei, vrei să te calc pe picior? 

— Mai mult decât ai făcut-o până acum? 

— Ai grijă! Am arme din viitor care-ţi pot zăpăci mintea ta 
din anii douăzeci cât ai clipi. 

— Ai dreptate, râde el. Nu știu cu cine mă pun aici. 

— Nu. Nu ştii! 

Mă răsuceşte, dar eu nu reuşesc să fac o piruetă completă. 

— Propun să terminăm cu dansul, spun eu şi mă așez. 

Lawrence vine lângă mine. 

— Cu o condiţie. 

— OK... 

— Fără astea, zice el și apucă foile tipărite. 

— Dar, Lawrence... 

— Te rog! Știu că e important, dar nu aşa vreau să-mi pe- 
trec una dintre ultimele mele nopți. 

— Nu mai vorbi aşa! 

— Ba trebuie să vorbesc aşa, Cassandra. Trebuie să accep- 
tăm amândoi faptul că, oricât de mult am încerca sau am şti, 
probabil că voi muri sâmbătă. 

Crudul adevăr al vorbelor sale mă doboară inevitabil. 
Lawrence mă ţine strâns de mâini. 

— În seara asta vreau să trăiesc. Vreau să fiu cu tine. Vreau 
să-ți arăt chestiile care-mi plac cel mai mult şi vreau ca şi tu să 
faci la fel. Dă-mi doar noaptea asta, Cassandra, şi mâine vom 
relua lupta cu soarta. Poți să-mi oferi noaptea asta? şopteşte el. 

Încuviințez din cap. Mă sărută apăsat. Inima mea se desface 
ca o floare şi vrea mai mult. Îl sărut înapoi cu pasiune. Se trage 
din îmbrăţișare, cu un zâmbet amuzat. 

— Uşurel, păpuşico! O să fiu aici toată noaptea. 

— Nu mai spune! Tu eşti cel care a adus pătura, ca să nu 
mai pomenesc de privirea de căţeluş în momentul în care 
m-ai rugat să împărtăşesc cu tine pentru ultima oară lucrurile 
tale favorite. Nu-mi spune că nu este un plan bine gândit de a 
ajunge în pantalonii mei. 

Lawrence râde, şocat şi totodată încântat de cuvintele mele. 
Duce mâna la inimă. 

— N-am avut nicio intenţie de a te ademeni, jur. Asta dacă, 
bineînţeles, nu vrei tu să fii... 

Mă duc să-l înghiontesc cu cotul, dar el mă trage la pieptul 
lui. Ciocnirea ne face să ne prăbușim la pământ, iar eu ateri- 
zez peste el. 

— Vai, Cassandra! mimează el şocul. 

Îi dau un pumn în umăr, după care îl sărut apăsat. 

Ne aşezăm pe pătură, iar Lawrence își descheie gulerul cămășii. 

— Cred că trebuie să ne răcorim un pic. 

— Nu-mi spune că vrei să înoți. 

Caută în coșul cu mâncare și apucă două sticle. Le ridică 
în aer. 

— Ce-ai zice de nişte coca-cola? 

— Drăguţ! 

Îmi aruncă o sticlă şi eu o studiez: 

— O cola vintage. Încă din anii '20 au încetat să pună în ea 
cocaină, nu? 

Lawrence dă din umeri și închină cu sticla lui: 

— Pentru ce să toastăm? 

— Pentru seara asta! zic eu şi ciocnesc sticla de a lui. 

— Să nu închidem un ochi toată noaptea! 

Ridic din sprâncene când sorbim din cola. Chiar mă vrea. 

Însă în următoarele câteva ore totul rămâne în limitele cu- 
minţeniei. După o scurtă incursiune în casă pentru a o păcăli 
pe mama că sunt în pat, mă strecor din nou afară şi mâncăm 
toate bomboanele și prăjiturile de pe pătura de picnic. Apoi 
Lawrence încearcă să mă înveţe să dansez charleston, o inten- 
ție care nu se termină cu bine. Ascultăm toate discurile şi dan- 
săm ca nebunii. De fapt, eu arăt ca o nebună. O fi Lawrence din 
anii '20, dar tipul are stil. Şi e incredibil de sexy. 

După ce epuizăm melodiile, mai bem nişte cola, mergem 
până la mal, râzând şi țopăind când valurile ne udă picioarele. 
Lawrence recită poezii. Eu îi desenez portretul în nisip. Vor- 
bim la nesfârşit despre orice. 

Este perfect. 

În cele din urmă ne aşezăm pe pătură. Mă cuibăresc în bra- 
tele lui și mă uit la stele. 

Ritmul valurilor ne ademeneşte într-o tăcere somnoroasă. 

— "Cassandra, spune Lawrence în cele din urmă. 

— Mmm? 

Se întoarce pe o parte ca să mă privească. Înlătură o şuviță 
pe care vântul mi-a suflat-o pe faţă. 

— Nu ştiu ce se va întâmpla peste trei zile... 

— N-ar trebui să te... | 

Îmi acoperă buzele cu degetele lui. 

— Nu ştiu ce se va întâmpla sâmbătă, dar pot să spun că nu 
mai contează. Orice-ar fi, sunt norocos că te-am cunoscut. Şi 
dacă trebuie să mor, dacă soarta vrea neapărat să mă ia, atunci 

voi părăsi viaţa asta fericit pentru că te-am întâlnit pe tine. 
Pentru că mi s-a oferit şansa să te cunosc şi să te iubesc. Chiar 
dacă doar pentru câteva săptămâni. 

Mi se pune un nod în gât. Dar e prea târziu. Nu-mi pot con- 
trola emoțiile la două noaptea. 

— Mă iubeşti? întreb eu cu voce sugrumată. 

Încuviințează din cap, mângâindu-mă uşor pe obraz cu 
dosul degetelor: 

— Da. Sunt îndrăgostit de tine, Cassandra. 

Mă abţin cu greu să nu plâng când mă gândesc la cuvin- 
tele lui. 

— O să te salvez, îi şoptesc eu. 

— Dar chiar nu vezi? Deja m-ai salvat. Sufletul meu este 
împlinit doar pentru că te-a cunoscut pe tine. 

Lacrimile îmi înțeapă ochii. 

— Şi eu m-am îndrăgostit de tine. Nu pot să te pierd. Tre- 
buie să ştiu că toate astea nu au fost în zadar. 

Mă mângâie pe obraz. 

— În noaptea asta sunt doar al tău. De asta putem fi siguri. 

Mă uit în ochii lui, dorind să-mi transmită calmul de care 
dă dovadă. Apoi înţeleg. Oricare dintre noi poate muri în ur- 
mătoarele trei zile. Am putea muri amândoi mâine. Dar clipa 
prezentă este a noastră. Fiecare părticică a corpului parcă îmi 
este mistuită de foc. Îi sărut mâna. 

— Atunci hai să facem ca noaptea asta să conteze, îi șop- 
tesc eu. 

Mă sărută cu buzele lui moi şi dureros de dulci. Lawrence 
mă trage deasupra lui şi fiecare fibră a trupului meu se 
umple de senzaţii. Îmi voi face mai târziu griji pentru ziua de 
mâine. Clipa aceasta minunată, copleşitoare, valorează cât o 
eternitate. 


CAPITOLUL 29 


Cusandna 


rii pe plajă sunt surprinzător de reci. Stăm amândoi îm- 

brățişaţi şi înfăşuraţi în pătură, dar tot simt frigul, ceea 

ce mă face să mă trezesc. Într-un fel e mai bine. Trebuie să mă 

furişez în casă înainte ca mama să se scoale. Mă răsucesc, in- 
tenționând să-mi caut telefonul în pătura boţită. 

Lawrence oftează în somn, ceea ce-mi atrage atenţia. Este 
atât de dulce, încât îmi vine să-i sărut pleoapele. Gândul la 
noaptea trecută îmi provoacă un val de căldură ce-mi inva- 
dează obrajii și gâtul. Dintr-odată devin conştientă de situaţie. 
Oare îmi pute gura? Arăt ca sculată din morţi? 

Nu că Lawrence ar comenta ceva dacă aș fi așa. Mă las pe 
spate pe pătură şi îl privesc o vreme. Totul încă pare ca un vis 
ciudat. Aş minţi dacă n-aş admite că o părticică din mine încă 
se întreabă dacă este sau nu o fantomă. Însă o parte mult mai 
mare din mine se întreabă dacă pot cu adevărat să-l salvez. 

Îi ating uşor mâna şi îi simt pielea netedă. Am fost atât de 
concentrată să descopăr cine vrea să-i facă rău, încât abia mi-a 
trecut prin minte problema privitoare la ce facem după. Fie- 
care moment petrecut alături de Lawrence a fost dominat de 

probabilitatea de a fi chiar ultimul. Ce se va întâmpla când 
vom putea fi împreună fără oprelişti? Şi, mai important, unde 
vom fi împreună? Nu putem sta pe plaja asta pentru totdeauna. 
Deci în ce lume ne vom stabili? A mea sau a lui? Mi-aș putea 
oare lăsa în urmă viaţa pentru a fi cu el? I-aş putea cere lui să 
facă asta? 

Întrebările se adună grămadă și îmi iau mâna de pe el. Un 
sentiment de neliniște se strecoară în ceea ce se dorea o dimi- 
neaţă perfectă. Închid ochii, vrând să alung aceste gânduri. 

Lawrence se răsuceşte spre mine. Deschide ochii, clipind 
rar. Un zâmbet îi înfloreşte pe față. 

— Deci n-a fost un vis, 

Asta mă face şi pe mine să zâmbesc. 

— Nu! 

Se întinde vesel. 

— Divin! 

Râd, iar el urmăreşte cu degetul linia maxilarului meu. 

— Eşti perfecțiunea întruchipată, Cassandra! 

— Să-mi notez în minte: Lawrence face complimente 
dimineața. 

— Ar trebui să profiți mai mult de asta în viitor. 

— O să-ncerc! 

Însă faptul că a menţionat viitorul îmi retrezeşte starea de 
neliniște. Mă uit la telefon să văd cât este ceasul. Şase dimineaţa. 

— Ce-i ăla? mă întreabă Lawrence, sprijinindu-și bărbia de 
umărul meu. 

Părul său răvășit după somn e criminal de drăguţ. Vâr tele- 
fonul sub mine și îl sărut repede. 

— Chestii futuriste. Încă n-ai voie să vezi. 

— Dacă așa consideri. 

Dar întinde mâna către buzunarul meu şi încearcă să îl fure. 

— Hei! 

Reușesc să pun deoparte telefonul, însă el înșfacă în schimb 
legătura de chei. 

— Aha! Am aici... 

Ridică cheile şi le cercetează încruntat. 

— Ce naiba sunt astea? 

Încep să râd. Port o grămadă de prostii pe inelul brelocului. 
Probabil că îi par nişte gadgeturi trăsnite. 

Arată spre cheia de la casă. 

— Asta pare un soi de cheie, dar ce sunt toate celelalte? 

Apuc elefănţelul de pluș. 

— Fă cunoștință cu Charles Xavier. Îl am din clasa a noua. 
E o poveste lungă. 

— Dar asta? zice el și arată minilanterna. 

— Apasă pe butonelul ăla şi descoperă singur. | 

Mă ascultă și lanterna luminează în alb, cu intermitențe 
roşii. Lawrence tresare și se uită la ea amuzat. E atât de adorabil. 

— Oare aş vrea să ştiu ce face obiectul ăsta? zice el, indi- 
când spray-ul cu piper. 

— De fapt, nu, n-ar trebui. Pot să-ţi spun doar că este un fel 
de armă care să mă protejeze de băieţii răi. 

Se uită la mine surprins: 

— Fascinant! 

— Crede-mă, în viitor există mult mai multe lucruri uimi- 
toare decât fleacurile astea pe care le ţin eu pe inelul brelocului. 

— Ce fel de lucruri? Descrie-mi-le. 

Îl ameninţ cu degetul. | 

— Gata cu vorbăria despre viitor. Şi aşa ne aflăm pe muchie 
de cuţit. Hai să nu ne forțăm norocul. Mă ridic şi îmi trec de- 
getele prin păr, care cred că arată ca un ciuf de maimuţă, apoi 

spun: Că tot am ajuns aici, cred că ar trebui să ne facem planul 
pentru următoarele trei zile. 

— Să revenim la afaceri, oftează Lawrence. 

— Mda. Nu ştim cum se vor desfăşura evenimentele sâm- 
bătă. Prin urmare, astăzi şi mâine reprezintă un interval de pa- 
truzeci şi opt de ore de siguranţă. Trebuie să profităm de el. 

— Să profităm de el? repetă Lawrence, privindu-mă cu 
zâmbetul plin de speranţă. 

— Ştii ce vreau să spun, îl trimit eu la plimbare. 

— Mi-ai stricat buna dispoziţie, zice el morocănos. 

Mă apuc să adun foile pe care le-am adus aseară. 

— Totul merge conform planului cu petrecerea de sâm- 
bătă? N-a intervenit nimic neobișnuit? 

Clatină din cap, dar se opreşte brusc. Se încruntă. Rămâne 
tăcut, frământat de gânduri. 

— Lawrence? îl atenţionez eu, atingându-l pe braţ. Ce este? 

— Păi... s-a întâmplat ceva. 

Simt cum frica se răspândește în sufletul meu. 

— Ce anume? 

— Nu are nicio legătură cu Cooper Enterprises. 

— OK. Atunci spune-mi. 

Lawrence clatină din cap: 

— Pare o nebunie chiar şi numai să sugerez aşa ceva. 

— Dă-i drumul odată, Lawrence! Mă sperii. 

— Vezi dacă poţi să afli ceva despre familia Cartelli din 
New York. Cartierul de Est. 

Ce-o fi cu ochii ăştia brusc vinovaţi? 

— Aşa... 

Oftează prelung: 

— Vezi dacă apare şi numele Fay Cartelli. 

— Fay Cartelli. Recepționat. 

Nu îndrăzneşte să mă privească. Desenez o spirală în nisip 
în încercarea de a nu deveni suspicioasă. 

— Deci, cine este ea? 

Obrajii lui prind culoare. 

— Nu ţi-am mai pomenit de ea? 

— Nu. 

— Este... o prietenă. 

Îmi stă inima în loc. 

— O prietenă... 

Pare să nu se simtă în largul lui. 

— Cam aşa... poate un pic mai mult de-atât. 

Aş vrea să fie o glumă, dar îmi dau seama că nu este. Mă 
străduiesc să-mi păstrez calmul. 

— Aha! 

— Cassandra, nu este ceea ce pare. 

— Deci nu este iubita ta? 

— Nu... nu tocmai. 

— Cum adică „Nu tocmai”? 

Îşi freacă stânjenit puntea nasului. De data asta, tăce- 
rea lui îmi transmite tot ce-mi trebuie să ştiu. Sar în picioare. 
Lawrence mă imită. 

— Fiecare cuvânt pe care l-am rostit aseară este adevărat. 
Te iubesc, Cassandra! 

Clatin din cap, dar nu îndrăznesc să vorbesc. 

— Fay nu înseamnă nimic pentru mine. N-a însemnat ni- 
ciodată. Şi, odată ce te-am cunoscut, a însemnat şi mai puţin. 

— Dar asta nu te-a împiedicat să te întâlneşti cu ea. 

— Nu mai fi aşa! Te rog, Cassandra! Nu i-am oferit inima 
mea. Trebuie să mă crezi. 

Nici măcar nu pot să-l privesc în ochi. 

— Am nevoie de timp. 

— Timpul este exact lucrul pe care nu-l avem. 

Simt un gust amar. 

— Crezi că eu nu ştiu asta? zic eu, încercând din răsputeri 
să nu plâng. Trebuie să plec. Mama se trezeşte în curând. 

— Cassandra, te rog! mă imploră el nefericit. Te vei 
întoarce? 

Mă răsucesc s-o pornesc spre casă, fără să-i ofer un răspuns. 

— Te voi aştepta aici. Întreaga zi dacă este nevoie. 

Odată ajunsă în camera mea, mă târăsc în pat şi mă ghemu- 
iesc sub pătură, cu trupul şi mintea sleite de putere. Stau acolo 
cel puţin o oră, cu ochii închiși, cu inima suferind cu fiecare 
bătaie. Dar somnul nu vrea să apară. Oricum, nu mai contează. 

Până la urmă, sunetele venite din bucătărie anunţă prepa- 
rarea micului dejun. N-am de gând să cobor, însă cu cât zăbo- 
vesc mai mult aici, cu atât risc s-o supăr pe mama. Mă furișez 
până la bucătărie şi, ca un zombie, mă aşez alături de mama, 
Eddie şi Frank. Ei pun la cale o excursie cu iahtul de-a lun- 
gul coastei pentru weekend. Mă simt de parcă îmi sunt smulse 
toate măruntaiele. Vreau să fiu furioasă pe Lawrence, dar este 
posibil să nu mai avem decât două zile la dispoziţie pentru a 
fi împreună. Chiar vreau să le pierd prosteşte, supărată pe el? 
Noaptea trecută a fost foarte specială. Unii oameni nu vor avea 
niciodată şansa să trăiască astfel de clipe romantice. Ştiu asta. 
Nu pot să las ca îndoielile mele să strice asta. Însă gândul că 
Lawrence este cu o altă fată... mă epuizează fizic. 

După micul dejun, mă târăsc sus şi mă prăbuşesc pe pat. 
Mă bag iar sub pătură. O parte din mine își doreşte să stea 
acolo toată ziua şi să-și plângă de milă. Dar, din fericire, cea- 
laltă parte din mine ştie că nu-mi pot permite să fac asta. Este 
aproape ora unsprezece. Ziua se scurge. Fiecare minut pierdut 
zăcând în pat ar putea fi un minut petrecut cu Lawrence. 

Mă rostogolesc pe spate şi-mi apăs mâinile pe ochi, dorind 
să-mi scot din minte gândul la această Fay. Dar nu reușesc. 
Deci este timpul să mă maturizez şi să mă confrunt direct cu 
problema, în loc să mă înec în lacrimi. Acum numai Lawrence 
contează. 

Iau laptopul şi-l pun pe burtă. Tastez „Fay Cartelli” în mo- 
torul de căutare. 

Puţine şanse, ştiu asta. 

Da, găsesc website-ul unei tipe din Dallas, graphic designer. 
Apoi pagina de Facebook a unei fete. Muşcându-mi buzele, în- 
cerc „Fay Cartelli 1925”. 

Trec în revistă cinci pagini de rezultate ale căutării şi nu gă- 
sesc nimic. Încerc încă cel puţin zece variaţiuni ale numelui, 
adăugând diverse cuvinte-cheie, fără succes. 

Apoi caut „Cartelli, Cartierul de Est, New York 1925”, Pe a 
doua pagină observ un site dedicat New Yorkului în perioada 
Prohibiției. Este chiar acolo. Numele Cartelli. O familie renu- 
mită de mafioți din Cartierul de Est. 

Mi se ridică părul pe ceafă. Mă holbez în ecran. E imposibil. 
Există probabil zeci de Cartelli în Cartierul de Est. Probabili- 
tatea ca unul dintre ei să fie rudă cu duduia Fay este astrono- 
mic de mică. 

Dar... ce-ar fi dacă? Aici avem de-a face cu o crimă. Din 
câte ştiu, crima este specialitatea Mafiei. Bineînţeles, n-ai cum 
să nu te întrebi de ce s-ar deranja să omoare un adolescent de 
optsprezece ani dintr-o familie de bogătani din Massachusetts. 

Asta dacă, bineînţeles, nu o înşală pe fetiţa lor. Gândul ăsta 
mă împunge ca un ghimpe în inimă. 

Oare eu sunt motivul pentru care Lawrence este ucis? 


CAPITOLUL 76 


Cutandna 


__ A pute poţi gândi aşa, Cassandra. O s-o iei razna. 

/ V Ce ironie, Lawrence este cel care are mai puţin de 
patruzeci şi opt de ore de trăit şi tot el încearcă să-mi calmeze 
atacul de panică. 

— Ştiam că nu trebuia să ne jucăm cu timpul, zic eu, abia 
respirând. Am spus asta de la bun început. Dacă intervii în tre- 
cut, distrugi viitorul. Odată ce am realizat ce se întâmplă, tre- 
buia să ne lăsăm în pace unul pe altul. 

Mă apucă de mâini. 

— Nu avem de unde să ştim dacă familia lui Fay este măcar 
responsabilă pentru moartea mea. Nu ne putem panica din senin. 

— Dar sunt mafioţi, Lawrence. O familie din Mafia itali- 
ană. N-ai văzut niciodată filmul Nașul? Nu înţelegi cum ope- 
rează oamenii ăştia? Omoară doar dacă din greșeală le dai 
pălăria pe jos. Ai zis că Fay era furioasă când v-aţi despărțit. 

Se scarpină la ceafă, reţinut: 

— Da. 

— Şi de ce era furioasă? Pentru că i-ai vorbit despre mine? 

— Păi, nu, deşi a aflat, dar în alt mod. Însă nu-mi pot ima- 
gina că vrea să mă omoare pentru asta. 

— Nu ea. Dar ce zici de barosanul de taică-său? De fratele 
ei înspăimântător care te urmărea? 

Îmi masez tâmplele cât Lawrence ia în considerare această 
idee. Şi, de parcă lucrurile nu erau suficient de înfricoşătoare, 
cu cât îi cer mai multe detalii, cu atât mă îngrozesc și mai tare. 
Mă simt de parcă m-aş învârti fără să mă pot opri. 

— Ar trebui să-l previn pe Ned, zice Lawrence. În tot tim- 
pul ăsta el a crezut-o pe Fay o fată din Crest Harbor. Bogată, de 
familie bună. Una de-a noastră. Habar nu are cine este ea de 
fapt. Dacă ar fi ştiut, niciodată nu s-ar fi gândit la o... 

Păleşte brusc. 

— Ce-i cu tine? 

Cuvintele i se rostogolesc încet de pe buze: 

— Trebuia să ne căsătorim. Fay și cu mine. Ned aranjase 
asta. 

Mă retrag, ameţită de această destăinuire. 

— Uau! 

Mă ia de mână. 

— Te rog, nu pune la suflet, Cassandra! Nu a fost niciodată 
ceva oficial. Şi, oricum, nu a fost ideea mea. Am aflat de planul 
lui Ned abia în urmă cu o săptămână, două. 

— Şi nu vrei să te însori cu ea? 

— Nu. Doar ţi-am spus. N-am iubit-o niciodată pe Fay. 
Unchiul meu m-a împins către relaţia asta încă de la început. 

— Ei bine, aş zice că unchiul tău are o judecată de rahat. 

— Dar tocmai asta e. El nu realizează cine este Fay cu ade- 
vărat. Când va afla, o să rupă imediat înţelegerea. Poate că 
Mafia este pe urmele lui Ned. 

Îmbin piesele de puzzle: 

— Iar tu eşti prins la mijloc. 

Lawrence oftează şi se scarpină în cap: 

— Dar nu ştim nimic sigur. 

— Ba da, ştim, îl contrazic eu. 

Fiecare cuvânt parcă îmi arde gâtlejul. 

— Ştim că dacă nu m-ai fi cunoscut, ai fi acum în sigu- 
ranţă. Eu sunt motivul pentru care vei fi ucis. Este vina mea. 
Nu trebuia să mă întorc pe plajă. Ştiam ce-a pățit Travis, dar 
pur și simplu nu mi-a păsat. 

— Dar nu este vina ta. 

— Bineînţeles că este! ip eu, apoi, respirând cu greu, ripos- 
tez: Şi toată discuţia noastră despre soartă şi destin? E o aiu- 
reală. M-am convins singură doar pentru că doream să găsesc 
motive de a veni aici să te văd. Doream un motiv ca să ignor 
avertismentele care-mi erau înfăţişate clar. Am fost egoistă şi 
acum uite ce se întâmplă! 

Lawrence îmi ia chipul în mâini. 

— Nu mai vorbi aşa. Nu vreau să aud. 

Clatin din cap şi dau să mă eliberez, dar el mă ia în braţe. 

— Uită-te la mine. 

— Nu! 

— Cassandra! 

Povara este mult prea apăsătoare. Simt nevoia să fug de 
acolo. Să plâng. Să ţip. 

— N-aş renunţa la nicio clipă petrecută cu tine, Cassandra. 
Nici măcar o singură suflare. Sau un cuvânt. Faptul că te-am în- 
tâlnit a fost cel mai minunat lucru care a putut să mi se întâmple. 

Îmi ard ochii de lacrimi. Dar mă abțin şi îl sărut apăsat. Mă 
cuprinde în braţe. Sărutul nostru vibrează de dorinţă, de teamă 
şi de speranţă. Când ne desprindem, îmi las fruntea pe frun- 
tea lui. 

— Mi-e frică, îi şoptesc eu. 

Îmi înlătură o şuviţă de păr de pe faţă. 

— Şi mie. Dar acum trebuie să fim curajoși. Ştim mult mai 
multe acum decât la început. 

— Dar încă nu ştim cum să te ținem la adăpost. 

— Ştim despre Cooper Enterprises. Şi despre familia lui 
Fay. E ceva! Să fii sigură că o să stau cu ochii-n patru la petre- 
cerea de sâmbătă. 

Mi se întoarce stomacul pe dos numai la simpla rostire a 
acestor cuvinte. 

— Ai de gând să te duci la petrecerea unchiului tău? 

— Şi ce, vrei să stau toată ziua încuiat în camera mea? 

— Nu! Ar trebui să te urci în mașină şi să pleci cât mai de- 
parte de aici. 

— Asta m-ar salva sâmbătă, dar în ziua următoare? Săptă- 
mâna următoare? Nu crezi că vor veni să mă caute? Singura 
cale de a-mi împiedica moartea este să mă confrunt cu crimi- 
nalii, oricine ar fi ei. 

Este foarte serios. Mă cuprinde furia. 

— Ai înnebunit? Vrei să fii ucis, Lawrence? Chiar crezi că 
poți să te pui cu Mafia şi să nu sfârșeşti cu un glonţ în cap? 

Dintr-odată, privirea lui mă îngheaţă: 

— N-ai idee cum e când ştii că poţi muri în dimineaţa ur- 
mătoare. Ai habar cât mă frământă asta? 

— Normal că da! La fel ca tine, numai la asta mă gândesc. 

— Nu-i acelaşi lucru, insistă el. 

— Cum poţi să spui asta? 

Clatină din cap şi îmi întoarce spatele, frustrat. 

— Încerci să faci pe viteazul! îi strig eu. Dar în felul ăsta vei 
fi ucis de-a binelea! | 

— Dacă fug ca un laş, atunci va muri unchiul în locul meu. 
Nu ştie cine este Fay cu adevărat. Nici măcar ce învârtesc cei 
de la Cooper Enterprises. Va organiza petrecerea lui măreaţă, 
plină de veselie, şi va sfârşi fără viaţă. 

Are ochii roşii, sticlind de durere. Îmi vine să-l iau în braţe 
și să-i şterg lacrimile cu sărutări. Dar n-o fac. Tensiunea cre- 
ată în urma discuţiei în contradictoriu își face simțită prezența 
între noi. 

— Îmi fac griji pentru tine, Lawrence. 

— Iar eu îmi fac griji pentru unchiul meu, pufneşte el. 

— Dar nu spun să... 

— Ştiu exact ce sugerezi... 

— Nu pot să te pierd. Nu mi-aş putea ierta niciodată asta. 
Nu mi-aş reveni niciodată după aşa ceva. 

— Cassandra... 

— Nu! Nu vreau s-o las mai moale! replic. Mă simt de parcă 
cineva mă apasă cu toată forţa pe piept, nu pot să respir. În- 
cerc să-ți salvez viaţa, Lawrence. Promite-mi că nu te vei duce 
la petrecere. 

Oftează din greu şi mă trage spre el. Braţele lui mă cuprind 
şi le simt ca şi cum ar fi oxigen curat. Îmi lipesc fața de gâtul 
lui. Urăsc faptul că ne petrecem ultima zi luându-ne la harţă. 
Este total aiurea. i 

— Pot să-ţi promit că voi fi foarte atent. În joc se află viaţa 
mea şi a unchiului meu. 

Îmi ridică bărbia, astfel încât să ne privim în ochi. 

O răsuflare scurtă ne face să privim speriaţi înspre tufișuri. 

Brandon a apărut pe plajă şi se uită la noi cu ochi acuzatori. 


CAPITOLUL 27 


Cana 


randon arată de parcă ar fi fost pălmuit. O clipă am înghe- 

/D tat cu toții. Apoi mă îndepărtez de Lawrence cu un pas. 

— Brandon... 

Ridică mâna ca să mă împiedice să vorbesc. 

— Nu! 

— Lasă-mă să-ţi explic. 

— Nu-i nevoie! se răstește, după care rosteşte cu amără- 
ciune: Deci de-asta mă tot trimiteai tu la plimbare. Ştii, mama 
ta a zis că-ţi petreci mult timp pe plajă, dar ea crede că ai că- 
pătat o pasiune pentru înot. Cred că am fost amândoi păcăliţi. 

Fac un schimb de priviri rapide şi intense cu Lawrence. Şi 
el îşi dă seama de gravitatea consecinţelor ce ar putea decurge 
din această turnură a evenimentelor. Trebuie să detensionez si- 
tuaţia cât mai repede cu putinţă. Din păcate, darul vorbirii m-a 
părăsit tocmai acum. 

— Nu este ceea ce crezi! doar atât reuşesc să îngăim. 

— Scuteşte-mă, Cass! izbucneşte Brandon. Este evident ce 
se petrece aici. Doar că puteai să spui de la bun început că te 
vezi cu cineva. Nu e ca şi cum n-aş putea face față refuzului. 

— Ştiu asta. 

— Şi-atunci, de ce n-ai spus nimic? 

— Uite ce e! Nu-ţi datorez explicaţii pentru fiecare amă- 
nunt din viața mea, OK? 

— Mă rog, pufneşte el. Ştii, intr-un fel mă bucur că te-am 
văzut cu Domnul Breteluţe aici de față. Acum mi-am făcut o 
idee despre cine-mi eşti. 

Dorinţa de a-l alunga îmi stă pe limbă, dar o înghit. Cred că 
o merit. Pe de altă parte, trebuie să-l atrag de partea mea. Nu 
trebuie să spună nimănui despre Lawrence. Şi aşa este destul 
de nasol că a fost văzut. Nici nu vreau să mă gândesc ce efect 
poate să aibă asupra evenimentelor următoare. 

— Brandon, îmi pare rău, OK? N-am vrut niciodată să te 
rănesc. De fapt, chiar am avut intenţia să-ţi spun, dar... 

— Dar ce? Şi, cum răspunsul meu nu vine imediat, el mă 
opreşte cu un gest al mâinii: Ştii ceva? Las-o baltă! Știu de ce 
nu mi-ai spus. Pentru că îţi place să fii în centrul atenţiei. Îţi 
place la nebunie să ai amorezi secreţi şi să-i joci pe degete. 

— Dar nu este adev... 

— Nu mă duce cu zăhărelul, Diva lui Peşte! 

Lawrence face un pas înainte, încordat, cu pumnul strâns, 
gata pregătit. 

— Îţi spun o singură dată s-o tratezi pe Cassandra cu mai 
mult respect! 

Brandon se întoarce către Lawrence, cu ochii plini de furie: 

— Ei, nu zău! Da tu cine te crezi? 

Lawrence îşi aţinteşte privirea fioroasă asupra lui Brandon. 

— Potoliţi-vă odată! Amândoi! strig eu. 

Trebuie să-l iau de aici pe Brandon cu orice preț. Fiecare 
secundă pe care o petrece pe plajă adânceşte pericolul. Fiecare 
cuvânt complică situaţia. 

— Nu, pe bune, cine-i tipul? zice Brandon. Nu-l recunosc. 

Mi se strânge stomacul, dar reuşesc să scot un râs forțat: 

— Aşadar, cunoşti pe toată lumea din oraş? 

— Cam aşa ceva, admite Brandon şi îl măsoară din cap 
până în picioare pe Lawrence. 

— Crede-mă, intervine Lawrence, iritat. Nu ne cunoaştem. 

— Exact asta am vrut să spun şi eu. Oricine merită a fi cu- 
noscut se află pe lista mea de cunoştinţe. 

— Sau poate că nu eşti tu atât de popular precum îţi închi- 
pui, îl tachinează Lawrence. 

Îl săgetez cu privirea, avertizându-l să înceteze, dar el încă 
este atent la Brandon, care îşi încleștează fălcile. 

— Vrei să te apropii şi să-mi spui asta direct în față? 

— Cu mare plăcere! 

Brandon şi Lawrence fac câte un pas unul spre celălalt, însă 
reușesc să mă interpun. 

— Încetaţi! Amândoi! Mă întorc către Lawrence: Poate că 
ar trebui să pleci. 

— Dar nu te las cu marţafoiul ăsta. E nebun de legat. 

— Marţafoi? pufneşte Brandon. Ce, eşti cumva din anii 
cincizeci sau ce? 

— Mă descurc, îi spun eu lui Lawrence. N-avem de ales. 

Lawrence nu răspunde, însă văd că nu e de acord cu mine. 
Până la urmă, încuviinţează din cap. 

— Bine, fie. Dar mă întorc curând să văd dacă n-ai păţit 
ceva. | 

— Aşa să faci! 

Lawrence pornește spre casă. Când trece pe lângă Brandon, 
îl loveşte intenționat cu umărul. 

Îmi vine să-l omor. 

Ochii lui Brandon scânteiază de mânie. Lawrence merge 
mai departe. Eu ridic mâna, de parcă aş putea să împiedic ex- 
plozia ce e pe cale să se producă. 

— Brandon... 

Numai că el a sărit ca din puşcă pe urmele lui Lawrence. 
Alerg după ei. 

— Brandon, stai! 

Pe poteca îngustă dintre tufișuri, Brandon îl înşfacă pe 
Lawrence de cămaşă şi îl răsuceşte spre el. 

— Vrei să dai de belea, frate? 

Lawrence îi împinge braţul. 

— Ja-ţi labele de pe mine! 

— Încetaţi! ţip eu. 

Dar mă ignoră amândoi. Brandon îl îmbrânceşte cu sălbă- 
ticie pe Lawrence. Tufișurile se cutremură în locul în care ate- 
rizează şi o pasăre îşi ia zborul în văzduh, speriată. Nu l-am 
văzut niciodată atât de furios pe Lawrence. Îl apuc de la spate. 

— Termină! Apoi îmi lipesc fața de gâtul lui și-i șoptesc în 
ureche: Gândește-te unde ne aflăm. 

Lawrence mă priveşte încordat, apoi îl observăm amândoi 
pe Brandon, care vine întins spre noi, cu flăcări în ochi. În- 
cearcă o lovitură cu pumnul, însă Lawrence se eschivează și mă 
împinge și pe mine în lături pentru a mă proteja. Brandon își 
ia din nou avânt, însă de data asta, Lawrence, când se fereşte, 
face un salt înapoi. 

Prea înapoi. Şi începe să devină străveziu. 

Fără să-şi dea seama, se retrage şi mai mult. Și bineînţeles 
că se face transparent. 


— N-am de gând să mă bat cu tine, zice el, însă vocea i se 
aude înfundat. 

Brandon îngheaţă locului, iar eu sunt cuprinsă de panică. 

— Lawrence! 

Abia acum realizează ce se întâmplă. Face ochii mari. Vine 
înapoi spre plajă, dar Brandon îi stă în cale, ba chiar face un 
pas înainte, iar Lawrence nu are de ales decât să se retragă, de- 
venind astfel şi mai ascuns vederii în umbrele timpului. 

— Ce dracu'? se miră Brandon, iar vocea lui e moale din 
cauza confuziei şi a şocului. 

Îl apuc de braţ: 

— Trebuie să ne întoarcem pe plajă. 

Se scutură din strânsoarea mea, fără să-și ia ochii de la 
Lawrence, care se uită la mine. Nu-i prea desluşesc expresia, 
dar cred că este la fel de îngrijorat ca mine. Ce putem face? Ce 
putem spune? 

Apoi, dintr-odată, Lawrence face stânga-mprejur şi fuge, 
dispărând complet în 1925. 

Treaba e nasoală. Mai mult decât nasoală. 

Îl apuc de braţ pe Brandon şi-l întorc spre mine. Se hol- 
bează la mine, așteptând o explicaţie pentru cele petrecute. 
Dar cuvintele refuză să iasă. 

Brandon înaintează printre tufişuri şi, când ajunge în curtea 
„din spate, se uită în jur. Îl caută pe Lawrence. Dar nu-l zăreşte 
nicăieri. Îşi duce încet mâna la frunte. Apoi, peste o clipă, o ia 
la goană spre casă. Sunt paralizată de frică. Exact de asta mă 
temeam că o să se întâmple. Cel mai rău scenariu pe care mi-l 
puteam închipui. 

Fug după el: 

— Stai! Brandon! 

Aleargă mai departe, fără să se uite înapoi. ÎI întrec, încer- 
când să-i blochez înaintarea. 

— Pot să-ţi explic. 

Clatină din cap, îndepărtându-se de mine ca de lepră: 

— Nu mai vorbi cu mine! 

Mă ţin după el cât traversează casa şi iese pe uşa din faţă. 
Când se urcă în maşină, eu mă aplec pe geamul portierei. 

— Brandon, te rog! Nu este ceea ce crezi. 

Mă priveşte în ochi pentru prima dată după cele întâm- 
plate. Îi este teamă, îmi dau seama de asta. Îi ating mâna care 
ține atât de strâns volanul, încât i s-au albit încheieturile. 

— Trebuie să-mi dai şansa să-ţi explic. 

Brandon bâjbâie după cheie. Îi tremură mâna când bagă 
cheia în contact. 

— Trebuie să plec. 

Ambalează motorul. 

— Brandon! 

Fără să mai rostească un cuvânt, bagă în viteză şi dema- 
rează. Fac un salt înapoi ca să nu dea peste mine. 


XD 

În următoarele trei ore îl sun pe Brandon de douăsprezece 
ori. Îi găsesc chiar şi numărul de fix şi o întreb pe mama lui 
dacă poate să mi-l dea la telefon. Se duce să-l cheme, dar re- 
vine şi încearcă să găsească nişte scuze bâlbâite, cum că Bran- 
don doarme. La ora patru şi jumătate după-amiaza! 

Închid telefonul și mă prăbușesc pe pat, nehotărâtă dacă să 
tip sau să vărs lacrimi. 

Un şir ameninţător de dar-dacă-uri îmi năvăleşte în creier. 
Dar dacă Brandon îi spune mamei despre Lawrence, iar ea mă 
împiedică să-l mai văd? Dar dacă întâlnirea asta întâmplătoare 
declanşează iar efectul de fluture? Şi nici măcar nu asta este cel 

mai grav. Dacă târgul pe care l-am făcut cu soarta depindea 
cumva de păstrarea secretului? Îl puteam salva pe Lawrence 
doar dacă nimeni nu ştia că ne jucăm cu timpul. Dar acum ştie 
şi Brandon. Poate că târgul a căzut. Poate că acum, când mă în- 
torc pe plajă, totul va fi cum a fost înainte. lar Lawrence își va 
înfrunta moartea de unul singur. 


CAPITOLUL 78 


Cutandna 


să-mi pierd controlul. Stresul în care mă aflu o să-mi 

distrugă sănătatea mintală. Nu mai am nicio îndoială 
în privinţa asta. Pășesc pe nisipul cald şi aştept. Au trecut pa- 
truzeci şi cinci de minute și Lawrence încă n-a apărut. Refuz 
să accept ceea ce poate să însemne asta. Inima mea n-ar putea 
îndura. 

O să-l omor pe Brandon. Cineva trebuie să răspundă pen- 
tru tot. O să-mi ies din fire şi o să mă răzbun pe întreaga co- 
munitate din Crest Harbor. Pe rând, unul câte unul. O să... 

— Cassandra... 

Mă răsucesc pe călcâie. La vederea lui Lawrence, închid 
ochii şi răsuflu uşurată. 

— Îmi pare rău, zice el, repezindu-se să mă cuprindă în 
braţe. Ned era acasă şi n-am putut scăpa mai repede. 

Mă topesc în îmbrăţişarea lui. 

— Nu mai contează. Mă bucur că eşti aici acum. 

Lawrence mă sărută. Dar simt din sărutul lui că s-a schim- 
bat ceva. O grabă, o nerăbdare de a face ca fiecare îmbrăţi- 
şare să fie cea mai importantă. O recunosc pentru că şi eu 
simt la fel. 

Ne agățăm strâns unul de altul mult timp, apoi ne aşezăm 
pe nisip. 

— Aşadar, ce facem acum? spune Lawrence într-un final. 

— M-am gândit mult şi trebuie să acceptăm faptul că şi 
Brandon ar putea fi un suspect de crimă. Sau cel puţin să fie 
cel care declanşează o serie de evenimente ce vor duce la uci- 
derea ta. 

Lawrence răsuflă încet şi-şi trece degetele prin păr, ară- 
tându-și frustrarea. 

— Sunt un prost. 

— Dar nu e vina ta! E a mea! Totul este din vina mea. La 
început, Cooper Enterprises era singurul suspect plauzibil. 
Acum, din cauza amestecului meu, Brandon şi familia lui Fay 
au devenit încă două posibilități. 

Aș vrea să-mi spună că mă înşel, dar nici el nu poate rosti o 
asemenea minciună. | 

— Dacă mi-aş fi urmat instinctul şi m-aş fi retras... Dacă 
te-aş fi lăsat în pace... 

— Nu mai vorbi aşa! 

— De ce nu? Ăsta-i adevărul. Dacă nu m-aș fi întors pe 
plajă, aşa cum mi-am promis, ai fi avut o viaţă lungă şi un vii- 
tor fericit înainte. | 

— Nu mai spune asta, Cassandra! Nu vreau să aud așa ceva. 
Lawrence îmi ia fața în mâini. Nu vreau un viitor fără tine. 

Mă sărută. Ochii mă înţeapă. Nu merit valul de adrenalină 
simţit la atingerea buzelor lui. Nu merit să mă iubească cineva 
cu o asemenea intensitate. E o seară de vară ideală -— aurie, 
caldă şi parfumată. Totul în noaptea asta, posibil ultima pe- 
trecută împreună, trebuie să fie perfect. Şi ar fi aşa, dacă n-ar 
exista frica asta oribilă, înăbuşitoare, că eu am stricat totul. 

— N-ar trebui să judeci atât de aspru, îmi zice Lawrence în- 
cetişor. Nu cred că are vreo influenţă treaba cu Brandon. 

— Sau are întru totul. 

— N-avem cum să ştim, aşa că mai bine nu ne-am mai 
gândi la asta. Lawrence mă ia de mână. Nu vreau să ne petre- 
cem astfel timpul rămas. 

— Nici eu. 

Mă sărută pe obraz, iar căldura buzelor sale mi se răspân- 
dește prin tot corpul. Numai că gustul atât de dulce este cople- 
şit de amărăciunea gândului la ce are Lawrence de înfruntat. 

— Ar fi mai bine să mă duc la cină, zic eu, cu inima grea. 
Probabil că mama se întreabă pe unde umblu. 

Lawrence îmi îndepărtează o şuviță de păr de pe faţă şi o în- 
deasă după ureche. 

— O să te furișezi afară când se duc părinţii tăi la culcare? 

Dau din cap, cu speranţa că voi reuşi să alung starea de me- 
lancolie până când voi reveni pe plajă. Dacă într-adevăr astea 
vor fi ultimele ore cu Lawrence, atunci vreau să fie ca aseară şi 
nu ca acum. 

— Ne vedem mai târziu. 

Lawrence mă trage spre el într-o ultimă îmbrăţişare. 

— Te voi aştepta. 

Îmi simt picioarele ca de plumb când mă îndrept spre casă. 
Ultimul lucru pe care aş vrea să-l fac este să-l las singur pe 
Lawrence. Ar trebui să mă aflu acum în braţele lui, nu să fiu 
nefericită la un secol depărtare în timp. Nu. Acum sunt nevo- 
ită să stau în bucătărie cu mama, Frank şi Eddie şi să pretind 
„că totul este în regulă. Să evit întrebările mamei. O adevărată 
tortură. Însă, când pun piciorul în casă, nu mama mă aşteaptă 
acolo, ci Brandon. 

Simt cum mă sfâşie gheara terorii. S-a întors ca să se bată cu 
Lawrence? Are de gând să le divulge mamei şi lui Frank secre- 
tul meu? De parcă toate scenariile dar-dacă în varianta lor cea 
mai oribilă ar deveni realitate. 

— Cine ţi-a deschis? 

Liniştea din casă sună ca o notă gravă în urechile mele. Nu 
cred că este cineva prin preajmă. Poate au plecat să ia ceva de 
mâncare şi apoi revin. 

— Hai să facem o tură cu maşina, mă invită Brandon. 

Pentru o clipă rămân încremenită. Ce are de gând să facă? 
Poate plănuieşte să mă omoare. 

Aproape că îmi dau ochii peste cap la acest gând prostesc. 
Brandon poate fi în multe feluri, dar ucigaș nu este cu sigu- 
ranţă. Totuşi... nu am deplină încredere în el. Numai că tre- 
buie să-l recâștig de partea mea. Poate că am astfel şansa să 
repar lucrurile. 

— O tură unde? îl întreb eu precaută. 

— Contează? 

— Presupun că nu, dacă evităm aleile întunecate şi depozi- 
tele abandonate. 

Brandon îşi păstrează expresia împietrită şi o ia înainte. 
Arunc o privire către ușa din spate, apoi, fără ca Brandon să mă 
vadă, îi trimit mamei un SMS, după care o iau pe urmele lui. 

Vreme de şapte minute - pe care le-am urmărit trecând pe 
ecranul ceasului de la bordul maşinii —, niciunul dintre noi 
nu scoate un cuvânt. Apoi privesc pe geam la peluzele proas- 
păt tunse şi copacii care alunecă rapid pe lângă noi, ca o ceaţă 
verde. Şi gândurile mele par să se deruleze cu aceeaşi viteză. 
Ce-i pot spune lui Brandon? Cum pot îmbunătăţi situația? A 
văzut ce a văzut. Nu-i pot îndruga verzi şi uscate şi să-l con- 
ving că n-a văzut nimic. Trebuie să-i dau o explicaţie logică. 

Problema este, dacă mă gândesc bine, că sunt puţine şanse ca 
vreuna din variante să funcţioneze. 

— Brandon... 

Mă străpunge cu privirea, care, deși cât se poate de tăioasă, 
este plină de o emoție nedesluşită. Teamă? Mânie? N-aș putea 
spune. | 

— Vreau un răspuns, Cass. 

— Ştiu asta. 

— Ei bine, zice el după câteva clipe de tăcere, ce dracu" s-a 
petrecut acolo? 

Sunt tentată să-l iau prin învăluire, să pretind că n-a văzut 
nimic, că a luat-o razna. Dar instinctele îmi strigă că, dacă o fac, 
el va căuta dovezi. Pe de altă parte, Brandon merită să-i spun ade- 
vărul. Una peste alta, nu e un băiat rău. Dacă vara asta ar fi de- 
curs altfel, noi doi chiar am fi putut deveni prieteni buni. Poate 
chiar mai mult. Poate că îmi asum cel mai mare risc posibil, dar, 
cumva, în sufletul meu, ştiu că trebuie să fiu sinceră cu el. 

— Trage pe dreapta, zic eu, punând mâna pe braţul lui. 

Șovăie puţin, însă parchează maşina pe marginea şoselei. 
Oceanul scânteiază în lumina soarelui ce se pregăteşte de apus 
chiar în dreptul promontoriului, ceea ce-mi dă o fărâmă de 
putere. 

— Ce-ţi voi spune acum pare lipsit de logică, Brandon. N-o 
să-ți vină să crezi. N-o să vrei să crezi. Dar trebuie să ai încre- 
dere în ceea ce ai văzut. Să te gândeşti la asta. A fost real. Ima- 
ginaţia nu ţi-a jucat feste. 

— Destul. Spune-mi ce-am văzut. 

Îmi dreg glasul: 

— Ai avut dreptate. Lawrence nu este de pe aici. De fapt, 
este, dar nu în felul în care îţi închipui tu. Este dintr-un alt 
Crest Harbor. Unul care a existat... în 1925. 

Brandon își îngustează ochii, dar privirea îi rămâne aţintită 
asupra mea. 

— Ştiu că pare o nebunie. Crede-mă, şi eu m-am luptat cu 
aceleaşi îndoieli la început. Şi uneori încă mai am nevoie de do- 
vezi pentru a mă convinge. Însă Lawrence chiar este din 1925. 
Locuiește în aceeaşi casă în care stau eu acum, doar că în tre- 
cut, în urmă cu aproape o sută de ani. Şi, dintr-un anume motiv, 
pe care nu l-am descoperit niciunul dintre noi, ne putem vedea 
pe plajă. 

Tăcere. 

— Plaja este totuși singurul loc în care putem interacţiona. 
De aceea a dispărut când s-a îndreptat către casă. S-a întors în 
1925. Şi asta ai văzut tu. 

Brandon clatină uşor din cap, mânia aprinzându-i obrajii. 

— Nu sunt idiot, Cass! 

— Ştiu că nu eşti! Tocmai de-aia sunt sinceră cu tine. 

— Nu sunt idiot! strigă el şi izbeşte cu palmele în volan. 

— Atunci ai încredere în mine. 

Brandon pufăie, apoi clatină iar din cap şi porneşte motorul. 

— Ţi-am spus că n-o să-ţi vină să crezi, dar asta nu în- 
seamnă că nu este adevărat. 

Bagă în viteză şi revine pe şosea, roţile protestând cu un 
scârțâit. 

— Dacă îmi mai acorzi puţin timp, o să-ţi spun tot ce ştiu. 

Maşina goneşte pe asfalt. Brandon este extrem de furios. 
I-am anticipat reacţia, însă el se îndreaptă spre casa mea. Oare 
vrea să-i spună mamei tot ce i-am mărturisit? Am nevoie de 
timp ca să-l atrag de partea mea. 

— Măcar dă-mi şansa de a ţi-o dovedi, insist eu. 

Tăcere ucigătoare. 

— Nici pentru mine nu are sens, OK? Dar aşa este. Nu pot 
schimba faptele pentru a le face mai credibile. 

Nu pot face față furiei lui mute. Nu pot face față, de fapt, 
întregii situaţii. Este prea mult. Aş vrea să fiu acum înapoi în 
Oraşul de Nicăieri, Ohio, iar singurele mele probleme să fie la 
ce colegiu să mă duc sau ce voi face când voi creşte mare. 

— Ai de gând să-i spui mamei că sunt nebună? îl întreb, cu 
lacrimi în ochi. Vrei să mă duci la poliţie sau ce? 

Ca răspuns, Brandon apasă pedala accelerației. 

— Fă ce vrei, OK? mă răstesc eu. În momentul ăsta nici 
nu-mi mai pasă. 

Castelul de nisip în care am trăit Lawrence şi cu mine se 
năruie în cele din urmă, măturat de valul realității. Nu pu- 
team păstra secretul la nesfârșit. Brandon va da fuga să mă pâ- 
rască mamei, care mă va târî pe la vreun drăguţ de psiholog, 
iar Lawrence va muri pe plaja aia chiar mâine. 

Brandon coteşte pe alee. Îmi şterg lacrimile de pe obraji. 
Nu-mi mai folosesc la nimic. Apasă cu putere frânele şi deblo- 
chează ușile, însă nu opreşte motorul. 

— Du-te! zice el, cu ochii la parbriz. 

Flacăra speranţei renaşte în mine. 

— Nu-i vei spune mamei... ce i-am povestit?! 

Brandon se uită în sfârşit în ochii mei. Nu mai pare atât de 
mânios cum am crezut. Mai degrabă confuz. 

— Nici măcar nu mai vreau să vorbim vreodată despre asta. 
De fapt, nu mai vreau să vorbesc vreodată cu tine. În ceea ce 
mă priveşte, nici conversaţia asta, nici cea de pe plajă n-au avut 
loc niciodată. OK? 

Aprob din cap, clipind repede, surprinsă: 

— Eşti sigur că nu vei spune nimănui? 

— La revedere, Cass! 

— Eu doar... 

— La revedere! 

les în grabă din maşină. 

— OK, la revedere! 

Înainte să apuc să-i fac cu mâna pentru ultima oară, Bran- 
don îşi ia zborul. 

Urmărindu-l cum accelerează pe alee, nici nu-mi mai dau 
seama ce simt. Cred că ar trebui să simt ușurare, numai că nu 
mă pot relaxa în totalitate. E prea frumos ca să fie adevărat... 

Îmi frec braţele pentru a-mi potoli tremuratul şi mă îndrept 
către casă. Mama n-a venit încă, așa că mă duc direct pe plajă. 
Vreau să mai stau un timp cu Lawrence. 

Străbătând culoarul dintre tufişuri, mi se ridică părul pe 
ceafă. 

Ceva se petrece. Şi nu e de bine. 

Mai fac un pas şi îi văd. 

Pe Lawrence şi pe mama, pe plajă. 

Se uită amândoi la mine în același timp. Chipul lui Lawrence 
spune totul. Deși buzele strânse ale mamei fac şi ele o treabă 
bună. 

„ În acest moment, o parte din mine capitulează. Poate că la 
mijloc este destinul, dar nu aşa cum mi-am închipuit. Poate 
că lui Lawrence îi este sortit să moară și, cu cât mă implic mai 
mult, cu atât se apropie de îndeplinire. Orice fac ca să-l ajut se 
pare că ne adânceşte pe amândoi în bucluc. 

Mama îşi încrucişează braţele pe piept, privindu-mă furi- 
oasă. Până aici mi-a fost. Ridic braţele în sus. 

— Nu ştiu ce să spun, mamă. ` 

Pare mai degrabă dezamăgită decât supărată. N-am fost ni- 
ciodată genul de fată care se furişează sau care să o mintă. 

— Cred că prietenul tău vrea să plece. 

Schimb o privire tensionată cu Lawrence. 

— Locuieşte de cealaltă parte a promontoriului, zic eu 
repede. 

Lawrence aprobă aproape imperceptibil, apoi o salută pe 
mama cu o înclinare a capului. 

— Încă o dată, vreau să-mi cer scuze, doamnă. Nu am vrut 
să arăt lipsă de respect. 

Mama se înmoaie vizibil la vorbele lui politicoase, deși în- 
cearcă să-și păstreze privirea dezaprobatoare. 

— Sper să ne revedem în condiţii mai bune. 

— Într-adevăr. 

Lawrence o porneşte în jos pe plajă, aruncându-mi o pri- 
vire peste umăr. O să ne vedem mai târziu, dar, chiar şi așa, 
nu-mi place să-l văd plecând. Avem atâtea de plănuit pentru 
mâine. Întreruperile astea îmi dau serioase dureri de cap. 

Când Lawrence ajunge suficient de departe, mama se în- 
toarce către mine şi expresia ei se înăspreşte. 

— De când? întreabă ea. 

Mi se face rău de la stomac. 

— E o situaţie complicată, mamă. 

— Asta explică purtarea ta ciudată din ultima vreme, zice 
ea, oftând. Ştii care sunt regulile mele în privinţa minciunii. 

— Dar nu am minţit niciodată. l 


— Cu tot timpul petrecut. „pe plajă”? Cu toate acele „ex- 
cursii la bibliotecă”? 


— Dar chiar am fost la bibliotecă! Doar m-ai văzut! 

Clatină din cap. 

— Nu înrăutăţi situaţia! 

— Mamă, ascultă-mă... 

Îmi face semn cu mâna să tac. 

— O să discutăm mai târziu, când o să am o dispoziție mai 
bună. Deocamdată eşti pedepsită. Şi vreau să spun în casă. Nu 
pe plajă. 

Mă încordez toată: 

— Nu! 

— În camera ta. Toată noaptea. O să păzesc scările! adaugă. 
Ştiu că te-ai furişat afară noaptea trecută. 

O apuc disperată de braţ. 

— Mamă, te rog! Nu pot... 

— Ajunge! zice ea cu fermitate. Trebuie să mă gândesc ce-o 
să fac cu tine. 

— Mamă! | 

Îmi indică direcţia către casă - o comandă fără drept de 
apel. Nu-mi poate face una ca asta. Nu tocmai astăzi, dintre 
toate zilele! Lawrence şi cu mine trebuie să profităm de fiecare 
minut pentru a construi un plan pentru mâine. N-o să-l aban- 
donez. Nu pot. 

— Mişcă-te, Cass! zice mama. Nu faci decât să-ţi îngreu- 
nezi situaţia. 

Un val de energie sălbatică îmi umple pieptul şi îmi vine să 
urlu „Nu poţi să mă obligi!” Eddie face asta tot timpul. Poate 
că ar trebui să încerc şi eu. Sau pur și simplu să evadez. Să mă 
ascund până ce renunţă să mă mai caute. 

Mă gândesc la Lawrence şi la cât de multă nevoie are de 
mine. Încerc să respir încet, ca să mă liniştesc. Mă voi controla, 
de dragul lui. Dacă îmi voi juca bine cărţile cu mama, e posibil 
să rezolvăm impasul. Şi apoi mă pot întoarce pe plajă. Smerită, 
îmi cobor privirea şi o iau uşor către casă. 

Mama merge în urma mea până ajung în faţa uşii de la ca- 
mera mea. Mă așez pe pat, încercând să găsesc cuvintele potri- 
vite, pe un ton de umilinţă. 

— Aveam pretenţii de la tine, Cass! 

— Îmi pare rău. 

— Părerile de rău nu sunt de-ajuns. Va trece mult timp 
până voi avea din nou încredere în tine. Dă să închidă uşa, apoi 

se răzgândeşte. O, şi dacă tot suntem la subiectul ăsta, mâine 
n-o să rămâi acasă. 

— Poftim? 

— Vii cu noi în croazieră. O să stau cu ochii pe tine. Ori- 
cine ar fi băiatul ăsta, să-şi vadă singur de treabă mâine. 

Nu! Nu! Asta nu se poate întâmpla! Sar în picioare şi mă 
holbez cu groază la mama. Dar ea este de neclintit. Fără să cli- 
pească, trage uşa după ea. Cu un bufnet, iată-mă închisă la 
mine în cameră. 

lar Lawrence este pe cont propriu. 


CAPITOLUL 29 


Laurence 


um ţi-ai petrece ultima zi pe pământ? În această între- 

bare constă un joc foarte popular la petreceri, în care 
participanţii sunt dispuşi într-un cerc. Nu-mi amintesc care a 
fost răspunsul meu. Dar nu mi-aș fi imaginat că-mi voi petrece 
ultimele ore pe plajă. 

Aşteptând. 

Au trecut ceasuri bune, dar ea încă nu s-a întors. Privind 
cum soarele îşi urmează încet drumul către apus în ultima mea 
zi de viaţă, îmi dau seama că s-ar putea să nu mai vină deloc. 
Poate că a dat de necaz mai mult decât credeam. Poate că s-a 
îmbolnăvit sau a fost rănită. Poate că străduinţa de a mă salva 
a copleşit-o şi a plecat pentru totdeauna. Poate că s-a orientat 
către o relaţie mai puţin bizară şi complicată. 

O vreau înapoi. Este mai mult decât pot îndura. Singurăta- 
tea deznădăjduită în care aştept aici mă stoarce de vlagă. Pri- 
vesc în gol la tufişuri, cu speranţa de a o vedea venind. 

Şi apoi, în sfârşit, aud crenguţele foşnind. Inima mi s-a urcat 
în gât. Sar în picioare. Însă nu e Cassandra. Este mătuşa Eloise. 
Mă simt de parcă aș fi fost izbit de un zid şi făcut mii de fărâme. 

— Iată-te, Lonnie! strigă ea. Ned te căuta peste tot! De cât 
timp eşti aici? 

Sunt atât de dezamăgit, încât nici nu-mi vine să vorbesc. 

— Nu de mult. 

Eloise vine degrabă lângă mine, cu fruntea încruntată. 

— Speram să mă ajuţi cu pregătirea petrecerii pe care o dă 
mâine unchiul tău. Se uită mai atent la mine: Da' tu eşti bine? 
Arăţi cam palid. 

— Sunt bine, răspund eu, însă nu pot nici măcar să-i ofer 
un zâmbet ca să-i alung îngrijorarea. 

Cuta dintre sprâncene se adânceşte. Îmi pune o mână pe 
frunte. 

— Cred că eşti bolnav, Lon. Vino înăuntru să te odihneşti. 

— N-am nimic. Aş vrea să mai stau puţin aici şi să-mi adun 
gândurile. 

Eloise bâiguie: 

— Păi, nu poți. Este ora mesei. Ştii că trebuie să plec şi eu 
acasă. 

— Îmi pare rău că am ratat vizita ta de astăzi, zic eu, fără 
convingere. 

— Ei, Ned vrea să-ţi prezinte pe cineva. 

Îmi înghit nemulțumirea față de mătușa Eloise. Nu are in-. 
tenţia s-o lungească. Iar eu nu am intenţia să mănânc în seara 
asta, dar văd că nu are de gând să se lase până nu mă vede in- 
trat în casă. Oftez şi o pornesc într-acolo. Eloise se străduiește 
să ţină pasul cu mine. 

— Mai bine te-ai duce să te aranjezi puţin, Lon, mă sfătu- 
ieşte ea. E un oaspete special pentru unchiul tău. Un om de 
afaceri. Unul barosan, așa zice Ned. 

Mă opresc brusc şi Eloise aproape că se ciocneşte de mine. 

— Jerome Smith? 

Eloise clipeşte nedumerită: 

— Cum ai zis? 

— Oaspetele lui Ned, rostesc eu rar, astfel ca ea să priceapă 
cât de serioasă este întrebarea. E un barosan de la Cooper 
Enterprises? 

— Cred că da. Ştii că nu mă interesează chestiunile astea, 
Lonnie. Abia pot urmări conversaţia la cină. 

Arată către casă. Clădirea se întrezăreşte în față, luminând 
în întunericul nopţii. Parcă te îmbie cu frumusețea ei. Însă pi- 
cioarele mele stau înfipte în iarbă. Genunchii sunt paralizaţi 
şi aud un ţiuit neîntrerupt, tot mai tare, în urechi. Nu pot să 
alung fiorul care mi-a cuprins tot trupul. 

Așadar, începe! 

Intrăm în casă. O conduc pe mătuşa Eloise până la uşă, 
poate pentru a amâna inevitabilul. Dar, odată ce o porneşte la 
drum, nu mai am de ales. Trebuie să înfrunt orice mi-ar aduce 
noaptea asta. Fiecare pas pe care îl fac pare desprins dintr-un 
vis ciudat, năpădit de umbre. Îi aud discutând pe Ned şi pe in- 
vitatul său. Vocile lor sună destul de cordial, însă stomacul mi 
se strânge. Pășesc încordat spre sufragerie. 

Mă aştept să văd asasinul nemilos de la depozit, însă Je- 
rome Smith arată cât se poate de normal. Este un om în vâr- 
stă, cu-o mustață albă şi deasă şi un costum scump. Pare mai 
degrabă un individ foarte bogat, un snob, şi nu un om malefic. 
Totuşi, când intru în cameră și el se uită la mine, surprind o 
scânteie de duritate în ochii lui. Omul ăsta este în stare să co- 
mită o crimă. 

— A, uite c-a venit! tună Ned. 

Îmi dau seama că este tensionat după broboanele de su- 
doare de pe frunte şi după surâsul crispat, lipsit de veselie. O 
aud în tonul vocii, mult prea strident. 

— Lonnie, fiule, te aşteptam. 

Abia mormăi o scuză lamentabilă în timp ce îmi trag un 
scaun la masa lungă. Îl privesc ţintă pe Ned. De ce este atât de 
tensionat? Oare a aflat adevărul despre Cooper Enterprises? 

— El este Jerome Smith, mi-l prezintă unchiul pe omul cu 
mustață, după care arată către mine: Nepotul meu, Lawrence. 
EI este cel despre care ţi-am vorbit. Are înainte o carieră pro- 
miţătoare. Va lucra la o firmă importantă din New York. Foarte 
curând! 

— După ce termin colegiul şi facultatea de Drept, preci- 
zez eu. 

Jerome Smith aruncă o privire scurtă spre Ned, care încu- 
viinţează din cap: 

— Bineînţeles! Bineînţeles, aşa e! 

Nu l-am mai văzut niciodată pe unchiul meu atât de agitat. 
Trebuie că ştie în ce pericol se află. | 

Parcă văd întreaga scenă. O confruntare la cină. Strigăte. Este 
scoasă o armă. Îndreptată spre Ned. Eu sar în calea glonţului, 
care îmi găureşte pieptul, cuibărindu-se undeva lângă inimă. 

Numai că în articolul de ziar pomenit de Cassandra scria 
că voi muri pe plajă, mâine. Așadar, poate că mă târăsc până 
acolo cu ultimele puteri, cu speranţa de a-mi lua rămas-bun. 

Mă cuprinde greaţa, ca un val rece. Ce gânduri întune- 
cate, îngrozitoare. Mă uit la Ned şi la Jerome Smith și văd că 
între timp conversaţia și-a urmat cursul, că ei își mișcă buzele, 
numai că eu nu aud decât nenorocitul ăsta de ţiuit în urechi. 

Îmi apăs degetele pe ochi. Întreaga scenă a morţii mă face 
să-mi pierd minţile. 

O mână se lasă pe braţul meu şi tresar, venindu-mi în fire. 
Este Jerome Smith. Cu sprâncenele încruntate. 

— Ascultă, fiule, te simţi bine? 

“Îi simt mâna ca pe un fier înroșit. Sat în picioare. Ameţeala 
mă copleşeşte. 

— Nu mă simt bine. 

Cuvintele ies de undeva din gâtlejul sugrumat, apoi mă ră- 
sucesc pe călcâie și fug. Fug până ajung în camera mea, după 
care trântesc ușa și o încui. Răsuflând din greu, mă reazem de 
ea şi alunec pe podea. 

Rămân așa o oră întreagă. Însă, chiar dacă stau nemișcat şi 
respir rar, pulsul nu-mi scade. Încă simt în plămâni aerul greu 
și rarefiat. Îmi tremură mâinile. 

Fiecare ticăit al secundarului pe cadranul ceasului mă în- 
ţeapă ca un ac. Fiecare junghi de durere mă face să mă urăsc 
din ce în ce mai mult. Mi-e frică. Atât de frică. Dar nu pot fi 
laş. Ned este în pericol. Cum să-l abandonez în halul ăsta? 

Închid ochii strâns şi mă gândesc la Cassandra. Am nevoie 
de ea. De puterea ei. De inteligenţa ei. De focul ei. Aş da orice 
pe lume s-o am alături în clipele-astea. 

Numai că sunt pe cont propriu. Am ştiut asta din momen- 
tul în care mi-a vorbit despre pericol. Deschid ochii şi trag 
adânc aer în piept. Mă ridic. 

Cu fiecare pas pe care îl fac, las bătăile inimii să mă conducă 
atunci când îmi părăsesc camera și cobor scările. Lumina din 
sufragerie se reflectă în pardoseala de marmură, bine lustruită, 
de la intrare. Vocea lui Ned şi a omului de la Cooper plutesc în 
tăcerea plină de umbre. 

Respir. Asta este tot ce trebuie să fac. Să respir în continuare. 

Glasul lui Ned îl acoperă pe al celuilalt. Strident. La limita 
superioară. O limită a panicii. A fricii. A disperării. Preţ de o 
fracțiune de secundă fragilă, înţepătoare, paralizez. Apoi dau 
buzna în sufragerie. 

Cei doi sunt încă la masă, însă Ned şi Jerome Smith stau 
în picioare, aplecaţi în față, cu palmele apăsate pe tăblia de 
mahon lăcuit. Faţa lată a lui Ned este roşie de furie, iar ochii, 
sălbatici. Se întorc amândoi spre mine. | 

La început nu ştiu ce anume să spun. Vreau să-l arunc afară 
pe Jerome Smith, dar nu sunt atât de tâmpit. 

— Ned, trebuie să vorbim, reușesc eu să îngăim. 

— Nu e momentul, Lon, zice el cu asprime. 

— Este foarte important. 

Smith face o grimasă: 

— Ce înseamnă asta? 

— Ce vrei să insinuezi? contracarează Ned. 

Pulsul îmi bubuie în tâmple. Dar Jerome Smith nu se în- 
tinde după armă. Pare doar intrigat şi iritat de prezenţa mea 
aici. | 
+- — Vreau să vorbesc cu tine, repet eu. Trebuie să ai încre- 
dere în mine. 

— Ce ar putea fi atât de important? întreabă el, iar chipul îi 
devine din ce în ce mai roşu. 

Smith dă cu pumnul în masă. 

— Ce joc faci aici, Foster? 

Mă întorc spre el, clocotind de furie: 

— Dumneata faci jocuri, te prefaci că eşti la cârma unei 
companii respectabile, când în realitate conduci o şleahtă de 
escroci. i 

Parcă dintr-odată camera a fost golită de aer. Ned se face alb 
ca varul. Smith se holbează la mine. 

— Ştiu ce vrei să-i faci unchiului meu, zic eu cu îndrăz- 
neală. Scrisorile de ameninţare. Vizitele de la miezul nopții în 
maşini vechi. Este şantaj şi nu vom mai accepta asta. 

— Lawrence! strigă aspru Ned. 

— Dar este adevărul, Ned! insist eu. Poate că ai o vagă idee 
cu ce fe] de oameni ai de-a face, dar eu i-am urmărit. Am aflat 
nişte lucruri groaznice... 

— Hai că asta-i chiar amuzant! sare Smith, fără urmă de ve- 
selie pe chip. Puştiul crede că noi suntem escrocii! 

Îl ţintuiesc cu privirea: 

— Ce vrei să spui? 

— Las-o baltă, Smith! zice Ned, cu flăcări în ochi. 

— Băiatul va merge la facultatea de Drept. Trebuie să înveţe 
ce înseamnă șantajul. 

— Tacă-ţi gura! mârâie Ned. 

Smith continuă, vorbind peste unchiul meu: 

— De fapt, mă întreb dacă mai ai şi alte trucuri de arătat, 
Ned! 

— Despre ce tot vorbeşte? insist eu. 

Smith pufăie cu zgomot: 

— Unchiul tău nu ţi-a explicat termenii acestei minunate 
fuziuni pe care o încheiem mâine? 

Un fior de gheaţă îmi străbate tot corpul, alungând furia. 
Ned respiră cu greutate. Îmi evită privirea. 

— Ce se întâmplă? întreb cu o voce spartă. 

Smith clatină din cap: 

— Unchiul tău e înglodat în datorii de atâta vreme, încât 
nu mai ştie pe ce lume se află. A făcut datorii mari la cazino- 
uri. De-a dreptul jalnic. Și faptul că a apelat la noi este singu- 
rul lucru care îl apără să nu fie mâncat de viu de recuperatori. 

Mi se învârte capul. Aud din nou ţiuitul în urechi. 

— Ned? 

— Este la fel de escroc ca şi mine, zice Smith, batjocori- 
tor. Îl acceptăm alături de noi doar pentru că ne-a făcut mari 

promisiuni: să vină cu nişte asociați barosani. Se pare că a bătut 
palma cu niște peşti mari, dar nu vrea să-mi spună cine sunt. 

— O minciună sfruntată! strigă Ned, răsturnând tot ce era 
pe masă. 

Paharul lui cu apă zboară şi se izbeşte puternic de perete. 

Smith îl ameninţă cu degetul: 

— Nu îndrăzni să negi! 

— Ba o să neg! Nu mai poţi veni cu minciuni şi mizerii în 
casa asta! | 

— Eşti un idiot! mârâie Smith printre dinţi şi dă scaunul la 
o parte. Nu mai rămân aici nicio secundă. În momentul ăsta 
poţi considera că fuziunea este anulată. 

Ned face ochii mari: 

— Stai puţin! 

— Las-o baltă! Nu mă mai lua de prost, Foster. Nu ştiu ce 
pui la cale, dar cu siguranţă nu e pe placul meu. 

Iese din încăpere ca o furtună. Ned aleargă după el. 

— Smith! Aşteaptă! 

Sunt uluit, dar mă duc repede după ei. 

Ușile de la intrare sunt deschise. Îl aud pe Ned cum strigă la 
Jenkins să pornească automobilul. 

Stau de unul singur în mijlocul marelui hol de la intrare. E 
întuneric şi se face curent din cauza ușilor deschise larg. Mă ia 
cu fiori în tot corpul. Casa pare să se învârtă cu mine, dar ştiu 
că stau nemișcat. Amenințarea la adresa vieții mele n-a fost 
nicicând atât de reală. Atât de crudă. 

Apoi aud pendula din bibliotecă bătând miezul nopţii. 

Este sâmbătă, 5 august. Ziua în care voi muri. 


CAPITOLUL 50 


Cassandha 


/ ata, a sosit! Sâmbătă, 5 august. 

ty Urmăresc pe ceasul telefonului cum se face miezul 
nopții. Simt cum o parte din mine se frânge. 

Poate am crezut că nu se va ajunge până aici. Că, prin iubi- 
rea noastră şi prin faptul că făurim ceva frumos pe lumea asta, 
putem fenta trecutul. Că putem fenta destinul. 

Însă acum nu mai avem ce fenta. 

N-am făcut nici măcar un pas afară din casă de când m-a 
pedepsit mama ieri. Nu că nu aş fi încercat. Am implorat, - 
m-am umilit, am plâns, am trântit uşi, însă mama s-a ţinut tare 
pe poziţii. Nu pot nici măcar să mă furişez, deoarece a setat 
alarma să se declanşeze la deschiderea oricărei uşi sau ferestre. 

Aşa că stau în fața laptopului, căutând disperată pe net 
vreun sfat plin de înţelepciune. Vreun mesaj cât de mic, tri- 
mis printr-un portal cosmic, din care să aflu că Lawrence nu 
va păți nimic. Pe măsură ce orele nopţii se scurg, oscilez între 
stări de disperare şi speranţă, de încredere şi deznădejde. 

Abia când aud cum se deschide uşa dormitorului, îmi dau 
seama că am adormit cu capul pe birou, cu un braţ sprijinit pe 

tastatură. Lumina dimineții mă inundă. Mă ridic brusc şi ic- 
nesc când simt crampa ascuţită în ceafă. 

Mama stă în pragul uşii. 

— Doamne, Cass! Ai stat trează toată noaptea făcând 
schimb de mesaje cu iubitul tău? Oftează nemulțumită. Tre- 
buia să mă gândesc să-ţi iau şi calculatorul. 

— În primul rând, nimeni nu mai zice acum „schimb de 
mesaje”. Şi, oricum, nu s-a întâmplat aşa. Stai fără grijă. Nici 
măcar nu are un calculator. 

Mama se încruntă: 

— Şi-atunci ce făceai? 

— Mai contează? N-am părăsit camera, spun eu şi îmi în- 
ghit restul comentariilor acide. 

Trebuie să fiu isteață și să-mi joc perfect cartea. 

— Mamă, încep eu, încercând să păstrez un ton calm și de- 
gajat. M-am gândit mult la asta şi sper că vei face un compro- 
mis. Dacă mă laşi să stau azi acasă, atunci... 

— Nici vorbă! sare ea, clătinând din cap. Ne însoţeşti în 
croazieră. Este bătut în cuie. Putem discuta mai târziu terme- 
nii pedepsei tale, dar, în ceea ce priveşte ziua de astăzi, nu ai 
cum să te fofilezi. 

— Dar, mamă... 

— Îmi pare rău, Cassandra. Nu mă poţi face să mă răzgân- 
desc. Am discutat cu Frank aseară și considerăm că tot ce ai 
nevoie este să-ți petreci mai mult timp în familie. 

— Dar o să am tot timpul din lume ca să mi-l petrec în fa- 
milie. Doar că nu azi. Te rog, crede-mă când îţi spun că astăzi, 
dintre toate zilele, este extrem de important pentru mine să 
stau acasă. 

Pe faţa ei apare un zâmbet fugar. 

— Totul pare extrem de important la vremea adolescenţei. 
Crede-mă. Nu e chiar sfârşitul lumii aşa cum îţi închipui tu. 

Tonul ei de superioritate mă irită. 

— Dar nu e corect! 

— Asta se-ntâmplă când mă minţi. 

— Dar niciodată nu te-am... 

— Încetează! mă ameninţă ea cu degetul. Gata cu vorbăria! 

Vrea să închidă ușa, dar eu sar în picioare. 

— Mamă, te rog! 

— Cassandra, vrei să te potoleşti? zice ea exasperată. Nu e 
ca şi cum ar dispărea dacă nu-l vezi o zi. 

Ironia crudă a cuvintelor ei îmi taie răsuflarea. 

— Îmbracă-te! îmi ordonă ea. Plecăm în zece minute. 


CAPITOLUL 51 


Laurence 


rimele ore ale ultimei mele zile trec ca anii de greu. 

p După ce am traversat casa peste care se lăsase tăcerea, 
m-am dus în camera mea. Ştiu că nici aici nu mă aflu în sigu- 
ranţă, dar unde să mă mai duc? 

Nu-mi găsesc cuvintele, așa că nu pot să scriu nimic. Som- 
nul m-a părăsit de mult, prin urmare am renunţat să mai stau 
întins în pat. Tot ce pot să fac este să mă așez pe podeaua rece, 
cu urechile ciulite. Să aud dacă se întoarce Ned, dacă răzbat 
voci ridicate, orice. Dar casa rămâne insuportabil de tăcută. 

Zorii mă găsesc pe balcon. Stau înfăşurat într-o pătură, dar” 
asta nu mă oprește din tremurat. Răsăritul nu mi s-a părut ni- 
ciodată atât de mohorât ca acum, când mă umple de groază. 
Cad în genunchi şi mă las cu fruntea pe pardoseala de mar- 
mură a balconului, nemaiputând suporta toate astea. 

Cassandra, am nevoie de tine. Am nevoie să fii lângă mine. 

Stau astfel, aţipind şi trezindu-mă repede dintr-un somn 
agitat, până când soarele e sus pe cer şi mângâie vârful copaci- 
lor din grădină. Mă scol brusc. Mă cuprinde un sentiment de 
nerăbdare. Ar trebui să fac ceva, orice, ca să împiedic soarta 
asta nefastă. 

Însă, când văd cum dimineaţa se dezvăluie înaintea mea, 
sunt uimit de cât de normal pare totul în jur. De parcă restul 
lumii nu și-a dat seama că astăzi voi muri. Şi de ce și-ar da 
seama? Aşteptasem nori negri, de furtună. Corbi planând dea- 
supra capului, croncănind trist. 

Dar astăzi este o zi luminoasă, însorită şi frumoasă. Pescă- 
ruşii zboară în cerul înalt, o ciocârlie cântă veselă. Casa este 
la fel. Când, în sfârşit, mă aventurez la parter, fiecare colţi- 
şor freamătă de agitația pregătirilor pentru petrecerea de di- 
seară. Servitorii tund peluza şi spală Rolls Royce-ul lui Ned. 
Ospătarii şi decoratorii se fâțâie de colo-colo cu braţele în- 
cărcate de alimente, pahare de şampanie şi ornamente pen- 
tru petrecere. 

Un singur lucru este ieşit din comun. Nu e nici urmă de 
Ned. 

Tânjesc după Cassandra. Aş fi vrut să vorbim despre ce ar 
trebui să fac. Pentru că nu am văzut-o aseară, trebuie să mă duc 
s-o aştept acum. Cred că e îngrijorată până peste cap. Vreau s-o 
alin. Şi simt nevoia ca şi ea să mă aline. 

După zece minute, timp în care urmăresc pregătirile minu- 
țioase, consider că nu e nicio ameninţare şi mă strecor afară. 
Soarele îşi trimite razele asupra mea asemenea unui reflector, 
iluminându-mă astfel încât orice individ periculos să mă poată 
repera. Mi se face pielea de găină, de parcă m-aş simţi suprave- 
gheat. Trebuie să fiu curajos, pentru Cassandra. Totul va fi mai 
bine odată ce vom fi împreună. Când traversez peluza, privirea 
mi se opreşte asupra unui bărbat. Stă sprijinit de o coloană de 
marmură pe terasa din spate a casei, urmărind mulţimea zo- 
rită în vreme ce fumează o figara, Mi se zburleşte părul de pe 
ceafă. Îl recunosc. 

Dar unde l-am mai văzut? 

Îmi aduc aminte dintr-odată. Hank. 

Este exact la fel ca ultima oară, când, foarte degajat, a ordo- 
nat execuţia unui om legat, neînarmat. Genunchii îmi parali- 
zează. Şi apoi, de parcă teroarea mea mută l-ar fi chemat, Hank 
îşi întoarce încet fața în direcția mea. 

Instinctul de supravieţuire pune stăpânire pe mine. Ştiu că 
atrag şi mai tare atenţia asupra mea dacă fug, dar nu mă pot 
stăpâni. În acest moment, tot ce vreau este să mă întorc în si- 
guranţa camerei mele. 

Străbat casa în fugă şi trântesc ușa dormitorului în spatele 
meu, după care o încui. Inima îmi bate cu putere, dând să-mi 
spargă pieptul. 

A fost cât pe ce. Totuşi, poate m-a văzut. Poate că este pe ur- 
mele mele chiar acum. Deschei nasturele de la gulerul cămă- 
şii. Chiar şi aşa, respir greu, cu răsuflări scurte, sacadate. Îmi 
lipesc fruntea de lemnul rece al ușii. 

Cassandra, ce mă fac? 

Nu pot să mă duc acum pe plajă. Nu pot să risc să fiu văzut. 
Nu-mi place să mă ascund în halul ăsta, dar trupul refuză să 
facă altceva. 

După-amiaza vine insuportabil de greu. Apoi începe să se 
lase înserarea. Pe la şapte apar primii oaspeţi. Atmosfera se 
umple de muzica orchestrei care cântă pe terasă. Din casă se 
aud râsete şi murmure de conversaţie ușoară. 

Nu mai pot suporta camera mea nicio secundă și cobor pe 
scări, apoi mă strecor într-un salonaş rareori folosit. Vreau să 
văd dacă Hank se află în mulțime. Trebuie să-l găsesc pe un- 
chiul Ned. Din cauza așteptării, nervii mei sunt încordaţi la 
maximum. Mă ascund în întuneric, ascultând pulsul petrece- 
rii de afară şi simţindu-mă mai dureros de singur decât mi-aş 
fi imaginat. 

Trag cu ochiul printre draperiile de mătase la ghirlandele 
de lumini și la veșmintele colorate. Afară e un haos plin de 
voie bună, lipsit de griji. Îmi imaginez cum privirea mea trece 
printre invitați şi călătoreşte până la frumuseţea liniștită a pla- 
jei. Soarele va apune în curând, accentuând culorile în lumina 
aurie strălucitoare ce se reflectă peste valuri. Mi-o închipui pe 
Cassandra stând pe țărm, cu părul ei lung şi cu rochia albă flu- 
turând în adierea uşoară a brizei. Braţele ei se întind spre mine. 
Buzele ei îmi murmură numele. 

Apoi, ca o flacără ce-mi trece prin fața ochilor, zăresc o pată 
roşie în mijlocul mulțimii agitate. Și asta mă face să mă trezesc 
din reverie. Cunosc culoarea aceea, rochia aceea, părul acela 
negru, tăiat scurt. 

Fay. 

Înaintează prin mulțime, căutând ceva. Pe mine oare? O 
urmăresc cu inima cât un purice. Din întâmplare, ajunge în 
preajma ferestrei la care stau eu, nebănuind că sunt chiar 
lângă ea. Însă se află suficient de aproape încât să-i văd bine 
expresia. Nesiguranţa îi ascute privirea. Caută disperată, 
întorcând fiecare invitat de vârsta mea pentru a-i vedea 
chipul. 

Pe mine. mă caută. Şi este speriată. 

Înainte să-mi dau seama ce fac, sunt deja afară, în mijlocul 
vânzolelii. O pierd din vedere pe Fay. 

Sentimentul că sunt urmărit pune din nou stăpânire pe 
mine. Muzica zgomotoasă și zumzetul flecărelilor parcă îmi 
strivesc urechile. Cercetez în stânga şi în dreapta, dar nu-l văd 
nicăieri pe Hank. 

Uitându-mă după Fay, aproape că dărâm un chelner care 
duce o tavă cu pahare pline cu şampanie. Un individ cu râsul 


270 RENEE COLLINS 


ca un lătrat mă depăşeşte, lovindu-mă cu umărul, de parcă nici 
n-aş fi acolo. O femeie mânjită cu prea mult dermatograf la 
ochi mă întreabă dacă nu cumva am văzut un căţeluș alb cu 
guler de clovn. Ameţeala mă inundă ca apa. Mă răsucesc şi în- 
tâlnesc o pereche de ochi negri arzători ascunși în mulțimea 
înceţoşată. 

Niciodată n-am fost mai bucuros s-o văd pe Fay. Aleargă 
spre mine, cu răsuflarea tăiată. 

— Lon! Unde ai fost? 

În ochi încă i se distinge scânteia fricii. O apuc de umeri. 

— Ce-i cu tine, Fay? Ce s-a-ntâmplat? 

Îşi trage sufletul câteva clipe. Sau își caută oare cuvintele 
potrivite? 

— Ai avut dreptate, îmi spune, cu vocea gâtuită de emoție. 
Ți-am ascuns un secret. Încă de la început nu trebuia să... 

— Ştiu, zic eu şi o cuprind în braţe. 

Nu pot suporta să văd rușinea ce i se citeşte pe chip. Nu e ea 
de vină pentru păcatele familiei. | 

Se smulge din îmbrăţişare şi se uită în ochii mei nedume- 
rită, poate simțindu-se ușor trădată. 

— De când ştii? | 

— Tocmai am aflat. Dar n-am nimic cu tine, Fay. O fi având 
familia ta legături cu Mafia, dar asta nu te transformă pe tine 
într-o criminală. 

Face un pas înapoi. 

— Te-am urmărit de la fereastră, şoptesc eu. Păreai atât de 
speriată. Vin după mine? Cei din familia ta? 

Clatină încet din cap. 

— Tu chiar nu înţelegi, nu-i aşa? zice ea, apucându-mă de 
reverele hainei. Eşti în mare pericol, Lawrence. 

— Ştiu asta. I-ai spus familiei tale că ţi-am dat papucii şi 
acum tatăl tău vrea să-ţi apere onoarea? 

— Poftim? Nu! Nu de tatăl meu trebuie să te temi! 

— Atunci de cine? 

Ochii lui Fay se umbresc, în pofida luminii aurii intense a 
soarelui. 

— De unchiul tău Ned! EI vrea să-ţi facă rău! 


CAPITOLUL 52 


Cassandha 


/) roaziera cu părinții mei mă aduce în pragul unei că- 
deri nervoase. Trec prin toate stadiile durerii de mai 
multe. ori. 

Negare. Asta nu se poate întâmpla cu adevărat. Nu pot pluti 
fericită pe apele oceanului câtă vreme iubirea vieţii mele în- 
fruntă moartea. Este pur și simplu imposibil. 

Negociere. Fac orice dacă mă laşi să plec. Sunt bolnavă. Tre- 
buie să mă duci înapoi. O să fac o gaură la fundul iahtului dacă 
nu mă laşi să plec. | 

Mânie. Din plin. Starea asta m-a consumat aproape în- 
treaga zi. 

Dar cum stau ghemuită la pupă, urmărind cum soarele se 
cufundă în oceanul unduitor, deprimarea pune stăpânire pe 
mine. Din greu. 

Fruntea îmi cade pe balustrada rece, de metal. Privesc lung 
la ultima geană de lumină, cu răsuflarea tăiată. Mă ard ochii de 
cât m-am uitat în soare. Sau poate că urmează să plâng, căci 
mi-am reținut lacrimile aproape toată ziua. 

Sâmbăta este pe terminate de-acum, iar Lawrence probabil 
că a fost ucis. Şi eu nu am făcut nimic, nimic să-l salvez. 

— Cass? 

Mama îngenunchează lângă mine. Îşi lasă mâna pe umerii 
mei și mă priveşte cu o dragoste și o grijă copleșitoare. 

Apar şi lacrimile. 

Cu hohote mari și zguduitoare. Stresul, teama şi tristețea 
din ultimele zile sunt eliberate dintr-odată. Mama mă strânge 
în brațe, iar eu îmi vărs toată durerea în lacrimi. 

— Spune-mi ce se întâmplă, Cassandra, zice ea şi mă mân- 
gâie pe păr, în timp ce eu bocesc pe umărul ei. Mă îngrijorezi. 
Ţi-a făcut cineva rău? Ţi-a făcut rău băiatul ăla, Cassandra? 
Dacă a făcut-o, atunci jur c-o să-i rup... 

— Nu, mamă! Nici vorbă. 

— Atunci ce? Nu te-am mai văzut niciodată în halul ăsta, 
Cass. Nici măcar când am divorțat. Mă sperii, draga mea. Tre- 
buie să-mi spui. 

Dar ce i-aş putea spune? Adevărul? Reacţia lui Brandon 
mi-a arătat clar că nu asta este soluția. 

Sau o fi oare? I-aş putea oferi o variantă a adevărului. La 
momentul ăsta, ce mai am de pierdut? 

Inspir adânc, tremurat. 

— Lawrence. Ăsta e numele lui. Şi sunt îndrăgostită de el. 
Numai că e într-o încurcătură. Nu are probleme cu legea sau 
chestii de-astea. Este ceva legat de afacerile unchiului său. Şi 
acum se află într-un mare pericol. 

Mama se încruntă. 

— De ce ar fi în pericol din cauza afacerilor unchiului său? 

— Pentru că sunt tipi răi, OK? Crede-mă. E într-un mare 
pericol. Şi ar putea fi... rănit. 

Mama mă trage spre ea într-o îmbrăţişare puternică. 

— Sunt sigură că e bine, draga mea. Te temi pentru că ţii 
la el, dar... 

— Nu! strig eu şi mă smulg din îmbrăţişare. O să fie rănit. 
Ştiu sigur. 

— Cum poţi să... 

— Pur şi simplu. Trebuie să ai încredere în mine. Ştiu că 
nu are sens ce zic. Pare o nebunie. Dar ştiu. Cu siguranță. De 
aceea am vrut să stau acasă. Trebuie să-l ajut. 

Un nou șuvoi de lacrimi mi se prelinge pe obraji. Şi simt 
iar o gheară în inimă. Mama îmi înlătură o șuviță de păr de 
pe ochi. Mă cercetează în tăcere. După o lungă pauză, se uită 
cum Frank se joacă cu Eddie la proră. Toată lumea se preface 
că nu vede adolescenta țăcănită care jeleşte într-un colţ. Mama 
se încruntă. 

— Greg! îl strigă ea pe căpitan. Du-ne acasă. Pe cea mai 
scurtă rută posibil. | 

Fac ochii mari. Mama mă mângâie pe păr şi zâmbeşte. 

— Ziua încă nu s-a încheiat. Sunt sigură că puștiul ăsta 
Lawrence o să fie OK, dar dacă este atât de important pentru 
tine să-l ajuţi, ei bine, e un lucru demn de respect. Şi sunt mân- 
dră de tine. 

O înlănţui cu braţele. 

— Te iubesc, mami! 

— Şi eu, puştoaico! 

Vântul îmi suflă părul de la spate când căpitanul întoarce 
iahtul. Mă prind de balustrada de la pupă şi privesc cum se 
conturează țărmul. Prima stea începe să strălucească pe cerul 
ce se întunecă treptat. Închid ochii strâns. 

Vin, Lawrence! Te rog, Doamne, să nu fie prea târziu! 


CAPITOLUL 55 


Lawrence 


Pai a fost întotdeauna misterioasă şi greu de citit, însă 
“F acum este ceva diferit, Îi cuprind pumnii încleştați pe 
reverele hainei mele cu o forță deznădăjduită. 

— Cum adică, Ned vrea să-mi facă rău? Ce tot spui acolo? 

— EL este în spatele a tot, zice ea, cu o privire speriată. 

— În spatele a tot ce? 

— Totul! Of, Lon! N-am vrut să se ajungă aici. 

— Vorbeşte! 

— Nu avem timp. Vine după tine. 

— Fay, te rog! 

Se uită în toate părţile. 

— Trebuie să mergem într-un loc ferit. Nu suntem în sigu- 
ranţă aici. 

Îşi face loc prin mulţime. Parcă aş fi într-un vis ciudat. Ne 
oprim într-o zonă a grădinii ascunsă de ochii lumii, pavată cu 
cărămidă şi decorată cu trandafiri sălbatici. Fay se așază pe 
băncuţa din piatră, apoi se ridică. 

— Nu ştiu de unde să încep. 

— Încearcă. 

Răsuflă tremurat, apoi spune: 

— Ştii că familia mea face parte din lumea interlopă. Ei 
bine, și unchiul tău este tot acolo. Ăsta e motivul pentru care 
mă aflu aici. Cred că a intrat în nişte afaceri proaste. Foarte 
proaste. Şi a venit la familia mea să-i ceară ajutorul. Şi a bătut 
palma, făcând un târg mai puţin ortodox. O înţelegere care ne 
priveşte direct pe noi doi. 

— Ce fel de înţelegere? 

Fay îşi pleacă privirea. 

— Spune-mi sincer, Fay. Dacă ai avea cea mai mică idee 
prin ce am trecut în ultimele douăzeci și patru de ore, n-ai mai 
lungi cuvintele. 

— Unchiul tău a promis că te dă familiei Cartelli. Le-a spus 
că vei lucra ca avocat pentru tatăl meu pentru a-l ajuta să se 
strecoare legal printre afaceri necurate. 

Rostește cuvintele, dar ideea mi se pare prea fabuloasă ca să 
pot crede aşa ceva. 

— Cum naiba s-a gândit el că voi fi de acord cu un aseme- 
nea lucru? 

— Aici a venit rolul meu, zice ea şi priveşte în altă parte. 
„Aşa o fată frumoasă!” spunea mereu Papa. „Într-o zi vei 
ajuta familia aşa cum o fac Nico şi Riff” Fay îşi duce mâna la 
faţă, pierdută în gânduri, apoi continuă: M-a pregătit de când 
aveam doisprezece ani. M-a învăţat modalităţi subtile de a ob- 
ţine ce vreau de la un bărbat. Cum să-mi port singură de grijă. 
Cum să vorbesc. Cum să mă îmbrac. Cum să fiu visul orică- 
rui bărbat. Dar întotdeauna m-a făcut să înţeleg foarte clar că 
nu-mi voi putea alege singură soțul. Nici măcar nu mă puteam 
duce la întâlniri. Singurele interacțiuni cu bărbaţii au fost de 
antrenament, sub atenta supraveghere a lui Papa. 

Ascultând-o pe Fay cum își deschide sufletul în faţa mea, 
văzând-o atât de tristă şi vulnerabilă, mă copleşeşte dorința de 
a o proteja. O iau de mână. 

— Îmi pare rău. 

Ea ridică din umeri. 

— N-a fost o viaţă rea. De fapt, Papa m-a răsfăţat teribil. 
Mi-a cumpărat orice rochie am vrut. Bijuterii. Pantofi. Excursii 
la mare cu mama și Isabella. Atâta vreme cât înțelegeam că 
nu-l puteam dezamăgi când sosea momentul potrivit. 

— Şi momentul a sosit atunci când Ned m-a oferit ca avo- 
cat, spun eu, punând totul cap la cap. 

Încuviinţează din cap: 

— Eu am fost momeala. Eu trebuia să pecetluiesc târgul 
făcut. Odată ce te îndrăgosteai de mine, trebuia doar să mă 
asigur că mă faci fericită, chiar dacă asta însemna să lucrezi 
pentru tatăl meu. 

Mă aşez pe băncuţa de piatră, cu capul greu de atâtea 
informații. 

Oare este posibil? Se poate coborî Ned atât de jos? 

Încet-încet, fragmente de amintiri completează întreaga 
poveste. Ned mi-a prezentat-o pe Fay. A aranjat următoarele 
întâlniri, plus noaptea aceea din New York, când a stăruit atâta 
pe ideea că mă voi însura cu ea. 

Apoi mai e şi tot ce-am aflat aseară. Jerome Smith mi-a spus 
despre datoriile lui Ned de la jocurile de noroc. Mi-a dezvăluit 
că fuziunea cu Cooper Enterprises era posibilă doar în condi- 
tiile în care Ned le promisese sprijinul unor „persoane necu- 
noscute”. Adică, Mafia. 

— Nu-mi vine să cred, zic eu încet. 

Fay vine lângă mine. 

— Poţi să mă ierţi, Lon? 

Mă uit la tânăra din fața mea. Mi se pare ciudat să o văd 
într-o cu totul altă lumină. E o persoană diferită din multe 
puncte de vedere. Și totuşi, este aceeași fată frumoasă pe care 
am cunoscut-o în această vară. Îi aranjez după ureche o şuviţă 
din părul negru ca pana corbului. 

— Bineînţeles că te iert. Nu e vina ta. Tu doar îţi făceai 
datoria. 

— La început a fost datoria, spune ea, înecându-se parcă cu 
vorbele. Dar m-am îndrăgostit de tine, Lon. Cu adevărat. 

Îi iau chipul în mâini. 

— O, Fay! 

Închide ochii strâns, mă ia de guler şi mă sărută apăsat pe 
gură. Sunt lovit de o furtună de emoţii contradictorii. Cassan- 
dra este stăpâna inimii mele, dar nu pot s-o resping pe Fay. Nu 
ştiu dacă mai apuc ziua de mâine. Iar buzele lui Fay sunt calde 
şi moi, ca întotdeauna. Îmi permit un singur sărut. 

— Ei, dar ce privelişte minunată! Şi eu, care eram 
îngrijorat... 

La auzul vocii lui Ned, Fay şi cu mine ne separăm. 

Stă înaintea noastră, îmbrăcat într-un costum elegant, 
dar care îi dă un aspect comic aşa cum stă întins pe trupul 
lui masiv. Vederea lui îmi trezește furia. Îmi strâng pumnul pe 
lângă corp. 

— Uşurel, băiete! rosteşte Ned printre dinţi, expresia de- 
venindu-i brusc severă. Ai făcut destul rău astăzi. Hai să nu 
exagerăm. | 

— Îmi datorezi o explicaţie, zic eu, încleștându-mi fălcile. 

— Sunt sigur că Fay ţi-a prezentat deja varianta ei defor- 
mată asupra evenimentelor. 

— Deci este adevărat? întreb eu, simțind înţepătura trădă- 
rii sale. Chiar ai pierdut totul la masa de joc? Chiar m-ai oferit 

Mafiei? Chiar vrei să mă împingi spre o căsătorie astfel încât 
să-ţi rezolvi tu problemele financiare? 

Ned face un semn cu mâna prin aer: 

— Am făcut ceea ce trebuia să fac. Nici tu n-ai fi făcut alt- 
minteri. Nu e ca şi cum ţi-aş fi oferit capul pe tavă, băiete. 
Alături de Roberto, vei fi bogat şi puternic, dincolo de orice 
închipuire. Este mai bine decât orice ţi-ar putea asigura idiotul 
de taică-tu. De fapt, îţi fac o favoare. 

Clatin încet din cap. 

— Cum ţi-ai putut imagina că voi deveni un infractor? Bă- 
nuiesc că atunci când te cobori atât de jos, crezi că toată lumea 
va face la fel. 

— Nu eşti atât de nobil cum îţi place să crezi. Eşti la fel de 
josnic şi de ordinar ca mulţi de-aici. 

Fay sare în apărarea mea: 

— Să nu-ndrăznești să-l insulți! 

Ned se răsuceşte spre ea. R 

— Tacă-ți gura! zice el, cu ochii plini de furie. N-ai niciun 
drept să-mi spui ce pot să fac şi ce nu. Eşti un nimic! Eşti com- 
plet inutilă! Dacă ţi-ai fi făcut treaba ca lumea, n-am mai fi în 
situaţia asta. Târfă ordinară! 

Odată cu vorbele jignitoare, loveşte obrazul lui Fay cu un 
dos greu de palmă. 

Ea ţipă de durere. Sângele îi înroşește buza de sus. Uluit şi 
furios, îi rețin braţul lui Ned, smucindu-l. 

— Cum îndrăzneşti să dai în ea? 

Ned mă împinge la o parte. În ochii lui Fay strălucesc la- 
crimi de mânie. 

— Acum îl vezi pe unchiul tău în adevărata lui lumină, Lon. 

— Taci! latră Ned. 

— Ba nu tac! strigă Fay. O fi tatăl meu un criminal, dar 
măcar nu se preface a fi altcineva. Tu te străduieşti să te dai 
drept un om de afaceri bogat. Organizezi toate petrecerile 
astea ca lumea să te respecte şi să te admire. Dar o să le spun 
tuturor ce vierme eşti. Vor afla toţi! 

Ned o înşfacă pe Fay de încheietură și îi îndoaie mâna 
într-un unghi neobişnuit. Ea urlă de durere. 

— Dă-i drumul! 

Fac un pas înainte şi-l iau de guler. Încă o dată, Ned mă 
împinge la o parte, iar statura lui îi dă o putere înfricoşătoare. 
Când pornesc din nou spre el, mă izbeşte atât de tare cu pum- 
nul în falcă, încât aterizez cu spatele în banca de piatră. 

Ned se întoarce spre Fay, dar ea ţine în mână unul dintre 
pantofii ei roșii şi, cu un strigăt, îl loveşte cu tocul înalt în faţă. 
El urlă de durere şi de uimire. Eliberată din strânsoare, Fay 
fuge spre locul de desfăşurare a petrecerii şi se pierde în mul- 
țimea mişcătoare. , 

Ned scoate un muget furios. Apasă cu palma peste tăietura 
din obraz şi se ia iute după ea. 

— Ned! strig eu, încercând să ţin pasul cu el. Asta e între 
noi doi! Las-o pe ea în pace! 

Ned îşi face loc printre trupurile ce se răsucesc şi se leagănă, 
dar eu nu reuşesc să trec şi rămân blocat printre ele. Într-o 
clipă, nu-l mai văd deloc. Dar nici pe Fay. O strig, dar cuvintele 
sunt acoperite de muzică. Mă uit de jur împrejur cu disperare. 

Nimic. 

Un trio se apropie de mine, ademenindu-mă să mă alătur 
lor într-un joc de-a v-aţi ascunselea. Îi împing la o parte fără să 
scot o vorbă. Trebuie s-o găsesc pe Fay. Avea dreptate. Unchiul 
meu este cel periculos. 

Şi atunci, cu puterea unui motor cu aburi, mă izbeşte un 
gând. Oare pe unchiul meu trebuia să-l suspectez în tot acest 
timp? El este cel care mă va ucide? 

Dintr-odată, muzica și veselia petrecăreţilor devin un zgo- 
mot în surdină. În jurul meu, culorile și luminile se amestecă. 
Pe peluză și apoi în umbrele nopții, o văd pe Fay alergând, cu 
rochia ei roșie ca o pată imensă de sânge. Ned o urmăreşte 
îndeaproape. 

Încet, Fay aruncă o privire îngrozită peste umăr. Privirea ei 
o întâlneşte pe a mea. Apoi ea se avântă în tufişuri. Pe cărare. 

Ca două fantome, ea şi Ned se fac nevăzuţi în frumusețea 
învăluită în întuneric a plajei. 

Plaja. 

Inima îmi bubuie în piept. Mi se taie respiraţia. Bezna pune 
stăpânire peste tot în jurul meu. 

Însă ştiu ce am de făcut. Şi, pentru prima dată după zile în 
şir, nu îmi este teamă deloc. De fapt, după atâta zbucium, mă 
minunez de eleganța sorții. Cum a găsit ea o modalitate de a 
mă atrage pe plajă. Iar eu accept provocarea. Pentru că trebuie. 
Pentru că nu-i permit sorții să răpească pe altcineva. Şi dacă 
nu-l opresc pe Ned, Fay va muri şi ea. 

` Închid ochii, trag aer adânc în piept şi mă îndrept pentru 
ultima oară în viața mea către mare. 


CAPITOLUL I4 


Laurence 


/Dalmul straniu pe care-l resimt când mă apropii de plajă 

C este spulberat în momentul în care țâşnesc dintre tufișuri. 

Fay este căzută pe nisip. Ned stă îngenuncheat deasupra ei, 
izbind-o sălbatic cu pumnii. Fay ţipă şi se apără cu braţele ri- 
dicate, dar în van. Cu puterea lui, îi va frânge trupul delicat în 
câteva minute. 

Cu un urlet, mă reped la Ned, încercând să-l dobor cu toată 
greutatea mea. Reuşesc să-l fac să se clatine. 

— La naiba, băiete! strigă el. Nu te băga! 

Îşi ia avânt şi mă trânteşte la pământ. Mă răsucesc cu faţa 
spre Fay, care zace nemișcată pe nisip, şi sar iute în picioare. 

— Las-o în pace, Ned! zic eu și intru în el ca un berbec. 

Mă simt de parcă m-aş fi lovit cu umărul de un zid de piatră. 

— Nu ţi-a făcut nimic! 

— Ba a distrus totul! 

— Nu! Eu ţi-am distrus planurile. Eu sunt cel care i-a sfâ- 
şiat inima şi apoi a părăsit-o. 

Ned se îndepărtează de ea. E roșu la față de furie. Se hol- 
bează la mine, răsuflând din greu. Mă aplec, încercând și eu 
să-mi trag sufletul. 

— Mi-am găsit pe altcineva. O fată pe care o iubesc. Pe Fay 
n-am iubit-o niciodată. Nu în felul ăsta. Oricum, planul tău 
n-ar fi mers niciodată, Ned. 

— Te înşeli, zice el, clătinând din cap. 

— Ba, îţi spun, nu m-aş fi căsătorit niciodată cu Fay, dară- 
mite să lucrez pentru Mafia. 

Ned mă privește cu intensitate: 

— Deci, m-ai fi lăsat pradă lupilor, nu-i aşa, Lonnie? După 
tot ce-am făcut pentru tine? După toate câte ţi-am oferit? 
Te-am tratat ca pe un fiu, ce naiba! Te-am iubit! 

I se aude disperarea în glas. Simt un oarecare regret. 

— Îmi pare rău, Ned. Vreau să te ajut. Şi o voi face. Dar nu 
așa. 

— Ei bine, e prea târziu! spune el cu glasul ridicat, furios. 
Mafia este gata să pună gheara pe mine. Nu înţelegi? Odată ce 
vor auzi că afacerea cu Cooper Enterprises a picat, mă pot con- 
sidera un om mort. 

— Poate dacă mergem la poliţie...? 

— La poliţie? Eşti nebun? Sunt la fel de răi ca familia Car- 
telli. Şi ei sunt însetaţi de sânge. De sângele meu! 

Fac un pas către el. 

— Trebuie să mai existe o cale. 

— Nu mai există niciuna. Asta era singura, Lon. Singura! 

Acum ţipă de-a dreptul, cu voce aspră, sălbatică. 

— Îmi pare rău. 

Ochiul stâng i se zbate puternic. 

— Ba nu-ţi pare rău deloc. Nu mă minţi, băiete! 

— Ned... 

— Nu! mă întrerupe el şi se îndreaptă de umeri. Este numai 
vina ta. Vrei să vezi cum mă sufoc. Recunoaște! 

— Te iubesc, Ned! Trebuie să mă crezi. 

— Mincinosule! 

Ca un bici, braţul lui țâşnește spre mine. Pumnul i se lipește 
de falca mea, provocându-mi o explozie de durere. Mă prăbu- 
şesc pe nisip. Luna de deasupra mea se înceţoşează şi se du- 
blează. Apoi chipul lui Ned o acoperă, exact ca o eclipsă. 

Ridică iar pumnul, dar eu mă rostogolesc şi dintr-un salt sunt 
din nou în picioare. Este mai puternic decât mine. Ştiu asta. Însă 
eu sunt mai rapid. Când Ned lansează lovitura, eu mă feresc. Se 
răsuceșşte şi îmi înhaţă poalele cămășii. Mă târăşte spre el. 

De data asta, reuşesc să-i trag un pumn în faţă. În timp ce 
Ned își revine, eu mă smulg din strânsoare. Cu palma apasă 
locul unde l-am lovit. Se năpusteşte asupra mea cu braţele îna- 
inte, ca un fundaș la un meci de fotbal. Încerc să fac o eschivă 
la stânga, dar el îmi anticipează mişcarea. Îşi încleştează dege- 
tele ca o menghină în jurul gâtului meu. | 

Mă saltă de la pământ. Cu chipul roşu de furie, mă loveşte 
cu pumnul în obraz. În falcă. În creștetul capului. Fiecare lovi- 
tură parcă îmi arde pielea. Îmi aud gemetele de durere, dar mă 
simt ciudat, de parcă aş privi de la distanţă, de deasupra, cum 
mă omoară în bătaie. 

Ned se opreşte ca să-şi tragă sufletul. Apoi, strângând din 
dinţi, îmi dă lovitura de graţie care mă aruncă pe spate. 

Aterizez cu capul în apă, împroşcând zgomotos. Partea su- 
perioară a corpului meu este acoperită de flux. Apa rece mă 
trezeşte. Ridic capul la suprafață, în încercarea de a trage aer 
în plămâni, însă Ned este peste mine. Mâinile lui se strâng în 
jurul gâtului meu. Nu mai văd nimic din omul pe care-l cu- 
nosc de-o viață. Din omul pe care îl numeam „unchi”, Acela 
este undeva departe. Poate dispărut pe vecie. 

Cu un mârâit, Ned mă bagă la fundul apei negre. Imediat, 
întunericul mă copleșeşte. Mă agăț de mâinile lui cu toată 

forța, dar în zadar. Sunt slăbit, iar el este de două ori mai pu- 
ternic decât mine. Mă zbat şi dau din mâini, dar Ned mă ţintu- 
ieşte cu genunchiul sub valuri. 

Plămânii mă ard, lipsiţi de aer. Ochii mă ard, de la apa să- 
rată. Rănile deschise provocate de pumnii lui Ned mă ard, sân- 
gerând. Pieptul parcă mi se destramă şi erupe, tânjind după 
aer. Mă apuc de mâinile lui Ned și mă străduiesc să văd ceva în 
apa neagră de deasupra mea. Dar nu văd nimic. Totul este cu- 
prins de întuneric. 

Este sfârşitul. 

Închid ochii. Nu vreau ca totul să se termine în felul ăsta. Mă 
agăţ de ultimul fir de viață și mă gândesc la Cassandra. Poate că, 
oriunde ar fi ea în acest moment, îmi va percepe gândul şi va şti 
cât de mult o iubesc. Voi părăsi lumea asta gândindu-mă doar 
Ja dragostea mea pentru ea. 

Adio, Cassandra! 


CAPITOLUL 59 


Casandra 


A piciodată nu am iubit mai mult o privelişte decât aceea 

/ V a curții din spatele casei. Învăluită în lumina palidă a 
lunii, totul pare magic. Zbor, plutind peste iarbă, trec pe lângă 
grădină, spre plajă. Mirosul oceanului în depărtare îmi pul- 
sează prin vene. 

Vin, vin, Lawrence. 

Înlătur în grabă crengile şi mă năpustesc pe plajă. 

Şi instantaneu fac un pas înapoi. Văd câţiva oameni. Străini. 
O femeie doarme pe nisip şi o matahală stă în genunchi chiar 
pe mal. Îl recunosc cumva. ÎL ştiu. L-am mai văzut o dată. Este 
unchiul lui Lawrence, Ned. 

Văd cum împroaşcă apa. Mai este o persoană. Un trup care 
este ţinut sub apă. Recunosc picioarele alea care se zbat... 

Lawrence. Este Lawrence. 

— Lawrence! | 

Parcă nu este vocea mea când o aud, piţigăiată de panică, în 
timp ce mă reped spre apă. Trăsăturile întunecate ale lui Ned 
sunt schimonosite de furie. În momentul în care mă observă, 
capul meu deja îi izbeşte pieptul. 

Impactul probabil că îmi provoacă o durere de zece ori mai 
intensă decât o resimte el. Dar este suficient. Se clatină, pier- 
zându-şi echilibrul. Bate aerul cu braţele. 

Lawrence sare din apă. Se îneacă şi tuşeşte. Dă din mâini în 
încercarea de a se agăța de viaţă. 

Dar este viu. Binecuvântat, nemaipomenit de viu. 

Încă strig cu toată puterea: 

— Lawrence! 

Fără să vadă ceva, se târăşte și se prăbuşeşte pe plajă. Se 
sprijină cu fruntea de nisip, trăgând disperat aer în piept, parcă 
din tot corpul. Înnebunită de fericire, mă duc la el. 

Dar umbra se aruncă asupra mea înainte să-mi dau seama 
ce se întâmplă. Ned. Năpustindu-se spre mine. Mă înşfacă de 
cămaşă. Mă ridică de parcă aş fi o păpușă de cârpă. Cu un sin- 
gur brânci, mă pomenesc trântită cu spatele pe nisip, cu vântul 
suflându-mi în față. 

Clipesc de uimire. Dar când chipul lui îmi apare înaintea 
ochilor, mă salt din nou în picioare. 

Tremurând ca un iepure închis într-o cușcă, ridic braţele, 
anticipându-i următoarea mișcare. | 

Însă Ned doar se holbează la mine. Se încruntă: 

— Tu! 

Eu nu-mi găsesc cuvintele. Inima îmi bubuie, amenințând 
să-mi spargă pieptul. 

— Tu trebuie să fii cea de care s-a îndrăgostit, zice el încet, 
când își dă în sfârşit seama cine sunt. Trebuia să-mi închipui. 
Trebuia să-mi fi ascultat instinctul în ziua aia pe plajă. 

— N-o să te las să-l răneşti. 

— Noaptea asta devine din ce în ce mai interesantă, râde 


el agitat. 

Mă dau uşor un pas înapoi, uitându-mă disperată în jur 
după vreun obiect cu care să lupt. Un băț, o piatră - orice. 

Prind cu coada ochiului o mișcare. Femeia de pe plajă 
începe să se ridice. De partea cui o fi? A lui Ned sau a lui 
Lawrence? Oare merită riscul de a-i cere ajutorul? 

— Ai face bine să pleci, zice Ned. Înainte de a fi nevoit să 
mă ocup şi de tine. 

— Îl iau cu mine pe Lawrence. 

— Ba pleci chiar acum şi-ţi pui lacăt la gura aia nenorocită! 
Asta o să faci! 

În ciuda genunchilor care-mi tremură, stau pe poziţii. 

— N-o să te las să-l răneşti. 

— Cum vrei. 

Înainte să apuc să mă dau un pas înapoi, mă îmbrânceşte. 
Aterizez într-o rână. Brelocul mă înţeapă și simt o durere 
ascuţită în picior. 

— Mama m-a învăţat să nu lovesc niciodată o fată, spune 
Ned, punându-și palmele pe umerii mei şi ţintuindu-mă la pă- 
mânt. Dar, vezi tu, ea nu ştia cât de des este necesar acest lucru. 

Panica pune stăpânire pe mine. Tremur de frică. Mă doare 
groaznic piciorul acolo unde cheia îmi împunge carnea. 

Ia stai! 

Brelocul. 

Într-o fracțiune de scundă, îmi revine în amintire dimineața 
pe care eu şi Lawrence am petrecut-o pe plajă. Mă văd expli- 
cându-i fiecare obiect de pe inelul brelocului, râzând cât de tare 
se minuna. Elefantul. Minilanterna. Spray-ul cu piper. 

Animată de adrenalină, mă împing pe spate, eliberându-mi 
buzunarul. Ned mă ţintuieşte din nou. Dar am suficient timp 
cât să-mi trag brelocul din pantaloni. 

Cheile şi elefănţelul zăngăne zgomotos. Lanterna luceşte 
roşu. Ned se îndreaptă de spate, uitându-se curios la breloc. 

— Ce naiba... 

Surprinderea lui îmi oferă suficient timp cât să-mi scot 
spray-ul cu piper. Apuc sigiliul și îl smulg. Închid bine ochii și 
apăs. Nu aud decât fâsâitul scos odată cu golirea tubului. Apoi 
un urlet de durere. | 

Deschid din nou ochii. Ned s-a răsucit înapoi. Ține mâinile 
la faţă, ţipând. 

Mă salt în picioare. Nu-mi vine să cred că a mers. Din nou, 
o mişcare îmi atrage atenţia. Femeia ciudată este aplecată asu- 
pra lui Lawrence, încercând din răsputeri să-l facă să-şi revină. 
Deci este de partea noastră. Asta-i bine. Nu avem prea mult 
timp. Ned va fi neputincios doar vreo câteva minute. 

Alerg spre ei. Nici măcar nu mă observă din cauza panicii 
care a cuprins-o. Îi ţine faţa lui Lawrence în palme. 

— Lon? Trezeşte-te! Trebuie să plecăm de-aici! 

E ceva în felul în care îi rostește numele. În felul în care îi 
_ atinge chipul. Se uită apoi speriată la mine. 

Este o fată de vârsta mea, nu o femeie în toată regula. Este 
frumoasă, are părul negru, cu o tunsoare bob, şi ochi căprui, 
trişti. 

Dintr-odată, îmi pică fisa. 

— Fay. 

Se holbează la mine, mută, apoi închide ochii. 

— Iar tu eşti Cassandra. 

Cad în genunchi de cealaltă parte a lui Lawrence. 

— Uite ce este, îi zic eu grăbită. Amândouă îl iubim pe Law- 
rence şi acum el este în pericol. Îmi las uşor mâna pe mâinile 
ei. Îmi pare rău, Fay. Vorbesc serios. 

— N-ai de ce, mă asigură ea, apoi se îndreaptă de spate. 
Ce-ar trebui să fac acum? 

— Fugi şi cere ajutor. Petrecerea este încă în toi, nu? 

— Da. | 

— Atunci du-te şi adu pe oricine îţi iese în cale. Spune-le că 
Ned a înnebunit și că vrea să te omoare. Spune orice ar putea 
atrage aici un grup mai mare de oameni. 

Încuviinţează din cap. O urmăresc cum se îndepărtează, 
alergând către mulţimea petrecăreaţă, şi simt un val de speranță. 

— Ce mi-ai făcut? urlă Ned. 

Îşi aruncă apă pe ochi, numai că sarea probabil că accentu- 
ează usturimea. 

Lawrence este complet inconştient, dar îi pot simţi pulsul. 
Nu e mort. Şi nici nu va muri. O să învingem soarta. 

Îl înlănțui cu brațele în jurul pieptului, dar este mai greu 
decât mă aşteptam. Strângând din dinţi, încep să-l trag înspre 
tufişuri. Dacă aş putea ajunge până acolo... 

— Fato! strigă Ned. Unde eşti? 

Reuşesc să-l trag pe Lawrence încă un centimetru. De ce e 
atât de greu? 

— N-oi fi eu în stare să te văd, dar asta nu înseamnă că nu 
pot să-ţi rup gâtul! 

Trebuie să fiu puternică. Haide! Haide! Mişcă-te, Lawrence! 

Ned vine spre mine, împleticindu-se. > 

— Unde eşti, târfă-mpuţită? 

N-am vreme să stau și să-mi imaginez ce s-ar întâmpla dacă 
Ned şi-ar recăpăta vederea înainte să se întoarcă Fay. Hai, Cass, 
trage tare! Trage ca şi cum viaţa ta ar depinde de asta! 

Pleoapele lui Lawrence încep să se zbată. Încercând să res- 
pire, ridică uşor capul şi mă vede. 

— Cassandra! 

Ned se împleticeșşte în direcția noastră. 

— Fugi, Lawrence! 

Îl smucesc de trunchi, iar el geme de durere când dă să se 
ridice în patru labe. Suntem atât de aproape de tufișuri. 

Dar nu suficient. 

— Aici erai! latră Ned. O să-mi facă o plăcere nebună să 
storc şi ultima picătură de viaţă din gâtlejul tău! 

Se năpusteșşte asupra mea şi mă înşfacă de mijloc. 

— Ned! strigă Lawrence cu voce sugrumată în timp ce se 
târăşte spre noi. 

Însă mâna uriașă a lui Ned îmi prinde gâtul ca într-o 
menghină. 

Îl zgârii cu mâna liberă, dar el nici măcar nu clipeşte. Buza 
de sus i se arcuieşte de furie, iar strânsoarea devine mai puter- 
nică, strivindu-mi traheea. 

Deodată, tufişurile freamătă şi un grup de oameni îşi face 
apariţia pe plajă. Pe chipuri li se citeşte neliniştea. 

— Hei! strigă unul dintre ei, când îl vede pe Ned deasupra 
mea. Las-o-n pace! 

— Nu glumea, ţipă un altul. Chiar a înnebunit! 

Nou-sosiţii nu-i dau lui Ned nicio şansă de a riposta. Îl 
îmbrâncesc şi îl ţintuiesc la pământ. Cad în genunchi, dispe- 
rată după aer.. Și mai mulţi petrecăreţi se adună pe plajă, lun- 
gindu-și gâtul să vadă şi ei ce se întâmplă. Fay îşi face şi ea 
apariţia. Îl caută cu privirea pe Lawrence, apoi se uită la mine. 

Inima încă îmi bate tare şi respir cu greutate, însă îi fac 
semn din cap. Ea îmi răspunde în același fel. 

Pe plajă este un du-te-vino. Câţiva oameni îl târăsc pe Ned 
către casă. Alţii cer să vină poliţia. Se vorbeşte tare, primii so- 
siți explicându-le ce s-a întâmplat celor care au ajuns mai târziu 
şi exprimându-și groaza şi dezaprobarea faţă de cele petrecute. 

Câţiva se reped spre mine şi Lawrence. 

— Te simţi bine? 

— Poţi să te mişti? 

— Poţi să-mi spui câte degete ţin ridicate? 

Lawrence stă în capul oaselor, totuşi pare dezorientat. În 
ciuda haosului din jurul lui, nu-şi dezlipeşte privirea de la 
mine. Îl strâng de mână. 

— Ai reușit, Cassandra, îmi şopteşte el. M-ai salvat. 

Abia acum realizez asta. S-a terminat. S-a terminat cu ade- 
vărat. O uşurare inexprimabilă se amestecă cu frica şi adrena- 
lina rămase şi lacrimile încep să mi se rostogolească pe obraji, 
fără să le pot opri. 

— Amândoi am reușit, zic eu şi îl țin bine de mână. 

Am nevoie să-i simt carnea şi pulsul. Dovada că este viu. Că 
este aici. Că suntem împreună aici. 

— Trebuie să te vadă un doctor, zice o femeie care se apro- 
pie de Lawrence. Eşti bătut rău de tot. 

— O să fiu bine. | 

Un tânăr se apleacă să-l ia de umeri. 

— Hai să te ajut să te ridici. Eşti în siguranță, Lonnie. 

Însă Lawrence ridică o mână: 

— Nu, Charles. Te rog... Vreau să rămân aici câteva clipe. O 
să vin, dar lasă-mă un minut. Un minut singur cu Cassandra. 

Tânărul - Charles parcă îl cheamă - se uită la femeie, 
apoi la mine. Când niciunul nu se mişcă de acolo, intervine 
Fay. 

— E-n regulă, anunţă ea. Lon are nevoie să-şi recapete pu- 
terile. Este copleşit de atâția oameni în jur. Haideţi cu toţii! 
Haideţi să-i lăsăm loc să respire! 

Mulțimea nemulțumită nu prea se lasă dusă de acolo. Fay 
pune o mână pe umărul lui Charles. 

— OK, toată lumea, hai să mergem! 

„Petrecăreţii se urnesc, aruncând în urmă priviri curioase, 
Fay îi mână de la spate. 

Chiar înainte de a intra pe potecă, se uită şi ea înapoi. Simt 
cum mă îmboldeşte vinovăția. Îl iubeşte pe Lawrence, este 
evident. 

— Mulţumesc, îi spun eu. 

Fay reușește să-mi ofere un mic zâmbet, care dispare la fel 
de repede cum a apărut. Apoi dispare şi ea în tufișuri. 

Lawrence îmi pune mâna pe obraz. Privirea lui este inun- 
dată de dragoste. Îmi sare inima din piept de fericire. Mă cui- 
băresc la pieptul lui, iar el mă înlănţuie cu braţele. Din nou 
lacrimile îmi umplu ochii. 

— Te iubesc, Lawrence! 

— ŞI eu te iubesc, Cassandra! 

Îmi trage faţa către el. Senzaţia buzelor noastre unite nu 
mi-a adus niciodată atâta fericire. 

După această sărutare, Lawrence mă mângâie pe păr. 

— Vreau să fiu alături de tine pentru tot restul vieţii. Este 
timpul, Cassandra! 

— Acum? întreb eu cu voce tremurată. 

Încuviinţează din cap: 

— Când mă întorc acasă, vreau să fii lângă mine. Mă ia de 
mână. Eşti gata să păşeşti în anul 1925? 


CAPITOLUL 56 


Casandra 


A ze ridicăm cu grijă în picioare, ținându-ne de mână. 
— Tremuri, zice el încetişor. 

Nu pot decât să dau din cap. Lawrence îmi zâmbeșşte şi mă 
sărută. 

— Nu-ţi fie teamă. 

Fiecare pas pare ca un urcuş pe un munte. Lawrence intră 
primul pe potecă. 

— Stai! 

Se uită înapoi la mine. 

— Ce s-a întâmplat? 

— Nu sunt pregătită. 

Un mic surâs îi înfloreşte pe faţă. 

— De ce nu? Doar pentru asta ne-am străduit atât. Nu mai 
vrei să fim împreună? 

— Bineînţeles că vreau, numai că... dacă asta nu se întâm- 
plă? 

— Ce vrei să spui? 

— Dacă plaja asta, faptul că ne putem vedea nu e decât 
un accident ciudat? O anomalie. O fisură întâmplătoare în 

continuumul spațiu-timp. Dacă nu există soartă sau destin 
şi este... doar asta? Nimic mai mult? Dacă salvarea ta nu a 
schimbat nimic? 

© — Există un singur mod de a afla, spune Lawrence și îmi 
întinde mâna. 

Trenul cu multele vagoane de „dar-dacă?” trece pufăind pe 
lângă mine. 

— Să presupunem că va merge. Dar dacă nu primim decât 
un bilet dus în călătoria în timp? Simt că mi se pune un nod în 
gât. Nu am apucat să-mi iau rămas-bun de la mama. 

— Sunt sigur că nu este cazul, mă întrerupe Lawrence, dar 
bag mâna în foc că încearcă să pară mai încrezător decât este 
cu adevărat. | 

— Nu poți şti nimic cu siguranţă, zic eu şi mă uit lung la 
cărare. Dacă faptul că te-am salvat închide de fapt portalul sau 
poarta sau orice nebunie o mai fi şi chestia asta care a permis 
întâlnirea noastră? Dacă soarta mi-a îngăduit să te văd doar ca 
să te salvez? Şi acum că am făcut-o... totul se va termina. Dacă 
atunci când vom părăsi plaja ne vom evapora şi vom pleca fie- 
care în timpul său şi nu ne vom mai vedea niciodată? 

Aceste întrebări îl fac pe Lawrence să se dea un pas înapoi. 
Acum se uită şi el lung la cărare, cu ochii lui căprui umbriţi de 
gânduri. Îmi înfăşor braţele în jurul gâtului său. Mă îmbrăţi- 
şează şi èl strâns. 

— Nu vreau să te pierd, Lawrence. Nu-mi pot asuma acest 
risc. 

După o pauză lungă, rostește: 

— Dar ce altă opțiune mai avem? 

Mă eliberez din îmbrățişare. Lawrence îmi atinge chipul. 

— Nu putem sta pe plaja asta la nesfârșit. 

— Ba da, putem! 

— Cassandra! 

Nodul din gât începe să mă ardă. 

— Mi-e atât de frică! 

— Şi mie. Dar şansa de a-mi petrece toată viaţa cu tine me- 
rită riscul. Și singura modalitate de a afla este să încercăm. 

Mă sărută apăsat. Îl sărut şi eu, însetată. Dă să se îndepăr- 
teze, dar eu nu-l las. Îmi răspunde cu pasiune. În adâncul su- 
fletului meu, ştiu că asta merită orice risc. Să-l am lângă mine 
pentru totdeauna. Să păstrez acest sărut pentru toată viaţa. 

Îi ating fruntea cu fruntea mea. 

— Dacă nu ne vedem de partea cealaltă... 

Îmi acoperă buzele cu degetul, 

— Nici măcar nu rosti aşa ceva. Ne vom vedea. 

Oftez şi mă cutremur uşor: 

— OK. Hai s-o facem! 

Strângându-ne de mână, înaintăm pe potecă. 

Un pas. Apoi altul. Lawrence stă cu faţa la mine. Îmi oferă 
un surâs. 

După care, trăgându-mă de mână, începe să alerge pe 
cărare. 

— Lawrence! 

Preţ de o clipă, străvezie, parcă zburăm mână în mână. 
Apoi... trăsăturile lui Lawrence încep să pălească. Strânsoarea 
mâinii lui parcă se topește. Culorile se estompează şi, ca o fan- 
tomă, dispare în aerul nopţii. 


CAPITOLUL 37 


Cassandha 


4. dispărut. 

í y Stau și privesc la locul în care a dispărut. Nu se poate 
întâmpla aşa ceva. Este mult prea crud. 

Mă întorc, clătindu-mă, pe plajă. Este pustie. Doar nisip în- 
tunecat şi valuri înspumate. 

— Lawrence? strig eu. 

Nimic. 

Urlu cât de tare sunt în stare: 

— LAWRENCE? 

Răsuflând din greu, cad în genunchi pe nisip. 

— Nu, nu, nu! 

Nu poate fi ăsta sfârşitul. Nu poate. N-o să-mi iert nicio- 
dată greșeala de a-i da drumul lui Lawrence din braţele mele. 
Şi n-o să iert nici universul că nu mi-a îngăduit şansa de a-mi 
lua rămas-bun. 

Însă el iese grăbit din tufișuri. 

Are chipul pământiu şi ochii holbaţi. Trag aer adânc în piept. 
Ne aruncăm unul spre celălalt și ne îmbrățişăm strâns. Fără cu- 
vinte. Pur şi simplu ne ţinem în braţe. 

Lawrence face în cele din urmă un pas înapoi. Mă ia de 
mână şi mă conduce la locul nostru de pe plajă de unde pri- 
veam oceanul. Locul unde ne-am cunoscut. Umăr la umăr, 
contemplăm mişcarea valurilor. 

— Nu înţeleg, zice el. 

— Eu da, răspund eu şi simpla rostire a acestor cuvinte mă 
doare. Plaja este doar o anomalie. O fisură în timp. Aşa a fost 
şi aşa va fi mereu. 

Lawrence se încruntă: 

— Dar cum poate fi posibil aşa ceva? Nu crezi că ar mai fi 
observat cineva asta în secolul care a trecut de când a fost con- 
struită casa? 

Clatin din cap: 

— Poate că nu au făcut-o. 

Dar chiar când rostesc aceste cuvinte, îmi dau seama că este 
ceva greu de crezut. Cu siguranţă cineva ar fi remarcat. 

— Trebuie să existe o altă explicaţie, îşi dă Lawrence cu pă- 
rerea. Ca totul să aibă un sens. 

— Sau poate că nu există una. 

Deznădăjduită, mă las pe spate, tresărind din cauza durerii 
pe care o resimt în tot corpul. Privirea îmi este atrasă de lună. 
Este nemaipomenit de mare şi de strălucitoare, veghind deasu- 
pra plajei. Minunată. Aproape plină, la cum arată. 

Apoi îmi pică fisa. Luna. Luna plină mâine-noapte. Mă 
ridic în capul oaselor. 

— Ce este? mă întreabă Lawrence. 

Îi pun o mână pe genunchi. Am nevoie de câteva momente 
ca să-mi pun ordine în gândurile ce-au luat-o razna. Prima 
noapte în care ne-am întâlnit. Luna plină răsărind din ocean. 
Pulsaţia de lumină. Lawrence care apare brusc la țărm. Peisa- 
jul din bibliotecă. 

Luna plină. Trebuie să aibă o semnificaţie mai adâncă. 

— Ce se întâmplă cu tine, Cassandra? Mă nelinişteşti. 

Mă întorc spre el: 

— Am o idee. De fapt, o teorie. 

— OK. Atunci spune-mi-o. 

— Mai întâi, trebuie să-ţi pun o întrebare. În noaptea în 
care ne-am întâlnit prima oară, ai urmărit răsăritul lunii? 

— Cred că da, zice el încruntat. 

— Şi ai observat ceva... ciudat? 

Se uită lung la mine o vreme. Apoi, încet-încet, uluirea i se 
întipăreşte pe față. 

— Scânteia aceea. Ai văzut-o şi tu? 

Oftez, cutremurându-mă: 

— Da. 

— Am crezut că a fost o iluzie optică. Dar ce a fost, atunci? 

— Tot ce ştiu este că eram singură pe plajă, iar după acea 
pulsaţie ai apărut din senin pe țărm. 

A făcut ochii mari: 

— Exact aşa a fost şi în cazul meu. Trebuie să aibă vreo 
semnificaţie! | 

— Lawrence. Următoarea lună plină este mâine-seară. 

Lawrence se înseninează la auzul veștii. 

— Eşti sigură? Ei bine, asta ar putea fi soluţia noastră, 
Cassandra! Asta ne va putea permite să călătorim fiecare în 
lumea celuilalt. O altă lună plină va deschide portalul. 

— Sau l-ar putea închide pentru totdeauna. 

Cuvintele mele îi taie puţin din elan. 

— Poate această anomalie nu durează decât un singur ciclu 
al Lunii. Iar la răsăritul următoarei luni pline... totul se va 
sfârşi. 

Lawrence clatină din cap, cântărind ceea ce tocmai am spus. 

— Nu! 
— Gândește-te numai. Dacă ar fi existat posibilitatea de a 


călători în timp, s-ar fi întâmplat asta atunci când am încercat. 
Nu va dura la nesfârşit. 

Lawrence deschide gura ca să-mi dea replica, dar niciun 
cuvânt nu se face auzit. Stăm o vreme în tăcere, rumegând teri- 
bilul, tristul adevăr. Mă uit cu coada ochiului la el, având inima 
îndurerată după toate cele întâmplate în ultimele douăzeci şi 
patru de ore. 

— Probabil că toți se întreabă ce-ţi ia atât de mult să te în- 
torci, zic eu. 

— Trebuia să vii cu mine, oftează Lawrence. 

— Știu. 

Mă ia de umeri. 

— Vom găsi o soluţie, Cassandra. Trebuie să existe o cale. 
Vom fi împreună. 

— Ar trebui să pleci, îi zic eu. Cred că poliţia a ajuns deja. 
Va trebui să le spui despre unchiul tău. 

— Aşa este, admite el cu tristeţe. 

— Îmi pare rău. Nici nu-mi pot imagina cum te-ai simţit. 

Clatină încet din cap. Îi mângâi obrazul. 

— Totul a mers prost, zice el cu voce sugrumată. 

— Dar ești în viață. Asta n-a mers prost. Şi asta-i cel mai 
important. Am schimbat trecutul. Şi probabil viitorul. 

Mă cuprinde un fior. Vechea temere în privinţa amestecu- 
lui în curgerea timpului îmi dă din nou târcoale, dar reușesc 
s-o alung. 

— Ne vedem aici mâine? întreabă Lawrence. Vrei să-ţi pe- 
treci mâine ziua cu mine, dacă...? 

Glasul îi amuţeşte, dar ştiu ce voia să spună. Dacă este ul- 
tima noastră zi petrecută împreună. 

— Bineînţeles, răspund eu. 

Se ridică şi îşi scutură de nisip pantalonii. Se îndreaptă cu 
paşi lenți, şovăitori, către tufişuri. 

Se întoarce spre mine înainte de a reveni în lumea lui. Mi- 
nunaţii lui ochi căprui sunt umbriţi de tristeţe. 


— Am nevoie de tine, Cassandra. Acum mai mult ca 
niciodată. 


CAPITOLUL 58 


Laumence 


felegrama de la tatăl meu a sosit azi-dimineață. Zace pe 
birou. Ca o rană. Încerc să ignor mesajul bătut cu grijă 
la maşină și să-mi vărs durerea în scris. 

Mă opresc din scris pentru o clipă şi îmi trec degetul uşor 
peste una din răni. Locul unde pumnii lui Ned mi-au despi- 
cat pielea mă arde la atingere. Peste noapte, m-am învinețit 
puternic. 

Poliţia l-a arestat azi-noapte pe Ned. După cum s-a dovedit 
ulterior, FBI-ul îl ţinea sub supraveghere de la distanţă, fiind la 
curent cu afacerile lui cu familia Cartelli. Aşteptau să fie făcut 
public anunţul fuziunii cu Cooper Enterprises - o altă compa- 
nie pe care o aveau în vizor - şi atunci ar fi strâns laţul. 

După o noapte nedormită, totul pare un coşmar sau o po- 
veste senzaţională pe care s-o fi auzit la vreo petrecere. Dar 
atunci, multe lucruri ar fi părut de felul acesta în vara ce se 
sfârşeşte acum. 

Mă uit la foile mele. Am umplut multe pagini de când m-am 
apucat să scriu. Este ca şi cum aş încerca să descopăr o moda- 
litate de a o păstra pe Cassandra în propriile-mi cuvinte aşter- 
nute pe hârtie. Dar fără rezultat. 

În schimb, mă zbat în potopul de tristețe, furie şi disperare. 
Singura cale de a continua să exist este să scriu neîncetat. 

Telegrama asta nu mă ajută cu nimic. 

Cuvintele tatălui meu sunt frumos bătute la mașină: 


Urâtă treabă, situaţia cu unchiul tău. Mă- 
tuşa Eloise este distrusă. Ţi-a cumpărat un 
bilet către casă, la trenul de după-amiază, 
miercurea asta, 7 august. Să nu întârzii. 


Sunt primele cuvinte pe care mi le-a adresat tata întreaga 
vară. 

Închid ochii şi las jos telegrama. Mi-e totuna. În cazul în 
care Cassandra are dreptate şi în seara aceasta va fi ultima oară 
când o voi putea vedea, atunci probabil că mă voi sui în trenul 
către Connecticut. Dacă nu o s-o mai pot vedea pe Cassandra 
pe plajă, atunci nu voi mai pune niciodată piciorul acolo. 

Nu vreau să par nerecunoscător după ce am scăpat din 
ghearele morţii, dar în acest moment nu simt decât durere. 

Mâine. Mă întorc acasă mâine după-amiază. Iar diseară îmi 
iau rămas-bun de la Cassandra mea. 


CAPITOLUL 59 


Cassandra 


„/Donstat că este încă o seară perfectă de vară în vreme 

C ce traversez peluza către plajă. Adie un vânticel cald, 
iar albastrul începutului de crepuscul parcă scânteiază. Auzind 
cum se apropie sunetul oceanului, rămân copleșită de frumu- 
sețea acestor locuri. 

Lawrence şi cu mine ne-am petrecut împreună toată ziua 
şi ne-am înţeles să ne întâlnim aici după asfinţit. Am venit 
puţin mai devreme, deşi mi-a luat o groază de timp să mă 
pregătesc. Mi-am aranjat părul în bucle lungi, m-am parfu- 
mat şi mi-am pus rochia verde de mătase, care a zăcut ne- 
folosită în şifonierul meu întreaga vară. E ceva copilăresc 
probabil, însă vreau ca în ultima amintire pe care o va avea 
cu mine să arăt minunat. 

Mă trezesc visând cu ochii deschişi pe cărare. Mă cuprinde 
"o ciudată dorinţă de a vedea dacă îl pot simţi pe Lawrence tre- 
când prin mine când se îndreaptă spre plajă. Voi fi în stare să-l 
percep? Chiar şi despărțiți de un secol? 

Însă o mişcare pe țărm îmi atrage atenţia. Este Lawrence. 
E deja aici. Poartă cel mai frumos costum al lui, gri-închis cu 


PÂNĂ NE VOM REVEDEA, 305 


dungulițe, şi o cravată vişinie. Şi el s-a gătit pentru mine. Nu 
știu de ce, dar îmi vine să plâng. 

Lawrence priveşte în direcția mea. La început, face ochii 
mari de uimire, apoi zâmbeşte trist. 

— Vino aici, zice el, întinzând braţele către mine. 

Alerg spre el. Când mă îmbrățișează, simt din nou amenin- 
țarea lacrimilor. Nu vreau să fie o jelanie. Doar mi-am promis 
asta dinainte. 

Ne smulgem din îmbrăţișare, iar Lawrence mă studiază din 
cap până-n picioare: 

— Arăţi.... sublim! 

Îmi ia faţa în mâini şi își lasă fruntea pe fruntea mea. Of- 
tează. În glasul lui sesizez o anumită ezitare. 

— Nu vreau să vorbesc, îmi şoptește el. Ştiu că tot ce- aș 
spune ar fi începutul unui rămas-bun. 

— Nu mai este nimic de spus, Lawrence, răspund eu. Nu-l 
pot privi în ochi, altfel mi-aş scăpa emoţiile de sub controlul 
şi-aşa fragil. Ştii că până la urmă tot trebuie s-o facem. De ce 
să prelungim inevitabilul? 

— Nu! se împotriveşte el ferm. Nu, mai am multe de zis 
înainte de a-mi lua rămas-bun. 

Scoate un plic mare din buzunarul de la piept al hainei. Hâr- 
tia cu tentă aurie este legată cu o panglică maro. Pot întrezări 
cuvintele scrise apăsat pe verso. Lawrence îmi pune în palmă 
plicul și îmi închide degetele peste el cu amândouă mâinile. 

— Pentru tine. În paginile astea am pus sufletul meu. Ceva 
care să-ţi amintească de mine. 

N-o să plâng! Două lacrimi laşe îmi scapă şi picură pe plic. 

— Şi mai este ceva, spune el încet. 

Bagă mâna în buzunar şi, când deschide palma, dezvăluie 
un obiect ce scânteiază în lumină. Îmi ţin respiraţia. 

Este un inel cu safir. Albastru şi strălucitor ca luna. 

Mirată, mă uit în ochii lui. Mă priveşte cu blândeţe, dar şi 
cu tristeţe totodată. 

— A fost al mamei mele. I l-a dăruit tata când s-a dus într-o 
vară în excursie la Viena, în semn de legământ că nu o va uita. 
Ea mi l-a dat ca să-l ofer la rândul meu iubirii vieţii mele. 
Aveam de gând să ţi-l dau odată ce... odată ce eram cu adevă- 
rat împreună. Însă seara trecută am realizat că, orice-ar fi, tu 
eşti iubirea vieții mele. Vreau să fie al tău. Şi-i fac aceeaşi pro- 
misiune pe care tata i-a făcut-o mamei. De câte ori te vei uita 
la acest inel, să ştii că eu mă gândesc la tine. 

Încerc să-mi ţin în frâu lacrimile, dar în zadar. Îmi pun 
mâna peste mâna lui şi simt inelul între palmele noastre. Mă 
taie mai adânc decât orice lamă ar putea vreodată s-o facă. 

— Nu-l pot accepta. Îmi va frânge inima. 

— Te rog, zice el, mângâindu-mă pe obraz. Mi-ar frânge 
inima să-l mai păstrez. Ție îți aparţine, Cassandra. 

Îmi ridică uşor mâna şi îmi strecoară inelul pe deget. Îmi 
este mai larg cu câteva numere. Strânge din buze și îmi pune 
inelul pe degetul arătător. | 

— Cred că acum ţi-ai dat seama de unde am moştenit de- 
getele-astea mari. 

Râdem amândoi. Îmi şterg câteva lacrimi şi îi sărut apăsat 
mâna. | | 

— Iubesc la nebunie degetele tale mari. 

Surâde, apoi îmi ridică mâna pentru a o examina. 

— Locul inelului este aici. Este perfect. Aproape la fel de 
frumos ca tine. 

— Aş fi vrut să-ți fi adus şi eu ceva, zic eu încet. 

Lawrence îmi mângâie dosul palmei. 

— Nu este nevoie. Mi-ai oferit deja cel mai mare dar posibil. 

— Dar aș vrea să-ți dăruiesc mai mult decât dragostea 
mea. 

— Cassandra, mi-ai dăruit viaţa. Şi nu mă refer doar la 
faptul că m-ai salvat din ghearele lui Ned. Ci la mai mult. La 
mult mai mult. Arată spre plicul din mâna mea: Mi-ai oferit 
un glas. 

Mă uit lung la cuvintele scrise pe foaie. 

— Chiar nu-ţi dai seama? lubindu-te pe tine, am căpătat 
curajul de a face ceea ce trebuia să fac demult. 

— Ce vrei să spui? 

— N-o să mă duc să studiez Dreptul. O să scriu. Mâine 
mă întorc acasă şi-mi voi lua rămas-bun de la tatăl meu. Apoi 
mă voi îndrepta către New York sau Paris sau oriunde mă va 
purta scrisul. A 

Ochii lui minunaţi strălucesc chiar şi în lumina slabă a 
serii. Fericirea lui mă umple dintr-odată de o bucurie imensă. 

— Sunt atât de fericită pentru tine. Vei fi un scriitor ne- 
maipomenit, Lawrence. Știu asta. 

— Ba s-ar putea să fiu un scriitor jalnic. Dar voi fi un scri- 
itor. Şi ţie trebuie să-ţi mulțumesc pentru asta. 

Poate că întâlnirea cu Lawrence n-a fost un plan măreț 
gândit de soartă, dar nu contează. Faptul că l-am cunoscut 
şi că-l iubesc este suficient. Chiar dacă nu pot fi alături de 
Lawrence pentru totdeauna, tot a schimbat ceva în viaţa mea. 
Nu mai sunt aceeaşi persoană, acum sunt mai bună pentru că 
l-am cunoscut, chiar dacă pentru un timp atât de scurt. 

Dragostea are rațiunile ei. | 

Îl mângâi pe obraz. Nu ne sărutăm. Pur şi simplu ne pri- 
vim în ochi. 

Tot ce s-a petrecut între noi, fiecare moment, fiecare senti- 
ment de agonie sau binecuvântare, toate se transmit de la su- 
fletul lui către al meu şi de la al meu la al lui. 

— Te iubesc! rosteşte Lawrence cu glasul plin de emoție. Aş 
fi vrut să găsesc cuvinte care să exprime mai bine cât de mult 
te iubesc. 

— Un sărut ar fi un început bun, zic eu, zâmbind. 

Îmi face pe plac. Pe măsură ce noaptea ne învăluie, renun- 
tăm la orice gânduri, concentrați doar asupra sărutului. 

Ne îndreptăm apoi spre locul nostru preferat. Pare cel mai 
potrivit aşa. Lawrence mă ţine pe după umeri în timp ce mer- 
gem, de parcă n-ar suporta să treacă nicio secundă fără să 
mă simtă, până în clipa în care vom fi nevoiţi să ne despăr- 
tim. Stăm tăcuţi, apoi el pune întrebarea de care ne temem 
amândoi: | 

— Când răsare luna? 

— Peste vreun sfert de oră. 

— Atât de repede? - 

Îmi aşez obrazul pe umărul său. 

— Încearcă să nu te gândeşti la asta. 

— Cum aș putea să n-o fac? oftează el adânc. Asta-i agonie 
curată, Cassandra. Mai bine ne-am spune acum adio şi ne-am 
despărți. | 

— Chiar ai vrea asta? 

Închide ochii. 

— Nu! Bineînţeles că nu! Vreau să-mi petrec cu tine fiecare 
clipă care îmi mai este îngăduită. 

— Atunci strânge-mă în braţe. 

Minutele trec nemiloase. Fiecare secundă care se scurge îmi 


adânceşte tristețea. 

Apoi zărim prima geană de lumină la orizont, ieşind din 
ocean. Luna. Apare. 

— Nu sunt pregătit, zice el. Nu te pot lăsa să pleci. 

După cum îi tremură vocea, îmi dau seama că plânge, dar 
nu îndrăznesc să mă uit la el. Vederea lacrimilor lui îmi va 
frânge inima pe veci. 

— Trebuie să acceptăm asta, Lawrence. 

Se îndepărtează puţin de mine. Ochii îi lucesc şi lacrimile 
îi alunecă pe obraji. Le şterg și în acelaşi timp sărut urmele 
umede. Îmi cuprinde chipul în palme şi mă sărută. Deşi încerc 
să mă bucur de clipă, mă gândesc că nu voi mai avea parte ni- 
ciodată de un sărut atât de minunat ca acesta. 

Lumina lunii ce răsare devine mai puternică. 

Lawrence oftează tremurător, străduindu-se să se linişteas- 
că. Ştiu ce cuvinte va rosti. 

— Adio, Cassandra! 

Nu mai am aer. O parte din mine ar vrea să piară chiar 
acum. Chiar dacă am muri aici pe plajă, ar fi mai bine decât 
să-l văd cum dispare pe vecie. 

— Adio, Lawrence! 

— Să ştii asta: chiar dacă nu vom mai putea fi împreună, te 
voi iubi cât mi-a mai rămas de trăit. 

Îl strâng în braţe cu toată puterea. Îmi afund faţa la pieptul 
lui, dorind să mai rămână cu mine măcar un minut. Doar atât, 
un minut. Însă, cum stăm așa îmbrăţişaţi, strânsoarea lui slă- 
beşte. Trupul lui îşi pierde culoarea. O fâşie strălucitoare de lu- 
mină se ridică din apele întunecate. 

Se întâmplă. 

Lawrence se retrage din îmbrățișare. Se evaporă în nisipul 
din jur, aşa cum şi eu mă evapor pentru el. Privirile noastre se 

întâlnesc — este atât de frumos şi de trist. Uitându-mă la el, un 
val neaşteptat de fericire mă inundă. Nu ştiu ce-am făcut să 
merit o dragoste atât de minunată, însă tot restul vieţii mele 
voi lupta să-i țin flacăra vie. 

Pun mâna pe obrazul transparent al lui Lawrence. Cu la- 
crimi în ochi, ne unim buzele într-un ultim sărut. Rămânem 
aşa, înlănțuiţi în sărutul care va dăinui o veşnicie, chiar dacă 
doar în amintirea noastră. Stăm alături unul de altul, până 
când Lawrence Foster dispare în anul 1925. 


CAPITOLUL 40 


Cassandha 


/] rmătoarele două zile se scurg pe lângă mine fără să-mi 

VI dau seama. Nu-mi aduc aminte ce am făcut, ce am zis, 
ce am simţit. Am fost înconjurată de neant. 

Apoi şi-a făcut apariţia tristețea. Câteodată, mâhnirea des- 
pre care ştiai că va sosi o resimţi mai puternic decât cea care 
vine pe neașteptate. Primele nopți le-am petrecut întinsă în 
pat, privind la inelul dăruit de Lawrence şi bocind de zor. 

Mama face tot posibilul să mă ajute. Vorbim un pic despre 
cele petrecute, atunci când sunt eu în stare. Ştie că a trebuit 
să-mi iau rămas-bun de la Lawrence. Mă încurajează, spu- 
nându-mi că putem veni și vara viitoare aici şi atunci ne vom 
întâlni din nou, numai că asta îmi adânceşte tristeţea. Dar ştiu 
că nu vrea decât să mă ajute. 

Într-un fel, chiar mă ajută. Petrecând timpul acum cu 
mama și cu Eddie, chiar şi cu Frank, îmi dau seama de ceva ce 
am ştiut, de fapt, tot timpul: oricât l-aș fi iubit pe Lawrence, nu 
mi-aş fi putut părăsi familia pentru totdeauna. 

Treptat. Pas cu pas. Oră de oră, durerea cedează. Este încă 
aici, dar mai puţin acută, mai mult ca o migrenă permanentă. 

Apoi, într-o dimineaţă, mă aflu în fața şevaletului, cu prima 
mea pictură din vacanţa aceasta realizată pe jumătate. Știu că 
îmi voi reveni. Că voi trece peste asta. 

În sfârşit, mă simt pregătită să mă întorc la bibliotecă. De 
data asta nu este nevoie să caut prin cutii cu microfilme. Doar 
într-una singură. Cea care a stârnit toate evenimentele ce au 
urmat. Știu data, bineînţeles, şi sunt sigură că am nimerit cutia . 
potrivită, deoarece are aceeaşi pată roșie pe latura stângă. 

August 1925. Ştiu exact unde să caut. Derulez acolo unde 
am citit despre uciderea lui Lawrence. 

Articolul a dispărut. 

De la articolul care era deasupra lui se trece imediat la cel 
care venea după el. S-a terminat cu bine. Lawrence este perfect 
în siguranţă. 

Acum sunt pregătită să citesc paginile pe care mi le-a dat la 
ultima noastră întâlnire. 

Le iau cu mine pe plajă. E prima oară când pun piciorul pe 
nisip după acea zi în care Lawrence a plecat în lumea lui. Sin- 
cer, nu credeam că voi mai fi în stare să revin aici, dar nu există 
un loc mai bun de a-i simţi sufletul aproape. 

Îmi tremură degetele în timp ce desfac panglica. În primele 
momente, tot ce pot să fac este să mă uit năucă la formele cu- 
vintelor sale. Buclele literelor și alinierea delicată a rândurilor, 
ceva propriu lui. Poate că totuşi nu sunt pregătită. M-am stră- 
duit atât de mult să vindec rănile în astea câteva săptămâni. 
Chiar vreau să-mi deschid iar acele răni? 

Apoi primul rând mi se dezvăluie: 

Chiar dacă nu vom mai putea fi împreună, te voi uli cât 
mi-a mai rămas de trăit. 

La fel de clar ca şi cum ar fi lângă mine, îl pot auzi pe 
Lawrence rostind aceste cuvinte, ultimele lui cuvinte înainte să 

ne despărțim. Senzaţia aceasta se răspândește în tot corpul. Fi- 
ecare părticică din trupul meu vibrează de fericire. 

Însetată, parcurg cu atenţie toate paginile. Nu vărs o lacrimă 
în timp ce citesc. Parcă plutesc într-o stare de beatitudine. Ci- 
tesc fiecare cuvânt şi, când ajung la ultimul, le reiau de la înce- 
put. Stau pe plajă ore în şir, citind şi privind valurile, retrăind 
timpul pe care l-am împărtăşit împreună cu el. Stând pe locul 
nostru, savurându-i cuvintele, aproape că îl simt pe Lawrence 
lângă mine. Aproape că-i simt braţele înlănțuindu-mă, dege- 
tele mângâindu-mi obrajii. Deşi doare, sunt mai veselă decât 
am fost în ultimele săptămâni. Îi simt din nou prezenţa, iar 
pentru asta merită să îndur orice suferință. 

Când soarele ajunge la amiază, recitesc paginile unde 
Lawrence descrie cât de important este scrisul pentru el. A scris 
repede. Îmi pot da seama după felul în care literele sunt încli- 
nate şi îngrămădite pe hârtie. Era nerăbdător să-mi împărtă- 
șească dorința lui cea mai arzătoare, visul lui cel mai profund. 
Totuşi, când ajung la un anumit rând, mă opresc. 

Şi recitesc: 


Am de gând să părăsesc viața construită cu atâta grijă de 
tatăl meu pentru mine. Voi renunţa până și la numele lui. Voi 
adopta numele de fată al mamei - Winthrop. Voi lua viaţa de 
la început. - | 


Reflectez la -pasajul respectiv. O amintire înfloreşte adânc 
dintr-un cotlon al minţii mele. De ce-mi sună atât de cunos- 
cut numele ăsta? 

Apoi îmi pică fisa dintr-odată. Winthrop. La fel de limpede 
ca o rază de lumină, pot vedea bannerul întins pe peretele bi- 
bliotecii: L. JAMES WINTHROP - CEA MAI DE PREŢ CO- 
MOARĂ DIN CREST HARBOR. 

Că) 

Ajung la bibliotecă cu mai puţin de cincisprezece minute 
înainte de ora închiderii. Gâfâind şi cu faţa roşie ca racul, 
alerg din parcare până ce dau buzna pe ușa de la intrare. 
Bibliotecara de la recepţie se uită dezaprobator, clătinând 
din cap. Cred că oamenii ăștia s-au săturat să mă vadă. Dar 
nu-mi pasă. 

O ignor pe doamna de la recepţie şi mă îndrept spre salo- 
nul principal. 

Bannerul şi decoraţiunile au dispărut. Abia răsuflând, cer- 
cetez zona. Trebuie să găsesc bibliotecara care m-a ajutat cu 
microfilmele. Trebuie să vorbesc cu ea. Trebuie să aflu. 

Alerg printre șirurile de rafturi, căutând-o. Cititorii mă ur- 
măresc cu diferite grade de iritabilitate şi curiozitate. 

O zăresc. Aranjează volumele dintr-o enciclopedie pe o po- 
liță înaltă, din lemn de cireș. Sunt atât de bucuroasă că o găsesc 
aici, încât trebuie să mă abţin să nu sar pe ea ca s-o îmbrăţişez. 

— Vă ajut cu ceva? se oferă ea, dar cu o umbră de mustrare 
la apropierea mea agitată. 

— Vreau să-mi spuneţi despre L. James Winthrop. 

Dintr-odată, chipul ei se luminează. 

— O, sigur că da! Ce-aţi dori să ştiţi? 

— Totul, zic eu dintr-o suflare. Totul! 


Stăm la o măsuţă în curtea însorită. Biblioteca s-a închis, 
însă pe Evelyn, noua mea bibliotecară preferată din toată 
lumea, pare că nu o deranjează să mai rămână cu mine. Aşază 
un teanc de cărți în faţa mea. 

— Cele mai importante volume de poezie, spune ea. Gray 
Coast este cel mai îndrăgit. 

Cea de-a doua carte din teanc, cea de sub Gray Coast, îmi 
atrage atenţia. Partea de jos a hainei unui bărbat se zăreşte pe 
copertă. Îmi ţin respiraţia. O poză cu el? 

Nemaiputând rezista, pun mâna pe prima carte. Inelul de la 
Lawrence scânteiază în soare. Simpla lui vedere îmi dă putere. 
Încetişor, trag cartea deoparte. | 

Iată-l. Lawrence. 

Este mult mai în vârstă, dar încă nespus de chipeș. De fapt, 
dacă este posibil aşa ceva, arată chiar mai bine la maturitate. 
Oricum ar fi, este Lawrence, cu zâmbetul lui minunat. 

— Te simţi bine? 

Mă uit la Evelyn şi abia atunci realizez că lacrimile îmi şiro- 
iesc pe obraji. Le şterg repede. 

— Sunt doar... o mare admiratoare. 

— Se vede..., zice ea zâmbind. 

— A avut o viaţă frumoasă? întreb eu, încercând să-mi 
revin cât de cât. A fost fericit? 

— Din câte se spune, a fost. Chiar foarte fericit. S-a căsă- 
torit, a avut trei copii. Ultimele sale volume i-au adus de trei 
ori premiul Academiei Poeţilor Americani. Este cel mai acla- 
mat poet din Massachusetts, ca să nu mai vorbim de Crest 
Harbor. 

Închid ochii, prea copleşită ca să mai pot vorbi. 

— Un om remarcabil, adaugă Evelyn. Ştii, l-am cunoscut 
când am terminat colegiul. Chiar am dat mâna cu el. 

— Serios? Cum era? 

— Atât de încântător, spune ea, cu chipul radiind. Şi foarte 
amabil. Am asistat la mai multe sesiuni de lectură. A vorbit cu 

absolut fiecare persoană care aștepta la rând să primească un 
autograf. Cred că îi plăcea foarte mult să discute cu cititorii. 

— Da, spun eu, ca pentru mine. Asta-i Lawrence. 

— Aşa este, dă din cap Evelyn. Primul lui prenume era 
Lawrence. 

— Şi... nu mai trăieşte? 

— Din păcate, nu. Dar este înmormântat aici, în Crest Har- 
bor. Către sfârşitul vieţii, după moartea soției sale, a venit aici 
să-şi petreacă ultimele clipe. A cumpărat vila pe care o con- 
struise unchiul său în anii '20, acolo unde îşi petrecuse adoles- 
cenţa. Se spune că ieşea în fiecare dimineaţă pe plaja lui privată 
şi scria. Acolo a compus unele dintre cele mai apreciate poeme 
ale sale. Evelyn deschide unul dintre volume şi îl răsfoieşte. 
Uite, spune. Cele de aici. Ultimele lui poeme. 

Tremurând de emoție, iau cartea. Poeziile sunt trecute în 
ordine cronologică. Privirea îmi cade pe cea de la final. Ulti- 
mul poem al vieţii sale. 

Este intitulat „Pentru Cassandra”, 


fa primul rând, trebuie să-mi arăt recunoştinţa față de 
vi Mollie Glick, un agent literar nemaipomenit. Mă consi- 
der norocoasă că sunt clienta ta. Îți datorez munți de ciocolată. 

Îmbrățişări şi mulțumiri lui Annette Pollert-Morgan. Mi-a 
făcut o deosebită plăcere să lucrăm împreună. M-ai ajutat să 
spun această poveste în cel mai adecvat mod cu putinţă. Şi mă 
bucur că finalul te-a făcut verşi o lacrimă. Misiune îndeplinită! 

Mulţumesc şi minunaţilor oameni de la Sourcebooks and 
Foundry Literary + Media. Atât de multe persoane m-au ajutat 
să aduc pe lume această carte. Să văd cum povestea mea prinde 
viață a însemnat pentru mine un vis devenit realitate, ceea ce 
nu voi uita niciodată. 

Doresc să le mulţumesc tuturor prietenilor mei admirabili 
care au fost alături de mine când am avut suişuri și coborâşuri 
în nebuneasca mea viaţă de scriitor: Natalie Whipple, Kasie 
West, Jenn Johansson, Candice Kennington, Michelle Argyle 
şi Sara Raasch. Vă iubesc. Nu mă mai satur să vă văd! Trebuie 
să mergem mai des la Paolo. 

O duzină de gogoşi pufoase pentru Tyler Jolley, cea mai 
bună prietenă scriitoare. O sticlă mare de Dr Pepper pentru 

Natalie Holmgren, cea mai veche şi bună prietenă. Ştii că 
această carte n-ar mai fi fost ce este acum fără ajutorul şi ideile 
tale minunate. Mulţumesc că îmi eşti întotdeauna alături. Mi-e 
nespus de dor de tine. 

Vă sunt recunoscătoare tuturor celor care aveţi grijă să fiu 
sănătoasă, fericită şi binedispusă: Lisa, Susan, Aubrey, Mindy, 
The Best Book Club Ever, Fruita Bike Chicks şi tuturor prie- 
tenilor din oraş. Sunt într-adevăr binecuvântată să cunosc atât 
de mulți oameni deosebiți. 

Încă o dată mai spun, ştiu că n-aş putea să fiu unde sunt astăzi 
fără familia mea. Mamă şi tată, m-aţi ajutat cu tot ce-aţi putut 
ca visurile mele să se îndeplinească. Vă iubesc. Nu-mi pot arăta 
toată recunoştinţa pentru tot ce-aţi făcut pentru mine şi pen- 
tru tot ce mi-aţi oferit: Când am stat pe acea stâncă în Irlanda, 
admirând cea mai frumoasă privelişte pe care am văzut-o vre- 
odată, am ştiut că sunt cea mai norocoasă fată din lume. 

Rebecca, Sarah, Jared, Amy, Rachel și toate rudele: mulțumesc 
pentru sprijin şi pentru timpul minunat petrecut împreună. 

Şi, Diana, sfătuitoarea mea și cea mai bună prietenă, ştiu că 
nu pot exprima în cuvinte cât de mult însemni pentru mine. 
Mulţumesc că mă asculţi, că vorbeşti cu mine, că mă înţelegi mai 
bine decât orice om de pe lume. Te iubesc, sora mea geamănă! 

Multe îmbrăţișări copiilor mei: Amber, Logan și Ella. Voi 
sunteți lumina şi bucuria vieţii mele. Nu ştiu ce-am făcut să 
merit nişte copii atât de încântători, iubitori şi amuzanți. Şi 
dragului meu Ben. Sper că ştii cât de nemaipomenit este spriji- 
nul tău pentru mine. Mă bucur că ai fost alături de mine în cele 
mai bune momente din viața mea. Ştiu că voi mai avea parte de 
multe astfel de momente. N-aș vrea să se întâmple altfel. 

